
Prefaţă 


în ultimii ani am asistat la o explozie a 
numărului cărţilor şi programelor de 
televiziune care popularizează ideile şi 
teoriile ştiinţifice actuale, făcându-le 
accesibile unui public larg. Mai este 
aşadar nevoie de încă o carte despre un 
subiect care s-a bucurat de mai multă 
atentie decât majoritatea celorlalte: 
natura spaţiului şi timpului şi originea 
universului nostru? leri mam uitat la site- 
ul unuia dintre cele mai mari cluburi de 
cărţi de pe Internet. La categoria „ştiinţă 
şi natura”, am cautat toate carțile care 
conţin cuvântul „timp” în titlu. Am găsit 
29. Desigur, Scurtă istorie a timpului a lui 
Stephen Hawking e cea mai cunoscută, 
dar mai erau multe altele cu titluri precum 
Despre timp, Naşterea timpului, Marginea 
timpului, Fluviul timpului şi aşa mai 
departe. Se pare că întrebările privind 
natura timpului la nivel fundamental sunt 
acum principalul subiect de interes. Ce m- 
a surprins a fost câ multe dintre acele 29 
de titluri apăruseră după ce am început să 
scriu cartea de fată. 

Autori celebri precum Paul Davies, John 


Gribbin şi Richard Dawkins au fost figuri 
emblematice pentru mine, pe când eram 
student, la mijlocul anilor 1980. Ei se 
adresau însă celor deja iniţiaţi. în cel mai 
bun caz, vizau „omul de rând inteligent”, 
indiferent ce-o fi însemnând asta. Ambiţia 
mea a fost deci să scriu o carte la 

nivel elementar, care să explice câteva 
dintre ideile şi teoriile din fizica modernă 
asa încât oricine să le înţeleagă, cu 
condiţia, desigur, să fie suficient de 
interesat pentru a alege de la bun început 
să citească o asemenea carte. Am încercat 
de asemenea s-o fac ceva mai amuzantă, 
dorindu-mi (pesemne fără prea mult 
succes) un fel de „Stephen Hawking se 
întâlneşte cu Terry Pratchett”. 

Mulţi oameni de ştiinţă ar spune că 
subiecte dificile precum teoriile lui 
Einstein pot fi doar vulgarizate, ajungând 
la un nivel la care explicațiile nu mai sunt 
corecte. Nu-mi place termenul 
„Vulgarizare”, îţi dā un aer de 
superioritate. Deşi e flatant sa fii 
considerat de societate mai inteligent 
decât oricine altcineva, savanții nu sunt 
decât oameni care au petrecut mulți ani 
antrenându-se să înțeleagă jargonul 
relevant, noțiuni abstracte şi formule 


matematice. Partea grea e sa traduci 


aceste cuvinte şi idei aşa încât să le poată 
înţelege şi cineva lipsit de antrenamentul 
lor. 

Am conceput această carte gândindu- 
mă la un public de adolescenţi, dar ea se 
adresează oricui găseşte titlul fascinant 
sau contrariant. Nu contează dacă n-ai 
mai citit nici o carte de ştiinţă de la vârsta 
de cincisprezece ani. 


Aşadar, cum s-a nâscut această carte? 
Fi bine, cu vreo trei ani în urmă, Bill 
Gelletly, şeful departamentului de fizică 
de la Universitatea din Surrey, mi-a 
propus să ţin o prelegere despre „găurile 
de vierme”, în cadrul seriei de conferinţe 
despre subiecte de interes din fizica 
modernă adresate studenţilor din anul 
întâi. Desigur, un asemenea subiect nu 
face parte din programa lor de studiu 
tradiţională. De fapt, fanii serialului 7V 
Star Trek: Deep Space Nine ştiu probabil 
mai multe despre găurile negre decât un 
fizician oarecare. în fine, mi s-a părut că 
ar fi amuzant, şi m-am pregătit pentru 
prelegere prin lecturi legate de context. 
Am fost surprins să văd în public mulţi 
studenţi din alţi ani, precum şi cercetători 
postdoctorali şi cadre didactice. Părea să 
fi fost ceva magic în titlu. 

An de an, departamentul meu trimite 
şcolilor şi colegiilor din oraş o listă de 


vorbitori dintre cadrele didactice şi de 
titluri de conferințe. Este 


in primul rând o formă de paaie în 
speranţa ca aceste conferinţe ar atrage 
noi studenţi câtre departamentul nostru. 
M-am oferit să vorbesc despre găurile de 
vierme. Succesul a fost atât de mare, încât 
Institutul de Fizică m-a invitat să fiu în 
1998  „conferenţiarul şcolilor”. Asta a 
presupus să călătoresc prin toată tara şi 
să vorbesc de fiecare dată în fata unui 
public de sute de elevi între 14 şi 16 ani, 
investind un efort mare în pregătirea 
conferinţelor. Am descoperit câ adunasem 
mult mai mult material fascinant decât ar 
fi încăput într-o prelegere de o oră, aşa că 
m-am hotărât să-i dau forma unei cărţi. 
M-am străduit să-mi aduc pe cât posibil 
materialul la zi. De fapt, când am primit 
manuscrisul înapoi de la editură pentru 
ultimele corecturi şi modificări, a trebuit 
să revizuiesc complet capitolul despre 
cosmologie. Descoperiri astronomice 
recente, din lunile trecute de când 
incepusem să scriu acel capitol, au 
schimbat ideile noastre privind 
dimensiunea şi forma universului. 
Jim Al-Khalili Portsmouth, 
Anglia, iulie 1999 


Despre ediţia a doua 


Au trecut doisprezece ani de la publicarea 
pentru prima dată a acestei cărţi, aşa 
încât, atunci când editura Taylor & 
Francis m-a întrebat dacă vreau să fac 
modificări sau adăugiri, am profitat de 
ocazie. La urma urmei, deşi nu s-a ivit un 
al doilea Einstein care să schimbe faţa 
fizicii în primul deceniu al noului mileniu, 
au apărut destule idei şi descoperiri noi 
care să îndreptăţească augmentarea unor 
capitole din cartea de față. în cea mai 
mare parte, cartea rămâne exact aşa cum 
a fost, dar mi-am luat libertatea de a 
actualiza unele dintre povestiri. 
Jim Al-Khalili Portsmouth, 
Anglia, mai 2011 


Mulţumiri 


Privind în urmă spre a doua jumătate a 
anului 1998, când a fost scris grosul cărţii, 
imi dau seama cât de recunoscător le sunt 
soţiei mele Julie şi copiilor mei, David şi 
Kate, ca m-au suportat. Cum nu puteam 
permite ca scrisul să interfereze cu 
activitatea mea curentă de cercetare, nu- 
mi rămânea timp pentru scris decât serile 
şi în weekenduri. Le sunt de asemenea 
recunoscător prietenilor, rudelor şi 


colegilor mei care au avut bunăvoința să 
citească manuscrisul şi sa facă multe 
comentarii şi sugestii constructive: Julie 
Al-Khalili, Reya Al-Khalili, Richard Wilson, 
Johnjoe MacFadden, Greg Knowles, Simon 
Doran, James Christley, Ray Mackintosh, 
John Miller şi James Curry. Nu mă 
îndoiesc că au rămas unele erori, pentru 
care doar eu sunt răspunzător. Trebuie de 
asemenea să-i mulţumesc lui Bill Gelletly, 
cel care mi-a sugerat să încep întregul 
proiect, lui Kate Jones, pentru discuţii 
constructive despre entropie, lui Youcef 
Nadjadi, pentru lămurirea unor aspecte 
ale liberului-arbitru, lui Matt Visser, care 
mi-a adus la cunoştinţă cele mai recente 
idei despre găurile de vierme, lui Brian 
Stedeford, pentru observaţii utile privind 
opera lui Lewis Carroll, lui Phil Palmer, 
pentru lămurirea anumitor aspecte din 
cosmologie, lui James Malone, care mi-a 
oferit imaginea generată pe calculator a 
unei găuri de vierme pentru copertă, 
precum şi lui Michael Taylor, editorul 
Institutului de Fizică, pentru întregul lui 
ajutor şi sprijin. 


Introducere 


O EPOCĂ PASIONANTĂ 


„De-acum e timpul“, zise Morsa, „de 
lucruri multe ca să discutam”... 

— LEWIS CARROLL, Alice în 

Tara din Oglindă! 


.. „de-atomi, de stele şi de galaxii 

e vorba, ce-nseamnă gaurile negre, 
precum şi dacă 

spațiul lui Einstein se poate într- atâtcurba 
incât maşina timpului posibilă so facă. 


Această carte se adresează tuturor 
oamenilor - cam toţi cei pe care-i cunosc - 
incitaţi de noţiuni exotice precum găurile 
negre, deformările spaţiului, big bang, 
călătoria în timp şi universurile paralele. 
Scriind cartea, m-am întrebat dacă 
cititorul neiniţiat poate afla ceva mai mult 
despre ideile din fizica modernă fara să 
simtă în prealabil pornirea de a se asigura 
că inteligenţa lui este la înălţimea unei 
asemenea sarcini. 


Subiectul cărţii a fost tratat la diferite 
niveluri. La cel mai înalt nivel se află 


textele de specialitate şi monografiile 
destinate celor care lucrează în domeniu. 
Sunt cărţi de vrăjitorie, descifrabile doar 
de puţinii privilegiați. Apoi vin manualele 
universitare. Şi ele conţin vraji, dar nu 


foarte puternice. Urmează limita 
superioară a literaturii de popularizare. 
Asemenea carți sunt destinate 


nespecialiştilor, odată ce conţin puţină 
matematică, sau nu conțin deloc 
matematică. Ele nu-i atrag însă decât pe 
aceia care fie aparţin altor domenii ale 
ştiinţei, fie sunt deja amatori de asemenea 
cărţi şi au citit despre subiect. 

Scriind această carte, am facut aşadar 
toate eforturile de a elimina pe cât posibil 
jargonul ştiinţific. Autorii de popularizare 
a ştiinţei se pricep tot mai bine să explice 
noţiuni complexe folosind cuvinte simple. 
Uneori însă ne va scăpa câte un cuvânt în 
„jargoneză”, care ne e atât de familiar 
încât uităm că nu are acelaşi înțeles 
pentru toată lumea. 


ZECE MINUTE SCURTE SAU LUNGI? 


Intr-o vară, pe când aveam zece sau 
unsprezece ani, m-a fascinat ideea de 
timp. De unde provine? Am inventat-o noi, 
sau a existat dintotdeauna? Mai poate fi 
influenţat trecutul? întrebări profunde 


pentru un puşti. Dar înainte să mă luaţi 
drept un copil-minune, daţi-mi voie să vă 
spun care era ideea mea de călătorie în 
timp. Ştiam ca de cealaltă parte a lumii, 
undeva în mijlocul Pacificului, exista o 
linie invizibilă unind Polul Nord cu Polul 
Sud care împărțea lumea în Azi şi Ieri! 
Dacă un vapor era ancorat chiar pe linia 
asta, la un capăt al lui putea să fie marţi, 
ora 9:00 dimineaţa, iar la celălalt capat 
luni, ora 10:00 dimineaţa. Evident, era un 
exemplu de călătorie în timp, doar 
plimbându-te pe punte câţiva metri! 

Mă rog, ştiam că era aici ceva dubios, şi 
într- o seară tata mi-a explicat că fusurile 
orare sunt invenţii ale oamenilor. De pildă, 
dacă se decreta că, atunci când la 
NewYork e miezul nopţii, la Londra e deja 
ora 5:00 a.m., nu era decât un mijloc de a 
face aşa încât orele zilei să fie cam 
aceleaşi pentru toţi, deşi nu simultan, 
odată ce Pământul se roteşte, iar diferitele 
țari sunt orientate diferit fată de Soare. 
Am înţeles oarecum, însă mă simţeam 
dezamăgit. „Limpul” însemna fără îndoială 
mai mult decât atât, era ceva mai 
misterios. îmi închipuiam că timpul curge 
în ritmuri diferite, în funcţie de starea 
mea sufletească. Ceasurile încetineau cu 
siguranţă spre sfârşitul orelor de la 
şcoală, iar pe măsură ce se apropia ziua 


mea de naştere, săptămânile şi zilele 
aproape că se opreau în loc. 

A venit acum rândul copiilor mei să 
ajungă la aceste concluzii. Când le spun că 
în zece minute trebuie să-şi strângă 
jucăriile, mă întreabă cu toată seriozitatea 
dacă sunt zece minute scurte, medii sau 
lungi. E limpede că pentru un copil 


timpul se scurge foarte încet. Când ai 
cinci ani, un an durează foarte mult, odată 
ce înseamnă o cincime din viaţa ta, dar pe 
măsură ce îmbâtrânim anii trec tot mai 
repede: nu-ţi vine să crezi că a venit din 
nou Crăciunul sau că au trecut trei ani de 
când n-ai mai fost în cutare loc. 

Undeva în adânc ştim că timpul curge în 
ritm constant. Dacă îl întrebi pe un om de 
ştiinţă cât de repede se scurge timpul, îţi 
răspunde de regulă că ritmul este de o 
secundă pe secundă, în cultura noastră 
credem ca, indiferent de senzația 
subiectivă legată de trecerea timpului, 
există un ceas cosmic care indică 
secundele, minutele, orele, zilele şi anii, 
pretutindeni în univers, neincetat şi 
inexorabil, iar în privinţa asta nu putem 
face nimic. 

Sau putem? Chiar există un asemenea 
timp cosmic? Fizica modernă ne-a arâtat 
că nu, iar dovezile sunt de nezdruncinat. 
De fapt, înainte să merg mai departe, 
trebuie să vă spun că ştim cu certitudine 
absolută că e posibilă călătoria în timp 
spre viitor. Oamenii de ştiinţă au efectuat 
multe experimente care dovedesc fara 
dubii ca e posibilă. Dacă aveţi vreo 

îndoială privind această informație 
uimitoare, aflati ca nu-i vorba de vreun 
secret pastrat cu strâăşnicie, ci doar de 
faptul că n-aţi urmat un curs de 
relativitate specială. Totul va fi dezvaluit, 
sper, în cartea de fată. 


BUNUL.-SIMI 


Trebuie sā recunosc ca majoritatea 
oamenilor nu prea au habar de cele două 
teorii ale relativităţii ale lui Einstein (da, 
sunt doua). Aşa că nu mă miră răspunsul 
pe care-l primesc când le spun prietenilor 
mei nefamiliarizaţi cu ştiinţa ca nimic nu 
poate călători mai repede decât lumina. 
„De unde ştii?” îmi zic ei. „Dacă oamenii 
de ştiinţă n-au găsit ceva care câlăâtoreşte 
mai repede decât lumina, asta nu 
înseamnă că într-o bună zi n-o să fii 
obligat să-ţi iei cuvintele inapoi. Ar trebui 
să fii mai deschis faţă de alte posibilităţi 
care nu ţi-au trecut prin minte. 
Imaginează-ţi ca arâţi un televizor unui 
trib izolat din jungla Amazonului care n-a 
mai văzut niciodată aşa ceva” etc. Nu mă 
deranjează deloc răspunsul ăsta, fiindcă e 
tocmai atitudinea pe care aş vrea s-o aibă 
cititorul cârţii de faţă. Vreau să fie deschis 
şi să poată accepta o nouă perspectivă, 
chiar dacă e în răspăr cu certitudinile lui 
sau cu ceea ce am numi simplu bunul- 
simt. 

Albert Einstein e citat ca ar fi spus 
odată că bunul-simţ nu înseamnă decât 
prejudecățile pe care le-am dobândit la 
vârsta de optsprezece ani. Aşa încât, 


pentru tribul amazonian care n-a văzut 
niciodată un televizor, ar fi împotriva 
bunului-simt existenta unei cutii care le 
vorbeşte şi le arată imagini din lumea 
întreagă. 

(Mă rog, presupunând că au electricitate!) 
Cred că veţi fi totuşi de acord că, după ce 
le vom fi vorbit amazonienilor destul 
despre unde radio, dispozitive electronice 
moderne şi toate celelalte lucruri care fac 
ca un televizor să funcţioneze, vor accepta 
în cele din urmă să-şi schimbe perspectiva 
asupra lumii, aşa încât această nouă 
informaţie să nu le mai contrazică bunul- 
simt. 

La începutul secolului XX au apărut 
câteva noi teorii ştiinţifice care, cel puţin 
până acum, sau dovedit a fi corecte. Ele 
sunt  răspunzâtoare pentru aproape 
întreaga ştiinţă şi tehnologie modernă. 
Faptul ca avem ceasuri digitale, 
calculatoare, televizoare, cuptoare cu 
microunde, CD playere şi cam toate 
celelalte aparate dovedeşte că aceste 
teorii, chiar dacă nu ne spun totul, descriu 
în mare măsură corect lumea din jurul 
nostru. Teoriile la care mă refer sunt 
relativitatea şi mecanica cuantică. O 
teorie de succes prezice ce s-ar întâmpla 
în anumite condiţii: dacă fac cutare lucru, 
atunci, conform teoriei mele, se întâmplă 


cutare lucru. Dacă efectuez un experiment 
şi găsesc că predicțiile teoriei au fost 
corecte, e o dovadă în sprijinul teoriei. Dar 
o teorie nu-i acelaşi lucru cu o lege. 

Legea gravitației spune că toate 
corpurile din univers se atrag reciproc cu 
o forţă care depinde de masele lor şi de 
distantele dintre ele. Nu încape îndoială, 
şi cu toate că ştim că trebuie modificată 
atunci când avem de-a face cu 
corpuri de masă foarte mare, cum sunt 
găurile negre, avem deplină încredere în 
ea atunci când descriem căderea 
obiectelor pe Pământ. O teorie e bună însă 
doar atâta vreme cât nu apare una mai 
bună care îi demonstrează falsitatea. Nu 
putem demonstra o teorie, putem doar 
demonstra că e falsă, iar o teorie de 
succes e una care rezistă probei timpului. 
în ciuda a ceea ce îşi închipuie ceilalţi, 
majoritatea oamenilor de ştiinţă îşi doresc 
mai presus de orice să demonstreze că o 
teorie ştiinţifică e falsă, şi este cu atât mai 
bine cu cât teoria e mai respectabilă. 
Aşadar, din moment ce mecanica cuantică 
şi relativitatea lui Einstein au rezistat 
vreme de un secol, în ciuda eforturilor 
fizicienilor de a demonstra ca sunt false, 
sau măcar au fisuri ori puncte slabe, 
trebuie să recunoaştem ca ele sunt 
probabil corecte, sau cel puţin ne duc pe 


drumul cel bun. 


ÎNAPOI ÎN VIITOR 


îmi cer scuze, am divagat. Trebuie să mă 
întorc la problema posibilităţii călătoriei în 
timp, am sā revin la teoria relativităţii. 
Vreau numai să vă stârnesc apetitul cu un 
fapt straniu, dar adevărat: dacă ai călători 
într-o rachetă la viteze apropiate de cea a 
luminii, plimbându-te prin galaxie vreme 
de, să spunem, patru ani, la întoarcerea pe 
Pământ ai fi şocat. Dacă, după calendarul 
tău de la bord, ai plecat în ianuarie 2000 
şi te-ai întors în ianuarie 2004, atunci, în 
funcţie de viteza ta şi de drumul urmat 
printre stele, ai putea găsi că pe Pământ e 
anul 2040, iar toţi oamenii au îmbătrânit 
cu 40 de ani. La rândul lor, ei ar fi şocaţi 
să vadă cât de tânăr arăţi, ţinând cont de 
timpul, măsurat de ei, în care ai fost 
plecat. 

Ceasul tau din rachetă, calatorind la 
viteze foarte mari, cronometrase deci 
patru ani, în vreme ce toate ceasurile de 
pe Pământ cronometraseră 40 de ani. Cum 
e posibil? Un lucru e clar: este vorba de o 
călătorie în timp spre viitor. Ritmul în care 
timpul s-a scurs la bordul rachetei a fost 
încetinit ca urmare a vitezei mari. Asta 
înseamnă că ai sărit cu 36 de ani în viitor. 


Am să revin asupra acestui aspect, dar 
trebuie să spun că încetinirea timpului 
atunci când călătoreşti cu viteze mari a 
fost confirmată de numeroase 
experimente extrem de precise. Oamenii 
de stiintă au sincronizat două ceasuri 
atomice, apoi pe unul l-au aşezat într-un 
avion cu reacţie, iar pe celălalt într-un 
laborator de pe Pământ. La întoarcerea 
avionului, indicaţiile ceasurilor au fost 
comparate. Ceasul care a calatorit a 
rămas în urmă cu o infimă fracțiune de 
secundă fată de cel râmas la sol. Avionul a 
zburat cu o mie de kilometri pe oră, dar 
viteza luminii e de aproape un milion de 
ori mai mare, de aici diferenţa minusculă 
dintre indicațiile celor doua ceasuri. 
Diferența e însă reală, iar ceasurile sunt 
atât de precise încât nu ne îndoim de 
indicațiile lor, şi nici de concluziile pe care 
le tragem din ele. 

Cititorii care ştiu câte ceva despre 
teoria relativităţii ar putea spune că 
exemplul de mai sus nu-i aşa simplu cum l- 
am prezentat eu. E adevărat, dar 
subtilităţile a ceea ce numim paradoxul 
ceasurilor vor apărea abia când voi 
discuta despre relativitate în capitolul 7. 
Deocamdată e de-ajuns să rămânem la 
nivelul afirmației simple, dar perfect 
corecte, că deplasarea cu viteză mare 


permite călătoria în timp spre viitor. 

Dar cum stau lucrurile cu călătoria în 
timp spre trecut? Se dovedeşte că e mult 
mai dificilă. Multora li s-ar putea părea 
surprinzător câ e mai uşor să câălătoreşti 
înainte în timp decât înapoi. V-aţi gândi 
pesemne câ e mai ridicola ideea de a 
călători în viitor. O fi trecutul inaccesibil, 
dar cel puţin există, s-a întâmplat. Pe de 
altă parte, viitorul urmează să se 
întâmple. Cum să vizităm un timp care nu 
s-a consumat încă? Viitorul e oare 
predestinat? Asta l-ar pune pe picior de 
egalitate cu trecutul, fiindcă viitorul ar 
„exista” şi el. 

Dacă presupunem că avem un oarecare 
control asupra destinului nostru, ar trebui 
să existe un număr infinit de versiuni ale 
viitorului. Atunci, ce anume determină 
versiunea în care am călători? Călătoria în 
timp spre viitor la viteză mare nu 
presupune însă că viitorul e deja prezent 
şi ne aşteaptă. înseamnă doar că ne 
deplasăm în afara cadrului temporal al 
celorlalţi, într-un cadru unde timpul se 
scurge mai lent. Câtă vreme ne aflăm în 
această stare, timpul din afară se scurge 
mai repede, iar viitorul se desfăşoară la 
viteză mare. Când vom reveni la cadrul 
temporal iniţial, vom fi ajuns în viitor mai 
repede decât toţi ceilalţi. E ca şi cum te-ai 


trezi din comă după câţiva ani şi te-ai 
gândi că au trecut doar câteva ore. 
Deosebirea e că vei fi şocat când te vei 
privi prima dată în oglindă şi vei vedea cât 
de mult ai îmbătrânit, în vreme ce, în 
cazul călătoriei cu viteză mare, ceasul tāu 
biologic şi tot ce mai e în rachetă se află 
într-un cadru temporal diferit. Ce e într- 
adevăr straniu este că nu observi nimic 
deosebit când te deplasezi cu viteza asta. 
Pentru tine, timpul se scurge în ritmul lui 
natural la bordul rachetei, iar dacă ai 
putea privi pe fereastră ai vedea că timpul 
din afară curge mai încet. 

Există însă şi un inconvenient. Odată 
ajuns în viitor, eşti blocat acolo, nu te poţi 
întoarce în prezentul pe care l-ai lăsat în 
urmă. Data la care ai plecat cu racheta 
este acum în trecutul tău, iar călătoria în 
timp spre trecut e problematică, ceea ce 
nu înseamnă însă că e imposibilă. 


ÎNTÂLNIREA CU TINE ÎNSUTI 


Sunt atâtea exemple năucitoare care arată 
ce consecinţe ridicole ar avea călătoria în 
trecut, încât aş putea umple întreaga 
carte cu ele. De pildă, presupunând că e 
posibilă călătoria în trecut, te hotărăşti să 
te vizitezi pe când erai mai tânăr, chiar 
inainte de a-ţi investi economiile într-o 


afacere despre care ştii că va da faliment. 
Dacă ai reuşi să-l convingi pe şinele tāu 
mai tânăr să n-o facă, pesemne că viaţa ta 
ar fi alta. Ajuns la vârsta la care te-ai 
întors în timp ca să te sfătuieşti pe tine 
însuţi să nu iei hotărârea, nai mai avea 
nevoie s-o faci, pentru că n-ai facut 
niciodată investiţia. Aşa că nu te întorci în 
timp. Pe de altă parte, trebuie să-ţi 
aminteşti câ n-ai investit banii fiindcă asa 
te-a sfătuit şinele tău mai bătrân care te-a 
vizitat din viitor. Trăâieşti acum într-o lume 
în care ai luat hotărârea sã nu investesti. 
S-a datorat asta întâlnirii cu şinele tău mai 
tânăr care te-a sfătuit să n-o faci? Atunci 
cum e cu putinţă să devii acel om care a 
simţit nevoia să se întoarcă în timp pentru 
a te sfâtui să nu faci ceva ce oricum n-ai 
facut? 

Dacă sunteţi derutaţi, nu vă faceţi griji, 
aşa şi trebuie. în asta constă paradoxul. 
lată ceea ce pare, la prima vedere, o 
soluţie. Dacă te întorci în timp pentru a te 
preveni pe tine însuţi să nu faci ceva, două 
lucruri sunt adevărate. Mai întâi, faptul că 
te întorci în trecut pentru a împiedica ceva 
ce s-a întâmplat deja inseamnă că 
încercarea ta trebuie să fi eşuat, fiindcă 
intr- adevăr s-a întâmplat acel ceva. în 
fond, există o singură versiune a istoriei. 
în al doilea rând, ar trebui să-ti aminteşti 


de un moment din trecut 


i „când ai fost vizitat de. 
inele tau mai bâtran, şi ştii că 
entativa a eşuat, deci n-are rost 

să incerci. Aici explicaţia se | 

naāaruie. Dacă ştii câ nare rost să 

te intorci ca să-l previi pe şinele | 
tau mai tânăr, şi deci te hotaraşti 
să n-o faci, atunci cine a făcut-o? 

Trebuie sa te intorci in timp 

fiindca tii minte că te-ai intalnit 

cu şinele tau mai bătrân care a 

incercat sa te convinga sa nu 

investeşti. Asta inseamnă câ n-ai 
libertatea de a alege ce faci. Şi 
atunci ce se intâmplâ? Apare 
cumva un fel de Siâpaân al | 

Timpului şi te obliga să intri in | 

maşina timpului, prevenindu-te in 

privinţa consecinţelor teribile 
asupra structurii spaţiului-timp 
dacă nu te supui? 

în ciuda acestor probleme, călătoria în 


timp spre trecut pare să fie permisă de 
teoria relativităţii generale descoperită de 
Finstein cu un secol în urmă. lar cum 
relativitatea generală este cea mai bună 
teorie despre natura timpului de care 
dispunem, trebuie să-i luăm în serios 
predicțiile până găsim un motiv întemeiat 
- bazat, poate, pe o înţelegere mai 
profundă a teoriei - pentru care ele ar fi 
excluse. V-aţi putea întreba de ce nimeni 
n-a reuşit până acum să construiască o 
maşină a timpului. în cartea aceasta explic 
de ce, atingând câteva dintre cele mai 
fascinante subiecte ale fizicii. 

Unele dintre lucrurile pe care le-am 
descoperit despre univers sunt atât de 


miraculoase, încât sper că vă veţi simţi 
dezamăgiţi că n-aţi aflat de ele până acum. 
Asta aş vrea să vă ofer în cartea de faţă, 
să vă împărtăşesc uimirea pe care mi-o 
trezeşte cosmosul. Şi să vă pun la 
dispoziţie muniţie ştiinţifică grea cu care 
să vă impresionați prietenii când vine 
vorba de călătoria în timp. 


1. Traducere de Antoaneta Ralian, 
Editura Art, 


Bucureşti, 2012. (N. t.) 


PARTEA I 
Spațiul 


A patra dimensiune 


FORMELE 


Geometria este ramura matematicii care 
se ocupă cu proprietăţile punctelor, 
dreptelor, suprafeţelor şi corpurilor, şi cu 
relaţiile dintre ele. Majoritatea oamenilor 
probabil că nu privesc în urmă cu 
afecţiune nostalgica spre geometria 
învățată în şcoală: aria cercului, lungimea 
laturilor unui triunghi dreptunghic, 
volumul cubului şi cilindrului, precum şi 
instrumentele de nadejde compasul şi 
raportorul. Sper totuşi câ nu veţi sări 
peste un capitol dedicat geometriei. 

în spiritul cruciadei din această carte 
împotriva limbajului ştiinţific şi jargonezei, 
voi redefini semnificaţia geometriei 
spunând că se ocupă de forme. Să 
lămurim ce înţelegem prin forme în sensul 
cel mai general. Priviţi litera „S”. Forma ei 
se datorează unei singure linii curbe. Şi 
vopseaua împrăştiată pe o pânză are o 
formă, dar nu mai e o linie, ci o arie. 
Obiectele solide au şi ele forme. Cuburi, 
sfere, oameni, maşini - toate au forme 


geometrice numite volume. 

Proprietatea care diferă în cele trei 
cazuri de mai sus - linia, suprafaţa şi 
volumul - este numărul de dimensiuni 
necesar pentru a le defini. Spunem câ o 
linie e unidimensională (1D), o arie e 
bidimensională (2-D), iar un volum e 
tridimensional (3-D). 

Există vreun motiv pentru care să nu 
pot merge mai departe, la mai multe 
dimensiuni? Ce m-a făcut să mă opresc la 
numărul trei? Raspunsul, desigur, este că 
trăim într-un univers care are trei 
dimensiuni ale spaţiului; avem libertatea 
de a ne mişca înainte/inapoi, 
stânga/dreapta şi  sus/jos, dar ne e 
imposibil să indicâm spre o nouă direcţie 
care să fie perpendiculară pe celelalte 
trei. în matematică, aceste trei direcţii în 
care suntem liberi să ne mişcâm se 
numesc reciproc perpendiculare, adică 
formează unghiuri drepte unele în raport 
cu altele. 

Toate obiectele solide din jurul nostru 
sunt 3D. Cartea pe care o citiţi are o 
anumită lungime, lăţime şi grosime (toate 
aceste trei cantităţi fiind măsurate pe 
direcții perpendiculare între ele), 
împreună, aceste trei numere definesc 
dimensiunile cărţii. Dacă le înmulţeşti, 
obţii volumul ei, ceea ce nu e evident 


pentru toate obiectele solide. O sferă, de 
pildă, n-are nevoie decât de un număr 
care să-i definească marimea: raza ei. Dar 
şi ea e tridimensională pentru câ e un 
obiect solid înglobat în spaţiul 3- 

Vedem în jurul nostru forme care sunt 
l-, 2- sau 3-dimensionale, dar niciodată 4- 
dimensionale, fiindcă asemenea obiecte nu 
pot fi înglobate în spaţiul nostru 3- 
dimensional. De fapt, nici nu ne putem 
imagina cum ar arâta o formă 4- 
dimensională. A-ţi imagina un lucru 
înseamnă a construi un model mental al 
lui în creierul tău, care nu se poate 
descurca decât cu maximum trei 
dimensiuni. Nu putem concepe o formă 4- 
D. 


(a) 


| 
È 


Figura 1.1. Fred, punctul care trăieşte în 
universul 

lui unidimensional care este (a) plat sau 
(b) curb. 


Pentru mulţi, „unidimensional” 


înseamnă „intr-o singură direcţie”. A 
adăuga o dimensiune la ceva înseamnă a-i 
permite să se mişte într-o nouă direcţie. E 
drept, aţi putea spune, dar cum rămâne cu 
litera „S”? Când scrii un „S”, creionul tău 
trasează curbe în direcţii diferite. 


Cum e posibil ca forma finală să fie l-D? 
Imaginaţi-vă un punct pe nume Fred care 
trăieşte pe o linie dreaptă (figura 1.1). 
Fred nu se poate mişca în afara liniei, e 
obligat să se mişte de-a lungul ei. Spunem 
că mişcarea lui e unidimensională. Din 
moment ce linia e întregul lui univers, 
spunem că Fred trăieşte într-un univers l- 
D. Dar dacă universul lui ar fi litera „S”? 
în câte dimensiuni ar trăi acum? 
Răspunsul e: tot una. Este în continuare 
obligat să se mişte de-a lungul liniei. 
Desigur, viaţa lui ar putea fi mai 
interesantă acum, când are câteva curbe 
de abordat, dar curbarea unei forme nu-i 
sporeşte numărul de dimensiuni. (Apropo, 
cum Fred nu-i decât un punct, conform 
definiţiei sale matematice este o fiinţă 
zero-dimensionala.) 

Un alt mod de a vorbi despre 
dimensiunile unui spaţiu este de a vedea 
de câte numere, numite coordonate, avem 
nevoie pentru a localiza o anumită poziţie 
în acel spaţiu. Următorul exemplu, despre 
care am citit de mult, dar nu mai ţin minte 


unde, este cel mai clar din câte cunosc. 
Imaginează-ţi că te afli pe o barcă 
navigând pe un canal. Dat fiind un punct 
de referinţă, să zicem satul pe lângă care 
ai trecut, pentru a-ţi defini poziţia n-ai 
nevoie decât de un număr, distanţa 
strâbâtută de la sat. Dacă te hotarâşti sa 
te opreşti ca să iei masa de prânz, poti 
suna o prietenă ca să-i spui că te afli, de 
pildă, la şase kilometri în amonte faţă de 
sat. Nu contează cât de intortocheat e 
canalul; acei şase kilometri sunt distanţa 
pe care ai parcurs-o, şi nu în linie dreaptă. 
Barca este aşadar obligată să se mişte 
într-o dimensiune, însă nu neapărat în 
linie dreaptă. 

Dar dacă te afli pe un vapor pe ocean? 
Acum ai nevoie de două numere 
(coordonate) pentru a-ţi localiza poziţia. 
Ele vor fi latitudinea şi longitudinea în 
raport cu un anumit punct de referinţă, să 
zicem coordonatele unui port sau cele 
fixate internaţional. Vaporul se mişcă deci 
în două dimensiuni. 

Pe de altă parte, pentru un submarin ai 
nevoie de trei puncte. în plus faţă de 
latitudine şi longitudine, trebuie să 
precizezi distanţa în a treia dimensiune, 
adâncimea. Spunem aşadar că submarinul 
e liber să se mişte într-un spaţiu 
tridimensional. 


CE ESTE SPAŢIUL? 


La şedinţele departamentului de fizică de 
la Universitatea din Surrey, unde lucrez, 
există mereu un subiect pe agendă numit 
„Spaţiu”. Este prilejul ca diferite grupuri 
de cercetare să- şi dispute spaţiul din 
birouri pentru studenţii şi cercetătorii 
veniţi în vizită, şi spaţiul din laboratoare 
pentru experimentele lor. Când şeful 
departamentului ajunge la acest subiect 
de pe agendă şi spune ceva în genul „Şi 
acum vine Spaţiul”, se găseşte de obicei 
câte cineva să mormăie „ultima frontieră”. 
Şi vă închipuiaţi că fizicienii n-au simţul 
umorului! 


Credem cu toţii că ştim ce înseamnă 
„spaţiu”, fie că e spaţiu în sensul „există 
spaţiu liber în colţul acela” sau „n-ai 
spaţiu nici să te răsuceşti”, fie spaţiu în 
sensul de „spaţiu extraterestru”, ca în 
„ultima frontieră”. Când ne gândim la el, 
privim spaţiul doar ca pe un loc unde să 
punem lucruri. Spaţiul în sine nu-i o 
substanţă - cel puţin în privinţa asta 
suntem cu toţii de acord. Atunci însă, 
poate exista spaţiu dacă nu conţine deloc 
materie? Gânditi-vă la o cutie goală. Chiar 
dacă pompăm în afară toate moleculele de 
aer pe care le conţine, aşa încât să nu fie 


chiar nimic în interiorul cutiei, acceptăm 
ideea că spaţiul continuă să existe. Spaţiul 
se referă doar la volumul cutiei. 

Este mai puţin intuitiv cazul în care 
spaţiul nare frontiere. Ne gândim că 
spaţiul dinâuntrul cutiei există numai 
graţie existenţei cutiei înseşi. Dar dacă 
îndepărtăm capacul şi pereţii cutiei? Mai 
există spaţiul? Evident. Dar acum e o 
regiune de spaţiu dintr-o regiune mai 
mare în interiorul camerei unde ne aflăm. 
Să trecem la altă scară: universul nostru e 
în esenţă un volum foarte mare (poate 
infinit) de spațiu conținând materie 
(galaxii, stele, nebuloase, planete etc.). 
Dar dacă universul ar fi complet gol, n-ar 
conține deloc materie? Ar mai exista acolo 
spațiu? Da, fiindca spațiul n-are nevoie sa 
conţină materie pentru a exista. în acest 
punct, discuția ar putea ajunge la un 
subiect tehnic şi obscur (însă mult 
dezbatut) numit principiul lui 
Mach. Acesta susține ca spațiul (sau cel 
puțin distanțele şi direcțiile din el) n-are 
sens când nu conţine materie. în plus, 
Einstein a aratat ca spaţiul, la fel ca 
timpul, e relativ. Nu vreau totuşi să discut 
lucruri prea dificile chiar de la începutul 
cărţii, aşa încât voi presupune că, deşi 
spaţiul nu-i o substanţă, trebuie totuşi să 
fie ceva. 


Dar dacă spaţiul nu-i o substanţă, putem 
interactiona cu el? Poate materia să-l 
influenţeze cumva? Se dovedeşte că 
materia poate într-adevăr influenţa spaţiul 
însuşi: îl poate curba. Odată ce-ai înţeles 
asta, n-ar trebui să te mai laşi impresionat 
de poveşti despre tacâmuri îndoite prin 
puterea minţii (un truc ieftin şi inutil). 

în capitolul următor am să vă rog să vă 
imaginaţi  curbarea spațiului  3-D22E 
simplu, v- aţi putea zice, pot îndoi uşor un 
obiect 3-D, cum e cartea asta. Ei bine, nu-i 
chiar aşa simplu. Nu mă refer la obiecte 3- 
D din spaţiul 3-D, ci la curbarea spaţiului 
3-D însusi. 

Gândiţi-vă la curbarea liniei l-D pentru a 
forma litera „S”. Avem nevoie de o foaie 
de hârtie 2-D pe care să scriem litera „S”. 
Spunem că forma l-D are nevoie să fie 
înglobată într-o dimensiune superioară. La 
fel, îndoirea unei foi de hârtie are nevoie 
de folosirea spaţiului nostru 3-D dacă 
vrem s-o vizualizâm. Rezultă că, 
pentru a înţelege ce înseamnă curbarea 
spaţiului 3-D, ar trebui sā ne imaginam 
spaţiul 4-D în care acesta poate fi curbat. 


a D 


î ] 


A 


Figura 1.2 (a) Un pătrat (formă 2-D) este 
desenat 
într-un spaţiu 2-D plat; (b, c) pătratul 
poate fi curbat 
sau deformat în interiorul spaţiului 2-D 
plat sau (d) 
spaţiul însuşi poate fi curbat. 


Dacă tot nu v-aţi lămurit în privinţa 
deosebirii dintre a curba un obiect solid în 
spaţiu şi a curba spaţiul însuşi, iată un 
exemplu simplu în 2-D. Să considerăm un 
pătrat desenat pe o foaie de hârtie (figura 
1.2a). Pătratul poate fi deformat în 
interiorul suprafeţei 2-D (hârtia). De pildă, 
putem trage de două colţuri opuse, aşa 
încât să formăm un romb, ca în figura 
1.2b, sau liniile pot fi redesenate curbat, 
ca în figura 1.2c. E altceva decât să 
curbezi foaia de hârtie însăsi (figura 1.2d). 
Acum pătratul ne apare curbat deşi nu l- 
am redesenat, ci spaţiul în care există 
pâtratul a fost curbat. 


LUMEA 2-D SI 2-DEII 


Cum nu ne putem închipui o dimensiune 
superioară în care să curbăm lumea 
noastră 3-D, am să apelez la un truc util. 
Ne  dispensâm pur şi simplu de o 
dimensiune spaţială, să zicem 
dimensiunea adâncime, iar apoi putem 
trata o lume 2-D imaginară (s-o numim, 
fară prea multă originalitate, Lumea 2-D). 
Asemenea lumi bidimensionale plate au 
fost discutate de mulţi autori de-a lungul 
anilor, purtând tot felul de denumiri de la 
Flatland la Planiverse.? Locuitorii unui 
asemenea univers sunt fiinţe plate, reduse 
la conturul lor, constrânse să se mişte nu 
„pe”, ci „într-o” suprafaţă. Se pot deplasa 
sus/jos şi stânga/dreapta, dar nu pot ieşi 
din suprafaţă, fiindcă asta ar presupune 
mişcarea în a treia dimensiune, ceea ce le 
este imposibil. A patra dimensiune - 
imposibil de închipuit pentru noi, fiinţe 3- 
D, dar de care avem nevoie ca să 
vizualizâm curbarea spaţiului nostru 3-D - 
e echivalentă cu o a treia dimensiune 
pentru 2-Dei, aşa cum li voi numi pe 
locuitorii Lumii 2-D. Noi avem acces la 
această a treia dimensiune, dar nu şi 2- 
Deii. 

Cum ar arâta un asemenea univers 2-D? 
Să spunem de la început că locuitorilor lui 


le-ar fi la fel de greu să se gândească la o 
a treia dimensiune pe cât ne e nouă de 
greu să ne gândim la o a patra. în figura 
1.3 se vād două asemenea ființe. E 
interesant să ne închipuim cum îşi 
îndeplinesc ei funcţii elementare. De 
pildă, ochii lor ar trebui să aibă libertatea 
de a se plimba într-o parte şi într-alta, aşa 
încât să poată vedea în ambele direcţii. 
Altminteri, dacă ochii ar fi fixaţi de fiecare 
parte a capului lor, deşi ar avea avantajul 
de a privi în ambele direcţii simultan, le-ar 
lipsi o capacitate vitală. La fel ca în cazul 
nostru, privind acelaşi obiect cu ambii 
ochi îşi pot da seama cât de departe e 
obiectul. Dacă însă ar avea ambii ochi de 
aceeaşi parte a capului, n-ar vedea în 
spatele lor decât dacă ar sta răsturnaţi. 
Asta fiindcă, neavând acces la a treia 
dimensiune, nu-şi pot răâsuci capul. 
Ambele dificultăţi sunt înlăturate dacă 
ochii lor sunt 


liberi sa se plimbe, aşa cum am 
reprezentat eu. Mai există, desigur, şi 
posibilitatea să aibă câte o pereche de 
ochi de fiecare parte a capului. 


Figura 1.3 Fiinţele bidimensionale trâind 
în Lumea 
2-D sunt libere să se mişte sus/jos şi 
stânga/dreapta, 
dar n-au acces la a treia dimensiune, care 
ar implica 
ieşirea din pagină. 


Altă dificultate cu care s-ar confrunta 
poate fi de asemenea văzută în figura 1.3. 
Cum poate 2- Deul care coboară scările să 
treacă de cel care sapă groapa? Nu-l poate 
ocoli, fiindcă asta presupune să se mişte în 
afara planului (în afara universului lor), 
ceea ce e interzis. Ei ar avea pesemne un 
fel de convenţie: cel din stânga trebuie să 
cedeze trecerea celui care vine din 
dreapta, ca în figura 1.4. Sau ar putea 
exista o altă convenţie: 2-Deul trebuie să 
cedeze mereu trecerea celui aflat pe o 
treaptă mai înaltă în ierarhia socială. 

Un aspect foarte interesant al Lumii 2-D 
este ce pot vedea 2-Deii când se uită la 
obiectele din lumea lor. Să vă amintesc 
mai întâi ce vedem noi când privim un 


obiect solid cum e o minge. Ceea ce 
vedem de fapt e o imagine 2-D pe retina 
fiecărui ochi, lucru esențial pentru 
perceperea profunzimii. Chiar şi cu un 
ochi închis ştim că privim un obiect 
tridimensional, nu unul bidimensional, ca 
un disc, dupa umbra lasata de lumina care 
cade pe minge. Ba chiar şi fara asta ştim 
din experienţă cum arată şi cum se 
comportă o minge. Când vedem un meci 
de fotbal la televizor, ştim că obiectul 
rotund lovit cu piciorul este o minge 
tridimensională, nu un disc plat care arată 
ca o minge şi se rostogoleşte pe marginea 
lui. O ştim deşi nu putem discerne vreo 
umbră pe minge, iar imaginea din 
televizor e o proiecţie 2-D a unei realităţi 
3-D. 

Figura 1.4 Singurul mod prin care 2-Deii 

pot trece 
unul de altul. Nu se pot ocoli, fiindcă asta 
ar 
presupune să iasă din pagină. 


Când privim un obiect 3-D vedem 
întotdeauna doar suprafaţa lui 
bidimensională îndreptată spre noi. 
Creierul nostru ţine apoi cont de 
experienţa din trecut legată de un 
asemenea obiect şi de felul în care lumina 


interacționează cu acea suprafaţă, pentru 


a construi în mintea noastră un model al 
întregii forme tridimensionale, deşi nu 
putem vedea spatele ei. Cum se compară 
asta cu ceea ce văd 2-Deii? Pentru ei, 
echivalentul unei sfere e un cerc. Când 2- 
Deul priveşte un cerc, el va privi de fapt 
marginea lui, şi va vedea doar jumatatea 
din fața a circumferinței lui. Pe „retina” lui 
se va forma o imagine unidimensională: o 
linie dreaptă. Va trebui şi el să se bazeze 
pe umbră pentru a discerne curbarea 
liniei, şi va trebui să rotească cercul 
pentru a se convinge că linia se curbează 
de jur-imprejur. Dacă cercul e luminat de 
sus de un soare bidimensional, secţiunea 
de sus a liniei îi va apărea mai luminoasă 
decât cea de jos, care formează partea 
inferioară a cercului. Aşadar, un cerc 
pentru 2-Dei nu-i acelaşi cerc ca pentru 
noi, fiindcă ei nu pot vedea înăuntrul lui. 
Din punctul nostru de vedere privilegiat, 
privind spre Lumea 2-D putem vedea 
interiorul tuturor obiectelor, nu doar al 
cercurilor, ci şi al corpurilor 2-Deilor. 
Toate organele lor interne ne sunt vizibile, 
dând un nou înţeles expresiei „chirurgie 
pe cord deschis”. 2-Deilor le e imposibil să 
vadă interiorul unui cerc închis din lumea 
lor, la fel cum nouă ne e imposibil să 
vedem interiorul unei sfere opace în 
lumea noastră. 


Imaginaţi-vă că dam peste Lumea 2-D 
undeva în universul nostru. în principiu, 
dacă ar fi plată, s-ar întinde la nesfârşit, 
ca o foaie infinită care despică spaţiul 
nostru tridimensional. Imaginaţi-vă că daţi 
peste ea undeva, n-are a face unde: sub 
pat, în spatele canapelei, în podul bunicii. 
Voi presupune că putem sā comunicam cu 
locuitorii lumii 2-D.* Asistăm la scena din 
figura 1.5a: un 2-Deu încearcă să ia un 
obiect din interiorul unui pătrat. Nici 
măcar nu poate vedea obiectul, şi nu-l 
poate lua fara să deschidă pâtratul. Noi nu 
numai că vedem obiectul, dar, dacă vrem, 
putem ajunge la Lumea 2-D, il putem 
culege din cele două dimensiuni ale lui, iar 
apoi îl putem plasa la loc în Lumea 2-D în 
afara pătratului (figura 1.5b). O putem 
face pentru câ avem acces la a treia 


dimensiune. 

Figura 1.5 (a) Un 2-Deu nu poate lua 
coroana 


închisă în caseta de sticlă fără să spargă 
sticla şi să 
declanşeze alarma, (b) îl putem ajuta pe 
hoţ 
culegând coroana din Lumea 2-D în a treia 
dimensiune, iar apoi punându-i-o pe cap. 


După ce l-am făcut pe 2-Deu să creadă 
în paranormal - provocând apariţia de 
nicăieri a unui obiect care cu doar câteva 
clipe înainte era închis într-un pătrat 
impenetrabil ne  hotărâm să-i arătam 
minunile spaţiului 3-D prezentându- i o 
sferă: iîmpingem o bilă în Lumea 2-D. 
Desigur, ea va trece imediat de partea 
cealaltă, presupunând că nu întâlneşte în 
cale nici un obiect 2-D. 2-Deul va vedea 
întâi un punct care devine linie, linia se 
lungeşte, apoi se scurtează şi dispare. Din 
umbrire, el trage concluzia că linia e parte 
a circumferinței unui cerc, aşa că îşi dă 
seama că se uită la un cerc care la început 
e 


MIC, creşte, ajunge la dimensiunea 
maximă (când jumătate din bilă a 
strâbâtut Lumea 2-D), apoi scade şi 
dispare când bila iese de cealaltă parte a 
Lumii 2-D. Astfel, în fiecare moment 2- 
Deul va vedea doar o secțiune 
transversală a bilei. 


SPAŢIUL CURB 


Am menţionai mai sus că această Lume 2- 
D imaginară nu trebuie neapărat să fie 
infinit de întinsă; ea poate avea o margine 
care să-i definească frontiera. Vom vedea 
mai târziu că universurile n-au margini, 
aşa că pesemne Lumea 2-D se continuă la 
nesfârşit. Se dovedeşte că ea se continuă 
la nesfârşit dacă e plată, ceea ce am 
presupus până acum. Dar dacă locuitorii 
Lumii 2-D ar trai pe suprafaţa unei sfere? 
Spaţiul lor e curbat şi nu mai e o marime 
infinită. La urma urmei, o sferă are o 
anumită arie finită, iar suprafaţa ei nu are 
margini, din moment ce 2-Deii se pot 
mişca oriunde în univers fără să 
întâlnească un punct dincolo de care nu 
mai pot înainta. Ideea importantă şi 
subtilă care trebuie înţeleasă aici este că, 
deşi Lumea 2-D e suprafaţa unei sfere 3-D, 
interiorul sferei şi tot spaţiul din afara 
suprafeţei poate nici sa nu existe din 
perspectiva 2-Deilor. Aşadar, într-un fel, 
analogia cu oamenii care trăiesc pe 
suprafaţa Pământului nu trebuie împinsă 
prea departe, fiindcă noi suntem fiinţe 


3-D lipite de suprafaţa unui obiect 3-D. 2- 
Deii au acces doar la suprafaţa 2-D. 
Interiorul sferei nu există pentru ei. 


întrebarea interesantă pe care vreau s-o 
pun este dacă 2-Deii şi-ar putea da seama 
că spaţiul lor e curbat. 

Pentru ei, un mijloc de a afla ar fi acela 
prin care noi putem demonstra că 
Pământul nu e plat: să trimită pe cineva 
într-o direcţie, iar în cele din urmă el să se 
întoarcă în punctul de plecare din direcţia 
opusă. Desigur, noi trimitem acum pe 
orbită astronauți care pot vedea că 
Pământul e rotund, dar locuitorii 
universului 2D sunt prizonieri pe 
suprafaţa lor. Mai există însă un mijloc 
prin care ei sa-şi dea seama dacă lumea 
lor e curbă. 

învăţăm la şcoală că suma unghiurilor 
interne ale unui triunghi e întotdeauna 
180 de grade. Indiferent cât de mare 
desenâm triunghiul sau ce formă are, 
răspunsul ée mereu acelaşi. Dacă 
triunghiul are un unghi drept, atunci suma 
celorlalte unghiuri trebuie să fie 90 de 
grade. Dacă unul dintre unghiuri e obtuz - 
are, de pildă, 160 de grade -, suma 
celorlalte două trebuie să fie 20 de grade 
etc. înainte să vă simţiţi prea mândri că 
stâpâniţi ceva geometrie, am să vă 
dezamăgesc afirmând că povestea asta cu 
suma unghiurilor unui triunghi care e 
mereu 180 de grade este adevarata doar 
dacă triunghiul e desenat pe o suprafața 


plată. Un triunghi desenat pe o sferă are 
unghiuri a caror sumă e mereu mai mare 
de 180 de grade. lată un exemplu simplu 
care demonstrează ce vreau să spun. 
Pentru a înţelege asta, aveţi nevoie de o 
minge şi o cariocă. 

Să ne închipuim că un explorator îşi 
începe călătoria la Polul Nord. Porneşte în 
linie dreaptă spre sud (când eşti la Polul 
Nord, singura direcţie în care te poţi 
îndrepta e sudul), trece prin extremitatea 
estică a Canadei, apoi prin Atlanticul de 
vest. Are, desigur, grijă să evite Triunghiul 
Bermudelor, din moment ce crede toate 
superstiţiile absurde. Continuă drumul 
spre sud până atinge Ecuatorul, undeva în 
nordul Braziliei. Odată ajuns la Ecuator, 
se întoarce la stânga şi porneşte spre est 
prin Atlantic, deplasându-se în linie 
dreaptă de-a lungul Ecuatorului. Ajunge la 
țărmul Africii, apoi în Kenya, unde, sătul 
de clima toridă şi umedă, se întoarce la 
stânga şi se îndreaptă spre nord. 
Traversează Etiopia, Arabia Saudita, 
Orientul Mijlociu, strabate Europa de Est 
şi se întoarce la Polul Nord. 


Figura 1.6 (a) Un triunghi desenat pe o 


foaie de 
hârtie plată are suma unghiurilor interne 
A+B+C 
= 180°. (b) Un triunghi desenat pe 
suprafața unei 
sfere are suma unghiurilor interne mai 

mare de 180°. 

Aici am reprezentat unul cu trei unghiuri 

de 90°. 


Urmărind în linii mari traseul lui, îţi dai 
seama câ a parcurs un triunghi (figura 
1.6b). Să ne uitâm la cele trei unghiuri. 
Ajungând la Ecuator şi întorcându-se la 
stânga, s-a rotit cu 90 de grade. Când 
părăseşte Ecuatorul pentru a se îndrepta 
spre nord, a mai făcut o rotaţie de 90 de 
grade. Suma acestor două unghiuri este 
deja 180 de grade. Dar n-am inclus 
unghiul de la Polul Nord între direcţia în 
care a plecat şi direcţia din care s-a întors. 
Acesta e şi el de vreo 90 de grade - 
dimensiunea lui depinde, evident, de 
distanţa străbătută de-a lungul 
Ecuatorului. Eu am ales-o aşa încât să 
parcurgă un triunghi ale carui unghiuri 
însumate să dea 270 de grade. 

Un asemenea triunghi e un caz extrem, 
dar regula de bază este că orice triunghi 
desenat pe suprafaţa unei sfere are suma 
unghiurilor mai mare de 180 de grade. De 


pildă, un triunghi care uneşte Parisul, 
Roma şi Moscova va avea suma 
unghiurilor puţin mai mare de 180 de 
grade. Minuscula abatere de la 180 de 
grade se datoreaza faptului că un 
asemenea triunghi nu acoperă o parte 
mare din suprafaţa Pământului şi e aşadar 
aproape plat. 

Intorcându-ne la 2-Dei, ei pot folosi 
aceeaşi tehnică pentru a verifica dacă 
spaţiul lor e curbat. Ar putea zbura de pe 
planeta lor în linie dreaptă până la o stea 
îndepărtată. Acolo s-ar întoarce cu un 
anumit unghi zburând drept spre o altă 
stea, de unde s-ar întoarce acasă. Trasând 
astfel un triunghi, ei ar putea măsura cele 
trei unghiuri. Dacă suma lor e mai mare 
de 180 de grade-, ar putea deduce că 
trăiesc într-un spaţiu curbat. 

Altă proprietate, pe care v-o amintiţi 
pesemne din şcoală, este că circumferința 
unui cerc e dată de numărul pi înmulţit cu 
diametrul cercului. Valoarea lui pi e fixată. 
Există o tastă la calculatoarele de buzunar 
care îl dă pe pi cu zece zecimale 
(3,1415926536), dar cei mai mulţi dintre 
noi îl ţin minte ca 3,14. E drept, eu ţin 
minte toate cele zece zecimale pe care le 
arată calculatorul, dar asta numai pentru 
că folosesc numărul pi foarte des în munca 
mea - e ca şi cum as tine minte un numar 


de telefon 


J 5J 


foarte important. Am un prieten 
matematician care ştie primele 30 de 
zecimale, altminteri însă e un tip normal. 
Ni se spune ca pi e o constantă 
matematică. Este definit ca raportul dintre 
două numere: circumferința şi diametrul 
oricărui cerc in spaţiul plat. Dacă 
exploratorul nostru s-ar deplasa de-a 
lungul Cercului Arctic, care are un 
diametru ce poate fi măsurat cu precizie 
(este dublul distantei de la Cercul Polar la 
Polul Nord, care e raza lui), atunci, 
înmulţind această valoare a diametrului cu 
pi (aşa cum se calculează circumferinţele 
cercurilor), ar obţine o valoare ceva mai 
mare decât circumferința Cercului Arctic. 

Detectând  curbarea unei părţi a 
suprafeţei Pământului, exploratorul nu 
poate respinge posibilitatea ca în altă 
parte a lumii suprafaţa să fie curbată 
altfel, asa încât Pământul să nu fie 
neapărat închis în sine pentru a forma o 
sferă. Se poate convinge că Pământul e 
rotund numai dacă străbate tot globul. 

La şcoală, învăţăm proprietăţile 
triunghiurilor şi cercurilor în ceea ce se 
numeşte geometrie euclidiană sau „plată”. 
Geometria 3-D a sferelor, cuburilor şi 
piramidelor face şi ea parte din geometria 
euclidiană, dacă acestea sunt cufundate în 


spaţiul 3-D plat. Proprietăţile lor se 
schimbă daca spaţiul 3-D e curbat 
asemănător cu felul în care se schimbă 
proprietăţile triunghiurilor şi cercurilor 
când sunt desenate pe un spaţiu 2-D 
curbat, cum e suprafaţa unei sfere. Spaţiul 
nostru 3-D ar putea fi deci curbat, dar n- 
avem nevoie să vizualizâm a patra 
dimensiune pentru a „vedea“ această 
curbură. Putem s-o măsurăm indirect 
studiind geometria spațiului 3-D şi 
obiectele solide din el. în practică, nu 
vedem niciodată vreo abatere de la 
geometria euclidiană, pentru că trăim într- 
o parte a universului unde spaţiul e atât 
de aproape de a fi plat, încât nu detectăm 
nici o curbură. E ca şi cum ai încerca să 
detectezi curbura Pământului desenând 
un triunghi pe un teren de fotbal. 

Dar dacă există o a patra dimensiune a 
spaţiului, în afară de cele trei? Ce putem 
spune despre proprietăţile ei? Să incepem 
prin a recunoaşte că a patra dimensiune 
reprezintă pentru noi ce reprezintă a treia 
dimensiune pentru 2-Dei. Imaginează-ţi ca 
stai în centrul unui cerc mare trasat pe 
solul plat, aşa cum e cercul din centrul 
terenului de fotbal. Dacă mergi în linie 
dreaptă în orice direcţie, te indrepţi spre 
perimetrul cercului. Aceasta se numeşte 
direcţie radiată, fiindcă atunci când vei 


ajunge la perimetru vei fi mers de-a lungul 
razei cercului. Pe de altă parte, o pasăre 
aflată în centrul cercului se poate mişca 
de-a lungul celei de-a treia dimensiuni: în 
sus. Dacă zboară drept în sus, se va 
îndepărta în fiecare moment de toate 
părţile cercului. 

Să adâugâm acum o alta dimensiune la 
acest exemplu şi să ne imaginâm că 
pasărea se află în centrul unei sfere (de 
pildă, o colivie sferică). în orice direcţie ar 
zbura, ea se va îndrepta spre gratiile 
coliviei, iar pentru ea toate direcţiile sunt 
radiale. La fel ca în exemplul 2-D al 
cercului, în care pasărea se poate 
îndepărta de cerc de-a lungul celei de-a 
treia dimensiuni, ne dăm seama acum ce 
poate însemna să te mişti de-a lungul celei 
de-a patra dimensiuni. Pornind din centrul 
cuştii, este direcţia în care pasărea s-ar 
îndepărta de toate punctele coliviei în 
acelaşi timp. Nu-i o direcţie pe care s-o 
putem concepe, fiindcă, aşa cum am spus, 
creierul nostru operează doar cu trei 
dimensiuni. Ce am vedea dacă am avea o 
pasăre magică, în stare să folosească a 
patra dimensiune, prizonieră într-o 
colivie? Am vedea-o dispărând din câmpul 
nostru vizual, iar apoi revenind în spaţiul 
nostru 3-D altundeva, poate în afara 
coliviei. Ni s-ar părea la fel de uimitor cum 


li s-ar părea 2-Deilor capacitatea noastră 
3-D de a culege obiecte din spaţiul lor 2-D. 

Alt efect interesant al utilizării unei 
dimensiuni superioare apare când 
obiectele sunt întoarse pe dos. 
Imaginează-ţi că l-ai putea ridica pe un 2- 
Deu din lumea lui, l-ai răsuci aşa încât 
stânga şi dreapta lui să fie inversate, apoi 
l-ai pune la loc. O vreme ar fi derutat. Nu 
se va simţi altfel, însă fiecare lucru din 
jurul lui va fi pe partea inversă. Va trebui 
să se adapteze pentru a locui într-o lume 
în care soarele 2-D nu mai răsare din 
dreapta, ci din stânga. Şi va trebui să 
meargă în direcţie opusă pentru a ajunge 
de-acasă la serviciu. 

Lucrurile sunt şi mai amuzante dacă te 
gândeşti cum ar fi pentru tine dacă o fiinţă 
4-D te-ar culege din lumea noastră 3-D şi 
te-ar răsuci. La început, ceilalţi ar observa 
ceva puţin diferit la tine: faţa ta le-ar 
apărea aşa cum îţi apărea ţie în oglindă. 
Uitându-te apoi în oglindă, vei vedea şi tu 
diferenţa, pentru că 
nimeni nu are o faţă perfect simetrică, 
partea stângă e uşor diferită de cea 
dreaptă. Poate că un ochi e puţin mai jos 
decât celălalt, sau, ca în cazul meu, nasul 
e uşor înclinat într-o parte, ori ai o aluniţă 
pe obraz etc. însă e doar începutul 
necazurilor tale. Totul în jur îţi apare 


inversat. Scrisul e în sens opus, acele de 
ceasornic se rotesc în sens contrar, iar tu 
eşti acum stângaci dacă inainte erai 
dreptaci. Poţi testa cum ar arăta lucrurile 
privind lumea în oglindă. 


EXISTĂ ÎNTR-ADEVĂR O A PATRA 
DIMENSIUNE? 


Dacă ai şti câte ceva despre teoria 
relativităţii (ceea ce eu nu presupun), ai fi 
puţin derutat. N-a spus oare Einstein că 
timpul e a patra dimensiune? Da şi nu. Să 
ne întoarcem, de pildă, la exemplul cu 
submarinul care are nevoie de trei numere 
pentru a i se preciza poziţia. Dacă se 
deplasează, menţionarea acelor numere e 
inutilă dacă nu ştim şi când s-a aflat 
submarinul în acea poziţie. Aşa încât avem 
nevoie de patru numere pentru a-i localiza 
corect poziţia: latitudinea, longitudinea, 
adâncimea şi timpul la care a avut acele 
valori, în capitolul 7 voi vorbi despre 
relativitatea specială a lui Einstein, în care 
timpul şi spaţiul sunt legate într-un mod 
surprinzător, formând ceva numit spațiu- 
timp cvadridimensional. Deocamdată nu 
trebuie să pierdem din vedere faptul că 
timpul nu este la fel ca cele trei 
dimensiuni ale spaţiului. Suntem liberi să 
ne mişcăm înainte şi înapoi de-a lungul 


celor trei axe spaţiale, dar suntem obligaţi 
să ne mişcăm înainte de-a lungul axei 
timpului (din trecut spre viitor). 
întrebarea aici este dacă poate exista, 
dincolo de simţurile noastre, o a patra 
dimensiune. 

Cu o sută de ani în urmă, unii dintre cei 
mai respectaţi savanţi credeau că lumea 
spiritelor, tărâmul  duhurilor şi al 
fantomelor, e  cvadridimensională şi 
include spațiul nostru 3D. Locuitorii 
acestei lumi cu mai multe dimensiuni trec 
din când în când prin lumea noastră 3-D, 
însă altminteri ne sunt invizibili. Astăzi, 
desigur, nu prea mai există oameni de 
ştiinţă serioşi (cu excepţia unor excentrici) 
care să creadă aşa ceva, ceea ce însă nu 
înseamnă că dimensiunile superioare au 
fost respinse. Noi teorii din fizică, încă 
netestate, sugerează că ar putea exista 
chiar mai mult de patru dimensiuni ale 
spaţiului, toate cele suplimentare aflându- 
se în afara percepţiei noastre. Două teorii 
la modă, numite teoria supercorzilor şi 
teoriaf$M,! sugerează că universul nostru 
conţine de fapt nouă şi, respectiv, zece 
dimensiuni ale spaţiului (plus una a 
timpului). Toate dimensiunile 
suplimentare sunt  încolăcite atât de 
strâns, încât nu le putem detecta. Poate că 
vi se par aberaţii, însă una dintre aceste 


teorii exotice s-ar putea dovedi ca descrie 
realitatea ultimă aflată la baza universului 
nostru. 

Chiar dacă nu există decât cele trei 
dimensiuni ale spaţiului pe care le 
cunoaştem, vom vedea în capitolele 
următoare că e util să ai la dispoziţie o 
dimensiune suplimentară pentru a 
înţelege un anumit aspect al teoriei 
relativităţii: spaţiul curb. 


2.Mai precis, de fiecare dată când 
vorbesc despre curbarea spaţiului 3-D ar 
trebui să spun curbarea „spatţiului-timp” 
4-D. Aşa ar trebui sā numim, conform 
teoriei relativităţii, combinaţia celor trei 
dimensiuni spaţiale cu cea a timpului. Las 
însă pe mai târziu discutarea modului în 
care se combină spaţiul şi timpul. (N. a.) 

3. Flatlcmd e o nuvelă publicată în 1884 
de E.A. Abbott, iar Planiverse un roman 
publicat în 1884 de A.K. Dewdney. (IV. t.) 

4.Presupun că putem vorbi cu ei şi fi 
putem auzi. Sunetul e transmis de 
vibraţiile moleculelor noastre de aer 3-D. 
Aceste vibrații sunt pesemne transferate 
moleculelor 2-D din Lumea 2-D. Evident, e 
complet absurd, dar e amuzant să te 
gândeşti la asta. (N. a.) 

5.O suprafaţă poate fi curbată şi în alt 
mod, aşa încât suma unghiurilor unui 
triunghi trasat pe ea să fie mai mică de 


180 de grade. Voi reveni la asta. (IV. a.) 

6. „M” vine de la „membrană”, dar 
„teoria membranelor” sună râu, aşa că 
mulţi fizicieni preferă ca „M” să vină de la 
„magic”, odată ce afirmă că teoria poate 
explica toate forţele din natură. (N. a.) 


2 
Materia şi gravitația 


MERE SI LUNI 


Povestea spune că Isaac Newton statea 
sub un măr, iar când i-a căzut un măr în 
cap a descoperit legea gravitaţiei - adică 
şocul i-a produs revelaţia. (Marul cade - 
aha! deci Pământul exercită o forţă asupra 
mărului, trăgându-l în jos.) Bineînțeles că 
n-a fost aşa simplu. Au observat şi alţii 
înaintea lui Newton că obiectele cad. 
Descoperirea lui a fost mult mai 
impresionantă. 

Poate ca e un mit povestea cu mărul 
care i-a căzut în cap, dar Newton ne spune 
că a ajuns la faimoasa lege a gravitaţiei 
universale privind cum cade un măr la 
ferma mamei lui, şi întrebându-se de ce 
Luna se roteşte în jurul Pământului. Ce 
anume a văzut Newton în căderea unui 
mār, iar toţi ceilalţi dinaintea lui nau putut 
să vada? Simplu spus, el a văzut dincolo 
de ceea ce e evident - toate obiectele au 
tendinţa să se mişte în jos spre Pământ - 
şi a înţeles că exista o forţă a gravitaţiei 
între măr şi Pământ care face nu numai ca 


mărul să „cadă în jos” spre Pământ, dar şi 
ca Pământul să „cadă în sus” spre măr. De 
fapt, e mai bine să nu te gândeşti la 
obiecte care cad, ci că Pământul şi mărul 
sunt atraşi unul spre altul. 

Fire deschisă, prietenos, îndrăgit de 
semeni, familist - toate astea erau complet 
străine de Isaac Newton. Născut la 
Woolsthorpe, în Lincolnshire, Anglia, în 
ziua de Crăciun a anului 1642/73 fost un 
om singuratic, nu s-a însurat niciodată şi 
n-a prea avut prieteni. Spre sfârşitul vieţii 
a intrat în dispute aprige şi îndelungate cu 
alţi oameni de ştiinţă în privinţa 
paternităţii anumitor descoperiri. Dar în 
ciuda imaginii generale negative pe care o 
au azi oamenii de ştiinţă în mediile 
populare, şi care din păcate îi 
îndepărtează de subiect pe mulţi 
adolescenţi, fără îndoială că Newton n-a 
fost un om de ştiinţă tipic. Lipsa 
aptitudinilor sociale a fost recompensată 
prin ceea ce li face pe mulţi să-l considere 
cel mai mare om de stiintă din 

istorie. A avut atât de multe contribuţii în 
atât de multe domenii, încât cea mai mare 
parte a fizicii care se predă azi la şcoală se 
numeşte fizică newtoniană. Asta pentru a 
o deosebi de fizica modernă a secolului 
XX, despre care voi vorbi în cartea de fată. 
Newton a inventat de 


asemenea tehnica matematică a calculului 
diferenţial Şi integral (analiza 
matematică), în prezent instrumentul 
standard în studiul fizicii, care a declanşat 
însă o îndelungată controversă. S-a pus 
problema cine a fost creatorul analizei 
matematice: Newton sau matematicianul 
german Gottfried Leibniz? În cercurile 
ştiinţifice ale timpului, disputa, în care 
englezii susțineau că al doilea i-a furat 
ideea primului, iar germanii susțineau că 
era invers, a câpâtat o inflamare patriotică 
asemănătoare rivalităţii de azi la meciurile 
dintre două echipe naţionale de fotbal. 
Spre deosebire însă de deznodământul de 
azi cu penaltiuri de departajare, în bătălia 
pentru analiza matematică n-a existat un 
învingător clar. Se pare că fiecare şi-a 
elaborat tehnica în mod independent. 
Oricum, bazele fuseseră puse în mare 
parte cu o jumătate de secol înainte de 
matematicianul francez Pietre de Fermat. 

Sā ne întoarcem la gravitație. Cu mult 
inaintea lui Newton se înțelesese că 
motivul 

pentru care obiectele cad e atracţia pe 
care Pământul o exercită asupra tuturor 
lucrurilor. Se ştia de asemenea că Luna se 
roteşte în jurul Pământului pentru că 
Pământul exercită un soi de forţă 
misterioasă asupra ei, impiedicând-o să 


plutească prin spaţiu. Newton a facut 
legătura între aceste două fenomene. A 
pune mişcarea Lunii şi căderea marului pe 
seama aceleiaşi forţe (gravitația) a fost o 
lovitură de geniu îndrăzneață. Până atunci 
se credea ca legi ale naturii complet 
diferite guvernează comportamentul 
obiectelor de pe Pământ (mere) şi al 
corpurilor cereşti (Luna). 

Legea newtoniană a gravitaţiei afirmă 
că orice două obiecte din univers vor fi 
atrase unul spre altul de o forţă invizibilă. 
Pământul şi fiecare obiect de pe suprafaţa 
lui, Pământul şi Luna, Soarele şi planetele, 
chiar şi Soarele şi restul galaxiei noastre, 
toate sunt atrase unele de altele. Aşadar, 
nu numai Pământul ne ţine lipiţi de 
suprafaţa lui; într-un fel, şi noi ţinem 
Pământul lipit de picioarele noastre, din 
moment ce atragem Pământul spre noi cu 
tot atâta forţă cu câtă acţionează el asupra 
noastră. Când am spus mai devreme că 
Pământul „cade în sus” câtre mărul care 
cade, nu era doar o metaforă. Este 
adevărat că, fiind lipiţi de suprafaţa 
Pământului, vedem mărul mişcându- se 
spre Pământ. Dar mărul e tot atât de 
îndreptăţit să afirme (în măsura în care 
merele au drepturi) ca nu se mişcă deloc, 
şi că Pământul se mişcă spre el. 

La fel, un bărbat şi o femeie plutind 


unul lângă altul în spaţiul vid vor fi atraşi 
fizic unul spre altul - chiar dacă nu simt 
vreo „atracţie fizică” unul pentru altul - de 
forţa gravitaţională care îi va face să se 
apropie încet şi mai mult. Această forţă va 
fi însă foarte slabă (echivalentul forţei 
minuscule necesare să ridici un grăunte 
de zahăr, dacă la început distanţa dintre ei 
a fost de câţiva centimetri). Forţa 
gravitaţională e foarte slabă atunci când 
masele implicate sunt foarte mici. 

De ce aceeaşi forţă gravitaţională care 
face ca mărul să cadă nu prâbuşeşte şi 
Luna pe Pământ? Diferenţa dintre cele 
două cazuri este că, deşi Luna are o masă 
mult mai mare, ea se roteşte pe orbită în 
jurul Pământului, şi în fiecare moment se 
deplasează pe o direcţie tangentă la 
traiectoria orbitei ei, în vreme ce mărul se 
mişcă spre centrul Pământului. De fapt, 
nu-i o exprimare prea fericită. O mai bună 
definiţie pentru „pe orbită” e să spunem 
că Luna cade spre Pământ pe o curbă care 
formează o traiectorie circulară în jurul 
Pământului, aşa încât nu reuşeşte 
niciodată să se apropie mai mult. Când 
Newton a facut pentru prima dată acest 
calcul, în timpul ciumei din anul 1666, a 
crezut că obținuse un raspuns greşit şi, 
dezamăgit, s-a abținut sa-şi publice 
rezultatele. Abia mulţi ani mai târziu, 


discutând problema cu prietenul său 
Edmund Halley (cel care a dat numele 
faimoasei comete), a înţeles importanţa 
descoperirii lui. 

Legea newtoniană a gravitaţiei a avut 
un enorm succes vreme de trei sute de 
ani. Observaţi că e cunoscută drept legea 
gravitaţiei, fiindcă oamenii de ştiinţă erau 
atât de siguri că e ultimul cuvânt în 
privinţa gravitaţiei, încât au aşezat-o mai 
presus de orice simplă teorie care putea fi 
abandonată dacă apărea ceva mai bun. 
Dar tocmai asta s-a întâmplat în 1915. 
Graţie lui Einstein. Albert Einstein. 


GRAVITAȚIA LUI EINSTEIN 


Legea newtonianā a gravitaţiei părea să 
descrie o forţă invizibilă, aproape magică, 
acţionând asupra tuturor obiectelor, 
indiferent cât de îndepărtate (deşi, aşa 
cum am spus, devine mult mai slabă când 
distanţa creşte) şi indiferent ce se află 
între ele, chiar dacă e vorba de spaţiul vid. 
Spunem de aceea că forţa gravitaţională 
nu necesită un „mediu” (sau un 
„material”) prin care să acționeze. 
Finstein a dat o explicaţie mult mai 
profundă. El a afirmat că gravitația nu 
acţionează direct asupra obiectului, ci 
asupra spaţiului însuşi, făcându-l să se 


curbeze. Curbarea spaţiului face apoi ca 
obiectele din el să se comporte în mod 
diferit decât dacă spaţiul n-ar fi curbat. E 
derutant? Să facem un pas înapoi şi să 
vedem cum a ajuns Einstein la această 
interpretare absconsă, aparent inutilă. 


Ati fost vreodată într-un simulator ca 
acelea s 
din parcurile de distracţie? lei loc pe 


scaun alături de câţiva pasageri într-o 
capsulă închisă şi urmăreşti un scurt film 
cu o scenă futuristă de 

urmărire. Capsula pare într-adevăr să 
accelereze, să frâneze, să cotească brusc, 
să salte, sa urce şi să cadă. Asemenea 
iluzii se creează foarte uşor folosind 
principiul echivalenţei al lui Einstein, care 
e atât de simplu încât poate fi exprimat 
prin două cuvinte: forţa g. Einstein a 
înţeles că forţa pe care o simţi când eşti 
accelerat (ca într-un avion înainte de 
decolare) şi forţa gravitaţională sunt 
echivalente. De fapt, spunem că 
acceleraţia avionului care ne împinge în 
scaun produce o forţă g. Aici, „g” vine de 
la gravitație şi este o mărime în unităţi de 
acceleraţie, nu de forţă. O acceleraţie de 
un „g” este egală cu acceleraţia unui corp 
în cădere liberă. 

La prima vedere pare cam tras de păr. 
La urma urmei, forţa care te împinge în 


scaun se leagă de mişcare şi acceleraţie, 
în vreme ce forţa gravitaţională acţionează 
şi când stai nemişcat (ţinându-te lipit de 
sol). Gândiţi-vă însă cum funcţionează 
simulatorul. Cum se face că ai senzaţia de 
accelerare chiar dacă nu te uiţi la 
imaginile convingătoare de pe ecran? 
Simulatorul doar se înclină şi se 
balansează pe platforma lui. Pentru a-ţi da 
impresia că accelerează înainte, cu un „g”, 
să zicem, nu-i nevoie decât să se încline pe 
spate, aşa încât să fii îndreptat în sus. 
Suntem atât de obişnuiţi cu senzaţia pe 
care o avem când stăm noaptea pe spate 
în pat, incât uităm de atracția 
gravitaţională a Pământului care ne 
împinge capul în pernă. De fapt, forţa asta 
e echivalentă cu forţa care ne-ar împinge 
în scaun dacă am fi într-o maşină care 
accelerează din repaus până la o sută de 
kilometri pe oră în doar vreo două 
secunde şi jumatate. 

De aceea e atât de uşor să păcăleşti 
creierul făcându-l să creadă că forţa 
gravitaţională pe care o simţim de fapt în 
simulator este o forţă datorată accelerării. 
La fel, atunci când cursa se opreşte atât 
de brusc încât eşti împins înainte, 
simulatorul pur şi simplu se înclină în faţă, 
lăsând gravitația să facă restul. 

Alt exemplu, folosit de regulă pentru a 


demonstra cum funcţionează principiul 
echivalenţei, este reversul exemplului cu 
simulatorul, Şi anume folosirea 
accelerației pentru a simula gravitația. 
Imaginează-ţi că eşti legat cu o centură în 
scaunul tāu dintr-o rachetă reală, 
aşteptând numărătoarea inversă pentru 
lansare. Stai în scaun orientat în sus, spre 
vârful rachetei. Să presupunem că eşti 
atât de relaxat incât aţipeşti - puţin 
probabil, recunosc. Când te trezeşti, 
înainte să apuci să priveşti prin hublou, 
principiul echivalenţei spune că nu vei 
putea face deosebirea dintre senzaţia pe 
care ai avea-o dacă racheta ar sta 
nemişcată pe rampa de lansare, gravitația 
împingându-te în scaun, şi senzaţia pe 
care ai avea-o dacă racheta a parasit de 
mult Pământul şi se deplasează acum prin 
spaţiu cu acceleraţia de un „g”. Dacă 
rezişti în continuare tentaţiei de a privi 
prin hublou ca să verifici dacă te afli în 
întunericul vid al spaţiului sau pe rampa 
de lansare, nu există nici un experiment 
pe care să-l efectuezi în rachetă pentru a- 
ţi spune unde te afli. Prin experiment 
înţeleg orice, de la simpla observare a 
oscilaţiilor unui pendul sau a caderii unei 
mingi până la măsurători sofisticate 
implicând fascicule laser şi oglinzi - adică 
orice experiment care ar putea distinge 


între comportamentul obiectelor supuse 
unei accelerăâri de un „g” şi efectul 
gravitaţiei Pământului. 

În cele din urmă cedezi tentatiei şi, 
privind în exterior, vezi că într-adevăr te 
deplasezi accelerat prin spaţiu. Te-au 
epuizat toate acele experimente, aşa încât 
adormi la loc. Când te trezeşti, te simţi 
imponderabil. Bine ca nu ţi-ai desfăcut 
centura, îţi zici, altminteri ai fi plutit şi te- 
ai fi lovit cu capul de panoul de comandă. 
Acum însă te confrunţi cu altă dilemă, 
dacă nu priveşti afară. Fie zbori prin 
spaţiu la viteză constantă, cu motoarele 
rachetei oprite, ceea ce explică senzaţia 
de  imponderabilitate, fie cazi prin 
atmosfera Pământului, şi eşti în pericol de 
moarte dacă nu preiei imediat controlul 
asupra rachetei. Când cazi liber în câmpul 
gravitațional al Pământului te simți 
imponderabil, ca şi cum atracția 
gravitaţională a Pământului ar fi fost 
anulată. 


CĂDEREA LIBERĂ 


Cei mai multi dintre noi nu vor avea 
niciodată 
ocazia să se afle în situaţia de mai sus, aşa 
încât iată alt exemplu. 

Dacă eşti suficient de curajos 


(nesâbuit?) să faci bungy jumping, vei fi 
iertat dacă, în timp ce plonjezi continuu 
accelerat, îţi spui că n-ai simţit niciodată 
atât de intens gravitația. De fapt, lucrurile 
stau exact pe dos. S-ar putea să fie 
singura împrejurare din viaţa ta în care 
acţiunea gravitaţiei e complet anihilată. Te 
afli în „cădere liberă”. în acele câteva 
secunde palpitante, resimţi o gravitație 
zero. E ca şi cum gravitația şi-ar ieşi din 
drepturi, iar tu faci ce-ai visat 
dintotdeauna, necazul e însă că sub tine se 
află solul dur. Gravitaţia e absentă, fara să 
fi plecat, sau, mai corect spus, gravitația e 
complet anulată de acceleraţia ta. 
Senzaţia de cadere liberă e ceea ce simt 
astronauții când plutesc prin spaţiu 
departe de gravitația Pământului (sau pe 
orbită în jurul Pământului). Nu-i de mirare 
că ei trebuie să se supună unor 
antrenamente riguroase pentru a învinge 
„raul de spaţiu”. De fapt, calatoria spaţială 
e un lung bungy jump. 

Ce inseamnă aşadar să  resimţi 
gravitație zero? Să presupunem că, aflat 
în cădere, dai drumul unei pietre pe care o 
ţineai în mână. Cum ea cade în acelaşi 
ritm cu tine, se va mişca alături de tine?. 
Un fizician - prespunând că are prezenţa 
de spirit să nu strige cât de grozav se 
simte şi că ignoră pământul care se 


apropie în mare viteză - îşi va închipui că 
nu există decât el şi piatra. Piatra pare să 
plutească lângă el, aşa cum plutesc 
obiectele în gravitația zero din spaţiu. De 
aceea, în exemplul rachetei, fără să 
priveşti afară nu poţi stabili dacă racheta 
se mişcă prin atmosfera Pământului în 
cădere liberă sau pluteşte în spaţiu. 

Exemple ca acestea prezentate aici se 
numesc experimente mintale, pentru că n- 
avem nevoie să le efectuâm fizic pentru a 
descoperi ceva despre natură. Einstein era 
foarte mândru de o asemenea abordare şi 
şi-a petrecut timpul stând şi cugetând, în 
loc să lucreze într-un laborator pentru a 
efectua experimente reale - de altfel, el 
este cel care le-a numit experimente 
mintale (Gedankenexperimente). Desigur, 
bungy jumping şi simulatorul în care ţi se 
prezintă imagini din Războiul stelelor nu 
erau exemple la care să poată apela. 

Care e legătura dintre acceleraţie şi 
ideile lui Einstein despre spaţiul curbat? 
Mi-e teamă că mai trebuie să explic multe 
lucruri. Să ne întoarcem la exemplul cu 
racheta. Aminteşte-ţi de momentul în care 
te trezeşti şi nu poţi hotări, fără să trişezi 
privind afară, dacă racheta încă na fost 
lansată sau e accelerată cu un „g” în 
spaţiu. Există un anumit experiment 
mintal pe care trebuie acum să-l efectuezi. 


Stai într-o parte a rachetei şi arunci o 
minge pe orizontală, ca în figura 2.la. 
Mingea va urma o traiectorie curbă şi va 
lovi cealaltă parte într-un punct aflat sub 
cel în care ar fi lovit-o dacă s-ar fi deplasat 
în linie dreaptă. Asta ne-am aştepta să se 
întâmple dacă racheta ar fi nemişcată pe 
rampa de lansare, mingea supunându-se 
legii gravitaţiei. 


Figura 2.1 (a) Mingea aruncată sub efectul 
gravitaţiei Pământului va urma o 
traiectorie curbă, 

(b) Mingea aruncată atunci când racheta 
se află în 
gravitație zero ar fi urmat o traiectorie 
dreaptă dacă 
racheta ar fi avut o viteză constantă. Dar 
cum 
racheta e accelerată, cel care aruncă 
mingea va 
vedea o traiectorie curbă descendentă, 
fiindcă 
racheta se va mişca mai repede decât 
mingea în 
momentul în care mingea loveşte peretele 
opus. 


Dacă racheta e accelerată, conform 
principiului echivalenţei, trebuie să vezi 
mingea urmând o traiectorie curbă 
asemânâtoare. Dacă racheta ar fi plutit 
liber în spaţiu cu motoarele oprite 
(zburând cu viteză constantă), ar fi 
antrenat în mişcare şi mingea odată cu ea, 
şi ai fi văzut mingea deplasându-se în linie 
dreaptă, pentru ca racheta şi mingea au 
ambele aceeaşi viteză „orientată în sus”. 
Când însă racheta e accelerată, ca în 
figura 2.1b (observați că situaţia din 
dreapta e la o fracțiune de secundă mai 
târziu decât cea din stânga), mingea nu va 
simţi această acceleraţie cât timp zboară 
prin rachetă. Aşadar, în momentul când 
atinge cealaltă parte, racheta va avea o 
viteză ceva mai mare decât în momentul 
când mingea a părăsit mâna ta. Punctul de 
pe peretele opus în care mingea ar fi 
trebuit să ajungă s-a deplasat puţin în sus, 
iar tu vei vedea o traiectorie curbă. 
Principiul echivalenţei intră din nou în joc. 
Deşi explicaţia traiectoriei curbe e diferită 
în cele două cazuri, efectul observat de 
tine e acelaşi. 

Acum, în loc să arunci o minge în 
rachetă, aprinde o lanternă la un capăt, 
aşa încât fasciculul să fie îndreptat pe 
orizontală. Dacă ai avea un echipament 
suficient de sensibil, ai găsi că fasciculul 


se curbează uşor în jos. Este un efect pe 
care îl înţelegem uşor dacă racheta e 
accelerată în spaţiu, fiindcă am folosi 
acelaşi raţionament ca în cazul mingii. 
Deşi lumina lanternei se propagă prin 
rachetă extrem de repede, trece totuşi un 
timp finit până ajunge la celălalt perete, 
timp în care racheta a căpătat o viteză 
puţin mai mare, iar locul unde lumina ar fi 
trebuit să atingă peretele s-a deplasat 
puţin în sus. 

S-ar putea să vă vină mai greu să 
credeţi că fasciculul de lumină urmează 
aceeaşi traiectorie curbă când racheta e în 
repaus pe suprafaţa Pământului. Dar 
principiul echivalenţei e atotputernic, şi se 
dovedeşte că lumina nu se deosebeşte de 
minge. Chiar şi pe suprafaţa Pământului 
lumina e uşor curbată în jos cu aceeaşi 
cantitate cu care e curbată în racheta 
accelerată. 

Lumina nu cântăreşte nimic—, deci cum 
poate fi curbată de gravitație? Energia 
poate fi însă concepută ca „masă 
îngheţată”, iar lumina are fără îndoială 
energie, aşa încât ne putem gândi că are 
greutate, şi n-ar trebui să ne mire că se 
comportă ca obiectele materiale şi e 
atrasă în jos de gravitația Pământului. De 
fapt, însuşi Newton sugerase că lumina e 
compusă dintr-un flux de particule 


minuscule, numite acum fotoni, care ar fi 
influențate de gravitație la fel ca mingea. 
E drept, am obţine răspunsul greşit pentru 
valoarea curburii dacă am folosi 
abordarea lui Newton. Calculând valoarea 
curbării traiectoriei fasciculului de lumină 
în racheta staţionară, pe baza 
raţionamentului lui Newton ca lumina are 
masă, deci e atrasă de forţa gravitaţională, 
am obţine doar jumatate din valoarea 
măsurată în realitate cu echipamentul 
nostru sensibil. Trebuie deci să fie ceva 
greşit în legea newtoniană a gravitaţiei 
când descriem efectul gravitaţiei asupra 
luminii. 

Raționamentul lui Einstein a fost radical 
diferit. Explicaţia lui a eliminat complet 
forţa gravitaţională. în schimb, spunea el, 
toate obiectele materiale din univers vor 
influenta spaţiul şi timpul din vecinătatea 
lor, făcându-le să se curbeze. în loc să se 
gândească că Pământul exercită o „forţă” 
asupra oamenilor, merelor, Lunii, mingilor 
şi fasciculelor de lumină, Pământul face ca 
spaţiul din jurul lui să fie curbat. Toate 
obiectele care se deplasează în această 
regiune a spaţiului urmează pur şi simplu 
liniile curburii. Nu există vreo forţă care 
să menţină Luna pe orbită, nici vreo forţă 
care atrage în jos fasciculul de lumină din 
racheta staţionară. Totul se mişcă liber, 


însă de-a lungul unei traiectorii care e 
mereu cel mai scurt drum disponibil. Dacă 
spaţiul ar fi plat, această traiectorie ar fi 
linia dreaptă, dar din moment ce 

spaţiul în care se mişcă e curb, la fel este 
şi traiectoria pe care o urmează. 
Asemenea traiectorii în spaţiul curb— se 
numesc geodezice. 

Einstein a ajuns la aceste idei în 
perioada dinaintea Primului Război 
Mondial. Si-a desăvârşit teoria relativităţii 
generale în 1915, însă lumea a trebuit să 
aştepte până în 1919 ca teoria să fie 
testată experimental. 

Einstein arâtase că gravitația Soarelui 
trebuie să curbeze traiectoria luminii care 
ajunge la noi de la o stea îndepărtată, 
dacă lumina trece suficient de aproape de 
Soare în drumul ei spre Pământ. Problema 
era însă că, atunci când steaua se află în 
aceeaşi zonă a cerului ca Soarele, lumina 
solară strălucitoare ne împiedică să vedem 
steaua. Astronomii au trebuit să aştepte o 
eclipsă solară totală, când Luna se 
interpune între Soare şi Pământ şi 
obturează lumina solară, pentru a testa 
teoria lui Einstein. în 1919, astr o 
fizicianul englez Sir Arthur Eddington a 
condus o expediţie în jungla amazoniană, 
reuşind să fotografieze o eclipsă solară şi 
să măsoare unghiul mic cu care lumina 


unei anumite stele e deviată de câmpul 
gravitațional al Soarelui. A fost o 
măsurătoare dificilă, dar a dovedit că 
Einstein avea dreptate. Ziarele au publicat 
ştirea pe prima pagină, iar numele lui 
Finstein a devenit cunoscut în întreaga 
lume. 


SPAŢIU DE CAUCIUC în capitolul 2 am 
aratat că spaţiul nu e doar „un loc unde să 
pui obiecte”, ci are proprietăţile sale 
geometrice. Aceste proprietăţi sunt 
influențate de prezenţa masei. Pentru a 
vizualiza felul în care se curbează spaţiul 
în apropierea unui obiect masiv, voi 
elimina o dimensiune a spațiului şi voi 
analiza curbura unei Lumi 2-D. 

Cel mai bun mod de a înţelege ce se 


întâmplă cu spaţiul când introducem un 
obiect masiv e să ne imaginăm că spaţiul 
(2-D) este ca o foaie de cauciuc. Să ne 
închipuim că o minge mică se rostogoleşte 
pe o plasă elastică. Ar trebui să urmeze o 
linie dreaptă. Dar dacă te aşezi în mijlocul 
plasei şi pui pe cineva sa rostogolească 
mingea? Ai crea o adâncitură, materialul 
plasei elastice coborând puţin. Dacă 
traiectoria mingii se apropie suficient de 
adâncitură, ea va urma curbura şi va fi 
deviată într-o altă direcţie 

(figura 2.2). Privind de deasupra, ar 
apărea ca şi cum ai fi exercitat o forţă 
misterioasă asupra mingii, atrăgând-o 


spre tine şi abătând-o de la traiectoria 
iniţială dreaptă. Aşa ne imaginâm că 
materia curbează spaţiul din jurul ei. 
Curbarea face ca obiectele să urmeze o 
traiectorie diferită de cea pe care ar urma- 
o în absenţa curbării. Pe plasa elastică, 
mingea urmează o traiectorie geodezică - 
e drumul pe care-l urmează în mod 
natural, dată fiind curbarea plasei elastice 
pe care o întâlneşte. Traiectoria geodezică 
e aşadar drumul cel mai scurt dintre 
oricare două puncte. Dacă te întreabă 
cineva care e distanta cea mai 

scurtă dintre două puncte, nu spune câ e 
în linie dreaptă. Geodezica e o linie 
dreaptă doar dacă spaţiul e plat. Dacă 
mingea s-ar deplasa mai încet de-a lungul 
aceleiaşi traiectorii pe plasa elastică, ar fi 
prinsă în adâncitură şi s-ar roti spre 
picioarele tale. 


Figura 2.2 Pentru că un corp masiv (o stea 
sau o 
planetă) produce o adâncitură în spaţiu, 
traiectoria 
corpurilor mai mici trecând prin 
apropierea lui va fi 


curbată de adâncitură. Punem pe seama 
acestei 
curbări forţa de atracţie gravitaţională. 


în exemplul de mai sus, materialul 
plasei elastice reprezintă spaţiul 2-D, iar 
analogia e doar aproximativă, din moment 
ce toate obiectele din acest spaţiu 
imaginar trebuie să existe în cele două 
dimensiuni, în vreme ce mingea e un 
obiect 3-D care se rostogoleşte pe 
suprafaţă. La fel, adâncitura pe care o 
produci stând pe plasa elastică se 
datorează de fapt gravitaţiei Pământului, 
în vreme ce eu îţi cer să- ţi închipui că 
masa ta este cea care curbează spaţiul 2- 
D. în realitate, din moment ce eşti un 
obiect 3-D în spaţiul 3-D, tu curbezi spaţiul 
real din jurul tău. Efectul e însă atât de 
mic, încât nu poate fi măsurat. Este totuşi 
adevărat că, de fiecare dată când ţii 
regim, nu obţii doar o burtă mai plată - 
ceea ce în ultima vreme mi se pare tot mai 
greu -, dar şi spaţiul din jurul tāu devine 
puţin mai plat, fiindcă ai o masă mai mică! 

Putem acum înţelege interpretarea pe 
care Einstein a dat-o gravitaţiei. Toate 
corpurile materiale curbează spaţiul din 
jurul lor cu o cantitate care depinde de 
masa lor, iar acest spaţiu curbat ghidează 
apoi toate corpurile care se mişcă în el, 


făcându-le să se deplaseze de-a lungul 
traiectoriilor geodezice. Aceste traiectorii 
pot fi înţelese dacă te gândeşti la rutele de 
zbor ale avioanelor. 

Cu câţiva ani în urmă am zburat de la 

Londra . 

la Tokyo pentru a participa la o conferinţă 
de fizică. M-am uitat în atlas ca să văd 
deasupra căror ţări voi zbura. Uitasem că 
o hartă e proiecția plată a suprafeței 
curbe a Pământului. Aşa încât, deşi pe 
hartă distanţa cea mai scurtă dintre două 
puncte (Londra şi Tokyo, să zicem) arată 
ca o linie dreaptă, pentru a găsi cu 
adevărat distanta cea mai scurtă trebuie 
să ne uitam la un glob. Pentru asta, 
plasează capâtul unei benzi elastice pe 
Londra, iar celalalt pe Tokyo. Banda va 
urma mereu linia geodezică, pentru că 
aceasta e drumul cea mai scurt dintre cele 
două puncte. Orice altă traiectorie ar fi 
mai lungă, iar banda ar trebui să se 
întindă mai mult. 


Cum are tendinţa naturală de a-şi 
minimiza lungimea, ea va găsi mereu ruta 
care presupune întinderea minimă. Vedem 
acum că ruta de zbor 

- dacă pilotul vrea să minimizeze 
consumul de combustibil şi nu e abâtut de 
la  geodezică de condiţii atmosferice 
defavorabile sau de interdicţia de a 


survola spaţiul aerian al unei ţări 

- va trece deasupra unei regiuni aflate 
mult la nord şi faţă de Londra, şi faţă de 
Tokyo, o rută care apare curbă dacă o 
desenezi pe o hartă plată. 

Odată ce am prezentat perspectiva lui 
Finstein asupra gravitaţiei, putem vedea 
unele dintre consecinţele ei fascinante, 
cum ar fi o gaură în spaţiu în care totul 
poate cadea fiind pierdut pe veci: o gaură 
neagră. Vei descoperi ca asemenea 
obiecte fantastice sunt realităţi ştiinţifice, 
nu SF, pentru că acum astronomii sunt 
aproape siguri că găurile negre există cu 
adevârat.— 

Pentru a pregăti discuţia despre găurile 
negre, trebuie mai întâi să aflăm câte ceva 
despre felul în care se pot forma. Pentru 
asta, spaţiul trebuie sa fie extrem de 
puternic curbat, ceea ce presupune 
densități imense. Nici întregul Pământ nu- 
i de ajuns— - ceea ce, apropo, exclude 
posibilitatea ca Triunghiul Bermudelor să 
fie un soi de gaură în spaţiu care înghite 
vapoare şi avioane, fiindcă o gaură de 
acea dimensiune necesită o masă mult mai 
mare decât cea a întregii planete, şi putem 
calcula cu uşurinţă masa Pământului după 
felul în care se roteşte în jurul Soarelui. 

Pentru a obţine o curbare atât de 
puternică avem nevoie de ceva foarte 


mare, cum ar fi o stea. 


STELELE 


Ce sentimente te cuprind când priveşti 
cerul într-o noapte senină? Eşti copleşit de 
vastitatea cosmosului? Te-ai întrebat ce se 
întâmplă acolo sus, printre nenumăratele 
puncte sclipitoare pe care le numim stele, 
şi care ne par totuşi insignifiante? Uitâm 
adesea ce sunt ele de fapt: uriaşe cazane 
de foc, de milioane de ori mai mari decât 
Pământul. Căci stelele sunt atât de 
îndepărtate, încât celor mai rapide 
rachete le-ar lua mulţi ani ca să ajungă la 
vecina noastră cea mai apropiată. Dar 
există o stea la care rachetele noastre ar 
ajunge în câteva luni. 

Cea mai apropiată stea de Pământ e un 
vechi prieten. Fără el n-am exista. Cu 
căldura şi lumina lui, Soarele susţine 
practic întreaga viaţă de pe Pământ. 
Considerăm de la sine înţeleasă căldura 
generată în interiorul lui şi radiată pentru 
a-i scalda planetele. Scriitorul Douglas 
Adams rezumă superb indiferența noastră: 


Câteva miliarde de bilioane de tone de 
nuclee 


de hidrogen în explozie s-au înălţat 
încet deasupra orizontului, lăsând 


impresia ca sunt ceva Mic, rece şi puţin 
umed. 


Există stele de diferite culori şi 
dimensiuni, iar Soarele nostru e dintre 
cele relativ obişnuite. Are o vârstă medie 
şi e mai curând mic. Un; 


astrofizician îţi va spune că e o pitică 
galbenă, din secvenţa principală, G2. Sună 
impresionant, nu-i aşa? insă cam 
stânjenitor.  închipuieşte-ţi  snobismul 
intergalactic: nişte vizitatori din stele mari 
albe, din clasa A, cum sunt Sirius şi Vega, 
privindu-ne de sus cu urechile lor (au 
nasurile în vârful capului). Dar când e 
vorba de stele este un avantaj să fii mic. 

Toate stelele au o anumită speranţă de 
viaţă, care variază de la un milion la multe 
miliarde de ani, în funcţie de ce se 
întâmplă în interiorul lor şi, în ultimă 
instanţă, de masa lor, cantitatea de 
materie pe care o conţin. Ce se întâmplă 
deci într-o stea? Ştim că toate stelele sunt 
un fel de 

oale cosmice de gătit. Majoritatea 
atomilor care compun corpul tâu au fost 
sintetizaţi în interiorul unei stele cu mult 
înainte să apară Soarele şi sistemul nostru 
solar, o stea care nici nu mai există. îmi 
dau seama ca ne abatem de la firul 
principal al poveştii, crearea unei găuri 
negre, dar ciclul de viaţă al unei stele 


joacă un rol esenţial în poveste. Stelele 
trec în timpul vieţii lor prin mai multe 
faze, fiecare mai fascinantă decât 
precedenta. 


GĂUREA ELEMENTELOR 


Tot ce ne înconjoară e alcătuit din atomi. 
Există 92 de tipuri de atomi, numite 
elemente, de la cele mai uşoare gaze, cum 
sunt hidrogenul şi heliul, la carbon, oxigen 
şi azot, apoi la elemente mai grele, cum 
sunt aluminiul, nichelul, fierul, aurul, până 
la cele mai grele, cum sunt plumbul şi 
uraniul. Te-ai intrebat vreodată cum au 
apărut  diverşii atomi? Procesul se 
numeşte nucleosinteză. La mai puţin de un 
minut după naşterea universului, existau 
condiţii pentru sinteza celor mai uşoare 
două elemente, universul conținând 
aproximativ 75% hidrogen şi 25% heliu, 
precum şi cantităţi infime din următoarele 
elemente din tabelul periodic, cum sunt 
litiul şi beriliul. Acest amestec e materia 
primă a stelelor. Când se formează nori 
din acest gaz interstelar, ei încep să se 
contracte sub acţiunea atracției lor ; 

gravitaționale. Pe măsură ce gazul devine 
mai dens, se încălzeşte şi, treptat, se 
formează o stea în centru. Când 
temperatura atinge câteva milioane de 


grade, e suficient de fierbinte pentru ca 
steaua să fie amorsată. 

Stelele strălucesc ca rezultat al 
procesului de fuziune termonucleară. Asta 
se întâmplă atunci când nucleele a doi 
atomi de hidrogen fuzionează pentru a 
forma nucleul unui atom de heliu, 
eliberând în cursul procesului o mare 
cantitate de energie. Oamenii de ştiinţă au 
încercat, până acum fără succes, să imite 
pe Pământ acest proces în mod controlat, 
pentru a produce o cantitate enormă de 
energie curată (neradioactivâ). Problema 
este că nu putem impiedica plasma la 
temperaturi extrem de înalte să iasă din 
cuptoarele noastre de fuziune. Pe de altă 
parte, stelele continuă sa ardă şi să 
strălucească atâta vreme cât reacţiile de 
fuziune au loc în interiorul lor, fiindcă 
gravitația le menţine unitatea. în acelaşi 
timp, procesul generează o presiune 
orientată spre exterior care 
contrabalansează presiunea orientată spre 
interior datorată gravitaţiei stelei. 

Asta s-a întâmplat în Soare în ultimii 
cinci miliarde de ani, de când s-a născut 
(împreună cu cele nouă planete ale sale) 
dintr-un nor de gaz şi praf. Soarele va 
continua să strălucească incă cinci 
miliarde de ani, aşa că se află cam la 
jumătate din durata lui de viaţă. Pentru o 


stea este o durată de viaţă extrem de 
lungă, pentru care trebuie să-i 
mulţumească masei sale mici. Cu câte 
mai masivă o stea, cu atât mai mare va fi 
presiunea ei gravitaţională, deci interiorul 
ei va deveni mai dens şi mai fierbinte, iar 
combustibilul nuclear se va consuma mai 
repede. Cele mai mari stele, având mase 
de un milion de ori mai mari decât masa 
Soarelui, vor trăi doar câteva milioane de 
anl. 

Peste cinci miliarde de ani, Soarele va 
intra în penurie de combustibil (hidrogen) 
şi va trece treptat într-o nouă fază din 
viaţa lui. Va deveni ceea ce se numeşte o 
stea gigantă roşie. Când se va epuiza tot 
hidrogenul din miezul lui, va începe să se 
prâbuşească sub propria-i greutate, iar 
materia din miezul lui va fi comprimată, 
aşa încât se va încălzi din nou. în acest 
punct se vor întâmpla două lucruri: 
căldura din miez va face ca atomii de heliu 
să se apropie, formând elemente mai 
grele; în acelaşi timp, straturile exterioare 
ale Soarelui se vor extinde într-atât încât 
Mercur, planeta cea mai apropiată de 
Soare, va fi înghiţit. Soarele va fi mult mai 
strălucitor şi va acoperi jumătate din cerul 
privit de pe Pământ. Din păcate, nu vom 
putea asista la acest eveniment, pentru că 
suprafaţa Soarelui va fi atât de aproape 


încât Pământul va fi vaporizat. Oricum, 
dacă vor mai exista oameni peste cinci 
miliarde de ani, e de sperat că-şi vor fi 
găsit de mult un nou câmin. 

După încă un miliard de ani, Soarele va 
intra în faza finală a vieţii sale, împrăştiind 
o parte din conţinutul lui în spaţiu. Astfel 
va apărea un frumos disc de gaz numit 
nebuloasă planetară, în centrul căruia se 
va afla miezul muribund al Soarelui: o stea 
pitică albă. Un asemenea obiect se 
formează când grosul masei Soarelui se 
prâbuşeşte sub acţiunea proprie-i 
gravitaţii la încheierea proceselor de 
fuziune termonucleară. Va fi alcătuită în 
principal din carbon cristalizat şi oxigen, 
şi va semâna cu un diamant sferic masiv 
de dimensiunea Pământului. Treptat, 
această pitică albă se va raci şi va deveni 
tot mai palidă, până când îşi va da 
obştescul sfârşit. Un asemenea obiect e 
extrem de dens - un fragment din el de 
dimensiunea unui bob de mazăre ar 
cântări cam o tonă. 

Aşa îşi va încheia zilele Soarele nostru, 
într- un mod banal în comparaţie cu finalul 
apoteotic, cu focuri de artificii, al stelelor 
mai mari. 


EXPLOZII PE CER 


Nu toate stelele îşi încheie viaţa ca pitice 
albe. E suficient ca o stea să aibă masa 
doar de câteva ori mai mare decât Soarele 
pentru a se bucura de un sfârşit 
spectaculos. Odată terminate procesele 
nucleare din interior, masa mai mare face 
ca presiunea gravitaţională exercitată 
asupra miezului să fie mai mare. Asta 
creşte atât de mult densitatea şi 
temperatura miezului, încât el emite o 
undă de şoc prin stea, făcând-o să 
explodeze ca o supernova. Pentru scurt 
timp va fi cel mai spectaculos obiect din 
întreaga galaxie. Vreme de câteva zile va 
străluci de un miliard de ori mai intens 
decât toate stelele din galaxie laolaltă. 


Scenariul de mai sus se referă la 
supernovele de tipul II. Ele au diferite 
strâluciri şi nu depind de condiţia de a fi 
făcut sau nu parte dintr-un sistem binar 
de stele. Există şi o altă modalitate 


prin care o stea să devină supernovă - 
supernovă de tipul I şi anume în sistemele 
binare. Chiar dacă iniţial steaua nu-i 
suficient de 


masivă, şi ar sfârşi ca pitică albă, ea poate 
atrage materie de la steaua parteneră, 
sporind în greutate până ajunge la masa 
critică. 

Una dintre cele mai celebre supernove 


din ultimii ani a fost văzută în 1987. Toate 
stelele pe care le vedem pe cer sunt din 
galaxia noastră, Calea Lactee. Celelalte 
galaxii sunt atât de îndepărtate, încât nu 
le vedem stelele individuale. Steaua care a 
explodat în 1987 se afla într-o galaxie 
învecinată numită Marele Nor al lui 
Magellan, dar în momentul ei de maximă 
strălucire putea fi văzută clar pe cerul 
nopții. 

în centrul multor rămăşiţe de supernove 
se află un mic miez dens, resturile stelei 
iniţiale. Obiectul are cam acelaşi diametru 
ca un oraş 


precum Londra sau New York, deci e mult 
mai mic decât o stea pitică albă. E mult 
mai dens, din moment ce conţine o parte 
importantă din materia stelei iniţiale care 
a explodat. O bucată de dimensiunea unei 
mingi de fotbal din acest miez dens ar 
cântări pe Pământ cât Muntele Everest. 
Un asemenea obiect se numeşte stea 
neutronică, şi e unul dintre cele mai 
fascinante obiecte din astrofizică. De fapt, 
în prezent, stelele neutronice sunt un 
important subiect de studiu. Aţi întâlnit, 
poate, termenul pulsar. Toate stelele 
neutronice se rotesc foarte rapid în jurul 
axei lor, şi în timp ce se rotesc împrăştie 
un fascicul de radiaţie în spaţiu. Dacă 
Pământul se află în traiectoria acestui 


fascicul, steaua neutronică va lasa 
impresia că emite o lumină care pulsează, 
de unde numele pulsar. Unii pulsari se 
rotesc în jurul axei lor de mai multe ori pe 
secundă - vom reveni la ei când vom 
examina posibilitatea de a-i folosi la o 
maşină a timpului. 

Să vedem acum ce se întâmplă când o 
stea şi mai mare, de pildă cu o masă de 
douăzeci de ori mai mare decât a Soarelui, 
încetează să strălucească. O asemenea 
stea nu va putea rezista prâbuşirii sub 
propria-i greutate. Va colapsa până când 
va ajunge la o densitate atât de mare încât 
nici lumina ei nu va putea scâpa de 
atracţia gravitaţională. Dacă priveşti de la 
distanţă, steaua va dispărea brusc din 
vedere. A devenit o gaură neagră. 

Povestea însă nu se opreşte aici. în 
capitolul următor vom folosi ideile despre 
curbarea şi întinderea spaţiului pentru a 
privi universul în întregul lui. Multe din 
lucrurile pe care le-am aflat despre 
univers sunt rezultatul unor îndelungate 
măsurători şi observaţii astronomice. 
Unele idei teoretice îşi aşteaptă 
confirmarea, în vreme ce altele rămân 
pure speculaţii. Un lucru însă e cert: 
există încă multe întrebări fără răspuns. În 
paginile următoare voi trece în revistă 
câteva dintre cele mai recente idei despre 


originea, forma, dimensiunea şi soarta 
universului nostru. 


7. Conform calendarului iulian, folosit pe 
atunci în Anglia. Conform calendarului 
gregorian, intrat deja în uz la acea vreme 
în alte ţări europene şi folosit azi 
pretutindeni, data naşterii lui a fost 4 
ianuarie 1043. (N. a.) 

8.Mă rog, cu un echipament suficient de 
sensibil ai putea sesiza diferenţa: câmpul 
gravitațional al Pământului e radial, nu 
plan. Asta înseamnă că, dacă laşi să cadă 
două mingi una lângă alta pe Pământ, ele 
cad de-a lungul dreptelor care le unesc cu 
centrul Pământului. Aceste drepte nu sunt 
chiar paralele, într-o rachetă accelerată, 
dreptele după care cad mingile sunt 
perfect paralele. (N. a.) LRiguros vorbind, 
câmpul gravitațional şi acceleraţia sunt 
echivalente strict în acelaşi punct. în 
exemplul dat aici de autor, distanţa dintre 
cele două mingi e finită -N. t.] 

9.Acesta e experimentul pe care se 
presupune că l-a efectuat Galilei din vârful 
turnului din Pisa - nu, n-a sărit - arătând 
că toate obiectele cad în acelaşi ritm, 
indiferent de greutatea lor (admițând că 
nu sunt prea uşoare pentru a fi influențate 
de rezistenţa aerului, ca o hârtie sau o 
pană). (N. a.) 

10. Deocamdată, luaţi-o ca atare, voi da 
explicaţii în capitolul 7. Ceea ce vreau să 


spun este că lumina nu posedă ceva numit 
masă de repaus. (N. a.) 

11.Tlrebuie să subliniez din nou ca 
vorbesc despre spaţiu-timp 
cvadridimensional, nu despre spaţiul 
tridimensional. Unele exemple şi analogii 
prezentate în această carte au doar rostul 
de a da o idee despre subiect, şi nu 
trebuie luate ad litteram. A înţelege mai 
exact ce se întâmplă nu-i uşor, iar asta 
depăşeşte cadrul cărţii de fața. (N. a.) 

12.În 2019 a fost obţinută prima 
fotografie a unei găuri negre, mai bine zis 
a efectelor gravitaționale pe care aceasta 
le produce. (N. t.) 

13. în discuţie este de fapt aici 
densitatea Pământului. Dacă întreaga 
masă a Pământului ar fi concentrată într-o 
sferă cu raza mai mică de 9 milimetri, 
atunci s-ar forma o gaură neagră. (IV. t.) 


Universul 


O fi universul închis, dar se deschide 
iarăşi după masa de prânz. — ERICA 
THURSTON, studentă la fizică la 
Universitatea din Surrey 


FIRMAMENIUL 


Dacă, la fel ca mine, locuieşti într-o zonă 
urbană dens populată, unde poluarea 
luminoasă face ca până şi într-o noapte 
senină să nu poţi vedea decât câteva 
obiecte foarte strălucitoare pe cer, atunci 
îţi va fi greu să recunoşti multe stele sau 
planete. Cred că încă mai pot găsi pe cer 
Marte şi Venus, vecinii noştri cei mai 
apropiaţi în afară de Lună, dar nu sunt 
sigur. în copilărie mă descurcam mult mai 
bine. 

M-am născut la Bagdad şi mi-am 
petrecut primii şaisprezece ani din viaţă în 
Irak, dar am părăsit pentru totdeauna ţara 
împreună cu familia mea la sfârşitul anilor 
'70, când climatul politic s-a schimbat. La 
fiecare doi ani petreceam vacanţele de 
vară la bunicii mei din Anglia, dar verile 


petrecute în lrak aveau farmecul lor. 
Ultimii nori dispăreau la sfârşitul lui 
aprilie, cerul rămânând albastru până în 
octombrie, iar vacanţa şcolară se întindea 
pe trei luni şi jumătate (mergeam însă la 
şcoală şase zile pe săptămână). în iulie şi 
august temperaturile maxime depăşeau 
40°C, noaptea temperatura coborând 
rareori sub 30°C. 

Ritualul cel mai palpitant care confirma 
sosirea verii în Orientul Mijlociu era 
urcarea aşternutului pe acoperiş. Casele 
aveau scāri care duceau spre acoperiş, 
acolo unde toatā lumea dormea cam un 
sfert din an pentru a scāpa de câldura şi 
umezeala sufocante. Nopțile de vara 
priveai cerul înţesat cu mii de stele, 
încercând să alcătuieşti forme şi tipare 
unind „punctele”. Ele erau în cele din 
urmă parţial obturate de plasele impotriva 
ţânţarilor întinse peste pat, închizându-ne 
pe fiecare dintre noi într-un cort 
transparent. Nu ne făceam niciodată griji 
că ar putea ploua. 

Trâind acum în sudul Angliei, aproape 
că am uitat cât de frumos e cerul noaptea, 
iar uneori duc dorul acelei emoţii cu care 
priveam stelele căzătoare. 


Puteam aşadar recunoaşte câteva stele. 
în, 


copilărie, întins pe acoperiş, am învăţat că 


unele dintre cele mai strălucitoare „stele” 
nu erau stele, ci planete care strâluceau 
numai pentru că, la fel ca Luna, reflectau 
lumina Soarelui când acesta se afla de 
cealaltă parte a lumii. Stelele adevărate 
erau de milioane de ori mai departe decât 
planetele, deci trebuiau să strâlucească 
mult mai intens pentru ca noi să le putem 
vedea. lin minte şi ca am fost uşor 
dezamăgit şi amuzat când am aflat că o 
stea căzătoare nu-i decât o piatră care 
arde când intră în atmosfera Pământului şi 
se numeşte de fapt meteorit. 

în capitolul de faţă se amestecă două 
domenii ştiinţifice înrudite: astronomia şi 
cosmologia. Cei mai mulţi oameni ştiu cu 
ce se ocupă astronomia, dar puţini ştiu ce 
înseamnă cosmologia - studiul universului 
ca întreg: forma, dimensiunea, naşterea şi 
evoluţia lui. Este una dintre cele mai 
atrăgătoare ramuri ale fizicii. Pune 
întrebări care par să depăşească graniţele 
ştiinţei, ba chiar pretinde ca răspunde la 
ele. 

Majoritatea lucrurilor pe care le ştim 
despre univers le-am aflat prin 
experimente şi observaţii astronomice 
minuţioase, continuu perfecționate pe 
măsură ce se construiesc telescoape tot 
mai puternice şi sunt elaborate noi 
tehnici. Dar deşi cosmologia este de 


regulă considerată un subdomeniu al 
astronomiei, cunoştinţele dobândite 
despre univers au provenit şi din alte 
domenii ale ştiinţei, cum sunt fizica 
nucleară, fizica particulelor şi astrofizica 
teoretică. Cosmologia teoretică se ocupă 
cu crearea de modele matematice 
idealizate ale universului prin rezolvarea 
ecuaţiilor relativităţii generale. Acestea 
pot fi formulate aşa încât să descrie 
proprietăţile întregului univers, nu doar 
ale unei mici regiuni de spaţiu şi timp din 
vecinătatea unui obiect masiv cum e o 
stea. 

La fel ca în restul cărţii, voi discuta idei 
despre univers care, cel puţin în momentul 
în care scriu, reprezintă cea mai bună 
înţelegere la care am ajuns şi teoriile cele 
mai promițătoare. S-ar putea ca, peste 
câţiva ani, unele dintre ele să se 
dovedească a fi false. Pe de altă parte, 
există anumite proprietăţi ale universului 
în privinţa cărora nu ne prea îndoim, şi 
sunt convins ca ele vor trece testul 
timpului. La sfârşitul capitolului voi arăta 
care trăsături ale universului cred că sunt 
corecte şi care rămân 

supuse dezbaterii. 

Pentru a vă da o idee cât de rapid se 
schimbă şi avansează ideile şi teoriile din 


cosmologie ca rezultat al măsurătorilor 
astronomice tot mai precise, aflaţi că am 
fost obligat să rescriu mari parți din acest 
capitol la ultima revizie a manuscrisului. 
Vom vedea de altfel câ 1998 a fost un an 
important în cosmologie. 


CÂT DE MARE E UNIVERSUL? 


Sunt tentat să spun pur şi simplu FOARTE 
MARE, şi nimic mai mult. De fapt, conform 
celor mai recente dovezi astronomice, 
universul s-ar putea să fie infinit, adică se 
continuă la nesfârşit. însă, chiar şi cu cele 
mai puternice telescoape pe care putem 
spera să le construim, n-am vedea decât o 
mică parte din el. Există în spaţiu un fel de 
orizont, dincolo de care nu vom putea 
vedea niciodată, o limită a ceea ce numim 
universul vizibil. Nu e propriu-zis o 
margine, ci se leagă de faptul că universul 
n-a existat dintotdeauna, iar luminii îi ia 
un anumit timp ca sa ajungă la noi. Voi 
intra în detalii atunci când voi vorbi 
despre paradoxul lui Olbers. 

Pământul se roteşte în jurul Soarelui la 
o distantă de 150 de milioane de kilometri, 
de patru mii de ori mai mare decât 
circumferința Ecuatorului. Soarele şi 
planetele alcătuiesc împreună sistemul 
solar. Rotaţia Pământului în jurul Soarelui 


durează 365 de zile şi şase ore, de aceea 
avem nevoie de ani bisecți de 366 de zile, 
fiindcă de patru ori şase ore înseamnă o zi 
suplimentară. 

Desigur, n-are rost să măsurâm uriaşele 
distante astronomice în kilometri. Le 
măsurăm 
în raport cu distanţa străbătută de lumină 
într-un an. în capitolul dedicat relativităţii 
speciale vom vedea că viteza luminii e cea 
mai mare viteză pe care o poate atinge 
ceva în univers.— Luminii îi ia totuşi un 
anumit timp pentru a ajunge din A în B, în 
funcţie de distanţa dintre cele două 
puncte, ceea ce nu e evident când 
aprindem lumina într- o cameră, dar asta 
numai pentru că distanţa pe care lumina o 
strabate de la bec la cele patru colturi ale 
camerei e foarte mică. Durează vreo 

zece miliardimi de secundă până când 
lumina ajunge de la bec la pereţii camerei. 


La distanţe astronomice, timpul în care 
lumina ajunge dintr-un loc într-altul 
devine apreciabil. De pildă, lumina 
Soarelui ajunge în opt minute pe Pământ, 
străbătând 150 de milioane de kilometri. 
Durează însă cinci ore până ajunge la 
Pluto, planeta cea mai îndepărtată. Intr-un 
an, lumina ar acoperi distanta Pământ- 
Soare de 60 000 de ori. Această 


distantă străbătută de lumină într-un an se 


numeşte  an-lumină. (Cum altfel s-o 
numeşti?) E oarecum derutant să foloseşti 
un termen legat de timp pentru a defini o 
distanţă, dar asta e situaţia. 


Când privim prin telescop o stea aflată 
la distanta de un an-lumină, nu trebuie 
deci să 

uităm că ceea ce vedem este lumina care a 
părăsit steaua cu un an în urmă. Nu 
vedem steaua asa cum arată ea acum, ci 
versiunea ei ceva mai tânără. De fapt, 
privim în trecut. în geologie şi arheologie, 
savanții caută în jurul lor dovezi (pietre şi 
resturi fosile) pentru a deduce cum arătau 
lucrurile în trecut. Astronomii însă pot 
privi direct în trecut. Cu cât privesc mai 
departe în spaţiu, cu atât e mai veche 
lumina pe care o captează telescoapele 
lor, şi cu atât sondează un trecut mai 
îndepărtat. Cele mai îndepărtate obiecte 
care pot fi detectate pe Pământ sunt la 
distante de miliarde de ani- 

lumină şi ne spun cum arâta universul pe 
când era foarte tânăr. 


În afară de Soare, cea mai apropiată 
stea de noi e mult mai palida stea pitică 
Proxima Centauri, la o distanţă de doar 
patru ani-lumină. Relativ aproape de ea 
este sistemul binar Alfa Centauri, o 


pereche de stele asemânâtoare Soarelui, 
care se rotesc una în jurul celeilalte o dată 
la opt ani. Fiindcă veni vorba, Beta 
Centauri nu e în apropierea lui Alfa 
Centauri, ci de o sută de ori mai departe. 
Fiind însă o stea gigantă foarte 
strălucitoare şi apărând în aceeaşi regiune 
a firmamentului cu Alfa Centauri, ni se 
pare că cele două sunt apropiate. 

Distanţele dintre stele fiind atât de 
mari, suntem îndreptăţiţi să spunem că 
majoritatea spaţiului nu-i decât spaţiu gol, 
dar e o greşeală să credem că stelele sunt 
răspândite uniform prin univers. 
Distanţele până la vecinii cei mai apropiaţi 
pomenite mai sus sunt tipice pentru zona 
noastră, dar în alte zone stelele pot fi mai 
înghesuite. Fără excepţie, toate stelele se 
adună în grupuri mari numite galaxii. Noi 
ne aflăm în galaxia Calea Lactee (sau 
Galaxia, cu majusculă, pentru a o deosebi 
de celelalte galaxii), care are formă de 
disc plat, cu o regiune centrală umflată. 
Regiunea exterioară vizibilă e alcătuită din 
braţe spirale - face deci parte din 
categoria galaxiilor spirale. Are raza de 80 
000 de ani-lumină şi, pentru a vă da o idee 
despre dimensiunea asta, există mai multe 
stele în Galaxia noastră (peste 200 de 
miliarde) decât oameni pe Pământ 
(aproape opt 


miliarde).— Soarele se află pe unul dintre 
braţele spirale ale Galaxiei, şi se roteşte în 
jurul centrului ei o dată la 250 de milioane 
de ani. Centrul galactic e mai dens 
populat şi conţine stele mai bătrâne decât 
Soarele. 

Ne putem închipui Galaxia ca pe un 
mare oraş de stele, Soarele aflându-se în 
suburbiile moderne, departe de agitația 
din centrul oraşului. Toate stelele pe care 
le vedem pe cer cu ochiul liber sunt din 
Galaxia noastră, dar există multe miliarde 
de alte galaxii, fiecare cu propria ei 
populaţie de stele. Foarte puţine dintre 
aceste stele, şi dintre cele din galaxiile 
învecinate, pot fi văzute distinct fie şi cu 
telescopul. Le putem vedea cu ochiul liber 
doar dacă explodează ca supernove, 
atunci când întrec în strălucire pentru 
scurt timp toate stelele din acea galaxie 
luate împreună. 

După cum stelele se grupează în galaxii, 
galaxiile se grupează în roiuri de galaxii. 
Galaxia noastră este una din ansamblul 
pestriţ de vreo 80 de galaxii care formează 
Grupul Local. Cel mai aproape de noi se 
află un numar de galaxii pitice agăţate de 
Galaxia noastră. Cea mai apropiată galaxie 
mare este Nebuloasa Andromeda, aflată la 
o distanţă de circa 2,5 milioane de ani- 
lumină, singura, în afară de Galaxia 


noastră, vizibilă de pe Pământ cu ochiul 
liber. 

Măsurătorile astronomice au atins o 
asemenea precizie şi complexitate cu 
telescoape tot mai puternice, permiţându- 
ne să sondâm tot mai adânc în spaţiu, 
încât ştim acum că, la rândul lor, roiurile 
de galaxii sunt grupate în superroiuri. 
Grupul Local face parte din Superroiul 
Local. Ce urmează? Un roi de superroiuri? 

Ce spune asta despre univers? Este clar 
că are o structură neomogenă la fiecare 
scară: de la stele la galaxii, roiuri şi 
superroiuri, materia tinde să se 
aglomereze neomogen. Aglomerarea se 
datorează, desigur, atotputernicei forţe 
gravitaționale, care dictează structura 
întregului univers. Atracția gravitaţională 
reciprocă a tuturor stelelor din Galaxie le 
menţine legate laolaltă. Gravitaţia face ca 
galaxiile să se aglomereze în roiuri şi 
superroiuri, iar atracţia gravitaţională a 
întregului univers îi determină forma. 


UNIVERSUL ÎN EXPANSIUNE 


în ultima vreme publicul larg a tot aflat de 
expansiunea universului, dar ce înseamnă 
de fapt asta? E oare vreo idee ciudată 
născocită de oamenii de ştiinţă pe baza 
unor dovezi vagi care puteau fi 


interpretate şi altfel? Răspunsul e nu. 
Există acum atât de multe dovezi în 
sprijinul observaţiei că universul nostru 
devine tot mai mare, încât nu avem motive 
temeinice să ne îndoim. Expansiunea a 
fost confirmată încă din 1929, când 
astronomul americani Edwin Hubble a 
făcut o descoperire remarcabilă, dar abia 
după ce câţiva cosmologi preziseseră deja 
teoretic efectul. 

Primul cosmolog modern a fost, desigur, 
însuşi Einstein. Curând după ce şi-a dus la 
bun sfârşit teoria relativităţii generale în 
1915, a început să-şi folosească ecuaţiile 
pentru a descrie proprietăţile globale ale 
întregului univers. S-a izbit însă de o 
problemă gravă. Dacă la un moment dat 
toate galaxiile s-ar afla în repaus unele în 
raport cu altele, şi prepunând că 
dimensiunea universului e finită, atunci 
atracţia lor gravitaţională reciprocă ar 
declanşa apropierea lor convergentă, iar 
universul s-ar prăbuşi în el însuşi. N-ar 
putea rămâne static. Ne confruntăm aici 
cu o idee subtilă (şi nu e singura din acest 
capitol). în mod naiv, v-aţi putea gândi că 
universul, definit prin volumul lui de 
spaţiu, ar rămâne la aceeaşi dimensiune în 
timp ce materia pe care o conţine ar 
gravita câtre „centrul” lui. E greşit. Mai 
întâi fiindcă vedem că universul nu are un 


centru, iar apoi, oricum, am aflat că 
gravitația influenţează spaţiul însuşi şi nu 
acţionează doar asupra materiei „din 
interiorul” lui. 


Predicţia propriilor ecuaţii l-a 
nemulţumit pe Einstein. Perspectiva larg 
acceptată pe atunci - iar Einstein o 


îimbrăţişa şi el, în ciuda numeroaselor lui 
idei revoluţionare - era că universul, la 
nivelul galaxiilor şi la scară mai mare, 
trebuie să fie static şi neschimbâtor. 
N-avea importanţă dacă fusese 
¿intotdeauna aşa sau dacă un Creator 
Divin i-a dat naştere la un moment 
îndepărtat din trecut - ambele perspective 
susțineau imaginea unui univers constant. 
Ideea de univers în evoluţie era deopotrivă 
ciudată şi inutilă. Aşadar, când ecuaţiile 
lui Einstein păreau să arate că universul 
trebuie să se contracte, el s-a hotărât să 
dreagă lucrurile. A susţinut că, pentru a 
echilibra atracţia spre interior, avea 
nevoie de o forţă opusă antigravitaţională, 
numită forță repulsivă cosmică, ce ar 
echilibra atracția gravitaţională, ar 
menţine toate galaxiile la distantă şi 
universul stabil. Diferenţa dintre 


gravitație şi antigravitaţie e aceeaşi ca 
diferenţa dintre forţa de atracţie dintre 
polii nord şi sud ai magneţilor şi forţa de 


respingere dintre doi poli nord. Forţa 
repulsivă cosmică apărea în ecuaţii ca un 
număr, pe care Einstein l-a numit 
constantă cosmologică şi l-a notat cu litera 
grecească lambda. Prin acest truc 
matematic, el voia sa obţină un model de 
univers static. 

La câţiva ani după lucrarea iniţială a lui 
Einstein,  cosmologul rus Aleksandr 
Friedmann a publicat un articol în care 
propunea eliminarea repulsiei 
cosmologice (dând, în ecuaţiile lui 
Finstein, constantei cosmologice valoarea 
zero). Aplicând universului ecuațiile 
relativității generale şi făcând calculele, 
Friedmann a obținut soluții (alte ecuaţii) 
care preziceau ca distanța dintre oricare 
două puncte din spațiu creştea în timp. 
Gaāsise teoretic câ universul devenea tot 
mai mare. Alti doi oameni de stiintă 

au ajuns la aceleaşi concluzii cam în 
acelaşi timp: astronomul olandez Willem 
de Sitter şi cosmologul (şi preotul) belgian 
Georges Lemaitre. 

Poate părea surprinzător ca, în absenţa 
repulsiei cosmice, universul sa se dilate, 
nu să se contracte, dar un univers în 
expansiune poate fi înţeles în modul 
urmator: să ne imaginam câ ceva a 
declanşat de la bun început expansiunea 


universului, o explozie iniţială; atracţia 
gravitaţională a materiei din univers ar 
încerca atunci să încetinească ritmul 
expansiunii  - aceasta era esenţa 
raţionamentului lui Friedmann. Dacă nu 
există forţă de respingere pentru a 
echilibra atracţia gravitaţiei, iar universul 
a început extinzându-se, atunci el fie se 
extinde, fie se contractă. Nu poate rămâne 
în echilibru între expansiune şi colaps, 
fiindcă e un echilibru instabil. 

Pentru a exemplifica, să ne gândim ce 
se întâmplă cu o bilă aflată pe o pantă 
lină. Dacă aşezâm bila la jumătatea pantei, 
se va rostogoli întotdeauna în jos. Dacă nu 
vedem cum a ajuns bila pe pantă, ne 
putem aştepta ca ea să se rostogolească 
fie în sus (corespunzând unui univers în 
expansiune), fie în jos (un univers în 
colapsare), dar în nici un caz nu ne putem 
aştepta ca ea să rămână nemişcată. 
Evident, ca să se rostogolească în sus, ea 
trebuie să fi primit un impuls iniţial, dar 
curând va încetini şi va începe să se 
rostogolească în jos. Să ne inchipuim 
acum că la capătul de sus al pantei se află 
o suprafaţă orizontală. Dacă bila a primit 
un impuls iniţial suficient de mare, ea 
poate ajunge la capâtul de sus al pantei, 
iar odată ajunsă acolo va continua să se 
rostogolească la nesfârşit, fără să 


încetinească (ignor, desigur, frecarea şi 
rezistenţa aerului, fiindcă o bilă reală se 
va opri în cele din urmă pe suprafaţa 
plată). 

Presupunând că bila primeşte mereu 
aceeaşi viteză iniţială la baza pantei, 
soarta ei este determinată de înălţimea la 
care se află capătul de sus. Dacă e prea 
mare, bila nu va mai putea ajunge la 
capăt, şi se va rostogoli în jos. 

în felul acesta putem privi expansiunea 
universului. Eficacitatea atracției 
gravitaționale depinde de cantitatea de 
materie din univers. Prin materie nu 
înţeleg doar toate stelele, planetele şi alte 
obiecte solide, ci intreaga substanţă din 
univers - praf, gaze, particule subatomice, 
ba chiar şi energie pură. Aşadar, dacă 
acum universul se contractă sau se 
extinde depinde de cantitatea de materie 
pe care o conţine şi de timpul de când 
atracţia gravitaţională a întregii materii 
acţionează ca o frână asupra expansiunii 
iniţiale. Acesta era în esenţă modelul de 
univers al lui Friedmann. 

Nimeni, nici măcar Einstein, nu era 
pregătit să dea credit rezultatelor lui 
Friedmann, cel 
puţin până la găsirea unei dovezi 
experimentale. A durat doar câţiva ani. 
Din păcate, Friedmann n-a apucat s-o 


vadă, a murit în 1925. 


OBSERVAȚIILE LUI HUBBLE 


Edwin Hubble era cât pe ce să devină 
boxer profesionist la categoria grea. A ales 
în schimb astronomia, iar acum cel mai 
celebru telescop îi poartă numele. Ce 
anume l-a făcut faimos? Mai întâi, a fost 
primul care a înţeles că galaxiile se află în 
afara Căii Lactee. Până atunci se credea 
că minusculele pete de lumină care puteau 
fi văzute prin telescop erau nori de praf, 
numiţi nebuloase, din interiorul galaxiei 
noastre. Hubble a descoperit că ele se află 
la distanţe prea mari pentru a face parte 
din Calea Lactee, deci trebuiau să fie 
galaxii de sine stătătoare. El a descoperit 
de asemenea că aceste alte galaxii păreau 
să se îndepărteze de a noastră cu viteze 
proporţionale cu distanţa până la ele. Cu 
cât o galaxie era mai departe, cu atât 
părea să se îndepărteze mai repede de 
noi, iar asta se întâmpla indiferent în ce 
direcţie îndrepta Hubble telescopul. 
Astfel, a demonstrat experimental ca 
modelul universului în expansiune al lui 
Friedmann era corect. Einstein a fost 
obligat sā accepte că includerea 
constantei cosmologice in ecuația sa 
fusese cea mai mare gafă din cariera lui 


ştiinţifică. 


Hubble a raţionat corect că, din moment 
ce universul e în expansiune, în trecut el 
trebuie să fi fost mult mai mic decât acum. 
Sā ne închipuim că evoluţia universului ar 
fi fost filmată dintr-un punct aflat cumva 
„in afara” universului - ceea ce, evident, e 
imposibil, odată ce, prin definiţie, tot 
spaţiul se află în interiorul universului. 
Derulând filmul înapoi, ai vedea universul 
contractându-se. Dacă te-ai întoarce 
suficient de mult în trecut, ai ajunge la un 
moment în care toate galaxiile s-ar 
suprapune unele pe altele şi obiectele s-ar 
aglomera. Dacă te-ai întoarce şi mai mult 
în timp, întreaga materie ar fi tot mai 
înghesuită şi mai comprimată, până ai 
ajunge la momentul naşterii universului, 
big bang-ulL— 

Hubble a făcut această descoperire 
măsurând ceea ce se numeşte deplasarea 
cosmologică spre roşu a luminii. Pentru a 
înţelege ce inseamnă, să considerăm un 
fenomen mai cunoscut, deplasarea 
Doppler, adică modificarea înălţimii 
sunetului pe care o percepi când o 
ambulanţă trece pe lângă tine. Efectul se 
explică prin diferenţa dintre frecvențele 
undelor sonore care ajung la tine de la 
ambulanţă în două situaţii: ambulanţa se 


apropie sau se îndepărtează de tine. Când 
se apropie, undele sonore sunt înghesuite, 
iar frecvenţa (înălţimea) sunetului creşte; 
când se îndepărtează, undele sunt întinse, 
iar frecvenţa sunetului scade. 

La fel se întâmplă şi cu lumina. Când un 
obiect - de pildă, o galaxie aflată la mare 
distanţă - se îndepărtează de noi, undele 
luminoase provenind de la el sunt întinse, 
iar frecvenţa luminii scade. în loc de 
frecvenţă, vorbim de regulă despre 
lungimea de unda - vă amintiţi pesemne 
din şcoală de ea, este distanţa dintre două 
creste consecutive ale undei. Aşadar, o 
scădere a frecvenţei luminii se leagă de o 
întindere a lungimii de undă. 

Odată ce avem toate motivele să credem 
că o galaxie îndepărtată conţine stele 
asemănătoare celor din Galaxia noastră, şi 
ştim ce lungimi de undă trebuie să aibă 
lumina - procesele nucleare din interiorul 
tuturor stelelor le fac să emită lumină cu 
anumite lungimi de undă -, atunci, 
măsurând modificarea lungimilor de undă, 
putem calcula cât de repede se 
îndepărtează de noi acea galaxie. Desigur, 
astronomii se vor grăbi sā spună că nu-i 
aşa simplu, dar principiul de bază e 
corect. Voi reveni mai târziu la unele 
subtilitâţi ale măsurării ritmului de 
expansiune. 


Efectul se numeşte deplasare spre roșu 
pentru că lungimile de undă sunt întinse 
când galaxia se îndepărtează, iar lungimile 
de undă mai mari ale luminii vizibile sunt 
asociate cu o culoare care se apropie de 
roşu. Deşi, strict vorbind, se aplică doar 
luminii vizibile, termenul deplasare spre 
roşu e folosit pentru intregul spectru 
electromagnetic. 

Trebuie mai întâi să ne gândim dacă 
această înroşire a luminii provenind de la 
galaxii îndepărtate observată de Hubble 
nu poate fi cumva interpretată şi altfel. 
Astronomii s-au străduit s-o facă, pentru 
că iniţial nu voiau să creadă că universul 
se extinde într-adevăr. O posibilitate ar fi 
ca lumina să piardă energie în drumul ei 
de la sursă la telescoapele noastre, fiindcă 
Şi o scadere a energiei ar face ca lungimea 
de undă să crească. Lumina ar putea 
pierde energie doar dacă lumina ar trece 
prin praf şi gaz interstelar în lunga ei 
calatorie prin spaţiu. Explicaţia asta 
întâmpina însă o dificultate fatală. Lumina 
pierde energie ciocnindu-se de atomii de 
materie în drumul ei, deci ar trebui să se 
deplaseze pe o traiectorie în zigzag, ceea 
ce ar face ca imaginea galaxiei să fie 
înceţoşată. Cum nu s-a observat nici o 
înceţoşate a imaginilor galaxiilor, această 
explicaţie a fost exclusă. Rămânea doar 


explicaţia că deplasarea Doppler se 
datorează expansiunii universului. Câţiva 
fizicieni, între care un profesor al meu 
care mi-a predat relativitatea, au susţinut 
că deplasarea spre roşu poate fi explicată 
prin ceva numit deplasare Doppler 
transversală - o deplasare Doppler 
observată la lumina provenind de la 
obiecte care trec în mare viteză de-a 
lungul câmpului nostru vizual, dar nu se 
îndepărtează de noi. E corect, însă voi 
arata ca deplasarea spre roşu nu e singura 
dovadă în favoarea expansiunii. 

SPAŢIUL SE ÎNTINDE 


Să  cercetâm mai atent semnificaţia 
descoperirii lui Hubble. Cum e posibil ca 
toate galaxiile să se îndepărteze de a 
noastră? Asta înseamnă că ocupăm o 
poziţie privilegiată în univers, că ne aflăm 
chiar în centrul lui. Dacă galaxiile de jur- 
împrejurul nostru aflate la aceeaşi 
distanţă de noi se îndepărtează cu aceeaşi 
viteză, atunci am putea deduce că noi nu 
ne mişcăm deloc. E ca şi cum întreaga 
materie din univers şi-ar avea originea în 
locul unde ne aflăm. 

S-ar putea ca planeta noastră să fie 
unică, în sensul că e singura din univers 
pe care a apărut viaţa, deşi e puţin 
probabil dată fiind dimensiunea colosală a 


universului. Fără îndoială insă, n-avem 
nici un motiv să credem ca ocupâm un loc 
privilegiat în univers. De fapt, o idee 
importantă în cosmologie, numită 
principiu cosmologic, afirmă că nu există 
nici un loc privilegiat în univers, că la 
scara cea mai mare universul arată 
pretutindeni la fel. Atunci, de ce pare că 
totul se îndepărtează de noi? 

Răspunsul e dezarmant de simplu. Nu 
galaxiile fug prin spaţiu de a noastră, ci 
spațiul dintre noi şi ele se întinde. 
Inchipuiţi-vă o foaie mare de cauciuc pe 
care aţi desenat o reţea pătrată, şi marcați 
semne la distanţe egale între ele (figura 
3.1). Dacă foaia e întinsă egal în toate 
direcţiile, distanţa dintre oricare două 
semne va creste. Fiecare semn ar vedea 
că cele din jurul lui se îndepărtează, iar 
nici un semn nu ar fi privilegiat în raport 
cu oricare altul. Desigur, presupun că 
foaia e foarte mare, altminteri lucrul n-ar 
fi valabil pentru semnele aflate la margine. 


Figura 3.1 Foaia de cauciuc a spaţiului în 
expansiune. Imaginaţi-vă galaxiile 2-D 
aflate la 


distanţe egale pe o reţea. Când foaia se 
extinde, 
fiecare galaxie va vedea că galaxiile din 
jur se 
îndepărtează de ea. 


De fiecare dată când prezint publicului 
subiectul ăsta, se găseşte cineva isteţ care 
să-mi pună întrebarea: dacă spaţiul se 
extinde, şi totul e încorporat în spaţiu, 
atunci totul ar trebui să se extindă, 
inclusiv noi şi toate echipamentele noastre 
de măsurare de pe Pământ. Dacă distanta 
dintre Galaxia noastră şi o alta se 3 3 
dublează într-o anumită perioadă, atunci 


distanţa dintre toţi atomii din corpurile 
noastre, din rulete şi din rigle se va dubla 
şi ea. Aşadar, cum am putea „observa” 
expansiunea? 


Odată ce-a pus întrebarea, persoana se 
întoarce spre restul publicului cu un aer 
triumfător, ca şi cum ar spune „la să 
vedem pe unde scoate câmaşa!”. 

Răspunsul e însă surprinzător de 
simplu. Amintiţi-vă că gravitația 
acționează pentru a încetini expansiunea 
spațiului, iar daca ar fi suficient de 
puternică ar învinge complet expansiunea. 
La nivelul întregului univers, rata 
expansiunii e mare, iar densitatea materiei 
foarte scazuta. La nivelul Galaxiei noastre 


însă, spaţiul din ea nu va fi afectat, fiindcă 
gravitația e suficient de puternică la 
această scară pentru a nu permite 
expansiunea. La nivelul oamenilor şi al 
instrumentelor de măsură, materia e 
strâns împachetată, iar atomii şi toate 
lucrurile alcătuite din atomi sunt 
menținute laolaltă de o forţă mult mai 
puternică decât gravitația - forța 
electromagnetică, ea ţine atomii legaţi. La 
acest nivel, spaţiul nu se extinde, după 
cum nici noi nu ne extindem, nici tot ce se 
află pe Pământ, toate rămân la aceeaşi 
mârime. 

E momentul să dâm un exemplu din 
viaţa de zi cu zi (puteţi sări peste acest 
paragraf, dacă cel precedent v-a convins 
deja). Gândiţi-vă la bulele de aer care apar 
pe fundul unui acvariu. Ele sunt la început 
mici, pentru că presiunea apei pe fundul 
acvariului e mare şi comprimă aerul din 
bulă. Când bula se ridică, presiunea scade, 
iar bula se extinde din cauza presiunii 
orientate spre exterior a moleculelor de 
aer din interiorul ei. Cum numărul 
moleculelor din interiorul fiecărei bule nu 
se schimbă, distanţele dintre ele cresc 
când bula se dilată. Dar, şi aici e aspectul 
esenţial, nu trebuie să ne aşteptâm ca 
dimensiunea fiecarei molecule de aer să 


crească odată cu dilatarea bulei. 

E interesant de remarcat că galaxia cea 
mai apropiată de a noastră, Andromeda 
(sau M31, pentru a-i da denumirea 
astronomică), se deplasează de fapt spre 
noi. Andromeda se află la o distanţă de 
două miliarde de ani-lumină şi, conform 
estimărilor actuale privind rata de 
expansiune a universului, ar trebui să se 
îndepărteze de noi cu 50 km/s. în schimb, 
se apropie de noi cu 300 km/s. Prin 
urmare, expansiunea universului nu se 
manifestă la scara Grupului Local de 
galaxii, şi cu atât mai puţin la cea a 
Pământului. 

Dar stai o clipă, aţi putea spune, nu 
cumva Hubble s-a înşelat? Pâi, n-a 
observat el că toate galaxiile se 
îndepărtează de a noastră? Răspunsul e că 
galaxiile nu sunt uniform distribuite, cu 
distanţe egale între ele în tot universul. 
Hubble a observat galaxiile de la distante 
foarte mari, care într-adevăr se 
îndepărtează de noi, nu pe cele apropiate. 

Viteza cu care se apropie Galaxia 
noastră de Andromeda e echivalentă cu 
înconjurul Pământului în două minute sau 
cu parcurgerea distanţei Pământ-Soare în 
mai puţin de o săptămână. Dar înainte ca 
Hollywoodul să se hotărască să facă un 
film cu nişte ţipi curajoşi care salvează 


Pământul de ciocnirea iminentă cu 
Andromeda, trebuie să vă spun că, în 
ritmul actual, vor trece câteva miliarde de 
ani până ca cele două galaxii să se 
contopească. Chiar şi atunci când se va 
întâmpla, e foarte puţin probabil ca ceva 
să lovească Pământul, fiindcă, aşa cum am 
văzut, distanţele dintre stele sunt mari, iar 
riscul ca o stea să pătrundă în sistemul 
nostru solar e infim. Fizicienii pot crea 
simulări sofisticate pe calculator pentru a 
studia dinamic comportamentul a două 
galaxii când se contopesc. 

Cum rămâne deci cu forţa 
antigravitaţională a lui Einstein, constanta 
lui cosmologică introdusă în ecuaţii pentru 
a impiedica universul să se prâăbuşească 
sub propria-i greutate? Descoperirile lui 
Friedmann şi Hubble au aruncat-o oare 
definitiv la coşul de gunoi? 

Pe măsură ce domeniul cosmologiei a 
evoluat şi s-a maturizat în cursul secolului 
XX, constanta cosmologică s-a dovedit 
destul de rezistentă, a revenit de mai 
multe ori în atenţie. O vreme, cosmologii 
au hotărât că n-ar trebui eliminată din 
ecuaţiile lui Einstein, poate ar trebui să i 
se atribuie o valoare foarte mică, pentru a 
nu intra în contradicţie cu observaţiile lui 
Hubble. Amintiţi-vă că vorbesc aici despre 
un model matematic abstract al 


universului prezis prin rezolvarea 
ecuaţiilor lui Einstein. Făcând să varieze 
valoarea constantei 

cosmologice,  cosmologii puteau studia 
proprietăţile prezise de diferitele modele 
de univers. 

Au fost calculate limite superioare ale 
valorii constantei, iar ele au fost atât de 
mici, încât majoritatea cosmologilor s-au 
gândit că putea fi pur şi simplu eliminată 
din ecuaţii, aşa cum făcuse Einstein. Pe 
rând, au apărut şi au dispărut alte motive 
pentru păstrarea constantei cosmologice. 
Astăzi însă, avem un motiv întemeiat să 
credem că nu este zero, şi că Einstein n-a 
săvârşit o gafă introducând-o în ecuaţiile 
lui. Să cercetăm mai întâi dovezile în 
favoarea big bang-ului. La urma urmei, 
dacă universul se dilată, trebuie să fi 
existat un moment al creaţiei, după care a 
început să se extindă. 


A AVUT OARE LOC CU ADEVĂRAT BIG 
BANG-UL? 


Suntem acum îndreptăţiţi să credem că 
universul nostru s-a născut cu vreo 13,7 
miliarde de ani în urmă într-o stare cu 
temperatură şi densitate extrem de 
ridicate. Ce dovezi avem? Subdomeniul 
cosmologiei dedicat studiului naşterii 


universului se numeşte cosmogonie, şi 
este unul dintre cele mai pasionante din 
fizică. Cea mai convingătoare dovadă că 
universul a apărut printr-un big bang e 
dată, desigur, de observaţia că se extinde. 


După cum am arâtat mai sus, dacă 
universul se dilată, toate galaxiile fugind 
unele de altele, atunci la un moment din 
trecut întreaga materie trebuie să fi fost 
înghesuită laolaltă. 

În afară de expansiunea universului, 
modelul big bang e susţinut de alte două 
observaţii cruciale. Prima se referă la 
abundenţele elementelor uşoare. Faptul 
că aproximativ trei sferturi din atomii din 
univers sunt atomi de hidrogen, iar un 
sfert atomi de heliu, elementele cele mai 
uşoare şi cel mai simplu de format, 
celelalte elemente fiind prezente doar în 
cantităţi minuscule, presupune ca la 
început universul să fi fost fierbinte şi 
dens, răcindu-se şi extinzându-se apoi 
rapid. La momentul big bang-ului, cu mult 
înainte ca stelele şi galaxiile să se poată 
forma, întreaga materie din univers era 
concentrată şi nu exista spaţiu gol. 
Imediat după big bang (la mult mai puţin 
de o secundă) au început să se formeze 
particulele subatomice, iar pe măsură ce 
universul se extindea şi începea să se 


răcească, aceste particule s-au putut lipi 
unele de altele pentru a alcatui atomi. 
Condiţiile de temperatură şi presiune 
trebuiau să fie exact cele potrivite pentru 
formarea atomilor. Dacă temperaturile ar 
fi fost prea ridicate, atomii n-ar fi râmas 
intacţi, ar fi fost spulberaţi în şuvoiul 
agitat de radiaţie şi particule cu viteze 
mari. Pe de altă parte, odată ce universul 
s-ar fi extins puţin, temperatura şi 
presiunea ar fi devenit prea scăzute 
pentru a permite atomilor de hidrogen şi 
heliu să se apropie între ei suficient de 
mult pentru a forma alte elemente (mai 
grele). De aceea la începutul universului s- 
au format în principal hidrogenul şi heliul, 
proces care trebuie să fi avut loc în 
primele cinci minute după big bang. 
Aproape toate celelalte elemente au 
trebuit să aştepte până să fie preparate în 
interiorul stelelor. Modelul big bang 
prezice corect proporţiile de hidrogen şi 
heliu observate de astronomi. 

Cealaltă dovadă în sprijinul big bang- 
ului, care, la fel ca expansiunea 
universului, a fost prezisă teoretic înainte 
să fie observată experimental, este 
radiația cosmica de fond. E vorba de 
„strălucirea remanentă” în urma exploziei 
de la big bang, sub forma unei radiaţii de 
microunde care cuprinde întregul spaţiu şi 


are azi o temperatură de circa trei grade 
deasupra lui zero absolut (-273<C). 
Pentru a măsura experimental 
temperatura acestei radiaţii nu trebuie să 
înfigem un termometru în spaţiu, ci 
folosim radiotelescoape atât de sensibile 
încât „aud” semnalul slab al radiaţiei 
provenind din spaţiul îndepărtat. Asta s-a 
întâmplat pentru prima dată în 1960, iar 
apoi  confirmările s-au succedat, pe 
măsura creşterii sensibilităţii 
radiotelescoapelor. Dacă vi se pare greu 
de crezut, aflaţi că şi eu am fost 
impresionat când cineva mi-a spus recent 
că putem auzi chiar şi „fâsâitul” slab al 
undelor radio emise de planeta Jupiter, 
folosind un aparat de radio pentru unde 
scurte. 

Astăzi nu prea ne îndoim că big bang-ul 
a avut într-adevăr loc, dar rămân alte 
probleme de rezolvat. Unele dintre ele au 
fost lămurite chiar în vreme ce scriam 
cartea de faţă. De pildă, cu câţiva ani în 
urmă nu ştiam dacă gravitația va opri la 
un moment dat expansiunea universului 
şi-l va face să se prăbuşească în el însuşi, 
întreaga materie colapsând în cele din 
urmă într- o implozie catastrofală numită 
big crunch, sau dacă expansiunea va 
continua veşnic, universul devenind tot 
mai rece şi sfârşind în ceea ce se numeşte 


moarte termică sau big freeze (marele 
îngheţ). Astăzi, credem că am găsit 
răspunsul. Se dovedeşte că soarta 
universului depinde nu doar de cantitatea 
de materie pe care o conţine, ci şi de 
constanta cosmologică a lui Einstein. Asta 
complică mai mult decât speram 
cosmologia. Voi inainta aşadar cu 
precauţie prin aceste teme fundamentale, 
începând cu forma universului. 


MARGINEA SPAŢIULUI 


Gândiţi-vă la următoarele două întrebări: 

1) Dacă universul se extinde, dar în 
acelaşi timp conţine întregul spaţiu, în ce 
anume se extinde el? 


2) Ce se află dincolo de marginea 
universului? 

Ne închipuim că trebuie să existe ceva 
dincolo de universul nostru, care îl poate 
conţine când universul se extinde. 
Asemenea întrebări nu sunt doar filozofice 
sau metafizice, ştiinţa are un raspuns la 
ambele. De fapt, nu ne punem problema 
cum trebuie, iar aici se va dovedi rostul 
celor aflate în capitolul 2 despre 
geometria într-un număr mai mare de 
dimensiuni. Ne-am putea închipui în mod 
naiv big bang-ul ca pe o explozie petrecută 


într-un anumit punct din spațiul 
tridimensional. Din acest punct, întreaga 
materie a fost azvâărlită, şi de atunci 
zboară în toate direcţiile. Greşit! 

întâi de toate, am aflat că big bang-ul n- 
a fost ca o explozie a unei supernove, 
întreaga materie îndepărtându-se în viteză 
de un punct central. Expansiunea 
universului e întinderea spaţiului însuşi, 
cu materia conținută în spaţiu 
transportată de el. Apoi, nu există vreun 
punct din univers câtre care să poată 
calatori exploratorii spaţiali pentru a 
înfige în el un steag pe care să scrie „Aici 
a avut loc big bang- ul”. Amintiţi-vă 
exemplul cu întinderea foii de cauciuc. Big 
bang-ul s-a petrecut în acelaşi timp 
pretutindeni pe foaie, iar întinderea a avut 
loc pe întreaga foaie. 

Nu mă aştept să vă mulţumească 
explicaţia mea, dar aveţi râbdare preţ de 
câteva pagini, ştiu că n-am răspuns încă la 
cele două întrebări. Vă propun să le 
abordam frontal. Inchipuiţi-vă că ati zbura 
cu o rachetă la viteză foarte mare şi ati 
merge tot înainte în linie dreaptă - să 
zicem că sunteţi nemuritori, iar racheta 
are o rezervă de combustibil nelimitată. 
Aţi ajunge oare într-un punct dincolo de 
care n-aţi mai putea inainta? Există vreo 
barieră dincolo de care se află nimicul 


absolut? 

Conform modelului de univers al lui 
Friedmann bazat pe relativitatea generală 
(care credem că descrie corect trasaturile 
generale ale universului), răspunsul este 
nu, universul nu are o margine. Nu există 
vreo frontieră fizică de care s-ar lovi în 
cele din urmă racheta voastră când spaţiul 
se termină. Nici n-aţi ajunge într-un punct 
dincolo de care nu mai e nimic. Dacă acest 
abis ar putea fi definit ca spaţiu, atunci ar 
fi tot o parte a universului, indiferent dacă 
conţine sau nu materie. Ati continua 
aşadar sā  câlătoriţi fāra sa părâsiţi 
universul, pur şi simplu aţi intra într-o 
regiune a lui vidă. 

Friedmann a găsit de fapt două tipuri 
posibile de univers. Dacă există suficientă 
materie pentru ca la un moment dat 
gravitația sa oprească expansiunea şi să 
determine colapsarea universului 
(corespunzând bilei care se rostogoleşte 
înapoi pe o pantă abruptă), atunci avem 
de-a face cu un univers închis. Dacă însă 
nu există suficientă materie pentru a opri 
expansiunea, atunci trăim într-un univers 
deschis.— 

Atenţie, în modelul său, Friedmann face 
o presupunere importantă: constanta 
cosmologica a lui Einstein e zero. Asta 
inseamnă că nu există o forţă 


antigravitaţională care sā acționeze 
pentru a complica lucrurile, deşi ea e 
răspunzătoare pentru declanşarea de la 
bun început a exploziei. Discuţia care 
urmează e aşadar simplificată (mă rog, în 
comparaţie cu felul în care arată probabil 
universul), şi ia în considerare cazul în 
care constanta cosmologică e zero. 


UN UNIVERS ÎNCHIS 


Pentru a vizualiza un univers închis, 
trebuie să ne întoarcem la exemplul din 
capitolul 2 cu 2- Deii traind pe o suprafaţă 
sferică. Universul lor e de asemenea 
închis, şi nu e infinit, odată ce suprafaţa 
are o anumită arie. Spunem că o sferă are 
curbură pozitivă, fiindcă dacă te deplasezi 
pe suprafaţă de-a lungul a două drumuri 
perpendiculare între ele, ambele se 
curbează în jurul aceleiaşi direcții. 
Evident, un asemenea univers închis n-are 
o margine, căci 2-Deii pot cālatori oriunde 
vor pe suprafaţă fără să ajungă la o 
margine. De fapt, dacă un 2-Deu s-ar urca 
într-o rachetă şi ar călători în ceea ce luii 
se pare a fi o linie dreaptă, s-ar întoarce 
de unde a plecat. Şi noi ne-am întoarce de 
unde am plecat, dacă am trăi într-un 
univers închis, cu o curbură pozitivă. 


Amintiţi-vă că, pentru 2-Dei, interiorul 
(şi exteriorul) sferei nici măcar nu există, 
e în afara celor două dimensiuni ale lor. 
Dacă universul nostru e închis, atunci cea 
mai simplă formă pe care o poate avea e 
suprafaţa unei mingi cvadridimensionale, 
numită hipersferă. E echivalentul 
suprafeţei  2-Deilor, o minge în trei 
dimensiuni, cu deosebirea că avem o 
dimensiune în plus şi e imposibil s-o 
vizualizăm. Se cuvine deci să ne gândim 
mai atent la universul 2-Deilor, fiindcă aşa 
ar arata universul nostru dacă am elimina 
una dintre dimensiunile spaţiului. 

Exemplul acesta e modul standard de a 
explica noţiunea de big bang. Să ne 
inchipuim că universul  2-Deilor e 
suprafaţa unui balon care se umflă. 
Expansiunea acestui univers este acum 
exact aceeaşi ca expansiunea foii plate de 
cauciuc despre care am vorbit mai sus. 
Fiecare punct de pe suprafaţa balonului se 
va îndepărta de toate celelalte puncte. 
Este deci limpede că big bang-ul nu are 
loc undeva pe suprafaţa balonului. E mai 
corect să ni-l inchipuim în centrul 
balonului, odată ce nu numai că fiecare 
punct de pe suprafaţă se îndepărtează de 
toate celelalte, dar şi toate punctele se 
îndepărtează de centrul balonului. însă şi 
această imagine e înşelătoare, fiindcă nici 


măcar nu-i nevoie să existe interiorul 
balonului. Am folosit analogia cu un balon, 
care e un obiect 3-D, pentru a putea 
reprezenta suprafaţa lui 2-D. Credeţi 
pesemne că n-are sens să vorbim despre o 
sferă fără să ne imaginam că ea conţine 
un volum interior, dar ăsta e doar un mod 
prin care o putem vizualiza. Un univers 2- 
D închis poate exista fără să fie conţinut 
într-un spaţiu 3-D, iar noi am spune că big 
bang-ul a avut loc simultan pretutindeni 
pe suprafaţă; din moment ce, oricum, 
întreaga suprafaţă a fost concentrată într- 
un punct, n-avem nevoie să precizâm unde 
anume se afla acel punct în spaţiul 
tridimensional. E vorba doar de o 
modalitate prin care creierul nostru poate 
vizualiza lucrurile. 

Pentru a recapitula, dacă universul 
conţine suficientă materie, într-o bună zi 
expansiunea lui se va opri şi va începe să 
colapseze. Ar fi un univers finit, închis, cu 
o curbură pozitivă şi fără margine, aşa 
cum suprafaţa unei sfere n-are margine. 
Ne poate fi de ajutor să ne inchipuim că se 
extinde într-o dimensiune suplimentară, 
dar n-am face-o decât din comoditate, iar 
dimensiunea suplimentară nu-i nevoie să 
existe în realitate. Cât priveşte localizarea 
big hangului, putem spune să s-a petrecut 
pretutindeni simultan, odată ce întreg 


universul ar fi crescut dintr-un punct, iar 
totul va fi fost confinat în acelaşi loc. Nu 
ştim dacă acel punct plutea într- un spaţiu 
cu mai multe dimensiuni. 


UN UNIVERS DESCHIS Spunem că un 
univers e deschis dacă nu conține 
suficientă materie pentru a-i opri 
expansiunea.— în acest caz, lucrurile sunt 
ceva mai greu de vizualizat. Odată ce un 
asemenea univers nu e închis în el însuşi, 
singurul mod de a evita existenţa unei 
margini este să fie infinit.— Forma cea 
mai simplă pe care o poate lua un 
asemenea univers este suprafaţa plată, 
analogul tridimensional al foii de cauciuc 
care se extinde la nesfârşit în toate 
direcţiile. Un univers complet lipsit de 
curbură ar fi însă un caz cu totul aparte. 
Ar fi ca exemplul bilei care se rostogoleşte 
în sus pe pantă şi reuşeşte să ajungă în 
vârf exact în momentul când viteza ei 
devine zero, nemaiavând energie să se 
rostogolească pe suprafaţa plată 
orizontală. Dacă nu se va rostogoli în jos, e 
mult mai probabil să-i rămână ceva 
energie pentru a se rostogoli mai departe 
pe platou. Un univers corespunzând 
acestui scenariu nu va fi plat, ci curbat. De 
data asta însă, spunem că are curbură 
negativă. 
FEliminând aşadar una dintre 

dimensiunile 


spaţiului, putem înţelege diferitele tipuri 
de curburi pe care universul le-ar putea 


avea. Dacă un univers curbat pozitiv 
corespunde, în mai puţine dimensiuni, 
suprafeţei unei sfere, iar un univers plat 
corespunde unei foi bidimensionale, ce 
formă are o suprafaţă bidimensională 
curbată negativ? Nu-i aşa simplu. Numele 
matematic al acestei forme este 
hiperboloid cu o pânză, o suprafaţă dificil 
de vizualizat. În linii mari, seamănă cu o 
şa (vezi figura 3.2). Diferenţa dintre 
curbura pozitivă a sferei şi curbura 
negativă a şeii este că, dacă în primul caz 
două drumuri de pe suprafaţă 
perpendiculare între ele sunt curbate în 
aceeaşi direcţie, pe o şa asemenea 
drumuri se curbează în direcţii opuse. 

Figura 3.2 Spaţiu 2-D curbat (a) pozitiv şi 
(b) 


negativ. 


Forma unui univers deschis e dificil de 
vizualizat chiar şi eliminând o dimensiune, 
dar să vedem dacă reuşim să înţelegem 
mai bine O altă caracteristică 
surprinzătoare a lui. Dacă universul e 
deschis şi infinit, atunci în ce anume se 
extinde? Prin infinit înţeleg faptul că 


universul se extinde la nesfârşit în toate 
direcţiile. Pare imposibil sā se extindă, 
odată ce întreg spaţiul e epuizat şi e inclus 
in univers. Din nou, vedem problema mai 
limpede în spaţiul bidimensional. în cazul 
unui univers închis (suprafaţa balonului), 
ne putem imagina că expansiunea are loc 
spre exterior într-o dimensiune 
suplimentară, dar pentru o foaie plată 
având aria infinită expansiunea are loc în 
planul foii, nu putem apela la o a treia 
dimensiune (în afara foii) ca direcţie în 
care are loc expansiunea. 

Pentru a rezolva problema trebuie să 
dau câteva explicaţii matematice. Nu-i 
simplu să ai de-a face cu infinitul. Când 
eram copil mi s-a spus că după ce murim 
ajungem în rai, unde rămânem pe vecie. 
Asta m-a deprimat, fiindcă mi-era greu să 
mă gândesc la ceva care continuă la 
nesfârşit, oricât de plăcut ar fi. în ciuda 
dificultății de care ne izbim cei mai multi 
dintre 


noi când medităm asupra infinitului, unii 
matematicieni şi-au dedicat viata 
cercetării lui. De fapt, există chiar mai 
multe feluri de infinit. 

Gândiţi-vă la şirul numerelor naturale 1, 
2, 3, 4... care continuă la nesfârşit. 
Spunem că numărul lor e infinit. Ce putem 


spune însă despre şirul numerelor pare 2, 
4, 6, 8...? Evident, şi acest şir e infinit de 
lung. Din moment ce există în total de 
două ori mai multe numere naturale decât 
pare, avem doi infiniţi, unul părând să fie 
de două ori mai mare decât celălalt. Ce 
putem spune despre numărul tuturor 
numerelor, nu numai al celor naturale? De 
pildă, să consideram numerele 

şi aşa mai departe până la infinit. Acest şir 
infinit conţine zece termeni pentru fiecare 
termen din şirul numerelor naturale. 
Infinitul 


termenilor din acest sir e oare de zece ori 
mal 


mare decât infinitul numerelor naturale? 
în matematică există un întreg domeniu 
care se ocupă de studiul infinitului. Se 
dovedeşte că toate cele trei şiruri de mai 
sus aparţin aceleiaşi clase de infiniti. 
Există însă şi alte clase. Să] 3 

consideram şirul tuturor numerelor 


(numerele reale), care includ toate 
numerele aflate între numerele naturale. 
Chiar şi intervalul dintre doua numere 
naturale, cum sunt O şi 1, va conţine o 
infinitate de numere (0... 0,00103... 
0,36252... 0,9997... 1), fiindca ne putem 
mereu gândi la un nou număr zecimal, 


oricât de multe zecimale ar avea. La fel, 
vor exista o infinitate de numere zecimale 
între 1 şi 2... între 763 şi 764 şi aşa mai 
departe. Avem deci o mulţime conţinând o 
infinitate de numere naturale şi o 
infinitate de numere zecimale aflate între 
fiecare două numere naturale consecutive. 
Acest infinit total e mult mai „puternic” 
decât infinitul numerelor naturale, deşi 
ambii sunt  nesfârşiţi. De fapt, se 
dovedeşte că există un număr infinit de 
tipuri de infiniţi. 

Unde ne duc toate astea? Cosmologul 
Igor Novikov, considerat de mulţi drept 
replica Rusiei la Stephen Hawking, 
apelează la ideea de infiniți diferiţi pentru 
a explica faptul ca un univers infinit se 
poate totuşi extinde. Imagineazā-ți că vii 
la Hotelul Infinit, care are un număr infinit 
de camere. (Am stat în câteva hoteluri 
care se apropie de asta, şi m-am rătăcit în 
ele.) [i se spune la recepţie că au sosit 
deja o infinitate de oaspeţi, iar toate 
camerele sunt ocupate. le duci să te 
plângi la conducerea hotelului, spui că ai 
facut o rezervare şi insişti sa ţi se 
găsească o cameră pentru la noapte. „Nici 
o problemă”, spune directorul, „la Hotelul 
Infinit e mereu loc”. Se apucă apoi să 
mute persoana de la camera 1 în camera 
2, persoana din camera 2 în camera 3, şi 


aşa mai departe, până la infinit. [i se dă 
camera 1. 

Ce se întâmplă însă dacă un număr 
infinit de oaspeţi soseşte deodată? Iarâşi 
nici o problemă (nu vă gândiţi la coada 
infinit de lungă de la recepţie). 
Conducerea hotelului mută acum 
persoana din camera 1 în camera 2, 
persoana din camera 2 în camera 4, 
persoana din camera 3 în camera 6, 4 în 8, 
şi aşa mai departe, până când toţi oaspeţii 
sunt mutaţi. Acum toate camerele cu 
număr par sunt ocupate. Cum numărul 
camerelor e infinit, toţi oaspeţii iniţiali 
sunt cazaţi, şi există o infinitate de camere 
libere, cu număr impar, pentru nou-veniţi. 

Putem lega exemplul Hotelului Infinit la 
care sosesc oaspeţi de spaţiul ocupat de 
un univers infinit. Nu contează că mereu 
sosesc noi oaspeţi - fiind infinit, hotelul îi 
poate mereu caza. La fel, un spaţiu infinit 
se poate extinde mereu. 

Ajungem astfel pesemne la cea mai 
derutantă caracteristică a unui univers 
infinit. Dacă ceva creşte, atunci, prin 
definiţie, durează o eternitate până devine 
infinit. Aşadar, dacă universul nostru e 
infinit astăzi, el trebuie să fi fost infinit şi 
în trecut. De fapt, trebuie să fi fost infinit 
deja la momentul big bang-ului! Asta 
contrazice ideea că big bang-ul a fost un 


eveniment care a avut loc pe când întreg 
spaţiul se reducea la un punct de 
dimensiune zero. Ideea poate fi măcar 
vizualizată în cazul unui univers închis 
eliminând o dimensiune şi considerând 
exemplul balonului. Un univers deschis 
însă n-a fost niciodată de mărime zero. 
Singurul mod de a concepe asta e sa ne 
închipuim că big bang-ul a avut loc 
pretutindeni simultan într-un univers deja 
infinit. Desigur, în fiecare punct dintr-un 
asemenea univers infinit densitatea 
trebuie să fi fost şi ea infinită. 

Ne-am putea imagina big bang-ul într- 
un univers deschis ca pe o linie infinit de 
lungă. Deşi pe ea se află un număr infinit 
de puncte (odată ce un punct are mărimea 
zero), volumul ei e zero. Atunci, universul 
nostru vizibil a crescut dintr-un singur 
punct (un big bang) de pe linie, dar n-aş 
împinge prea departe această analogie. 

în fine, ca să mă asigur că sunteţi 
complet derutaţi, indiferent ce formă are 
universul acum, chiar dacă e aproape 
perfect plat, trebuie să fi fost infinit curbat 
la big bang! 


CE FORMĂ ARE DECI UNIVERSUL? 


Acum, că v-am dat o idee despre diferitele 
forme pe care universul nostru le-ar putea 


avea 


(şi multe dureri de cap), voi trece în 
revistă pe scurt unele descoperiri şi idei 
recente din cosmologie, precum şi ce ne 
spun ele despre univers. La urma urmei, 
dacă universul va colapsa într-o bună zi 
într-un big crunch, cred că publicul are 
dreptul s-o ştie. Deşi s-ar putea ca asta să 
se petreacă peste un catralion de ani, unii 
oameni vor dormi pesemne mai bine dacă 
sunt informaţi. 


După cum am aratat deja, faptul că 
universul e deschis, închis sau plat 
depinde de cantitatea de materie pe care 
o conţine. Dacă universul e infinit, ne 
confruntăm cu o dificultate, fiindcă 
înseamnă că are şi o cantitate infinită de 
materie, oricât de rarefiată ar fi. Afirmația 
se justifica pe baza principiului 
cosmologic, care afirmă că fiecare parte a 
universului seamănă cu toate celelalte, 
deci, la scara cea mai mare, densitatea de 
materie e aproximativ constantă. E ca şi 
cum ai spune că deşi doar o cameră la o 
mie din Hotelul Infinit e ocupată, există 
totuşi un numar infinit de oaspeţi. Aşadar, 
în loc să vorbească despre cantitatea 
totală de materie din univers, fizicienii 
vorbesc despre densitatea materiei - 


cantitatea de materie pe unitatea de 
volum din spaţiu, care ar trebui să fie un 
număr rezonabil, chiar dacă volumul e 
infinit. 

Dacă densitatea materiei din univers 
depăşeşte o valoare critică, gravitația 
întregii materii va putea opri expansiunea 
şi va face ca universul să colapseze. Dacă 
însă densitatea e mai mică decât această 
valoare critică, gravitația doar va încetini 
expansiunea, fără s-o poată vreodată opri. 
Universul ar fi condamnat la expansiune 
eternă. Ciudat lucru, mulţi cosmologi au 
motive întemeiate să creadă că densitatea 
trebuie să aibă exact această valoare 
critică, echilibrată pe muchie de cutit 
între un univers care într-o bună zi va 
colapsa şi unul care se va extinde pe veci. 
Densitatea materiei ar face deci ca 
gravitația să încetinească treptat ritmul 
expansiunii, fără s-o oprească însă. Asta 
corespunde unui univers plat, nici deschis, 
nici închis. Cum au ajuns oare cosmologii 
să creadă într-un asemenea scenariu 
improbabil, şi de ce ar vrea ei ca lucrurile 
să stea asa? 

Fapt este că, atât cât pot vedea 
telescoapele noastre, universul arată 
absolut plat. Nu pare să aibă nici curbură 
pozitivă, nici curbură negativă. Era o 
problemă pentru cosmologi, fiindcă e greu 


de crezut ca densitatea materiei să aibă 
exact valoarea potrivită pentru a menţine 
spaţiul plat. Dacă aşa stau lucrurile, 
gravitația acţionează mereu ca o frână a 
expansiunii, fără s-o oprească însă 
vreodată complet. Cazul acesta se 
deosebeşte de cel al unui univers deschis 
curbat negativ (cu o densitate mai mică 
decât valoarea critică) prin faptul că 
gravitația încetineşte expansiunea până ce 
se stabilizează pentru totdeauna la un ritm 
constant. 

V-aţi putea gândi că universul nu poate 
fi plat, din moment ce conţine materie şi 
energie, care il vor curba întotdeauna. 
Aspectul subtil aici este că în realitate 
trebuie să vorbim despre materia şi 
energia care curbează spaţiul-timp, nu 
doar spaţiul. Aşadar, deşi spaţiul-timp ar fi 
fără îndoială curbat, spaţiul propriu-zis ar 
putea rămâne perfect plat. 

Majoritatea cosmologilor cred că 
problema  planeitâţii a fost rezolvată, 
împreună cu altele, luând în considerare 
ceva numit inflație. Planeitatea spaţiului 
pe care o observam s-ar explica simplu 
dacă universul ar fi mult mai mare decât 
ne inchipuim. în mod asemănător, nu 
observăm curbura Pământului fiindcă 
vedem doar o mică parte din suprafaţa lui. 
Problema cu această explicaţie este că 


universul nu pare să fie suficient de bătrân 
pentru a se fi extins la o asemenea 
dimensiune. Prin urmare, se crede că, la 
doar o fracțiune de secundă după naşterea 
lui, universul a trecut printr-o scurtă 
perioadă de expansiune rapidă, în care a 
devenit de un bilion de bilioane de 
bilioane de bilioane de ori mai mare decât 
fusese inainte. Acest număr incredibil de 
mare se scrie ca unu urmat de patruzeci şi 
opt de zerouri. Universul putea deci să fi 
fost încolăcit înainte de perioada inflaţiei. 
Apoi, în timpul cât ai clipi din ochi, a 
crescut atât de mult încât nu vom putea 
niciodată detecta vreo curbură, oricât de 
departe în spaţiu am privi. Acest model 
inflaţionar al universului impune aşadar ca 
densitatea să fie foarte aproape de 
valoarea critică la care universul e plat. În 
calcule, această densitate e notată cu 
litera greceasca Omega (Q). Dacă 
densitatea ia valoarea critică, 
corespunzând unui spaţiu plat, spunem că 
Omega are valoarea unu. Dacă universul e 
curbat pozitiv şi închis, Omega e mai mare 
decât unu, iar dacă e curbat negativ şi 
deschis, Omega e mai mic decât unu. 

Nu ştim cu certitudine dacă această 
inflaţie rapidă a universului foarte tânăr a 
avut loc. Majoritatea cosmologilor cred că 
da, însă argumentele pro şi contra sunt 


subtile şi se bazează pe unele aspecte care 
n-au fost încă lămurite. 

Poate fi măsurată direct densitatea 
materiei din univers? Cosmologii cred că o 
pot face bazându-se pe principiul 
cosmologic, care afirma, va reamintesc, că 
universul aratā la fel pretutindeni. Altfel 
spus, densitatea materiei e pretutindeni 
aceeaşi ca în colţişorul nostru de univers. 
Desigur, prin „colţişor” înţeleg partea de 
univers pe care o putem vedea. Aşadar, ce 
anume constată ei? Se dovedeşte că 
densitatea materiei vizibile (numărul de 
galaxii într-un volum de spaţiu dat) 
reprezintă aproximativ un procent din 
valoarea critică la care universul e plat. 
Avem deci o problemă! Unde se pot afla 
celelalte nouăzeci şi nouă de procente? 


MATERIA INVIZIBILA O parte din masa 
lipsă a universului se crede că e alcătuită 
din ceva purtând misteriosul nume de 
materie intunecată. Se estimează că în 
spaţiu ar fi de cinci ori mai multă materie 
decât vedem, iar asta nu fiindcă s-ar afla 
foarte departe sau ascunsă de alte 
obiecte, ci pur şi simplu fiindcă e 
invizibilă. Vă puteţi întreba cum pot fi 
oamenii de ştiinţă siguri în privinţa unor 
lucruri din spaţiul îndepărtat pe care le 
pot vedea, ca să nu mai vorbim de materia 
invizibilă. Ei bine, răspunsul e iaraşi 
surprinzător de simplu: galaxiile au o 


masă mult mai mare decât masa însumată 
a stelelor, planetelor, prafului şi gazului 
lor interstelar (adică întreaga materie pe 
care o putem în principiu vedea). Ele 
trebuie deci să conţină - şi să fi 
înconjurate de - un nor de materie 
invizibilă care se extinde dincolo de stelele 
vizibile în ceea ce se numeşte halo 
galactic. 

Ştiu ca „materie invizibilă” sună forţat, 


dar asta nu înseamnă decât că trebuie să 
fie compusă din ceva care nu emite lumină 
sau, mai probabil, e alcătuit de particule 
de un tip nou care nu interactionează cu 
materia normală altfel decât prin forţa 
gravitaţională. Două dovezi foarte 
convingătoare ne obligă sa ajungem la 
concluzia asta. 

Stelele din galaxii se rotesc ca granulele 
de cafea nedizolvată de la suprafaţa 
cafelei din ceaşcă atunci când ai încetat s- 
o amesteci cu linguriţa. Dacă majoritatea 
masei unei galaxii e concentrată în nucleul 
ei - asa cum e de aşteptat, odată ce e 
regiunea cel mai dens populată cu stele 
atunci stelele de la periferie ar trebui să 
se rotească mult mai încet decât o fac în 
realitate. De fapt, ele se rotesc atât de 
repede încât, fără să existe ceva care să le 
menţină, ar ieşi de pe orbită luându-şi 
zborul în spaţiu - aşa cum ar face-o copiii 
dintr-un carusel care şi-ar dezleagă lanţul. 


îmi dau seama că analogia nu-i prea 
plăcută pentru copii, dar asta e situaţia. 
Comportamentul observat al acestor stele 
nu se poate explica decât prin existenţa 
unei atracţii gravitaționale datorate unei 
forme invizibile de materie care le 
înconjoară şi se extinde dincolo de ele. 
Trebuie să existe mult mai multă materie 
invizibilă decât întreaga materie vizibilă, 
sub toate formele ei. 

Alt indiciu că galaxiile sunt mai masive 
decât par e dat de măsurarea directă a 
masei lor. Asta se face folosind ideea lui 
Einstein că gravitația unui obiect masiv 
curbează spaţiul din jurul lui. Să ne 
amintim din capitolul precedent că 
relativitatea generală a fost pentru prima 
oară testată experimental prin observarea 
devierii luminii provenind de la o stea 
îndepărtată atunci când trecea suficient 
de aproape de câmpul gravitațional al 
Soarelui. La fel, o galaxie va devia lumina 
provenind de la o galaxie mai îndepărtată 
atunci când se află pe dreapta dintre 
steaua mai îndepărtată şi noi. Valoarea 
curbării luminii ne spune ce masă are 
galaxia mai apropiată. Şi în acest caz 
găsim că galaxiile conţin mult mai multă 
materie decât materia vizibilă. 

Recent, astronomii au descoperit 
dovada cea mai convingătoare, după 


părerea mea, privind existenţa materiei 
întunecate. Poate fi găsită pe Internet o 
imagine superbă a Roiului Glonţul (Bullet 
Cluster) creat prin ciocnirea a două roiuri 
de galaxii. Gazul interstelar fierbinte din 
cele două roiuri a fost încetinit de această 
ciocnire frontală, dar multe galaxii 
individuale (fiecare conţinând miliarde de 
stele) au trecut prin regiunea de ciocnire 
fără să fie încetinite, la fel ca gloanţele. 
Astfel, cele două forme de materie vizibilă 
(galaxiile cu stelele lor şi gazul) s-au 
separat. Cea mai mare parte a masei 
roiurilor se află în gazul interstelar, rămas 
încă în regiunea centrală a ciocnirii. Se 
observă că efectul de lentilă gravitaţională 
din regiunile conţinând doar galaxiile e 
mult prea puternic pentru a fi pus pe 
seama maselor insumate ale galaxiilor. 
Singura explicaţie este că şi materia 
întunecată a ieşit teafără din ciocnire. 
Până recent nu se cunoştea nimic 
despre compoziţia materiei întunecate. S-a 
crezut la început că ar fi alcătuită în 
întregime din stele moarte şi reci, găuri 
negre, planete, fragmente de rocă, plus 
orice alt material neluminos care ar pluti 
prin spaţiu. Asemenea obiecte au fost 
numite MACHO (massive astronomical 
compact halo objects - obiecte compacte 
şi masive care produc halo). S-a dovedit 


însă că există o limită pentru cantitatea 
acestei materii, limita stabilită de 
proporţia elementelor sintetizate imediat 
după big bang. 

Problema rămâne însă: suntem acum 
siguri nu doar că materia întunecată 
există, dar şi ca cea mai mare parte a ei 
trebuie să fie alcătuită dintr-un nou tip de 
substanţă pe care trebuie s-o descoperim. 

Experimentatorii banuiesc ca o parte 
din ea e formată din particule elementare 
numite neutrini. Necazul cu aceste entităti 
minuscule - prezise teoretic la începutul 
anilor 1930 şi descoperite în laborator în 
1956 - este că nu ştim exact ce masă au. 
Ele trec prin materia solidă ca şi cum 
aceasta nici n-ar exista. De fapt, miliarde 
de neutrini, produşi în principal de Soare, 
străbat chiar în clipa de faţă corpul vostru 
fară să vă dati seama. Stim că neutrinii 
trebuie să aibă o masă infimă, care, graţie 
abundenței lor, poate explica o parte din 
materia invizibilă a galaxiilor. Chiar şi în 
spaţiul îndepărtat se estimează că există 
în medie câteva sute de neutrini în 
volumul unui degetar. 

însă chiar dacă luăm în calcul toată 
materia normală din galaxii (vizibilă sau 
nu), plus toţi neutrinii, tot nu putem 
explica întreaga masă pe care galaxiile 
par s-o aibă. Neutrinii ar alcâtui ceea ce 


se numeşte „materie întunecată fierbinte”, 
fiindcă ei se deplasează cu viteze foarte 
mari. Suntem acum convinşi că trebuie să 
existe şi „materie întunecată rece”, 
probabil sub forma unor particule grele 
care se mişcă mai lent. Mai multe 
laboratoare din lume se află în căutarea 
acestor noi particule. Favoritele mele sunt 
WIMP (weakly interacting massive 
particles - particule masive care 
interacționează slab), care ar putea 
contribui la masa universului de câteva ori 
mai mult decât întreaga materie vizibilă. 
Asemenea particule nau fost văzute până 
acum - nici n-ar fi trebuit, odată ce sunt 
invizibile -, dar oamenii de ştiinţă pot 
deduce proprietăţile lor, şi au conceput 
experimente pentru a le detecta. 

Aşadar, estimările actuale pentru 
întreaga materie din univers (vizibilă şi 
întunecată) dau aproximativ o treime din 
densitatea necesară ca Omega să fie egal 
cu unu, iar universul să fie plat. S-ar zice 
să nu mai există nimic altceva, şi că 
Omega e mult mai mic decât unu. Cum se 
împacă asta cu teoria inflaţiei, care 
impune ca universul să fie plat? Trebuie 
oare s-o modificam, sau chiar s-o 
abandonâm complet? 


1998 - UN AN EXCEPŢIONAL ÎN 
COSMOLOGIE 


Să măsori expansiunea universului e o 
operaţiune complicată. Nu se reduce la 
calculul vitezei cu care se îndepărtează de 
noi galaxiile, pe baza măsurării deplasării 
spre roşu a luminii lor. întâi de toate, e 
greu să cunoşti cu precizie distanţa până 
la ele. Pentru că se află atât de departe, 
ele tind în medie să fie galaxii mai tinere - 
lumina lor s-a „aprins” cu milioane, chiar 
miliarde de ani în urmă -, iar galaxiile mai 
tinere sunt de regulă mai strălucitoare şi 
lumina lor e mai albastră, fiindcă stelele 
lor sunt mai tinere. Pe de altă parte, 
distanţa mare până la ele le face să fie mai 
palide. în plus, galaxiile au tot felul de 
forme şi dimensiuni, şi - cu toate că, 
studiind suficient de multe, putem obţine 
o medie utilă - măsurarea deplasării spre 
roşu a unei întregi galaxii nu-i metoda cea 
mai bună de a deduce rata expansiunii. 
Există o metodă mai sigură. Amintiţi-vă 
din capitolul 3 că supernovele sunt mai 
strălucitoare decât restul galaxiilor lor. în 
particular, supernovele de tip Ia 
(rezultând din distrugerea completă a unei 
stele dintr-un sistem de stele binare, după 
ce a ajuns la masa critică absorbind 
materia partenerei) au toate o anumită 


strălucire sau luminozitate. în plus, ele se 
sting la un anumit timp după ce s-au 
aprins. Asta înseamnă că pot oferi 
standarde de încredere pentru măsurarea 
distanțelor. Recent, supernovele de tipul 
la au fost folosite pentru a determina rata 
expansiunii universului - fără îndoială, cel 
mai important rezultat astronomic din 
1998. 

Detectarea exploziei de supernovă a 
unei stele dintr-o galaxie îndepărtată e 
extrem de dificilă fiindcă e foarte palidă. 
Uimitor la aceste descoperiri recente e 
faptul că supernovele foarte îndepărtate 
par să fie mai palide decât ar fi de aşteptat 
conform distanţei până la ele. O explicaţie 
ar putea fi aceea că spaţiul e curbat 
negativ (hiperbolic), făcând ca obiectele 
îndepărtate să pară mai palide ca rezultat 
al felului în care se răspândeşte lumina lor 
într-un asemenea univers. Există însă şi o 
altă explicaţie, mai probabilă şi mult mai 
interesantă. Poate că aceste supernove 
sunt cu adevărat mai departe de noi decât 
credem, ceea ce ar însemna că se 
îndepărtează mai repede decât deducem 
din deplasarea lor spre roşu. Cu alte 
cuvinte, n-au o deplasare spre roşu 
suficient de mare. Cum lumina acestor 
supernove care ajunge la noi a fost emisă 
pe când universul era mult mai tânăr, 


deplasarea lor spre roşu mai mică decât 
era de aşteptat este indiciul unei mai lente 
expansiuni în trecut. imi dau seama că ar 
trebui, poate, să citiţi paragraful de două 
ori ca să urmăriţi raţionamentul, dar dacă 
observaţiile sunt corecte, concluzia este 
că expansiunea universului nu e încetinită, 
ci accelerată. De fapt, aşa s-a întâmplat în 
ultima jumătate din viaţa universului, în 
ultimele şapte miliarde de ani. în primele 
şapte miliarde de ani, gravitația a fost 
prea puternica, iar rata expansiunii 
declanşate de big bang şi inflaţie a scăzut. 
Acest lucru nu e cu putinţă decât dacă o 
forţă antigravitaţională controlează 
expansiunea, îndepărtând galaxiile între 
ele şi întinzând spaţiul. În vreme ce, pe 
măsură ce distanţele dintre galaxii cresc, 
influenţa gravitaţiei devine mai slabă, 
antigravitaţia devine mai puternică, 
accelerând astfel expansiunea. Peste 
miliarde de ani, toate galaxiile din 
universul vizibil aflat dincolo de 
vecinătatea noastră vor fi îndepărtate atât 
de mult de expansiunea spaţiului, încât 
lumina lor nu va mai ajunge în Calea 
Lactee. Fiinţele din Galaxia noastră care 
vor fi trâind atunci vor privi un cer mai 
sărac şi mai deprimant decât cel de azi. 
Existenta acestei stranii forte nu-i decât 
expresia faptului că în realitate constanta 


cosmologică nu e zero. Dar de unde 
provine ea? 

Răspunsul obişnuit este că se datorează 
unei forme noi, stranii, de energie 
răspândită în întregul spaţiu. Această 
energie are efectul paradoxal de a 
determina expansiunea spaţiului, şi, în 
acelaşi timp, contribuie la închiderea 
universului în sine însuşi. Ca urmare, ar 
oferi partea lipsă din Omega, care ar fi 
egal cu unu, ceea ce îsi doresc multi 
fizicieni teoreticieni. De 

fapt, Omega ar putea fi chiar puţin mai 
mare decât unu, făcând ca universul să fie 
închis, deşi se extinde pe veci. În felul 
acesta, raţionamentul simplu bazat pe 
modelul lui Friedmann devine fals. Nu mai 
putem spune că un univers deschis se va 
extinde pe veci, în vreme ce un univers 
închis trebuie la un moment dat să 
colapseze într-un big crunch. Forma 
universului şi densitatea lui nu mai sunt 
legate între ele. 

Cât priveşte originea energiei spaţiului 
gol, fizicienii încă nu s-au lămurit. Ar 
putea fi implicat unul dintre termenii din 
jargoneză (cu care v-aţi putea impresiona 
prietenii), ca, de pildă, fluctuații cuantice, 
tranziţii de lază, defecte topologice sau, 
cel mai frumos dintre toate, chintesență. 


De regulă însă, această energie poartă 
numele de energie întunecată. 

Dovezile în favoarea energiei întunecate 
pot fi oare interpretate şi altfel? Ei bine, 
da. Dacă spaţiul se extinde neomogen, 
poate apărea iluzia energiei întunecate. 
Poate că universul arată ca un şvaiţer - 
uniform în ansamblu, dar cu găuri -, ceea 
ce face ca rata de expansiune să varieze 
puţin de la un loc la altul. De fapt, ar 
trebui ca Galaxia noastră să se afle în 
centrul unui asemenea gol cosmic uriaş. 
Deocamdată insă, ideea nu pare 
promițătoare. Dar dacă ar fi corectă, ar 
explica energia întunecată fără strania 
antigravitaţie. 

Altă posibilitate interesantă este pur şi 
simplu ca relativitatea generală a lui 
Einstein să nu mai fie valabilă la scară 
foarte mare, şi să fim nevoiţi s-o 
modificam pentru a explica de ce 
universul se extinde în felul acesta. 

Trebuie să subliniez ca după 1998 au 
fost efectuate noi masuratori şi mai 
precise, iar toate au stabilit câ universul 
se extinde într-adevăr accelerat. 

ESTE UNIVERSUL INFINIT? 


lată încă un subiect amuzant despre care 
puteţi discuta cu familia şi prietenii. Dacă 
se dovedeşte că densitatea totală a 


universului, datorată întregii materii şi 
energii vizibile şi invizibile, nu e încă 
suficient de mare pentru ca universul să 
fie închis, se crede în genere că el trebuie 
să fie infinit (pentru a nu avea o margine 
de pe care să cazi). Desigur, e posibil ca 
ceea ce ne apare drept univers plat infinit 
să fie totuşi închis şi doar mult prea mare 
pentru a detecta vreodată o curbură. într- 
un asemenea univers, valoarea lui Omega 
ar fi foarte apropiată de unu. 

Majoritatea oamenilor, inclusiv 
cosmologii, ar prefera să nu aibă de-a face 
cu un univers infinit. în ultimii ani a 
apărut un nou domeniu de cercetare: 
topologia COSmMiCă, studiul formei 
universului. Un rezultat interesant, şi 
pesemne uimitor, din acest domeniu ne 
spune că până şi un univers deschis - plat 
sau hiperbolic - s-ar putea dovedi că are o 
formă echivalentă în mai multe dimensiuni 
cu suprafaţa unui covrig (având o gaură la 
mijloc). 

îmi dau seama că suprafaţa unui covrig 
nu vi se pare plată, dar există un mod 
elegant de a vizualiza planeitatea unui 
asemenea univers. Să ne închipuim că 
spaţiul e ca ecranul unor jocuri video de 
pe vremuri cum e Asteroids (trebuie să ai 
o anumită vârstă ca să-ţi aduci aminte de 
el), în acest joc, ghidezi mişcarea rachetei 


în timp ce tragi în asteroizii care zboară 
spre tine din toate direcţiile, distrugându-i 
înainte să te lovească. Dacă însă ghidezi 
cu prea mult entuziasm mişcarea rachetei, 
ieşi dincolo de marginea ecranului şi apari 
în partea cealaltă. E ca şi cum marginile 
din stânga şi din dreapta ecranului ar fi 
lipite. Dacă ecranul ar fi o foaie de hărtie, 
ar fi echivalent cu rularea ei într-un 
cilindru. Ce se întâmplă atunci cu părţile 
de sus şi de jos ale ecranului? Ei bine, şi 
ele sunt unite - ca şi cum ai lua cilindrul şi 
l-ai încovoia în jurul unui cerc, aşa încât să 
uneşti partea de sus cu partea de jos. Şi, 
iată, ai obţinut un covrig. 

Dar putem considera că o asemenea 
suprafaţă e plată? - v-aţi putea întreba. 
Mai ţineţi minte triunghiul desenat pe 
sfera din capitolul 1? Suma unghiurilor lui 
e mai mare de 180°- semn clar că 
suprafaţa e curbă. Suprafaţa covrigului e 
însă altfel; dacă desenezi pe ea un 
triunghi, suma unghiurilor lui rămâne 
aceeaşi ca înainte de a uni capetele: 180°. 
Din punct de vedere geometric, suprafaţa 
e tot plată. 

Desigur, dacă universul are într-adevăr 
formă de covrig, masa lipsă e pesemne 
macul sau susanul. 


DE CE E ÎNTUNERIC NOAPTEA? 


V-aţi putea gândi că e o întrebare banală, 
chiar prostească. Până şi un copil „ştie” că 
Soarele apune sub orizont, iar din moment 
ce nu există pe cer nimic altceva 
comparabil ca strălucire cu Soarele, 
trebuie să ne mulţumim cu lumina palidă 
reflectată de Lună, şi cu lumina încă şi 
mai slaba provenind de la stelele 
îndepărtate. Ei bine, nu-i chiar aşa simplu! 

Avem motive întemeiate să credem că, 
şi în cazul în care universul nu e infinit, 
este atât de mare încât practic e infinit. 
lar atunci ajungem la ceea ce se numeşte 
paradoxul lui Olbers. Intr-un enunţ simplu, 
el spune că noaptea cerul n-ar trebui să fie 
întunecat, ba chiar ar trebui să fie mult 
mai luminos decât îl vedem noi ziua, asa 
încât nici să nu conteze dacă Soarele e sau 


nu sus pe cer. 

Imaginează-ţi că te afli în mijlocul unei 
păduri imense, suficient de mare pentru a 
putea presupune că se întinde la nesfârşit. 
încearcă acum să tragi cu arcul într-o 
anumită direcţie (orizontală), aşa încât 
săgeata să nu atingă nici un trunchi de 
copac. în această situaţie idealizată, 
acceptam câ sâgeata continuă sā zboare 
drept, fără să cadă vreodată. Evident, e 
imposibil. Chiar dacă săgeata trece pe 


lângă toţi copacii apropiaţi, până la urmă 
tot va atinge unul. Cum pădurea e infinită, 
în calea săgeţii se va afla mereu un copac, 
oricât de îndepărtat. Nici nu contează cât 
de deasă e pădurea. Dacă tai 90% din 
copaci, asta nu înseamnă decât că, în 
medie, săgeata va strabate o distanţă de 
zece ori mai mare până să întâlnească un 
trunchi. 

Să considerăm acum un model simplu 
de univers infinit, static (nu se extinde), cu 
stele răspândite uniform. Lumina stelelor 
care ajunge la noi e ca în exemplul cu 
săgeata - nu contează încotro privim 
cerul: dacă universul e infinit, trebuie să 
existe mereu o stea în linia noastră 
vizuală. N-ar trebui să existe aşadar nici 
un fel de goluri pe cer unde să nu vedem 
vreo stea, iar întreg cerul ar trebui să fie 
mereu la fel de stralucitor ca suprafaţa 
Soarelui! 

Universul real s-ar putea să fie şi el 
infinit, dar în alte privinţe se deosebeşte 
de modelul simplu de mai sus. Mai întăi, 
stelele nu sunt răspândite uniform, ci se 
aglomerează în galaxii. Dar asta nu prea 
contează, nu înseamnă decât că noaptea 
cerul trebuie să fie la fel de stralucitor ca 
o galaxie medie, care nu e chiar atât de 
stralucitoare ca o stea medie, şi totuşi 
rămâne orbitoare. în al doilea rând, 


universul nostru se extinde. Are vreo 
importanţă? Fizicienii au facut calcule 
amânunţite care arată că asta nu rezolvă 
problema, ci doar o atenuează. Aşadar, 
care e răspunsul? 

S-a crezut că spaţiul poate fi umplut cu 
praf şi gaz interstelar, care ar eclipsa 
lumina provenind de la galaxiile mai 
îndepărtate. Universul există însă de 
suficient timp pentru ca această materie 
să fi fost treptat încălzită de lumina 
absorbită, iar în cele din urmă să 
strălucească la fel de intens ca galaxiile pe 
care le eclipsează. 

Răspunsul adevărat, cel care lâmureşte 
paradoxul lui Olbers, este că, universul 
neexistând dintotdeauna, lumina galaxiilor 
foarte îndepărtate pur şi simplu n-a avut 
timp să ajungă la noi. Dacă big bang-ul a 
avut loc cu 13,7 miliarde de ani în urmă, 
galaxiile aflate la o distanţă mai mare de 
13,7 miliarde de ani- lumină (vă 
reamintesc, un an-lumină este distanţa 
străbătută de lumină în timp de un an) ne 
sunt invizibile, fiindcă lumina lor continuă 
să călătorească pentru a ajunge la noi. E 
drept, discuţia este ceva mai complicată 
din cauza expansiunii universului, dar 
ceea ce vedem pe cer este doar o infimă 
parte din întregul univers. Se numeşte 
universul vizibil, şi nici cu cele mai 


puternice telescoape nu putem vedea 
dincolo de un anumit orizont din spaţiu. 
Aşadar, universul vizibil (infimul nostru 
colţ de spaţiu) are o margine, deşi 
universul în întregul lui n-are. 

Dincolo de marginea universului vizibil, 
presupunem că există alte galaxii care nu 
se deosebesc de cele pe care le putem 
vedea. Aceste galaxii ne vor rămâne însă 
pe veci invizibile, fiindcă se îndepărtează 
de noi cu o viteză mai mare decât viteza 
luminii. S-ar putea ca afirmaţia asta să vă 
aprindă un bec de alarmă, dacă stiti câ 
teoria relativităţii a lui Einstein spune că 
nimic nu poate călători mai repede decât 
lumina. Voi reveni la subiect în capitolul 6, 
dar deocamdată am sā explic printr-un 
exemplu simplu cum e posibil ca galaxiile 
aflate dincolo de orizontul nostru vizibil să 
se deplaseze cu asemenea viteze. 

Să considerăm o galaxie din universul 
vizibil, dar atât de îndepărtată încât 
luminii i-au trebuit 12 miliarde de ani ca 
să ajungă pe Pământ. Cu 12 miliarde de 
ani în urmă, când lumina ei şi-a început 
călătoria, acea galaxie era însă mult mai 
aproape de noi. De atunci, lumina galaxiei 
s-a luptat (şi a învins la limită) împotriva 
spaţiului în continuă expansiune, aşa cum 
se întâmplă când încerci să cobori pe o 
scară rulantă care urcă. Să consideram 


acum altă galaxie, la fel de îndepărtată ca 
prima, dar situată de partea cealaltă a 
Pământului. Şi lumina ei a ajuns la noi 
după 12 miliarde de ani, dar nici o fiinţă 
din această galaxie n-a primit lumina 
provenind de la prima galaxie - acea 
lumină a străbătut doar jumătatea 
distanţei dintre galaxii. Cele două galaxii 
se află fiecare în afara universului vizibil 
al celeilalte. Ele nu ştiu, şi nu vor putea 
niciodată să ştie, una de existenţa 
celeilalte, fiindcă ele se îndepărtează una 
de alta cu viteză mai mare decât viteza 
luminii. Esenţial aici e faptul că nici una 
nu se deplasează prin spaţiu mai repede 
decât lumina - ceea ce, după cum vom 
vedea, e imposibil -, dar spaţiul dintre ele 
se întinde cu o viteza mai mare decât 
viteza luminii. 

Putem, în fine, răsturna paradoxul lui 
Olbers: faptul că cerul e întunecat noaptea 
dovedeşte că big bang-ul a avut intr- 
adevar loc. 


CE A FOST ÎNAINTE DE BIG BANG? 


Una dintre întrebările frecvente care mi se 
pun când vorbesc în public despre 
cosmologie se leagă de ce a fost inainte de 
big bang. La urma urmei, daca big bang-ul 
chiar a avut loc cu 13,7 miliarde de ani în 


urmă, ce anume l-a provocat? Ce a 
declanşat naşterea universului nostru? Voi 
da în continuare pe scurt trei răspunsuri 
standard la întrebarea de mai sus. Le voi 
enumera în ordinea inversă a preferinţei 
personale. 

Primul răspuns e valabil doar dacă 
universul conține suficientă materie 
pentru ca, în cele din urmă, expansiunea 
să fie oprită. în acest caz, în viitorul 
îndepărtat va începe să se contracte, 
sfârşind într-un big crunch. Dacă aşa se va 
întâmpla, şi concepem colapsarea în big 
crunch ca pe inversarea în timp a big 
bang-ului inițial, atunci cele două 
evenimente sunt echivalente. Big crunch- 
ul universului nostru ar putea deci servi 
drept big bang pentru un univers născut 
din cenuşa universului nostru. lar dacă 
asa stau lucrurile, atunci s-ar putea ca 
universul nostru să fie urmaşul unui 
univers mai vechi care, la rândul lui, s-a 
extins şi apoi a colapsat. Poate că asa a 
fost dintotdeauna: un număr infinit de 
universuri, fiecare extinzându-se şi 
colapsând pe rând. Aşadar, răspunsul la 
întrebarea „Ce a fost înainte de big bang?” 
este că a existat un alt univers, poate 
asemânăâtor cu al nostru. 

Din moment ce acum pare improbabil să 
existe suficientă materie ca să fie inchis, 


pesemne că universul nu va colapsa. Poate 
că big bang-ul a fost un eveniment unic. în 
acest caz, trebuie sa căâutâm răspunsuri 
mai complicate la întrebare. Un răspuns 
îndrăgit de fizicienii cu înclinații 
matematice este că până la big bang 
universul a făcut parte dintr-un spaţiu 
mult mai vast, cu zece (sau unsprezece, în 
funcţie de interlocutor) dimensiuni. Se 
spune despre acest univers că ar fi fost 
„instabil” sau că ar fi existat într-un „vid 
fals”, de parcă n-ar fi ştiut ce să faca cu el 
însuşi. I-a venit în ajutor big bang-ul, prin 
care a efectuat un „salt cuantic” într-o 
stare mai stabilă. Când acesta a avut loc, 
şase (sau şapte) dintre dimensiuni s-au 
încolăcit ca într-o minge incredibil de 
mică, rămânând cele trei dimensiuni ale 
spaţiului şi dimensiunea timpului pe care 
le vedem azi. 

Altă propunere este ca big bang-ul 
nostru - cel care a creat universul în care 
locuim - n-a fost decât ciocnirea a două 
universuri plutind într-un spaţiu cu mai 
multe dimensiuni. în jargonul fizicii 
teoretice, big bang-ul e rezultatul ciocnirii 
a două 3-brane din multivers. Această 
formulare apare firesc din cele mai 
sofisticate, dar şi cele mai obscure, teorii 
din fizica modernă: teoria supercorzilor şi 
teoria M. Timpul ne va spune dacă ele se 


află pe drumul cel bun. 

în fine, ultimul răspuns, şi cel standard, 
este următorul. Dacă teoria relativităţii 
generale a lui Einstein e corectă, şi noi 
credem că e, atunci big bang-ul n-a marcat 
doar naşterea universului, ci şi naşterea 
timpului însuşi. A pune întrebarea ce a 
fost inainte de big bang presupune că a 
existat un timp care să justifice folosirea 
cuvântului inainte. Din moment ce pur şi 
simplu n-a existat timp inainte de big 
bang, întrebarea n-are sens. 


REZUMAT 


inchei întorcându-mă pe scurt la câteva 
concepte din cosmologie, pentru a spune 
de câtă încredere se bucură. 

Big bang: Da, aproape sigur a avut loc. 
Sunt totuşi câţiva fizicieni care îl contestă. 
Teoria lor, numită teoria starii staționare, 
susţine că universul n-a cunoscut un 
moment al creaţiei, ci a existat 
dintotdeauna. Interesant este că, în ciuda 
numeroaselor dovezi în favoarea big bang- 
ului, rămâne de găsit un mod satisfăcător 
de a îngropa ideea stării staţionare. 

Expansiunea universului: La fel ca în 
cazul big bang-ului, nu mai există dubii 
reale în privinţa ei. 

Vârsta universului: Conform estimărilor 


actuale este de 13,7 miliarde de ani. 


Forma universului: Pare probabil să fie 
deschisă sau plată, pe baza estimărilor 
privind cantitatea de materie conținută şi 
rata actuală a expansiunii. Dacă ar fi să 
aleg, aş spune că e probabil plat (sau atât 
de aproape de forma plată, încât nu ne 
vom putea da niciodată seama de 
abatere). 

Marimea universului: Dacă universul 
nostru e „multiplu conex"20, atunci el 
poate fi de marime finită, dar mult mai 
mare decât putem vreodată vedea. 
Teoriile actuale preferă să nu fie infinit. 

Soarta universului: Indiferent ce formă 
sau marime ar avea universul, 
masurātorile ratei de expansiune (prin 
studiul luminii provenind de la 
supernovele din galaxii îndepărtate) indică 
ferm faptul ca universul se va extinde pe 
veci, sfârşind intr-un mare îngheţ (big 
freeze). într-un fel, mulţi oameni se 
împacă mai uşor cu gândul acesta, fiindcă 
măcar timpul va continua pe veci. Dacă 
big bang-ul e începutul timpului, big 
crunch-ul ar marca sfârşitul absolut al 
timpului. Nu doar că nimic nu i-ar 
supravieţui, dar însuşi cuvântul după şi-ar 
pierde sensul. 

Inflatie: Teoria pare acum solidă, deşi 


există mai multe versiuni ale ei. 
Majoritatea cer ca universul să fie plat, 
însă în prezent e elaborată o teorie numită 
inflaţie deschisă, care elimină cerința 
planeităţii şi permite ideea bizară de 
univers deschis infinit care încape într-o 
„bulă” de volum finit, plutind într-un 
spaţiu extern. 

Antigravitaţie: Constanta cosmologică a 
revenit la modă, sugerând că există o forţă 
repulsivă  antigravitaţională,  răsfirând 
materia, care determină expansiunea 
universului. încă nu înţelegem originea şi 
natura ei. 


14.Particulele ipotetice numite tahioni, 
care ar călători mai repede decât lumina, 
sunt admise de teoria relativităţii, dar 
probabil nu există în universul real. (N. a.) 

15.Am adus la zi datele astronomice 
conform celor cunoscute în 2020. (N. t.) 

16.Termenul „big bang” a fost inventat 
abia în anii 1950 de astrofizicianul Fred 
Hoyle. (N. a.) 

17.Mai exact, Friedmann a prezis trei 
tipuri de univers, fiindcă un univers „plat” 
se află în punctul de echilibru între un 
univers deschis şi un univers închis. (N. a.) 

18.Dacă ai mai multe cunoştinţe de 
cosmologie 
decât laşi să se înţeleagă, atunci ştii că un 
univers se poate extinde la nesfârşit, fiind 


totuşi închis. Dar dacă eşti cosmolog, n-ai 
nevoie să citeşti cartea asta. (N. a.) ’ 

19.Nici acest lucru nu e strict necesar. 
Voi arâta mai jos că un univers deschis nu 
trebuie neapărat să fie infinit de întins. (N. 
a.) 

20.în termeni mai puţin riguroşi, un 
domeniu simplu conex nu conţine găuri 
(de pildă, o sferă), iar un domeniu multiplu 
conex conţine găuri (cum e covrigul 
pomenit mai sus de Al-Khalili). (N. t.) 


Găurile negre 


Găurile negre BUTTHEAD 
spațiului. — Sute ueis 


MISTERIOS LUCRU E LUMINA! 


Lumina e într-adevăr un lucru straniu. 
Daca nu cumva ai o pregătire ştiinţifică, 
sunt puţine şanse să-ţi fi batut capul 
întrebându-te ce este lumina. Desigur, te- 
ai putea gândi, este ceea ce emit Soarele, 
becurile, lanternele, lumânările, focul etc., 
si, indiferent din ce e alcătuită, intră în 
ochii noştri şi „vedem” lucruri. Când 
lumina se reflectă pe un obiect, ea aduce 
pe  retinele noastre informaţii despre 
forma şi culoarea acelui obiect. Totuşi, din 
ce e lumina alcătuită? 

Am arâtat deja ca lumina care se 
îndepărtează de noi devine mai roşie 
pentru că lungimea ei de undă e întinsă. 
Rezultă de aici ca nu-i alcâtuită dintr-o 
materie fizică pe care s-o putem atinge. 
De fapt, ni se spune la şcoală că nu-i 
altceva decât unde de energie care 
oscilează periodic, la fel ca undele sonore 


sau ca valurile de pe suprafaţa unui lac 
când arunci o piatră în el. Toate 
experimentele pe care le-ai făcut în 
laboratorul din şcoală ti-au confirmat 
pesemne asta. Undele de lumină se 
reflectă pe oglinzi, sunt focalizate de 
lentile şi sunt separate în culorile 
curcubeului - spectrul vizibil al luminii de 
pildă atunci când razele Soarelui trec 
printr-o prismă. 

Unele dintre aceste experimente pot fi 
foarte distractive: ţin minte că, în 
copilărie, m-am amuzat încercând să 
înţeleg de ce razele de lumină care 
pătrund printr-un mic orificiu într-o cutie 
închisă produc o imagine răsturnată pe 
faţa din spate a cutiei. Apoi însă toate 
astea au devenit banale. Din fericire, 
pentru cei care se plictisesc mai uşor 
decât un fizician oarecare, se dovedeşte 
că lumina nu-i nici pe departe atât de 
plictisitoare şi banală pe cât suntem lăsaţi 
să credem în şcoală. Ba chiar e atât de 
ciudată, încât toţi profesorii de ştiinţe sunt 
puşi să semneze un document secret prin 
care se obligă sa nu divulge adevărata 
natură a luminii copiilor inocenți şi naivi. 
Mai târziu, ei vor fi total dezinteresaţi sau 
pur şi simplu vor refuza să creadă că ceva 


atât de familiar ca lumina poate ascunde 
un mister adânc, jucând un rol 
fundamental în funcţionarea universului. 

Bine, recunosc că o înţelegere secretă 
semnată de profesori te duce cu gândul la 
o poveste a lui Roald Dahl. Evident, nu 
există vreo conspirație globală pentru a 
ascunde natura adevărată a luminii, dar 
nu glumesc atunci când spun că lumina e 
un lucru tare misterios. 

Sunetul e un exemplu simplu de undă. 
Spunem că un obiect produce un sunet 
dacă face să vibreze moleculele de aer din 
jurul lui. Aceste molecule se ciocnesc cu 
altele din vecinătatea lor, punându-le în 
mişcare, şi tot aşa până la urechile 
noastre. Moleculele din ureche pun în 
vibraţie timpanul, iar creierul nostru 
traduce vibrația în sunet. Si totuşi, nu 
există vreo „substanţă” materială care să 
călătorească de la obiectul care produce 
sunetul la urechea noastră. 

Lumina e mult mai mult decât atât. Voi 
arăta în capitolul 7 că lumina joacă un rol 
esenţial în natura însăşi a spaţiului şi 
timpului. „Când ajungem la lumină”, 
spunea fizicianul David Bohm, „ajungem la 
acea activitate fundamentală pe care se 
întemeiază existenţa.” Pentru a vorbi 


despre găurile negre, să vedem mai întâi 
din ce e alcătuită lumina. 

Pe baza celebrelor lui experimente cu 
prisme, Isaac Newton credea cu tarie ca 
lumina e compusă dintr-un flux de 
particule minuscule pe care le-a numit 
corpusculi. Pentru el era un lucru evident, 
odată ce, fără îndoială, lumina nu se 
comportă ca undele sonore. Lumina 
călătoreşte mereu în linii drepte (mai era 
mult până să se descopere curbarea 
luminii sub influenţa gravitaţiei) şi lasă 
umbre precise. Undele sonore, în schimb, 
ocolesc obstacolele. Au nevoie de un 
mediu prin care sā se propage, o 
substanţă materială alcătuită din atomi 
care, oscilând, transportă energia şi 
frecvenţa sunetului. De aceea pe afişele 
care făceau în anii 1980 reclamă la filmul 
Aiien stătea scris „în spaţiu, nimeni nu te 
aude când strigi”, ceea ce e corect, fiindcă 
în spaţiu nu există aer care să transporte 
undele sonore. Lumina se comportă însă 
cu totul altfel, ea strâbate fara probleme 
spaţiul gol. 

De aceea Newton era convins că teoria 
corpusculară a luminii e corectă. Dar nu 
toată lumea era convinsă, şi a trecut mai 
bine de un secol pentru a apărea dovada 


clară că teoria lui Newton nu explică totul. 
La începutul secolului XIX, Thomas Young 
a descoperit ca motivul pentru care 
lumina nu pare să se abată de la 
traiectoria dreaptă când întâlneşte un 
obstacol este amploarea foarte mică a 
efectului. Lungimea de undă a luminii e 
atât de scurtă în comparaţie cu cea a 
sunetului, încât încovoierea razei, numită 
difracție, e greu de detectat. Young a 
reuşit totuşi s-o pună în evidenţă trimițând 
lumina prin fante foarte inguste, şi a 
arătat că, atunci când ajunge la un ecran 
de partea cealaltă, formează un şir de 
franj e luminoase şi intunecate - ceea ce 
era imposibil de înţeles dacă lumina ar fi 
compusă din particule. Orice manual de 
fizică explică aceste franje de interferență 
prin întărirea şi anularea reciprocă a 
crestelor şi vâilor undelor luminoase 
provenind de la cele două fante. Am 
observat cu toţii acest efect la şcoală în 
experimentele cu micile valuri ale apei 
dintr-o cuvă. 

Aşadar, s-a înşelat Newton? Este oare 
lumina o undă, şi nu un flux de particule? 
La sfârşitul secolului XIX interpretarea lui 
Young părea să primească deplina 
confirmare atunci când fizicianul scoţian 


James Clerk Maxwell a găsit un set de 
ecuaţii care arâta că toată lumina vizibilă 
e o formă de radiaţie electromagnetică, 
despre care ştim acum că include şi alte 
forme, cum sunt undele radio, 
microundele şi razele X, precum şi 
radiaţiile infrarosii şi ultraviolete. S-a 
dovedit că lumina e o combinaţie de 
câmpuri electric şi magnetic oscilante 
perpendiculare între ele, care poate 
străbate spaţiul gol. Lumina era deci o 
undă, dar spre deosebire de valurile de pe 
suprafaţa apei, nu avea nevoie de un 
mediu (o substanţă fizică) prin care să se 
propage. Se încheia oare aici povestea? 
Nici vorbă. Intră în scenă Albert 
Finstein, care a primit Premiul Nobel 
pentru un articol scris în 1905 - care, 
surprinzător, n-are nici o legătură cu 
teoriile relativităţii. Articolul explica ceva 
numit efect fotoelectric, şi demonstra că 
Newton nu se înşelase cu totul. La nivel 
fundamental, lumina e alcătuită din 
entităţi minuscule numite cuante, 
cunoscute acum sub numele de fotoni. 
Cum rămâne atunci cu franjele de 
interferenţă ale lui Young? Dar cu undele 
electromagnetice ale lui Maxwell? Ce 
Dumnezeu se întâmplă aici? Din ce e 


alcatuita lumina, din unde, sau din 
particule? 

Există o mulţime de cărţi care explică 
ce se întâmplă. Se dovedeşte că lumina e 
într-adevăr schizofrenică. Uneori o vedem 
că se comportă ca o undă periodică, 
alteori ca un flux de particule. Depinde de 
tipul de experiment pe care-l facem. Dacă 
nu vă place, ghinion! V-am spus că lumina 


e ciudată. Teoria care descrie 
comportamentul luminii se numeşte 
electrodinamică cuantică (quantum 
electrodynamics - QED), şi a fost 


elaborată, între alții, de fizicianul 
american Richard Feynman la sfârşitul 
anilor 1940. După cum sugereaza numele 
ei, QED a fost dedusă dintr-o teorie mai 
cuprinzătoare din fizica modernă numită 
mecanică cuantică, care descrie 
comportamentul nu doar al luminii, ci al 
întregii materii la nivelul ei fundamental 
(atomic şi subatomic). 

Mecanica cuantică a fost elaborată la 
mijlocul anilor 1920 de câţiva fizicieni 
europeni, între care Einstein, şi e mult mai 
stranie chiar şi decât teoria relativităţii. 

Conform ei, un atom se poate afla 
simultan în două locuri, iar particule 
minuscule pot apărea spontan din nimic, 


dispărând apoi imediat. Cei mai mari 
fizicieni ai lumii sunt toti de acord cu 


faptul că, dacă cineva nu-i tulburat de ce 
ne spune mecanica cuantică despre lumea 
în care trăim, înseamnă că n-a înţeles cu 
adevărat mecanica cuantică. Şi totuşi, a 
fost cea mai importantă descoperire 
ştiinţifică a secolului XX. Mecanica 
cuantică se află la baza întregii chimii şi 
electronici moderne. Fără ea, n-am fi 
putut înţelege structura cristalelor sau 
inventa laserele şi circuitele integrate. 
Fără înțelegerea regulilor mecanicii 
cuantice, n-ar fi existat televizoare, 
calculatoare, cuptoare cu microunde, CD 
playere, ceasuri digitale şi mai tot ce ține 
de epoca noastra tehnologică. 

încheiem discuţia noastră despre lumină 
citând o afirmaţie a lui Einstein din 1951 
(cu patru ani înainte să moară): 


Aceşti cincizeci de ani în care mi-am 
frământat mintea tot nu m-au adus mai 
aproape de răspunsul la întrebarea „Ce 
este cuanta de lumină?”. în ziua de azi, 
orice Tom, Dick şi Harry crede că ştie, 
dar se însală. 

După această scurtă introducere despre 


natura luminii, pot începe să vorbesc 
despre găurile negre. 


STELE INVIZIBILE 


Povestea noastră ne aduce cu mai bine de 
două sute de ani în urmă, la sfârşitul 
secolului XVIII, fiindcă atunci au înţeles 
oamenii de stiinta că găurile negre ar 
putea exista. Au fost numite stele 
invizibile, iar existenţa lor decurgea logic 
din combinarea legii gravitaţiei a lui 
Newton şi teoria sa corpusculară a 
luminii. 

Până relativ recent se credea că primul 
care a prezis existenţa găurilor negre a 
fost celebrul matematician şi astronom 
francez Pierre-Simon de Laplace, în 1795. 
Ştim acum că el a fost devansat de un 
geolog englez pe nume John Michell, 
parohul bisericii din Thornhill, în 
Yorkshire. 

Considerat părintele seismologiei, 
Michell a fost primul care, în urma 
cutremurului de la Lisabona din 1755, a 
arâtat că producerea cutremurelor se 
explică prin creşterea presiunii gazului ca 
rezultat al fierberii apei datorată câldurii 
vulcanice. El a aratat de asemenea că 


locul de unde sunt declanşate cutremurele 
s-ar putea afla sub fundul oceanului, 
cutremurul de la Lisabona fiind un 
exemplu în acest sens. Ideile sale privind 
formarea găurilor negre în spaţiu au fost 
prezentate Societăţii Regale din Londra în 
1783. Michell şi Laplace şi-au întemeiat 
raţionamentele destul de 


asemănătoare pe noţiunea de viteză de 
evadare. 

Am văzut recent un documentar TV 
despre constructorii amatori de rachete. 
Aceşti ţipi îşi iau în serios hobby-ul şi 
participă la competiţii pentru a vedea a 
cui rachetă ajunge la cea mai mare 
altitudine înainte ca gravitația Pământului 
s-o aducă înapoi. Desigur, problema e că 
rachetele trebuie să atingă viteza de 
evadare pentru a se elibera de atracţia 
gravitaţională a Pământului şi a ieşi în 
spaţiu. Poate parea surprinzător, dar 
spaţiul nu-i chiar aşa departe - vreo două 
ore de mers cu maşina, dacă ai conduce 
drept în sus. Problema e că orice obiect 
aruncat în sus va fi imediat încetinit de 
gravitație, aşa încât trebuie să aibă de la 
început o viteză suficient de mare pentru 
a face faţă încetinirii. Amintiţi-vă că forţa 
gravitaţiei devine mai slabă odată cu 


creşterea distanţei, deci racheta nu 
trebuie să se deplaseze foarte repede 
odată ce a atins o anumită altitudine. în 
practică, rachetele ajung treptat pe orbită, 
punând în funcţiune succesiv motoarele. 

Viteza de evadare la suprafaţa 
Pământului este de 11 kilometri pe 
secundă (sau 40 000 de kilometri pe oră. 
Pe Lună, e puţin mai mare de 2 kilometri 
pe secundă, de aceea modulele lunare ale 
misiunilor Apollo nu aveau nevoie de 
motoare prea puternice pentru a părăsi 
Luna şi a se întoarce pe Pământ. 

Viteza de evadare pe Soare este de 620 
de kilometri pe secundă. Michell a 
calculat această valoare pornind de la 
dimensiunea şi densitatea Soarelui. 
Cunoştea cu oarecare precizie şi viteza 
luminii, măsurată cu un secol înainte, şi 
care era de 500 de ori mai mare decât 
viteza de evadare de pe Soare. Michell a 
calculat aşadar că pentru o stea de 500 de 
ori mai mare decât Soarele, dar având 
aceeaşi densitate, viteza de evadare ar fi 
egală cu viteza luminii. 

Michell se conforma ideii lui Newton că 
lumina e alcâtuită din particule, de unde 
rezulta că lumina trebuie să fie influenţată 
de gravitație ca orice alt obiect. Prin 


urmare, pentru o stea având aceeaşi 
densitate ca Soarele, dar de peste 500 de 
ori mai mare, viteza de evadare ar depăşi 
viteza luminii, aşa încât particulele de 
lumină nar fi suficient de rapide pentru a 
scâpa de atracţia ei gravitaţională. O 
asemenea stea ar apărea neagră unui 
observator extern. De fapt, ar fi invizibilă! 

Michell explicase de ce e „neagră” o 
gaură neagră, insă trebuie să ajungem în 
secolul XX pentru a înțelege de ce e 
„gaură”. în fond, o stea invizibilă, aşa cum 
arâtaseră Michell şi Laplace, nu-i un lucru 
foarte interesant. Folosirea noţiunii de 
viteză de evadare pentru a explica găurile 
negre e cam totuna cu a spune că big 
bang-ul a fost pur şi simplu o mare 
explozie a materiei şi energiei, fără să mai 
adaugi nimic. După cum am arătat în 
capitolul precedent, big bang-ul n-a avut 
loc undeva anume în spaţiu şi la un anumit 
moment, ci a cuprins spaţiul şi timpul într- 
un mod greu de înţeles. La fel, găurile 
negre sunt mult mai mult decât mari 
grămezi dense de stele moarte, a caror 
gravitație e prea puternică pentru ca 
lumina să evadeze. Ele se deosebesc în 
mai multe privinţe de stelele invizibile ale 
lui Michell. Mai întâi, stelele negre ale lui 


Michell sunt obiecte solide de mărime 
bine definită. Găurile negre, aşa cum le 
înţelegem azi, sunt compuse aproape în 
întregime din spaţiu gol! De fapt, ele sunt 
la propriu găuri în spaţiu, înăuntrul cărora 
spaţiul Şi timpul sunt complet 
distorsionate. Şi, cu toate câ nu ne-am 
aflat niciodată în faţa unei găuri negre, 
avem o idee despre ce s-ar întâmpla dacă 
ai cădea într-o gaură neagră (n-ar fi prea 
plăcut), pe baza relativităţii generale a lui 
Finstein. Dacă teoria e corectă, şi 
deocamdată n-avem motive să ne îndoim, 
rezultă nu numai ca găurile negre există 
în univers, dar şi că ele sunt o consecinţă 
inevitabilă a gravitaţiei einsteiniene. Kip 
Thorne, unul dintre cei mai mari 
specialişti în relativitate generală, susţine 
chiar că „legile fizicii moderne impun 
practic existenţa găurilor negre”. 

La sfârşitul capitolului 3 am arătat ce se 
întâmplă cu o stea de zece ori mai mare 
decât Soarele atunci când îşi epuizează 
combustibilul nuclear. După ce ne-am 
familiarizat în capitolul precedent cu 
unele idei din cosmologie, suntem acum 
pregătiţi să vedem mai îndeaproape cum 
Şi de ce se formează găurile negre. Să ne 
amintim că gravitația einsteiniană este 


cea care curbează spaţiul. Aşadar, cu câte 
mai puternic câmpul gravitațional al unui 
corp masiv, cu atât spaţiul din vecinătatea 
lui va fi mai curbat şi mai distorsionat. 
Când o stea mare explodează ca 
supernovă, adesea işi va azvârli cea mai 
mare parte din masă în spaţiu, lăsând în 
urmă miezul unei stele neutronice care nu 
mai are suficientă masă pentru a continua 
colapsul gravitațional. în interiorul unui 
asemenea obiect dens, materia e atât de 
înghesuită, încât nici măcar atomii nu-şi 
mai pot pastra identitatea iniţială. La 
materia normală, cum e cea care 
alcătuieşte totul din jurul nostru, inclusiv 
pe noi înşine, atomii, deşi atât de mici, 
sunt compuşi în principal din spaţiu gol. 
Au în centru un nucleu minuscul, care e 
înconjurat de electroni încă şi mai mici. 
Legile mecanicii cuantice dictează 
comportamentul acestor electroni în atomi 
Şi explică de ce se află departe de nucleu. 
în interiorul unei stele  neutronice, 
gravitația e atât de intensă, încât atomii 
sunt striviţi laolaltă, iar electronii sunt 
înghesuiți în nuclee. Legile mecanicii 
cuantice fac ca acum sā apară o presiune 
orientată spre exterior, care împiedică 
steaua neutronică să colapseze mai 


departe sub propria-i greutate. 

Ce se întâmplă însă dacă o stea, după 
ce-şi azvârle o parte din materia ei într-o 
supernovă, rămâne cu un miez a cărui 
masă depăşeşte o anumită masă critică 
(cam de trei ori mai mare decât cea a 
Soarelui)? Acum, nici macar un obiect 
foarte compact, având densitatea unei 
stele neutronice, nu e suficient de „solid”. 
Presiunea internă din materia lui nu e 
suficientă pentru a rezista contracţiei 
gravitaționale, aşa incât continuă să 
colapseze. în loc să fie încetinit, colapsul 
gravitațional e accelerat. E ca o minge 
care se rostogoleşte spre vârful unui deal. 
Odată trecută de punctul de maximă 
altitudine, se rostogoleşte la vale tot mai 
repede de cealaltă parte a dealului. Ce se 
întâmplă mai departe? Colapsul n-ar 
trebui oare să se oprească? Steaua e tot 
mai comprimată, materia din interiorul ei 
e tot mai strâns înghesuită. 

Viteza de evadare la suprafaţa stelei 
depinde de masa şi de mărimea ei. Nu 
este nevoie deci ca o stea să aibă aceeaşi 
densitate ca a Soarelui şi să fie de 500 de 
ori mai mare pentru ca viteza de evadare 
să depăşească viteza luminii. Am obţine 
acelaşi rezultat dacă Soarele ar fi 


comprimat până la un diametru de câţiva 
kilometri, fiindcă, deşi ar avea aceeaşi 
masă (aceeaşi cantitate de materie) ca 
înainte de a fi comprimat, ar fi acum mult 
mai dens. O asemenea densitate ar fi mult 
mai mare decât cea a unei stele 
neutronice (pentru care viteza tipică de 
evadare este de ordinul unei jumătăţi din 
viteza luminii), iar colapsul va continua 
până la formarea unei găuri negre. 

Raționamentul lui Michell şi Laplace 
conform căruia o stea care colapsează va 
deveni în cele din urmă invizibilă rămâne 
deci valabil în cazul stelelor care 
colapsează şi au o masă mai mare decât 
valoarea critică pentru o stea neutronică. 
Dar de-abia acum începem să întrezărim 
natura exotică a găurilor negre. Am vrea 
să ştim dacă există ceva care poate opri 
colapsul gravitațional al unui asemenea 
obiect, chiar dacă nu mai putem „vedea“ 
ce se întâmplă. 

Indiciul ţine de faptul ca Michell şi 
Laplace au folosit gravitația lui Newton, 
nu pe cea a lui Einstein. în capitolul 3 
lăsam să se înțeleagă că principala 
diferenţă între gravitația newtoniană şi 
cea einsteiniană se lega de interpretarea 
lor. Pentru Newton, gravitația era pur şi 


simplu o forţă atractivă între oricare două 
corpuri, în vreme ce Einstein spunea că ea 
curbează sau deformează spaţiul din jurul 
unui obiect datorită masei lui, ceea ce face 
ca obiectele din vecinătate să se 
rostogolească în adâncitura din spaţiu din 
jurul lui, apropiindu-se de el. Depinde însă 
rezultatul final de interpretarea pe care o 
alegem? Se dovedeşte ca da. Odată ce 
gravitația devine foarte intensă (ca în 
vecinătatea unei stele masive care 
colapsează), versiunea  einsteiniană a 
gravitaţiei începe să se deosebească 
radical de cea newtoniană. De fapt, 
spunem că gravitația lui Newton e doar 
aproximativ corectă, şi funcţionează bine 
în cazul câmpului gravitațional slab de pe 
Pământ, dar pentru a înţelege găurile 
negre trebuie s-o abandonam. 

De îndată ce şi-a încheiat teoria 
relativităţii generale în 1915, Einstein s-a 
apucat să încerce să rezolve ecuaţiile sale 
de câmp. Aceste ecuaţii erau întruparea 
complicată (dar matematic frumoasa) a 
ideilor sale privind legătura dintre 
materie, spaţiu şi timp. A scrie ecuaţiile 
nu înseamnă însă decât să porţi o 
jumătate din bătălie. Ele trebuie apoi 
aplicate unor situaţii şi scenarii 


particulare, ceea ce nu inseamnă doar să 
introduci nişte numere într-o formulă, ci 
să faci pagini intregi de calcule 
complicate, în vreme ce matematica 
gravitaţiei newtoniene este atât de simplă 
încât e predată la şcoală. 

Prima soluție exactă a ecuațiilor 
relativităţii generale a fost obţinută de 
astronomul german Karl Schwarzschild. El 
şi-a încheiat calculele pe patul de moarte, 
după ce a contractat o boală de piele 
incurabilă în timpul Primului Război 
Mondial, la doar câteva luni după ce 
Einstein işi publicase lucrarea. Soluţia 
Schwarzschild, aşa cum e cunoscută, 
descrie proprietăţile spaţiului şi timpului 
datorate câmpului gravitațional din jurul 
oricarei concentraţii sferice de masă. S-a 
văzut mai târziu că rezultatul lui 
Schwarzschild conţinea descrierea unei 
găuri negre în spaţiu. De fapt, abia în 
1967 fizicianul american John Wheeler a 
inventat termenul gaură neagră, care de 
atunci a captivat imaginaţia publicului. 


DINCOLO DE ORIZONI 


Soluţia lui Schwarzschild la ecuaţiile lui 
Finstein arată că, atunci când un corp 


suficient de masiv colapsează sub propria- 
i greutate, va atinge o dimensiune critică, 
dincolo de care nimic nu mai poate opri 
colapsul, indiferent cât de comprimat e 
corpul. Aceasta e dimensiunea la care, 
conform calculului newtonian al lui 
Michell, viteza de evadare devine egală cu 
viteza luminii. Relativitatea introduce însă 
o diferenţă importantă. 

Dacă folosim doar gravitația 
newtonianā, atunci - presupunând că 
presiunea internā a stelei colapsate e 
suficient de mare - nu exista nici un motiv 
pentru care colapsul să nu se oprească la 
această dimensiune critică, sau imediat 
dincolo de ea. Totul depinde de etapa la 
care moleculele, atomii sau chiar 
particulele subatomice spun „gata, ajunge, 
nu mai tolerām nici o altă comprimare! ”. 

Conform lui Newton, forța 
gravitaţională creşte cu inversul patratului 
distanţei. Asta înseamnă că, dacă o stea 
colapsează până când raza ei devine de 
două ori mai mică, forţa gravitaţională la 
suprafaţa ei va fi de patru ori mai mare. 
Dacă raza ei devine de trei ori mai mică, 
forţa gravitaţională va fi de nouă ori mai 
mare. Dacă raza ei devine de patru ori mai 
mică, forţa gravitaţională va fi de 


şaisprezece ori mai mare. Şi aşa mai 
departe. Pe măsură ce raza scade, forţa 
gravitaţională creşte. Dacă întreaga masă 
a stelei ar putea fi comprimată până la un 
punct de dimensiune zero (raza fiind acum 
zero), forţa gravitaţională ar fi infinită. 
Relativitatea generală spune cu totul 
altceva. Dacă steaua colapsează sub o 
dimensiune critică, aşa încât viteza de 
evadare este egală cu viteza luminii, forța 
gravitaţională la suprafața ei devine 
infinită - înţeleg prin asta forţa de care ar 
fi nevoie pentru a opri colapsul. Raza 
acestei dimensiuni critice, numită rază 
Schwarzschild, marchează frontiera unei 
găuri negre. Colapsul trebuie aşadar să 
continue dincolo de această rază. Dacă ai 
înclinații matematice,— te-ai putea întreba 
— cum e cu putinţă ca forţa să fie infinită 
la raza Schwarzschild, şi să crească şi mai 
mult odată ce steaua continuă să 
colapseze. Cum poate fi ceva mai mare 
decât infinitul? Răspunsul se găseşte în 
discuţia (din capitolul 3) despre obiectele 
care cad liber. Dacă te afli în cădere 
liberă, să spunem la capătul unei corzi de 
bungy jumping, acceleraţia ta anulează 
efectul gravitaţiei, şi nu simţi nici o 
atracţie gravitaţională. La fel, atunci când 


colapsează dincolo de raza critică, 
suprafaţa stelei se află în cădere liberă, şi 
nu simte atracția gravitaţională a 
interiorului stelei. De aceea steaua nu se 
poate opri la raza critică - e imposibil s-o 
împiedici să colapseze mai departe. 

Dinăâuntrul razei Schwarzschild, nimic - 
nici măcar lumina - nu poate evada. Să ne 
imaginăm o sferă de rază egală cu raza 
Schwarzschild, care înconjoară steaua 
colapsată. Suprafaţa acestei sfere se 
numeşte orizontul evenimentelor. E 0 
frontieră artificială în spaţiu care 
marchează punctul de unde nimic nu se 
poate întoarce. în afara orizontului, 
gravitația e intensă, dar finită, iar 
obiectele pot scapa de atracţia ei. Odată 
aflat însă în interiorul orizontului, un 
obiect ar trebui să se deplaseze mai 
repede decât lumina pentru a evada, ceea 
ce nu e permis. Aşadar, orizontul 
evenimentelor eœ O noţiune cam 
supărătoare, pentru că permite traficul 
doar într-un singur sens. 

Orizontul evenimentelor e un nume 
potrivit fiindcă poate fi comparat (în linii 
mari) cu orizontul Pământului, în 
accepțiunea pe care i-o dâm de regulă: 
linia artificială care marchează distanţa 


maximă până la care putem vedea, şi ne 
apare ca locul unde Pământul întâlneşte 
cerul, înţelegem că această frontieră e 
efectul  curbării Pământului, iar cum 
lumina călătoreşte aproximativ în linie 
dreaptă în apropierea suprafeţei 
Pământului, nu putem vedea ce e dincolo 
de ea. La fel, orizontul unei găuri negre 
marchează frontiera dincolo de care nu 
putem vedea nici un „eveniment”. Spre 
deosebire însă de orizontul Pământului, 
care se îndepărtează continuu pe măsură 
ce ne apropiem de el, orizontul 
evenimentelor e fix, ne putem apropia de 
el oricât de mult vrem, ba chiar putem 
trece dincolo de el, dacă avem gânduri 
sinucigaşe. 

Toate corpurile au un posibil orizont al 
evenimentelor, cu o anumită raza 
Schwarzschild. Până şi Pământul poate fi 
transformat într-o gaură neagră, dar 
fiindcă nare suficientă masă pentru a 
colapsa de la sine, ar trebui comprimat 
din exterior. Nu mă întrebaţi cum, eu nu 
spun decât că, dacă ar fi comprimat 
suficient de mult, în cele din urmă ar trece 
prin propriul sau orizont al evenimentelor, 
căpătând astfel suficient impuls pentru un 
colaps autointreţinut. Oricum, raza 


Schwarzschild a Pământului e mai mică de 
jumătate de centimetru, ceea ce înseamnă 
că o gaură neagră conţinând tot atâta 
materie ca planeta noastră ar avea 
dimensiunea unui bob de mazăre. 


Odată ce steaua se contractă dincolo de 
orizontul evenimentelor, nimic n-o poate 
împiedica să-şi continue colapsul până 
când întreaga ei masă e concentrată într- 
un singur punct. Acesta se numeşte 
singularitate şi e într- adevăr o entitate 
foarte stranie. Atât de stranie, încât legile 
fizicii care sunt perfect valabile - după 
câte ştim - oriunde în altă parte, descriind 
comportamentul celor mai mici particule 
subatomice, dar şi comportamentul 
întregului univers, încetează să mai 
funcţioneze în singularitatea unei găuri 
negre. Este aşadar o uşurare pentru 
universul din afară faptul că orizontul 
evenimentelor ne protejează de o 
asemenea monstruozitate. 

Fara un orizont al evenimentelor, cine 


ştie cum ar corupe o singularitate legile 
fizicii din afara găurii negre. Orizontul e 
atât de important, încât fizicienii au 
născocit termenul impresionant de „lege a 
cenzurii cosmice”, care, speră ei, se aplică 
pretutindeni în natură. Ea acţionează ca 
un fel de Mary  Whitehouse— a 
cosmologiei, protejând universul de haos, 
impredictibil şi infiniţii singularităţii. Ce 


spune aşadar legea cenzurii cosmice? E 
destul de simplu: „Să nu ai singularităţi 
nude.” Trebuie totuşi tinut cont că această 
afirmaţie ironică e doar o ipoteză şi că, în 
anumite scenarii teoretice, s-ar putea să 
nu fie valabilă. De pildă, unii fizicieni cred 
că imediat după big bang au fost create 
găuri negre minuscule, mai mici decât 
atomii, care s-au evaporat încet printr-un 
proces numit radiaţie Hawking (ne vom 
întâlni cu ea în acest capitol). Unele 
calcule arată că la sfârşitul evaporării ar 
putea să fi rămas singularitâţi nude, dar 
lucrurile sunt departe de a fi lâmurite. 

Conform ecuaţiilor relativităţii generale, 
singularitatea este locul unde materia are 
densitate infinită, spaţiul e infinit curbat, 
iar timpul ajunge la capat. E foarte 
răspândită ideea greşită că la orizontul 
evenimentelor timpul ajunge la capat, din 
cauza a ceea ce vâd observatorii aflaţi la 
distanţă când privesc cum ceva cade într-o 
gaură neagră. Voi reveni la acest subiect, 
acum însă vreau să mă întorc la 
singularitatea care marchează sfârşitul 
timpului. 

Vă sună cunoscut? Ar trebui. Exact asa 
am 


3 


prezentat big bang-ul, cu deosebirea că el 


marchează începutul, nu sfârşitul 
timpului. în rest, cele două cazuri sunt 
remarcabil de asemanatoare, big bang-ul 
fiind mama tuturor singularităţilor - şi, pe 
deasupra, una nudă. 

Să ne întoarcem la găurile negre şi la 
interiorul lor care, aşa cum e definit de 
orizontul evenimentelor, este doar spațiu 
gol, cu excepţia singularităţii din centrul 
ei (şi a materiei capturate de gaură, care 
cade în ea). Motivul pentru care 
singularitatea are densitate infinită poate 
fi înţeles dacă ne gândim cum calculăm 
densitatea: este raportul dintre masa şi 
marimea obiectului. Dacă un obiect de 
masă oarecare are dimensiune zero, 
pentru a-i determina densitatea trebuie să 
împărţim un număr nenul la zero. Vă rog 
să mă credeţi că e un lucru tare neplăcut 
în matematică. încercaţi şi voi, împărțiri 
orice număr la zero cu calculatorul vostru 
de buzunar. Al meu afişează simbolul „E”, 
adică „eroare”, caci un biet calculator nu 
se poate descurca cu infinitul. Dar nici 
computerul meu puternic pe care-l 
folosesc în cercetare la universitate. Dacă 
întâlneşte o împărţire la zero, programul 
rulat se blochează - şi are amabilitatea sā- 
mi spună că există o problemă în cod. Se 


dovedeşte însă că singularitatea nu-i chiar 
atât de nesuferită. Dacă aplicăm regulile 
mecanicii cuantice, aşa cum trebuie să 
facem la acest nivel, are o dimensiune 
nenulă extrem de mică (mult mai mică 
decât un atom). Multe detalii ale fizicii 
rămân nelămurite, fiindcă deocamdată nu 
ştim să  aplicâm simultan regulile 
mecanicii cuantice şi pe cele ale 
relativităţii generale. 

Structura unei găuri negre e aşadar 
foarte simplă. Are un centru 
(singularitatea) şi o suprafaţă (orizontul 
evenimentelor). Tot restul e gravitație. 
Ceea ce fascineaza la găurile negre este 
modul în care imensa lor gravitație 
influenţează spațiul (şi timpul—) din 
vecinătate. 


O GAURĂ CARE NU POATE FI 
NICIODATĂ UMPLUTĂ 


Am prezentat până acum formarea unei 
găuri negre prin colaps gravitațional, dar 
ştim că Einstein a descris gravitația prin 
curbura spaţiului, aşa încât gaura neagră 
poate fi privită şi din această perspectivă. 
Sā ne întoarcem la exemplul din capitolul 
3: un obiect greu plasat în mijlocul unei 


foi de cauciuc, care se deformează sub 
greutatea obiectului. Adâncitura din foaie 
este echivalentul curbării spaţiului sub 
influenţa unui corp masiv. Cu cât masa 
corpului e mai mare, cu atât adâncitura 
creşte. O gaură neagră corespunde 
cazului în care un obiect foarte greu, dar 
punctiform, face ca foaia de cauciuc 
(spaţiul) să se curbeze şi să se întindă 
formând o gaură conică infinit de adâncă 
(figura 4.1). Aici, orizontul evenimentelor 
corespunde unui cerc aflat undeva în 
interiorul prăpastiei fără fund, dincolo de 
care nimic nu poate evada. 


Figura 4.1 O gaură neagră în spaţiul 2D. 


Pe baza acestei imagini simple putem 
face două observaţii foarte interesante. 
Mai întâi, o gaură neagră nu poate fi 


niciodată  astupată sau umplută cu 
materie. Cu cât turnâm mai multă materie 
într-o gaură neagră, cu atât aceasta 
devine mai mare. Se hrâneşte şi creste. 


Apoi, dimensiunea găurii negre, dată de 
volumul din interiorul orizontului 
evenimentelor, e doar o mărime pe care o 
vede un observator extern. De pildă, o 
gaură neagră formată prin colapsul unei 
stele având o masă de zece ori mai mare 
decât Soarele va avea o rază 
Schwarzschild de 30 de kilometri, deci 
gaura neagră va fi cam de dimensiunea 
unui oraş mare. Desigur, un observator 
extern nu poate vedea dincolo de orizontul 
evenimentelor, deci nu ştim cum arată 
lucrurile în interior. Dar » 
dacă spațiul  dinâuntrul orizontului 
formează o groapă infinit de adâncă, 
atunci distanța de la orizont la 
singularitate trebuie să fie şi ea infinită. În 
realitate, după cum voi arăta mai târziu, 
dacă ai cădea într-o gaură neagră, ai 
ajunge în scurt timp la singularitate, 
fiindcă spațiul şi timpul au un 
comportament straniu în interiorul 
orizontului, şi nu putem folosi reguli 
simple, cum e cea care spune că viteza e 
spaţiul împărţit la timp. 

Din exterior, toate gaurile negre de 


aceeaşi masă arată identic, şi nu vom 
putea afla niciodată ce tip de obiect (ca să 
nu mai vorbim de compoziţia lui chimică) 
a creat gaura neagră. Toata acea 
informaţie a dispărut pe veci din universul 
nostru. William J. Kaufmann explică acest 
lucru limpede în excelenta sa carte 
Universe. El consideră două găuri negre 
ipotetice: una produsă de colapsul 
gravitațional a zece mase solare de fier, 
cealaltă de zece mase solare de unt de 
arahide. Odată ce au colapsat dincolo de 
orizonturile evenimentelor, ele devin 
identice, iar noi nu mai putem spune din 
ce substanţă au fost formate. 


O idee greşită, larg răspândită, despre 
găurile negre spune că în cele din urmă 
ele vor înghiți totul din univers. Nu-i 
adevarat. Gravitaţia se 

3 
comportă relativist într-o regiune unde 
predicțiile lui Einstein se deosebesc 
radical de cele ale lui Newton. De pilda, o 
gaura neagră cu raza Schwarzschild de 30 
de kilometri va determina un 
comportament relativist în jurul ei doar 
până la o distanță de o mie de kilometri. 
Dincolo de aceastā distanța, gaura neagra 
se supune legilor mai curând banale ale 


gravitaţiei newtoniene, comportându-se ca 
o stea normală, având acea masă, în felul 
în care influenţează mişcarea obiectelor 
îndepărtate. 


GĂURI NEGRE ÎN ROTATIE 


Am vorbit până acum doar despre cel mai 
simplu tip de gauri negre, descris de 
soluţia lui Schwarzschild la ecuaţiile lui 
Einstein - un scenariu idealizat. O gaură 
neagră reală se şi învârte. Ştim că stelele 
se rotesc în jurul axei proprii la fel ca 
Pământul, aşadar, atunci când colapsează, 
se rotesc şi mai repede. Să vedem pe scurt 
de ce se întâmplă aşa. 

O mărime importantă în fizică este 
momentul cinetic, el caracterizează toate 
obiectele aflate în rotaţie. E important 
pentru că este una dintre acele marimi 
care, la fel ca energia, se conservă, adică 
nu se schimbă, cu condiţia ca obiectul în 
rotaţie să nu fie supus unei forţe externe. 
Momentul cinetic depinde de masa 
obiectului, de viteza cu care se roteşte şi 
de forma lui. Gândiţi-vă la o patinatoare 
care se învârte cu braţele întinse. Când îşi 
apropie braţele de corp şi le strânge la 
piept, se învârte mai repede. Motivul este 


că momentul ei cinetic trebuie să rămână 
constant - ignorând frecarea patinelor cu 
gheaţa iar apropiindu-şi braţele de corp îşi 
modifică forma, ceea ce ar duce la 
scăderea momentului cinetic, dacă asta ar 
fi tot ce se întâmplă. Pentru a compensa 
această scădere şi a menţine constant 
momentul cinetic, patinatoarea se va 
învârti însă mai repede. Creşterea vitezei 
de rotatie are loc automat. La fel se 
comportă şi o stea care se roteşte în jurul 
axei sale atunci când  colapsează: 
reducerea dimensiunii ei trebuie 
contrabalansata de creşterea vitezei de 
rotație pentru a menține acelaşi moment 
cinetic. De aceea  pulsații (stelele 
neutronice aflate în rotaţie, despre care 
am vorbit în capitolul 3) se învârt atât de 
repede. 

Conform gravitației lui Newton, nu 
există vreo diferenţă între efectele 
gravitaționale ale unui obiect sferic care 
se învârte şi ale unuia care nu se învârte 
(dacă nu cumva oscilează în timp ce se 
învârte). Şi în acest caz, relativitatea 
generală ne spune altceva. O gaură 
neagră care se învârte antrenează la 
propriu spaţiul din jurul ei pentru a forma 
un vârtej gravitațional, aşa cum apa se 


roteşte în jurul unui orificiu de scurgere. 
Aflat într-o asemenea regiune a spaţiului, 
un corp va trebui să accelereze în direcţie 
opusă direcţiei de rotaţie a găurii negre 
pentru a rămâne în repaus. Acest rezultat 
straniu ne oferă un mijloc de a măsura 
viteza cu care se roteşte o gaură neagră. 
Viteza de rotaţie şi masa ei (din care îi 
putem deduce dimensiunea) ne sunt de 
ajuns pentru a descrie o gaură neagrâ.— 
Pentru a măsura viteza de rotaţie a unei 
găuri negre, trebuie să plasăm doi sateliți 
orbitând în jurul ei în direcţii opuse. Cum 
satelitul  orbitând în direcție opusă 
direcţiei de rotaţie a găurii negre se 
deplasează „Impotriva curentului” 
spaţiului antrenat în mişcare, el va 
parcurge întreaga orbită într-un timp mai 
lung şi, acoperind mai mult spaţiu, va 
călători mai mult. Diferenţa dintre timpii 
de parcurgere a unei orbite întregi în 
cazul celor doi sateliți ne dă viteza de 
rotaţie a găurii negre. 

Această regiune în care spaţiul e 
antrenat în jurul unei găuri negre aflate în 
rotaţie se numeşte ergosferă. O gaură 
neagră rotitoare va avea aşadar două 
orizonturi: unul interior, sferic, acel 
orizont al evenimentelor din care nimic nu 


poate scâpa, şi unul exterior, uşor umflat 
la ecuator, care marchează suprafaţa 
ergosferei (figura 4.2). înăuntrul 
ergosferei antrenarea e atât de puternică 
încât nimic nu poate rămâne în repaus. Un 
obiect care cade în ergosferă poate totuşi 
scăpa atâta timp cât nu intră în orizontul 
evenimentelor. 


Figura 4.2 Ergosferă din jurul orizontului 
evenimentelor unei găuri negre în rotaţie. 


SĂ CAZI ÎNTR-O GAURĂ NEAGRĂ Unul 
dintre aspectele cele mai fascinante legate 
de găurile negre este ce se întâmplă cu 
obiectele sau cu astronauții sinucigaşi 
atunci când cad în ele, în raport cu felul în 
care arată lucrurile pentru un observator 
extern aflat la o distanţă sigură. Să ne 
gândim cum ar fi dacă ai avea ghinionul să 
cazi într-o gaură neagră. 

O trăsătură a gravitaţiei pe care n-am 
menţionat-o până acum este forța 
mareică. Ştim că atracţia gravitaţională a 
unui corp scade pe măsură ce ne 
îndepărtăm de el. Ca atare, atunci când 


stai pe sol, gravitația Pământului atrage 


picioarele tale mai puternic decât atrage 
capul, aflat mai departe de sol. Diferenţa e 
însă atât de mică încât n-o resimţi. Pe de 
altă parte, vedem clar efectele mareice ale 
gravitaţiei Lunii asupra Pământului: 
partea Pământului orientată spre Lună 
simte o atracţie gravitaţională mai 
puternică decât partea opusă, iar cum 
Pământul se roteşte în jurul axei proprii, 
apar mareele zilnice - de unde numele 
forţei mareice. 

Când e vorba de găurile negre, forţa 
gravitaţională variază mult mai mult, ceea 
ce face să simţi efectul mareic chiar şi pe 
lungimea corpului tāu. Acesta devine 
insuportabil, şi te va rupe în bucăți cu 
mult înainte să fii strivit în singularitate. 

O gaură neagră mică, de ordinul 
câtorva mase solare, produce forțe 
mareice atât de mari, încât orice 
astronaut care se apropie prea mult de ea 
va fi ucis cu mult înainte să treacă prin 
orizontul evenimentelor. Nu-i prea 
încurajator, dacă speri să ai ocazia măcar 
să te apropii nevâtămat de orizont. Din 
fericire, avem motive întemeiate să 
credem că există gauri negre cu mase de 
milioane de ori mai mari decât masa 
Soarelui. La asemenea găuri negre 


supermasive forţele mareice sunt mult 
mai blânde, şi ai putea traversa orizontul 
evenimentelor fără să simţi ceva neplăcut. 
Pe măsură ce te vei apropia de 
singularitate, forțele mareice vor creşte 
treptat. Aşadar, deşi în cele din urmă vei fi 
sfârtecat, iar apoi vei fi strivit până la un 
punct de densitate infinită, ai putea măcar 
vedea ce se întâmplă până atunci. 

Chiar dacă mi-am propus să amân 
discutarea efectului gravitaţiei asupra 
timpului pentru secțiunea  urmâtoare, 
ajuns în acest punct, mă văd silit să-mi 
încalc hotărârea. în interiorul unei găuri 
negre, spaţiul şi timpul sunt atât de 
puternic deformate, încât distanţa de la 
orizontul evenimentelor la singularitate nu 
e o distanţă în spaţiu în sens normal (nu 
poate fi măsurată în kilometri sau vreo 
altă unitate de lungime), ci devine o 
direcţie a timpului. Simplu spus, distanţa 
radială până la centrul găurii e înlocuită 
cu axa timpului. Dar stai puţin, v-aţi putea 
gândi, până acum am vorbit de 
dimensiunea găurilor negre dată de raza 
Schwarzschild, care, evident, se măsoară 
în unităţi de lungime. Diferenţa este că 
raza Schwarzschild e o rază privită din 
afara găurii. 


Să ne inchipuim că o gaură neagră e 
observată pe un fond luminos, cum ar fi o 
nebuloasă gazoasa strălucitoare, care 
pune clar în evidenţă orizontul ei 
întunecat. Diametrul acestui disc negru e 
dublul razei Schwarzschild. Odată însă ce 
intrăm în gaura neagră, lucrurile arată 
altfel. 

Această înlocuire a spațiului cu timpul 
explică de ce orice obiect care cade într-o 
gaura neagra e obligat să se deplaseze 
spre singularitate. Pentru fizicieni, asta 
seamāna cu inaintarea noastră 
implacabilă în timp spre viitor. Mai mult, 
cum odată ajuns la singularitate nu poți 
merge mai departe, acest punct trebuie sa 
marcheze sfârşitul timpului însuşi! Aici se 
deosebesc găurile negre de big bang — o 
singularitate care marchează inceputul 
timpului. Ele seamănă mai curând cu 
singularitatea big crunch (cea care 
marchează sfârşitul spațiului şi timpului, 
presupunând că există în univers 
suficientă materie pentru a-l face să 
colapseze). 

Măsurat de cineva care cade în gaura 
neagră, timpul în care ajunge de la orizont 
la singularitate e proporţional cu masa 
găurii negre. Pentru o gaură de zece mase 


solare, ar dura doar o zecime de miime de 
secundă până ajungi la singularitate, în 
vreme ce pentru o gaură neagră 
supermasivă ar dura câteva minute. 

O întrebare pusă adesea este dacă un 
astronaut care cade prin orizontul 
evenimentelor unei găuri negre observă 
că se întâmplă ceva (presupunând că 
gaura e suficient de mare pentru ca 
astronautul să supravieţuiască forțelor 
mareice). Răspunsul este nu. Singurul 
mod de a afla că ai trecut de orizont e să 
încerci să-ti opreşti căderea şi să te 
întorci, punând în funcţiune motoarele 
care să te împingă departe de centrul 
găurii negre. Conform astrofizicianului rus 
Igor Novikov, un alt aspect straniu al 
găurilor negre şi o consecinţă a felului în 
care timpul e deformat este faptul că, 
încercând s-o faci (punând în funcţiune 
motoarele ca să te îndepărtezi de gaură), 
vei ajunge la singularitate mai repede 
decât dacă ai lăsa motoarele stinse! 

Pare contraintuitiv, dar iată cum explică 
Novikov efectul. Să ne amintim că, fara să 
declanşezi motoarele, te afli în cădere 
liberă şi nu simţi vreo forţă gravitaţională 
(desigur, cu excepţia forţelor mareice). 
Punând în funcţiune motoarele, vei simţi o 


forţă de acceleraţie în sus, şi, conform 
principiului echivalenţei, e ca şi cum ai 
simţi efectul unui câmp gravitațional, însă, 
din cauza felului în care spaţiul şi timpul 
se amestecă în interiorul unei găuri negre, 
vei continua să cazi în acelaşi ritm ca 
înainte, numai că acum timpul tău se va 
scurge mai lent. Intervine aici dilatarea 
gravitaţională a timpului, despre care vom 
vorbi în capitolul 7. Asta face ca o cădere 
de la orizont la 

singularitate care altminteri ar fi durat, să 
spunem, zece secunde, poate să pară 
acum că durează doar cinci secunde. 
Ciudat! 

Scriind acest capitol, i-am spus soţiei 

mele Julie că am ajuns la partea în care 
descriu interiorul unei gauri negre. 
„Foarte întunecat, bânuiesc”, a fost 
replica ei laconică. De fapt, nu e complet 
întunecat, fiindcă lumina din universul 
exterior continuă să sosească. 
Diferenţa este că lumina e curbată şi 
focalizată într-o mică pată strălucitoare. 
Ar fi ca lumina de la capătul unui tunel 
întunecos prin care inaintezi. 

Să ne gândim acum ce vede un 
observator îndepărtat când un obiect cade 
într-o gaură neagră care, pentru a 


simplifica lucrurile, presupunem că nu se 
roteşte. Să zicem că te afli într-o navă 
spaţială plutind la o distanţă sigură în 
afara orizontului evenimentelor. II vezi pe 
un coleg al tău plutind spre orizont. în loc 
să-l vezi căzând tot mai repede până când 
dispare brusc prin orizont, ritmul căderii 
lui pare să încetinească tot mai mult pe 
măsură ce se apropie de orizont, până 
când, în cele din urmă, se opreşte, 
îngheaţă, în imediata apropiere a 
orizontului. Această aparentă încetinire a 
căderii obiectului se datorează felului în 
care gravitația influenţează ritmul curgerii 
timpului. Timpul e într-adevăr încetinit în 
câmpurile gravitaționale, ceea ce e cu atât 
mai pregnant în câmpul intens din jurul 
unei găuri negre. 

Dacă astronautul a calculat că va trece 
prin orizontul evenimentelor exact la ora 
douăsprezece, după ceasurile pe care vi 
le-aţi sincronizat în prealabil, atunci, 
folosindu-te de un telescop puternic, poţi 
observa timpul indicat de ceasul lui când 
astronautul cade. Vei vedea că acele 
ceasului lui încetinesc pe măsură ce se 
apropie de orizont, iar în cele din urmă se 
opresc exact la ora douasprezece. De fapt, 
la orizont, timpul se opreşte. Uneori se 


spune (greşit) că l-ai vedea pe astronaut 
îngheţat pe veci în afara orizontului. De 
fapt, imaginea lui se va estompa rapid şi 
va dispărea. Asta nu se datorează faptului 
că l-ai „văzut” căzând prin orizont. Lumina 
care ajunge de la el la tine e insă 
deplasată spre roşu câtre lungimi de undă 
care ies rapid din spectrul vizibil. Această 
deplasare spre roşu nu e chiar aceeaşi cu 
cea datorată efectului Doppler provocat 
de îndepărtarea galaxiilor. Apare aici un 
efect suplimentar: încetinirea timpului în 
apropierea orizontului face ca lumina să 
pară că are o frecvenţă mai scăzută, deci 
o lungime de undă mai mare, deplasată 
spre roşu. Dar pentru astronautul aflat în 
cădere timpul se scurge în alt ritm, iar, 
conform calculelor lui, cade tot mai 
repede spre gaură. 


SĂ VEZI O GAURĂ NEAGRĂ V-aţi putea 
gândi că tot ce am spus eu despre 
încetinirea timpului, deplasarea cu viteza 
luminii, întinderea unui astronaut 
asemenea unor spaghete şi strivirea lui 
până la dimensiune zero şi densitate 
infinită e SF. în fond, nimeni na stat faţă 
în faţă cu o gaură neagră reală, iar toate 
aceste concluzii se întemeiază pe 
speculaţii teoretice. 


în ciuda predicţiilor teoretice, până în 
anii 1960, pentru majoritatea astronomilor 
era greu de crezut că există într-adevăr 
găurile negre. Progresele 
radioastronomiei şi ale astronomiei bazate 
pe raze X, precum şi câteva descoperiri 
excepţionale din anii 1960 - radiaţia 
cosmică de fond (care a confirmat teoria 
big bang), quasarii, pulsarii - au făcut ca 
brusc găurile negre să nu mai pară o 
fantasmagorie. în paralel, numeroasele 
progrese teoretice în fizica găurilor negre 
din anii 1960 şi 1970 i-au determinat, în 
anii 1980, pe astronomi să creadă cu o 
probabilitate de, să zicem, 90% că găurile 
negre chiar există. 

Vi se pare pesemne că un nivel de 
încredere de 90% nu-i suficient, însă din 
fericire pentru fanii găurilor negre, ca 
mine, în anii 1990 au apărut şi alte dovezi, 
aşa încât acum nu prea mai există dubii. 
Aş spune că nivelul actual de încredere 
este de 99%. Care sunt aşadar aceste 
dovezi? La urma urmei, prin definiţie, o 
gaură neagră e neagră, şi atunci cum 
poate fi distinsă pe fondul întunecat al 
spaţiului? Chiar dacă s-ar întâmpla ca în 
spatele ei să se afle o nebuloasă 
stralucitoare, nu uitaţi ca, la scară 


astronomică, o gaură neagră e foarte 
mică, deci e greu să fie observată chiar şi 
de cele mai puternice telescoape. 

Secretul unei posibile detecţii (care, 
surprinzător, fusese dezvăluit încă de 
acum două sute de ani de John Michell) se 
leagă de influenţa găurii negre asupra 
materiei vizibile din vecinătatea ei. O 
proprietate a stelelor, pe care n-am 
menţionat-o, este că cele mai multe dintre 
ele apar în perechi sau sisteme binare. 
Stelele izolate precum Soarele sunt în 
minoritate. Stelele binare orbitează una în 
jurul celeilalte, sau, mai corect, în jurul 
centrului lor comun de masă (un punct 
imaginar de pe segmentul care le uneşte, 
şi care îl imparte în două segmente invers 
proporţionale cu masele stelelor). Dacă 
stelele au aceeaşi masă, ele vor avea 
aceeaşi rază orbitală, fiindcă centrul lor 
de masă se află la jumătatea distanţei 
dintre ele, însă dacă o stea e mult mai 
grea decât cealaltă, ea doar se va clătina 
puţin, în vreme ce steaua mai uşoară se va 
deplasa mult în jurul ei, pentru că centrul 
de masă e mult mai aproape de steaua mai 
mare. 

Dacă una din stele e suficient de mare 
pentru a colapsa într-o gaură neagră, 


atunci, deşi a devenit invizibilă, efectul ei 
gravitațional asupra partenerei va fi 
acelaşi. Observaţi că ele nu se află 
suficient de aproape pentru ca partenera 
să fie înghițită de gaura neagră, fiindcă 
altminteri de mult stelele ar fi fost atrase 
una spre alta dacă ar fi fost atât de 
aproape (ceea ce nu înseamnă însă că 
gaura neagră nu va înghiţi o parte din 
gazul de la suprafaţa partenerei). 

Ar trebui teoretic să putem observa 
„oscilaţiile” din mişcarea stelei care 
rămâne vizibilă, iar de aici să deducem 
masa necesară pentru a provoca această 
mişcare a ei. În fond, stelele singure nu 
efectuează fara motiv asemenea oscilaţii, 
care trebuie să fie provocate de o imensă 
concentrare de masă în vecinătatea ei. 
Recent s-a descoperit că o infima oscilație 
a poziţiei unei stele s-ar putea datora 
planetelor orbitând în jurul ei, care nu pot 
fi vazute direct. Din masa stelei şi din 
amploarea oscilaţiei putem totuşi deduce 
masa partenerei invizibile. Dacă e mai 
mare decât, să zicem, zece mase solare 
(pentru a ne lua o marjă de siguranţă), 
atunci ar trebui să fie o gaură neagră. 

După cum puteţi bănui, oscilaţia nu e 
detectată prin măsurarea mişcării laterale 


(perpendiculară pe linia noastră vizuală), 
ci din modificarea lungimii de undă a 
luminii emise de stea când, în mişcarea pe 
orbita ei, se apropie şi se îndepărtează de 
noi. Este vorba iaraşi de efectul Doppler. 
Lungimea de undă e comprimată (câtre 
capătul albastru al spectrului) când steaua 
se apropie de noi, şi e întinsă (către 
capătul roşu al spectrului) când se 
îndepărtează. Nu contează în ce direcţie 
se deplasează sistemul binar în ansamblul 
său, fiindcă ceea ce observam e 
modificarea lungimii de undă. Din rata de 
modificare a lungimii de undă, la care se 
adaugă şi alte informaţii, putem deduce 
perioada mişcării orbitale, deci masa 
partenerei invizibile. 

în teorie pare o soluţie ingenioasă, dar 
în practică nu-i chiar aşa simplu. Pot 
exista şi alte motive pentru care nu vedem 
decât o stea dintrun sistem binar. Cea mai 
simplă explicaţie este cā cealaltă stea e 
prea mică şi prea palidă, iar astfel e pusă 
în umbră de  companionul ei mai 
strălucitor, care ar putea fi o pitică albă 
sau Chiar o stea neutronică. Ar trebui 
aratat ca masa ei este mult deasupra 
valorii critice pentru o gaură neagră (să 
zicem, zece mase solare), dar nici măcar 


asta nu-i o dovadă certă că e vorba deo 
gaură neagră. „«Invizibilitatea» e o slabă 
dovadă pentru existenţa a ceva”, spune 
Novikov, care citează o veche glumă 
despre titlul unei lucrări de cercetare 
ştiinţifică: „Absența stâlpilor de telegraf şi 
a cablurilor în săpăturile arheologice ca 
dovadă a dezvoltării comunicaţiilor radio 
la civilizațiile antice.” 

Dovada finalā a existenţei găurilor 
negre în sistemele stelare binare se leagă 
de un fenomen pe care l-am pomenit deja. 
Dacă cele două partenere (steaua mare 
care încă străluceşte şi candidata 
invizibilă la titlul de gaură neagră) sunt 
suficient de apropiate, atunci câmpul 
gravitațional extrem de intens al găurii 
negre va absorbi treptat gazul din pătura 
externă a stelei mai mari. Gazul se va 
deplasa în spirală spre orizontul 
evenimentelor, încălzindu-se pe măsură ce 
e accelarat şi formând un disc de 


acreţie în jurul găurii negre. Materia din 
acest disc e atât de fierbinte încât, înainte 
de a fi absorbită, va lansa un semnal de 
neconfundat: emisii puternice de raze X, 
adică erupții de radiaţie electromagnetică 
la energii înalte. Acestea se deosebesc de 


emisiile de raze X produse de rotația 
rapidă a pulsaţilor (stele neutronice) în 
jurul axei proprii. în cazul discului de 
acreţie al unei găuri negre, emisiile au loc 
la intervale de timp aleatorii, în vreme ce 
pulsarii emit raze X la intervale regulate, 
determinate de mişcarea lor de rotaţie în 
jurul axei proprii. 

Există asemenea sisteme binare care 
emit raze X? Răspunsul este da. Exemplul 
cel mai celebru l-a convins în cele din 
urmă pe Stephen Hawking (împotriva 
voinţei lui, pentru ca pusese un pariu cu 
Kip Thorne) că trebuie să conţină o gaură 
neagră. Se numeşte Cygnus X1, şi se află 
la vreo şase mii de ani-lumină de Pământ, 
dar în Galaxia noastră. Partenera vizibilă e 
o stea gigantică de vreo 30 de mase solare 
(după cum reiese din lumina emisă). 
Studiind felul în care oscilează (din 
deplasarea Doppler periodică), s-a 
determinat că masa partenerei invizibile 
este de aproximativ zece mase solare.— 
Dovada finală a fost adusă de faptul că 
discul de acreţie emite raze X cu o 
frecvenţă de câteva sute de ori pe 
secundă, ceea ce ne spune cât de repede 
orbitează gazul în jurul găurii. Din 
moment ce nimic nu se poate deplasa mai 


repede decât lumina, această frecvenţă ne 
dă o dimensiune maximă pentru orbită, şi 
sugerează că gaura trebuie să fie mult mai 
mică decât Pământul. Dacă zece mase 
solare sunt comprimate într-un volum atât 
de mic, înseamnă că e vorba de o gaură 
neagră: legile fizicii ne spun că nu poate fi 
altceva. 

Există şi alţi candidaţi la statutul de 
gaură neagră printre sistemele binare 
emițând raze X, în Galaxia noastră şi în 
galaxiile din vecinătate. Se estimează că 
doar Galaxia noastră conţine milioane de 
găuri negre! 

Am vorbit până acum despre găuri 
negre comune, formate atunci când o stea 
masivă colapsează sub propria-i greutate. 
Există însă şi un alt tip de găuri negre, 
mult mai impresionante. Printre 
descoperirile importante din anii 1960 a 
fost şi aceea a guasarilor (de la guasi- 
stellar radio sources - surse radio cvasi- 
stelare). Cvasi-stelar se leagă de faptul că 
se crede că sunt asemănători stelelor, din 
moment ce apar ca obiecte punctiforme, şi 
nu ca pete luminoase, cum ne apar 
galaxiile şi nebuloasele. Şi ei emit radiaţii 
puternice în banda de frecvenţe radio - şi 
nu pentru că s-ar afla acolo staţii radio, 


aşa cum îmi închipuiam în copilărie, când 
am citit prima dată despre ei. Doar o mică 
parte din quasarii descoperiri în prezent 
sunt surse radio, dar numele a râmas. 
Quasarii sunt mult mai mari decât stelele, 
iar acesta e lucrul cu adevărat important. 
De fapt, sunt cele mai îndepărtate obiecte 
din universul nostru vizibil, unii aflându-se 
la o distanţă de peste zece miliarde de ani- 
lumină (ceea ce înseamnă că, atunci când 
lumina lor a fost emisă, universul era 
foarte tânăr). Dacă obiecte atât de 
îndepărtate sunt atât de strălucitoare, ele 
trebuie să conţină extrem de multă 
energie. Quasarii credem că sunt tinere 
galaxii „active” a căror energie (de vreo 
mie de ori mai mare decât producţia de 
energie a tuturor stelelor din Galaxia 
noastra) provine dintr-un minuscul nucleu 
central. Acest nucleu conţine ceea ce 
numim o gaură neagră supermasivă. De 
regulă, asemenea găuri negre au mase de 
milioane de ori mai mari decât masa 
Soarelui. 

De când s-a descoperit că interiorul 
quasarilor ascunde găuri negre gigantice, 
se crede ca multe galaxii mari trec 
probabil printr- o fază de quasar înainte 
de a se stabiliza. însă, chiar dacă nu se 


întâmplă aşa, ele tot ar putea conţine 
găuri negre supermasive în centrul lor. 
Acestea s-ar fi putut forma prin 
acumularea unor imense cantităţi de gaz 
stelar în centrele dense ale galaxiilor. 
Gaura neagră din Andromeda are o masă 
de aproximativ 30 de milioane de mase 
solare şi o rază depăşind dimensiunea 
sistemului nostru solar. Gaura neagră din 
Galaxia noastră e ceva mai mică, masa ei 
este de doar câteva milioane de mase 
solare. Odată formată o gaură neagră 
supermasivă, ea se va hrăni treptat cu 
stelele din apropiere şi va creşte. 


TOTUŞI, NU CHIAR ATÂT DE NEAGRĂ în 
1974, Stephen Hawking a descoperit că, 
privite din afară, gaurile negre nu sunt 
chiar complet negre. El şi-a dat seama că 
un proces cuantic numit creare de perechi 
poate face ca o gaură neagră să-şi 
disipeze foarte lent energia în spaţiu, 
micşorându-se treptat până când 
explodează şi nu mai rămâne nimic. Prin 
urmare, nu-i adevărat că ceea ce cade 
într-o gaură neagră nu mai iese niciodată. 
în cele din urmă va fi emis în spaţiu în 
cursul unei perioade care practic poate fi 
considerată că durează la nesfârşit. 
Procesul se numeşte radiație Hawking 


şi necesită o mică explicaţie. în lumea 


subatomică, două particule, cum ar fi un 
electron şi particula lui de antimaterie— 
(un pozitron), pot apărea spontan din 
nimic. Mecanica cuantică spune că e 
permis, cu condiţia ca cele două particule 
să se recombine foarte rapid, într-un 
proces numit anihilare de perechi, pentru 
a restitui energia de care au avut nevoie la 
început. Ştiu că pare absurd. De fapt, ar 
trebui să fie absurd, dar multe lucruri 
stranii se întâmplă în lumea mecanicii 
cuantice. Vă puteţi întreba de unde 
provine energia pentru a crea particulele. 
Răspunsul este ca energia poate fi 
„IMprumutată de nicăieri” şi trebuie 
restituită câtre „nicâieri” foarte repede, 
fiindcă naturii nu-i place să fie datoare 
pentru multă vreme. Hawking a înţeles că, 
atunci când o pereche de particule e 
creată foarte aproape de orizontul 
evenimentelor unei găuri negre, particula 
sau antiparticula ar putea cădea în gaură, 
iar perechea ei ar putea scâpa. Odată ce 
nu se mai poate anihila cu prietena ei, i se 
permite, asemenea lui Pinocchio, să 
capete o existenţă reală. Energia pe care a 
pâăstrat-o şi n-o mai poate restitui a 
provenit de la însăşi gaura neagră. 
Radiația Hawking e un fenomen care se 


petrece continuu în imediata vecinătate a 
orizontului găurilor negre, dar numai într- 
un număr foarte mic de cazuri una din 
particule va evada. De cele mai multe ori 
ambele particule vor cădea în gaura 
neagră. Forţele mareice fac ca uneori o 
particulă să scape: particula care se află 
ceva mai aproape de orizont e atrasă mult 
mai puternic spre el. 

Pentru găurile negre de dimensiuni 
obişnuite, procesul poate fi complet 
ignorat, fiindcă mult mai multe particule 
sunt absorbite din spaţiul din jurul 
orizontului decât sunt pierdute prin 
radiaţie Hawking. Efectul devine 
semnificativ doar atunci când o gaură 
neagră a scăzut până la dimensiuni 
microscopice (după un timp mai lung 
decât cel scurs de la naşterea 
universului), când regiunea din exteriorul 
orizontului se încălzeşte, iar radiaţia 
devine foarte intensă. Contractarea 
găurilor negre se explică prin faimoasa 
ecuaţie a lui Einstein E - mc“, care ne 
spune că masa (m) şi energia (E) sunt 
interşanj abile, iar una poate fi 
transformată în cealaltă. Procesul se 
petrece aici de două ori. Mai întăi, 
particula care evadează a câpâtat masă 


(substanţă) transformată din energia pură 
extrasă de la gaura neagră. Apoi, pierzând 
această energie prin crearea unei 
particule, gaura neagră însăşi trebuie să 
producă acea energie cedând o parte 
infimă din propria-i masă. Privind din 
afară, am spune că gaura neagră a ejectat 
o particulă. Orizontul ei este încălzit de 
iradierea acestor particule. însă doar în 
jurul găurilor negre minuscule acest 
proces e semnificativ. 

S-a sugerat că asemenea mini găuri 
negre ar exista în realitate. Ele ar fi fost 
create imediat după big bang, iar unele ar 
fi supravieţuit până în prezent. De pildă, 
dacă Everestul ar fi comprimat până la 
dimensiunea unui atom, ar fi transformat 
într-o asemenea mini gaură neagră. 
Atunci, ar emite radiaţie Hawking cu o 
rată foarte mare. Chiar şi aşa însă, s-ar 
evapora complet abia după multe miliarde 
de ani. Cum vârsta universului este de 
vreo 14 miliarde de ani, mini găurile 
negre având masa Everestului care vor fi 
fost create la începutul universului ar fi pe 
punctul de a se evapora complet. Ele emit 
radiaţie cu o rată tot mai mare pe măsură 
ce se contractă, iar în cele din urmă ar 
trebui să explodeze emițând radiaţie de 


energie înaltă. Ei bine, astronomii se află 
în câutarea unor asemenea emisii violente 
de radiaţie care ar fi 

dovada 


existenţei mini găurilor negre. 


S-ar putea şi ca energia găurilor negre 
să fie extrasă artificial. în acest caz, ar fi 
exploatată energia de rotaţie. încă înainte 
ca Hawking să descopere procesul de 
evaporare, Roger Penrose - un 
matematician şi fizician englez, vechi 
colaborator al lui Hawking - a lansat ideea 
că, dacă un obiect intră în ergosfera unei 
găuri negre în rotaţie şi se scindează în 
două părţi, una din ele căzând în gaură, 
atunci cealaltă parte poate fi ejectată cu 
mai multă energie decât energia 
obiectului inițial. Energia dobândită 
provine de la gaura neagră, a cărei rotaţie 
va fi uşor încetinită. 

S-ar putea ca o civilizaţie avansată care 
întâlneşte o gaură neagră să utilizeze 
această metodă pentru a o transforma în 
sursă de energie. 


GĂURI ALBE 


Unele soluţii ale ecuaţiilor relativităţii 


generale permit existenţa nu doar a 
găurilor negre, ci şi a unor obiecte numite 
găuri albe. Se dovedeşte însă că existenţa 
lor e posibilă doar dacă universul a avut 
anumite proprietăţi, numite condiții 
inițiale, la momentul big bang-ului. Aceste 
obiecte ipotetice sunt opusul găurilor 
negre în sensul că, în loc să absoarbă, ele 
aruncă materie şi energie în univers. Şi 
singularităţile lor ar fi diferite, ele ar 
marca începutul, nu sfârşitul timpului. 
Spre deosebire însă de cazul găurilor 
negre, nu există dovezi că găurile albe ar 
exista în realitate. Una dintre probleme 
este că materia care ar fi ejectată de ele 
ar putea cădea înapoi, iar o gaură albă s- 
ar transforma rapid într-o gaură neagră. 
Se crede acum că nu există gauri albe 
mari în univers, dar regulile mecanicii 
cuantice privitoare la particule şi 
antiparticule sugerează că, dacă există 
mini gauri negre la scară subatomică, ar 
trebui să existe şi partenerele lor: mini 
găuri albe. Hawking a arâtat că, la fel cum 
pot apărea pentru scurt timp perechi 
particulă/antiparticulă graţie incertitudinii 
cuantice, ar putea apărea brusc de 
nicăieri şi perechi gaură neagră/gaură 
albă. Dar nu vă faceţi griji, ar fi prea mici 


pentru a avea vreo influenţă asupra 
noastră. 


21.Nu-ţi face griji dacă n-ai. (N. a.) 

22.Nu-ţi face griji dacă ai înclinații 
matematice, dar nu-ţi pui întrebarea asta. 
(N. a.) 

25.Mary Whitehouse este secretarul 
onorific al Asociaţiei Naţionale a 
Telespectatorilor şi Radioascultătorilor din 
Regatul Unit, şi ani de-a rândul a militat 
pentru „curăâţarea” mediilor de informare 
ŞI restaurarea unei perspective 
„echilibrate” asupra sexului în programe 
destinate întregii familii. (N. a.) 

24.Pasionaţi! de relativitate şi gauri 
negre s-ar 
putea întreba de ce am evitat să vorbesc 
despre timp şi despre felul în care e 
influenţat de gravitație, conform lui 
Einstein. Ştiu bine câ abordarea 
tradiționala a fizicii găurilor negre are loc 
în cadrul unitar al curbārii spațiului şi 
timpului. Mi-ar fi foarte greu sa descriu ce 
s-ar întâmpla dacă am cădea într-o gaură 
neagră fără să vorbesc despre felul în care 
e modificată percepţia noastră asupra 
timpului. Noţiunea de timp a fost însă în 
asemenea măsură  revoluţionată de 
Einstein, încât e nevoie de o introducere 
atentă şi treptată pentru nefizicieni. Voi 


amâna aşadar pe cât posibil discuţia 
privind natura timpului în interiorul şi în 
exteriorul găurilor negre. (IV. a.) * 

25. Putem măsura şi sarcina electrică a 
unei găuri negre, dar ea va fi foarte mică 
şi e doar de interes teoretic. în practică, o 
gaură neagră încărcată electric va fi până 
la urmă de fiecare dată neutralizată prin 
absorbirea particulelor de sarcină opusă. 
(N. a.) 

26.Nu suntem siguri de această 
estimare, şi există încă o mică 
probabilitate să fie vorba de o stea 
neutronică masivă, la limita inferioară a 
masei pe care o poate avea. (N. a.) 
[Estimări ulterioare dau valoarea de 14-16 
mase solare.] (N. t.) 

27.0 idee greşită larg răspândită este 
aceea că antiparticulele au masă negativă, 
aşa încât anulează masa pozitivă a 
particulelor corespunzătoare. Nu e cazul. 
Antimateria are acelaşi tip de masă, şi e 
influenţată de gravitație la fel ca materia 
normală. Prefixul „anti” se leagă de faptul 
că aceste particule au sarcină electrică 
opusă (mai există şi alte diferenţe). Cum 
electronii au sarcină negativă, pozitronii 
au sarcină pozitivă. Se întâmplă că 
universul nostru conţine mult mai multi 
electroni decât pozitroni. (N. a.) 


PARTEA AII-A 
Timpul 


Timpurile se schimbă 


Timpul este modul prin care natura evită 
ca totul să se petreacă deodată. — JOHN 
A. WHEELER 


Timpul e doar o nenorocire după alta. — 
ANONIM 


Un strâin la Londra: „Va rog, ce e 
timpul?”— 

Un trecător: „Asta-i o întrebare filozofică. 
De ce mi-o puneţi tocmai mie?” 

— J.G. WITHROW 


CE ESTE TIMPUL? 


Să lămurim de la bun început un lucru: 
indiferent ce aţi citit sau auzit, nimeni nu 
înţelege ce este cu adevărat timpul. S-a 
scris atât de mult despre natura timpului, 
mai ales în ultimii ani, încât e greu să spui 
ceva ce nu s-a mai spus. Oricum, nu asta 
urmăresc eu aici. Nu simt că ar trebui să 
pescuiesc de prin numeroasele cărți 
excelente (şi din altele nu prea grozave) 
care s-au ocupat de subiectul timpului - 


deşi am citit destule de-a lungul anilor - 
pentru a veni cu o nouă „perspectivă” sau 
cu vreun argument isteţ, nefolosit până 
acum: teoria mea asupra timpului. 
Desigur, o mare parte din ce s-a scris 
despre timp e absurd, dar sunt multe 
lucruri care, deşi la prima vedere par 
absurde, capata sens odată ce eşti 
pregatit să reflectezi la ele. 

Am spus la începutul cărţii că subiectul 
timpului m-a fascinat din copilărie, şi 
continuă să mă fascineze. Nu sunt un caz 
singular, probabil că la fel se întâmplă cu 
majoritatea oamenilor. Trist e câ nu m-am 
apropiat mai mult decât în copilărie de 
înţelegerea semnificației timpului. înţeleg 
felul în care multe legi ale fizicii conţin în 
mod fundamental timpul, am auzit o 
mulţime de argumente filozofice despre 
curgerea timpului, direcția timpului, 
despre caracterul lui real sau doar 
iluzoriu, ca un construct al imaginației 
umane. Şi totuşi, nu mam lāmurit. 

Un lucru e însă cert. La fel ca în mare 
parte din ce am văzut până acum, teoriile 
lui Einstein de la începutul secolului XX au 
rasturnat vechile noțiuni. Despre 
relativitatea timpului voi vorbi în 
următorul capitol. Deocamdată, voi 
prezenta câteva idei din fizică şi filozofie 
despre natura timpului, majoritatea lor 


apărând cu mult înainte de Einstein. 
CINE A INVENTAT TIMPUL? 


Oamenii şi-au dat de mult seama de 
natura ciclică a timpului din felul în care 
noaptea urmează zilei, iar anotimpurile se 
succedă. Pe de altă parte, ne dâm seama 
de natura liniară a timpului: se scurge din 
trecut spre viitor. Evenimentele care se 
află acum în trecutul nostru vor rămâne 
acolo pentru totdeauna, nu se vor întoarce 
niciodată, ci se vor îndepărta tot mai mult 
în trecut. 

încă de la începutul istoriei omenirii a 
apărut necesitatea de a împărţi ziua în 
unităţi de timp mai mici. Din moment ce 
mişcarea Soarelui pe cer durează 
(aproximativ) un timp fix - era cu mult 
înainte să ştim că ea se datorează rotației 


Pământului -, nu-i de mirare că unul 
dintre primele instrumente de măsurare a 
timpului a fost cadranul solar, apărut în 
Egipt cu peste cinci mii de ani în urmă. 
Marea tranziţie câtre ceasurile 
mecanice a început în secolul XVI, când 
Galilei a descoperit ca un pendul de 
lungime dată efectuează mereu o oscilație 
completă în acelaşi interval de timp, dar 
abia la mijlocul secolului XVII a fost 
construit primul ceasornic cu pendul. 
Astfel, a crescut mult precizia măsurării 


timpului; orele au fost împărţite în minute, 
iar minutele în secunde. Ceasornicele 
mecanice au fost apoi treptat înlocuite cu 
dispozitive mult mai precise. Un ceas 
digital conţine un minuscul cristal de 
cuart care vibrează de mii de ori pe 
secundă sub acţiunea unei tensiuni 
electrice. Aceste vibrații sunt atât de 
regulate, încât poţi să-ţi potriveşti ceasul 
după ele. Vă închipuiţi cât de dificilă ar fi 
viaţa noastră de astăzi, cu întâlniri, 
programe de lucru şi termene, dacă cea 
mai mică unitate de timp pe care am 
folosi-o ar fi ora? 

Azi, cele mai precise instrumente de 
măsurare a timpului sunt ceasurile 
atomice, care se bazează pe faptul că, 
atunci când se pompează energie în 
anumiţi atomi, aceştia emit lumină cu o 
frecvenţă fixă, caracteristică acelui tip de 
atomi. Cele mai cunoscute sunt ceasurile 
cu cesiu, care stabilesc acum standardul 
pentru timp. 

„Secunda”, unitatea de măsură a 
timpului din Sistemul Internaţional de 
Unităţi de Masura, este, evident, o 
invenţie a omului. Dacă ar exista 
altundeva în univers fiinţe inteligente, ele 
ar măsura timpul folosind propria lor 
„monedăâ”, care ar putea deriva din timpul 
în care planeta lor efectuează o rotaţie 


completă în jurul soarelui lor. Până de 
curând, „secunda” noastră era definită ca 
a şaizecea parte din a şaizecea parte din a 
douăzeci şi patra parte din timpul în care 
Pământul efectuează o rotaţie completă în 
jurul axei proprii (adică o zi). 

Asta a fost definiţia secundei, dar acum, 
când suntem atât de obsedaţi de timp, nu 
mai e 
adecvată. Există o problemă: rotația 
Pământului încetineşte, perioada ei creşte 
cu o secundă la câţiva ani, insesizabil, însă 
suficient pentru ca lumea înaltei 
tehnologii în care trăim să aibă nevoie de 
o altă masura a timpului. Cum atomii de 
cesiu emit mereu lumină cu frecventa de 9 

192 631 770 de cicli pe secundă, oamenii 
de ştiinţă au hotărât să pună invers 
problema şi să definească secunda drept 
intervalul de timp în care lumina emisă de 
atomii de cesiu oscilează de 9 192 631 770 
de ori, definiţie care stă la baza a ceea ce 
se numeşte timpul universal coordonat. 
Durata unei zile conform timpului 
universal coordonat este deci 24 x 60 x 60 
x 9 192 631 770 vibrații ale atomului de 
cesiu. Asta înseamnă că la fiecare câţiva 
ani trebuie să adăugăm o secundă pentru 
a ţine cont de încetinirea rotației 
Pământului în jurul axei proprii, aşa încât 


noua definiţie a timpului sa nu se 
îndepărteze de cea veche. 

Dar ce putem spune despre timp ca 
noţiune în sine, şi nu despre felul în care 
noi îl măsurăm? Până când Newton şi-a 
elaborat legile mişcării, se credea că 
timpul ţine de domeniul filozofiei, nu de 
cel al stiintei. Newton a descris însă 

matematic felul în care obiectele se mişcă 
sub influenţa forţelor, iar din moment ce 
întreaga mişcare şi transformare necesită 
noţiunea de timp, el a apelat la o 
perspectivă realistă asupra timpului. 
Această perspectivă „de bun-simţ” ne 
însoţeşte şi azi, deşi ştim că e incorectă, 
după cum vom vedea în capitolul următor. 

Timpul  newtonian e absolut şi 
implacabil. E un mediu complet de sine 
stătător, aflat în afara spaţiului şi 
independent de toate procesele care se 
petrec în spațiu. Conform acestei 
perspective, spunem că timpul se scurge 
în ritm constant, ca şi cum ar exista un 
ceas cosmic care indică secundele, orele şi 
anii, indiferent de senzațiile noastre, 
adesea subiective, legate de trecerea 
timpului. După Newton, timpul e absolut, 
adevărat şi matematic. Nu avem nici o 
influentă asupra ritmului în care se 
scurge, nu-l putem nici accelera, nici 


încetini. Ştim şi cât de nesigură e uneori 
judecata noastră privind intervalele de 
timp.  Imaginează-ţi că aţipeşti într-o 
călătorie cu trenul care durează în mod 
normal o oră, şi te trezeşti simțind că au 
trecut doar zece minute. Când te uiţi la 
ceas, vezi că e cu o oră mai târziu, ceea ce 
ți se confirmă privind pe fereastră: eşti 
aproape de destinaţie. Sigur, se poate ca 
ceasul tau să nu meargă bine, iar trenul să 
fi accelerat mult în vreme ce tu ai dormit 
într-adevăr doar zece minute, dar e 
extrem de improbabil, dat fiind cât de 
puţină încredere putem avea în felul 
nostru subiectiv de a măsura timpul. Avem 
cu toţii senzaţia instinctivă că timpul 
newtonian trebuie să existe şi că se scurge 
în acelaşi ritm pretutindeni în univers. 

Toate marile religii ale lumii au ceva de 
spus despre natura timpului. Religiile 
monoteiste cred intr-un Dumnezeu 
atotputernic care a creat universul şi 
există în afara spațiului şi timpului. Este 
atotcunoscâtor - cunoaşte nu numai 
trecutul, dar şi viitorul - şi e omniprezent 
- se află în toate locurile, în toate 
momentele de timp. Un Dumnezeu etern 
care există în afara universului nostru nu 
intră în contradicţie cu 

ideea de univers din fizica modernă (care 


include spaţiul și timpul) apărut la big 
bang. 


Ceea ce a constituit însă un subiect de 
dezbatere pentru oameni de ştiinţă, 
filozofi şi teologi a fost rolul jucat de 
Dumnezeu în universul mecanic 
determinist al lui Newton. Conform 
perspectivei mecaniciste a legilor 
newtoniene ale mişcării, putem, cel puţin 
în principiu, să cunoaştem poziţia şi viteza 
fiecărei particule din univers. Dat fiind că 
fiecare particulă va urma o traiectorie 
bine definită, şi se află sub influenţa unor 
forţe care, iarăşi în principiu, pot fi bine 
definite, e posibil să calculâăm poziţiile 
tuturor particulelor la orice moment din 
viitor. Viitorul este aşadar dinainte 


plănuit şi predeterminat. 

O asemenea viziune  reducţionistă 
asupra lumii pare să nu lase loc liberului- 
arbitru. Cum şi noi suntem alcatuiti din 
atomi şi suntem 

supuşi aceloraşi legi ale fizicii ca orice alt 
obiect, atunci pesemne că ceea ce 
considerăm a fi liberul-arbitru nu sunt 
decât procese mecanice din creier care se 
supun, ca orice altceva, legilor 
newtoniene. 

Desigur, în practică nu putem calcula 
nici mācar pozițiile viitoare ale câtorva 


bile pe o masă de biliard după ce au fost 
imprăştiate de bila pe care am lovit-o cu 
tacul, ca sa nu mai vorbim de poziţiile 
viitoare ale tuturor particulelor din 
univers. Dar, conform acestei perspective 
„deterministe”, cel puţin în principiu e 
posibil s-o facem, cu condiţia să avem un 
computer suficient de puternic.— Un 
asemenea computer ar trebui să ruleze un 
program de enormă complexitate care să 
conţină un numar mult mai mare de 
variabile necunoscute decât cel al 
particulelor din univers. Asta deoarece 
pentru fiecare particulă avem nevoie de 
(cel puţin) şase numere pentru a-i defini 
starea la un moment oarecare: cele trei 
care ne spun unde se află în spaţiul 3-D, şi 
alte trei care ne spun cât de repede se 
mişcă şi în ce direcţie. 

într-o bună aproximaţie, n-am avea 
nevoie de toată această informaţie, fiindcă 
un atom dintr-o galaxie îndepărtată nu va 
influenţa lucrurile de pe Pământ, dar chiar 
dacă ne limităm la atomii de pe Pământ, 
tot avem de-a face cu un număr 
impresionant. în fond, există mai mulţi 
atomi într-un singur pahar cu apă decât 
pahare de apă în toate oceanele lumii. 

Totuşi, atâta vreme cât numărul 
particulelor cu care avem de-a face nu-i 
infinit, ne putem gândi la nu computer 


imaginar care ar calcula poziţiile viitoare 
ale tuturor particulelor din univers, dacă 
ar şti ce fac ele acum. A cunoaşte viitorul 
înseamnă a sti ce vor face în continuare 
toate corpurile. O asemenea cunoaştere ar 
trebui să se extindă şi asupra oamenilor, 
odată ce cu totii suntem alcatuiti numai 
din atomi. 

Fizicienii de azi nu mai acceptă ideea de 
univers determinist, care a fost 
abandonată odată cu apariţia la mijlocul 
anilor 1920 a teoriei cuantice, conform 
căreia, la nivel fundamental, natura e 
aleatorie şi impredictibilă.— Şi totuşi, 
mulţi fizicieni cred că viitorul există deja, 
nu datorită perspectivei mecanicii 
newtoniene asupra universului, ci fiindcă 
ar decurge din felul în care teoria 
relativităţii unifică spaţiul şi timpul. 
Această idee că viitorul există deja 
depăşeşte perspectiva newtoniană, care 
spune doar că viitorul poate fi prezis. 

Cât priveşte natura timpului, nu toată 
lumea a fost de acord cu ideea newtoniană 
de timp extern absolut, iar asta încă 
înainte de cele două revoluţii ştiinţifice din 
secolul XX: relativitatea şi mecanica 
cuantica. Oameni de stiintā, filozofi şi 
teologi au dezbătut vreme îndelungată 
subiecte pe care le voi prezenta aici pe 
scurt. Ele se referă la originea, curgerea şi 


săgeata timpului. 
PRIMUL MOMENI 


Voi începe prin a trata pe scurt problema 
originii timpului. Majoritatea religiilor din 
ziua de azi vorbesc despre un moment al 
creaţiei în care a apărut universul. Ele pot 
da răspunsuri diferite la întrebările 
„Cum?”, „De ce?” şi „Când?”, dar ideea de 
bază e aceeaşi. După cum am văzut în 
capitolul 4, majoritatea fizicienilor (mulţi 
dintre ei credincioşi) sunt acum de parere 
că universul a început la un moment dat, 
în urmă cu vreo 14 miliarde de ani. Dar 
putem spune că big bang-ul „a avut loc” la 
un moment bine definit în timp? 

Problema este că timpul însuşi se crede 
că a început la big bang şi că e o partea 
texturii universului. Big bang-ul nu poate 
fi considerat „primul eveniment”, fiindcă 
asta ar presupune că a avut loc în timp. 
Această idee nu apare doar în ştiinţă, 
multe religii au un Creator care există în 
afara timpului, lăsându-i libertatea să 
creeze timpul însuşi. 

Fizicienii încearcă acum să înţeleagă de 
ce a avut loc big bang-ul. Ce anume l-a 
provocat? Din nefericire, cauza şi efectul 

sunt noţiuni care 

presupun timpul, iar din mornent ce big 
bang-ul a marcat începutul timpului, nu 


putem spune că ceva „anterior” l-a 
provocat. Pur şi simplu „a avut loc”. 


Ca şi cum asta n-ar fi de ajuns, să ne 
amintim că pentru a înțelege lumea la 
scară foarte mică trebuie să aplicâm ideile 
şi conceptele teoriei cuantice, iar nimic nu 
e mai mic decât  singularităţile. 
Singularitatea big bang trebuie deci 
tratată ca un „eveniment” cuantic. 
Fizicienii mai au de lămurit multe detalii, 
însă ei ştiu că în lumea cuantică până şi 
ordonarea evenimentelor devine vagă şi 
nedefinită. În mod straniu (sau convenabil, 
în funcţie de punctul de vedere), teoria 
cuantică permite ca lucrurile, inclusiv 
însuşi big bang-ul, să se petreacă fără o 
cauză. 

O explicaţie dată de fizicieni pentru 
naşterea universului este că regulile 
cuantice ar fi permis să aibă loc big bang- 
ul, cu condiţia ca universul să dispară 
imediat. Din motive pe care încă nu le 
înţelegem pe deplin, în continuare s-ar fi 
putut întâmpla ca universul să treacă 
printr-o scurtă perioadă de expansiune 
extrem de rapidă, după care s-a stabilizat, 
continuând să se extindă, dar în ritmul 
actual, mult mai lent. 

Aşadar, care a fost primul eveniment 
din universul nou creat, dacă nu big bang- 
ul? Fizicianul Paul Davies, care a studiat 


în amănunt problema naturii timpului, 
spune că nu putea să fi existat un prim 
eveniment, e ca şi cum te-ai întreba care e 
primul număr mai mare decât zero. 
Trebuie să avem în vedere toate numerele, 
nu numai pe cele naturale (caz în care 
primul număr după zero ar fi unu). Oricât 
de mic ar fi numărul pe care îl alegem, îl 
putem mereu înjumătăţi pentru a obţine 
unul şi mai mic. La fel, nu există un prim 
eveniment după big bang: oricât de 
apropiat de big bang ar fi un eveniment, 
va exista mereu unul şi mai apropiat. 

De îndată ce intervine însă mecanica 
cuantică, vedem că există un cel mai 
apropiat moment de big bang. La cea mai 
mică scară a timpului, totul devine 
granulat şi difuz, inclusiv timpul însuşi. 
Aşa cum nu mai e valabilă noţiunea de 
ordonare a evenimentelor, nu mai e 
valabilă nici ideea de timp continuu. La 
această scară, un interval numit timpul 
Planck poate fi considerat cea mai scurtă 
porţie de timp posibilă care are sens. 
Desigur, nu ne dam seama de această 
abatere de la curgerea lină a timpului 
pentru că scara Planck e extrem de mică. 
Există incomparabil mai multe unităţi de 
timp Planck într-o secundă decât secunde 
scurse de la big bang. Oricum, ideea este 
că, dacă te întorci în timp până la o 


unitate de timp Planck după big bang, n- 
are sens să te întrebi ce s-a întâmplat 
înainte. 


TIMPUL SE SCURGE? 


Mulţi filozofi au susţinut că timpul însuşi e 
o iluzie. Gândiţi-vă: timpul constă în 
trecut, prezent şi viitor. Chiar dacă avem 
mărturii ale trecutului şi amintiri ale unor 
evenimente care au avut loc, nu mai 
putem considera că trecutul există. Pe de 
altă parte, viitorul abia urmează să se 
desfăşoare, aşadar nici el nu există. 
Rămânem cu prezentul, care e definit ca 
linia despărţitoare dintre trecut şi viitor. 
Desigur, există „aici şi acum”. Dar deşi 
simţim că această linie străbate neabâtut 
timpul, înghițind viitorul şi transformându- 
| în trecut, este doar o linie, deci nu are 
grosime. Prezentul are aşadar durată zero, 
deci nu poate avea nici el o existenţă 
reală. lar dacă nici una dintre cele trei 
componente ale timpului nu există, atunci 
timpul însuşi e o iluzie! 

Puteţi avea rezerve, la fel ca mine, faţă 
de aceste argumente filozofice subtile. E 
însă mult mai greu de justificat ideea că 
timpul „curge”, că timpul trece. Nu putem 
nega senzaţia că asta e ceea ce se petrece, 
dar oricât de puternică ar fi senzaţia, nu-i 


de ajuns pentru ştiinţă. În limbajul de zi cu 
zi spunem „timpul trece”, „va sosi timpul”, 
„momentul a trecut” etc. Dar dacă te 
gândeşti bine, prin definiţie intreaga 
mişcare şi transformare trebuie judecată 
în raport cu timpul. Când vrem să 
descriem ritmul unui anumit proces, 
socotim fie numărul evenimentelor în 
unitatea de timp, cum e numărul bătăilor 
inimii pe minut, fie amploarea 
transformării în unitatea de timp, cum e 
creşterea în greutate a unui bebeluş într-o 
lună, însă n-are sens să încercăm să 
măsurăm ritmul în care timpul se 
schimbă, din moment ce nu-l putem 
compara cu el însuşi. Se spune în glumă 
că timpul curge în ritm de o secundă pe 
secundă. E o afirmaţie absurdă, fiindcă 
folosim timpul pentru a-l măsura pe el 
însuşi. Cum neam da oare seama că timpul 
s-a accelerat? Din moment ce existăm în 
timp şi măsurâm durata intervalelor de 
timp folosind ceasuri care, la fel ca 
ceasurile noastre biologice, trebuie să fie 
şi ele accelerate, nu ne-am da seama 
niciodată. Singura modalitate de a vorbi 
despre curgerea timpului (nostru) este de 
a-l raporta la un timp extern, fundamental. 

Dar dacă ar exista un timp extern, în 
raport cu care să masuram ritmul curgerii 
timpului nostru, în loc să rezolvăm 


problema n-am face decât s-o împingem 
mai departe. Dacă prin natura sa timpul 
curge, atunci de ce n-ar curge şi acest 
timp extern? lar atunci ne-am întors la 
nevoia de a avea un timp, încă „mai 
fundamental”, în raport cu care să 
masuram ritmul de curgere al timpului 
extern, şi tot aşa la nesfârşit. 

Din faptul că nu putem vorbi despre un 
ritm de curgere a timpului nu rezultă că 
timpul nu se scurge. Sau poate că timpul 
stă pe loc, iar noi (conştiinţa noastră) ne 
mişcâm de-a lungul lui (ne mişcâm spre 
viitor, în loc ca viitorul să vină spre noi). 
Când priveşti pe fereastra unui tren în 
mişcare şi vezi cum câmpul goneşte spre 
tine, „ştii” că acesta e nemişcat, iar trenul 
e cel care se mişcă. La fel, avem o 
puternică senzaţie subiectivă ca momentul 
prezent (ceea ce numim acum) şi un 
eveniment din viitor (următorul Crăciun, 
să zicem) se apropie unul de altul. 
Intervalul de timp dintre cele două 
evenimente se contractă. Fie spunem că 
următorul Crăciun se apropie de noi, fie 
spunem că noi ne apropiem de urmatorul 
Crăciun - e acelaşi lucru: simţim că ceva 
se schimbă. Cum se face atunci că 
majoritatea fizicienilor susţin că această 
idee nu e corectă? 

Oricât de ciudat ar părea, legile fizicii 


nu vorbesc despre curgerea timpului. Ele 
ne spun cum se comportă obiecte precum 
atomi, scripeţi, pârghii, ceasuri, rachete şi 
stele atunci când sunt supuse diverselor 
forţe la anumite momente de timp; iar 
dacă se cunoaşte starea unui sistem la un 
moment dat, legile fizicii ne oferă reguli 
pentru a calcula starea sa probabilă la un 
moment din viitor. Ele nu conţin însă nici 
un indiciu privind curgerea timpului. 
Ideea că timpul trece sau se mişcă pare să 
lipsească din fizică. Aflăm că, la fel ca 
spaţiul, timpul pur şi simplu există. Fara 
îndoială, spun majoritatea  fizicienilor, 
senzaţia noastră că timpul curge nui decât 
o senzaţie, oricât de reală ni s-ar părea. 
Ştiinţa nu ne poate deocamdată explica 
de unde provine această puternică 
senzaţie de trecere a timpului şi de 
schimbare a momentului prezent. Unii 
fizicieni şi filozofi sunt convinşi că lipseşte 
ceva în legile fizicii. Nu voi merge atât de 
departe, dar cred ca vom obţine progrese 
doar atunci când vom ajunge la o mai 
bună înțelegere a felului în care 
funcţionează conştiinţa, deci a motivului 
pentru care simţim trecerea timpului. 
Trebuie să spun că însuşi Einstein 
credea că scurgerea timpului e iluzorie. A 
încercat s-o  consoleze pe văduva 
îndurerată a unui bun prieten spunându-i 


că momentul prezent nu-i cu nimic 
deosebit de oricare altul din trecut sau din 
viitor; toate momentele de timp există 
laolaltă. 


CEVA NUMIT ENTROPIE 


Chiar dacă timpul nu curge, îi putem 
atribui o direcție numită săgeata timpului, 
un concept abstract care înseamnă pur şi 
simplu câ putem defini o ordine a 
evenimentelor. Săgeata timpului e 
orientată din trecut spre viitor, de la 
evenimentele anterioare câtre cele 
ulterioare. Lucrurile se petrec urmând 
direcţia timpului. E important aici să 
facem deosebirea dintre curgerea timpului 
şi direcţia timpului. Să ne închipuim că 
privim cadrele individuale de pe o bobină 
de film. Putem cu uşurinţă defini o sageata 
a timpului orientată într-o anumită 
direcţie de-a lungul bobinei stabilind ce 
cadre au fost mai devreme şi ce cadre au 
fost mai 


târziu. O putem face în ciuda faptului că 
privim imagini statice ale unor 
evenimente, că nu există nici o mişcare în 
cadre. Fiecare e un instantaneu îngheţat 
în timp. 


Insă chiar şi când e vorba de direcţia 


timpului trebuie să fim atenti. Nu trebuie 
sa confundâm direcţia reală a timpului 
(dacă există aşa ceva) cu senzaţia noastră 
subiectivă legată de direcţia timpului. Voi 
defini pentru început ceea ce pare să fie o 
direcţie evidenta a timpului, numită 
săgeata psihologică - direcţia în care 
percepem că timpul e orientat: ne amintim 
evenimente din trecut şi ne aşteptâm ca 
evenimente să se petreacă în viitor. Dacă 
săgeata ta psihologică a timpului s-ar 
inversa brusc, ar fi ca şi cum totul în jurul 
tău s-ar derula în sens opus. Viitorul 
celorlalţi s-ar afla în trecutul tău, şi 
viceversa. E atât de ridicol încât n-am să 
mai pierd vremea vorbind despre asta. E 
vreo problemă cu săgeata timpului? 
Evident, vedem că trecutul se desfăşoară 
înaintea viitorului, pentru că într- adevăr 
trecutul se desfăşoară înaintea viitorului! 

Motivul pentru care sunt precaut în 
această privinţă este că ecuaţiile fizicii nu 
oferă o direcţie a timpului. Timpul ar 
putea curge înapoi, iar legile fizicii ar 
rămâne neschimbate. Aţi putea spune că e 
ghinionul fizicienilor. Dacă direcţia în care 
timpul ar trebui să fie orientat lipseşte din 
ecuaţiile fizicii, atunci ele nu ne spun 
totul. Din faptul că ele nu pot discerne o 
direcţie a timpului nu rezultă că nu există 
o direcţie a timpului în lumea reală. 


Problema e însă şi mai gravă. Chiar şi în 
lumea reală, la nivelul atomilor, aproape 
toate procesele sunt reversibile în timp. 
Dacă într-un proces subatomic două 
particule, a şi b, se îndreaptă una spre 
alta şi se ciocnesc, adesea ele vor ricoşa şi 
se vor separa apoi din nou. Dacă ai privi 
filmul unui asemenea proces, iar pe urmă 
l-ai privi derulat invers, n-ai putea stabili 
în ce fel s-a desfăşurat procesul. Procesul 
inversat în timp se supune şi el legilor 
fizicii. Se cuvine sā subliniez ca acesta e 
un experiment mintal: nu-l putem efectua 
în realitate, fiindcă nici un microscop de 
pe Pământ nu-i atât de puternic pentru a 
discerne la nivel subatomic. 

Se întâmplă adesea ca, în loc să 
Tricoşeze din ciocnire aceleaşi două 
particule, să fie produse noi particule, c şi 
d, care se îndepărtează apoi una de alta. 
Nici în acest caz n-ai putea stabili ordinea 
adevărată a evenimentelor dacă ai privi 
filmul procesului, fiindcă legile fizicii 
susţin că şi procesul invers e posibil. 
Particulele c şi d puteau să se fi ciocnit 
pentru a produce particulele a şi b. Nu 
poţi deci preciza o sâgeată a timpului care 
să ne spună cum s-a petrecut procesul. 

Toate acestea sunt în flagrantă 
contradicţie cu evenimentele care se 
petrec în jurul nostru în viaţa de zi cu zi, 


pentru care nu-i o problemă să precizam 
în ce direcţie e orientat timpul. De pildă, 
nu vezi niciodată fumul deasupra unui 
horn adunându-se şi intrând în horn. La 
fel, nu poţi „dezamesteca” zahărul dintr-o 
ceaşcă de cafea odată ce s-a dizolvat, şi nu 
vezi niciodată o grămadă de cenuşă dintr- 
un şemineu care 

„dezarde” pentru a deveni din nou un 
buştean. Ce anume deosebeşte aceste 
evenimente de cele subatomice? De ce 
majoritatea fenomenelor din jurul nostru 
nu se pot petrece invers? Evident, în 
ultimă instanţă totul e alcătuit din atomi, 
iar la acel nivel totul e reversibil. Aşadar, 
în ce etapă, trecând de la atomi la fumul 
din horn, ceşti de cafea şi buşteni, devine 
ireversibil un 


I 5 J 


proces? 

La o cercetare mai atenta, vedem că nu- 
i vorba că procesele prezentate mai sus nu 
pot avea niciodată loc invers, ci câ e 
extrem de improbabil să se întâmple aşa. 
Legile fizicii nu interzic ca zaharul să se 
„desdizolve” prin amestecare şi să se 
reconstituie într-un cub de zahăr. Dar 
dacă am vedea că se întâmplă asta, am 
bânui că la mijloc e o scamatorie - şi pe 
drept cuvânt, fiindcă probabilitatea să se 
întâmple aşa ceva e atât de mică încât 


poate fi ignorată. 

Să considerăm un exemplu mai simplu, 
apelând la un pachet de cărţi de joc. E mai 
simplu pentru ca avem de-a face cu un 
număr mult mai mic de componente (52 
de cărţi) decât numărul moleculelor de 
zahăr, fum sau lemn din exemplele de mai 
sus. Să începem cu pachetul în care 
cărţile sunt aranjate astfel încât cele patru 
culori sunt separate, iar cărţile sunt în 
ordine crescătoare (doi, trei, patru... valet, 
damă, popă, as). Amestecând puţin cărţile, 
ordinea va fi distrusă. Ne putem întreba 
ce se 
întâmplă cu ordinea cărţilor când le 
amestecam mai departe. Răspunsul e 
evident. E incomparabil mai probabil ca 
acum cărţile să fie şi mai dezordonat 
aranjate decât să revină la aranjamentul 
lor ordonat inițial. Este aceeaşi 
ireversibilitate ca în cazul unui cub de 
zahăr parţial dizolvat, care, continuând să 
amestecâm, se va dizolva mai departe. 

Pentru a vă da o idee despre 
probabilitățile implicate, dacă amestecați 
bine un pachet de cărţi de joc, 
probabilitatea de a obţine aranj amentul 
ordonat de la început este la fel de mare 
ca aceea de a câştiga marele premiu la 
Loteria Naţională nu o dată sau de două 
ori, ci la nouă extrageri consecutive! 


în esenţă, aici e vorba de o importantă 
lege a fizicii: legea a doua a 
termodinamicii. Termodinamica se ocupă 
de studiul caldurii şi al relaţiei ei cu alte 
forme de energie. Astronomul Arthur 
Eddington a ajuns chiar să spună că legea 
a doua ocupă rangul suprem între legile 
naturii. Există alte trei legi ale 
termodinamicii,— privind felul în care 
energia şi câldura pot fi transformate una 
într-alta, dar nici una nu e atât de 
importantă ca legea a doua. M-a amuzat 
mereu faptul că una dintre cele mai 
importante legi din întreaga fizică nu 
ocupă nici măcar locul întâi între legile 
termodinamicii. 

A doua lege a termodinamicii afirmă că 
lucrurile se destramă, se domolesc, se 
destind, îmbătrânesc şi se descompun. Ea 
explică de ce zahărul se dizolvă în cafea, şi 
niciodată nu se „desdizolvăâ”. Afirmă de 
asemenea că un cub de gheaţă într-un 
pahar cu apă se va topi, deoarece câldura 
e mereu transferată de la apa mai caldă la 
cubul de gheaţă mai rece, iar niciodată 
invers. Pentru a înţelege ceva mai bine 
legea a doua, trebuie sa introduc o 
marime fizică numită entropie. Legea a 
doua spune că, într-un sistem izolat, 
entropia fie rămâne constantă, fie creşte, 
dar niciodată nu scade. 


Nu e simplu de definit entropia, aşa 
încât am s-o fac în două moduri: 

1. Entropia este o măsură a dezordinii 
dintrun sistem, a gradului în care lucrurile 
sunt amestecate. Pachetul ordonat de 
cărţi de joc despre care am vorbit înainte 
se spune că are o entropie scăzută. 
Amestecând pachetul, distrugem ordinea 
iniţială şi creştem entropia. Când cărţile 
sunt complet amestecate, spunem că 
entropia pachetului atinge valoarea 
maximă, iar amestecând mai departe 
cărţile dezordinea lor nu mai poate creşte. 

2. Entropia poate fi concepută şi ca o 
măsură a capacităţii unui sistem de a 
efectua lucru mecanic (adică posibilitatea 
de a obţine de la el energie utilâ). O 
baterie complet încărcată are entropie 
scăzută, iar entropia creşte pe măsură ce 
bateria e folosită. O jucărie mecanică are 
entropie scăzută când i-am răsucit 
resortul, iar entropia creşte când resortul 
se destinde. Când e complet destins, 
putem să-i readucem entropia la o valoare 
mică răsucind din nou resortul. în acest 
caz, legea a doua nu e încălcată, fiindcă 
sistemul (jucaria mecanică) nu mai e izolat 
de mediu (noi). Entropia jucăriei scade, 
însă noi efectuăm lucru mecanic pentru a 
răsuci resortul, iar entropia noastră 


creşte. în ansamblu, entropia jucăriei + 
entropia noastră creşte. 

E destul de greu sā găsim pentru 
entropie un exemplu care să acopere 
ambele definiţii: cea a creşterii dezordinii 
şi cea a capacităţii de a efectua lucru 
mecanic. Un asemenea exemplu de 
creştere inevitabilă a entropiei sunt 
dormitoarele copiilor mei. înainte să se 
întoarcă după-amiaza de la şcoală, 
camerele lor sunt ordonate - se află într-o 
stare de entropie scăzută. Odată ajunşi 
acasă, jucându-se în spatele uşilor închise, 
entropia creşte foarte repede. Piese de 
lego, maşinuţe, pâpuşi, ursuleţi, 
farfurioare, tacâmuri şi tot felul de 
mâncăruri din plastic au fost scoase din 
cutiile lor şi zac răspândite la întâmplare 
pe podea. Singurul mijloc de a aduce 
camerele înapoi în starea de entropie 
iniţială scăzută este de a „aplica lucru 
mecanic extern sistemului” (de obicei sub 
forma mamei lor). Ar fi contrar legilor 
fizicii (sau a ceea ce se numeşte „legea a 
doua a familiei Al-Khalili”) ca, odată intraţi 
copiii într-un dormitor de entropie înaltă, 
fara lucru mecanic extern (cum ar fi 
amenințările verbale), copiii sa-i scadă 
entropia. 

Alt exemplu de creştere a entropiei este 
fumul de ţigară din sala de mese de la 


universitatea mea (ultimul refugiu al 
fumătorilor din campus). Când se aprinde 
o ţigară în zona rezervată fumătorilor, 
entropia e scăzută, fiindcă fumul se află 
într-un mic volum din sală. Dar graţie legii 
a doua a termodinamicii, curând avem cu 
toţii parte de fum. Legea a doua a 
termodinamicii spune că niciodată nu vei 
vedea fumul uniform distribuit în sală 
adunându-se la loc în coltul de unde a 


apărut. 

Vedem uneori exemple în care entropia 
pare să scadă. De pildă, un ceas e un 
sistem complex extrem de ordonat, 
fabricat dintr-o mulțime de piese de metal. 
Ai zice că asta încalcă legea a doua, dar 
de fapt nu-i decât o versiune mai 
complicată a exemplului cu jucăria 
mecanică. Ceasornicarul a efectuat un 
anumit efort pentru fabricarea ceasului, 
crescându-şi uşor entropia, în plus, 
extragerea metalului din minereu şi 
prelucrarea lui au produs o anumită 
cantitate de  câldură disipată, care 
compensează cu asupra de măsură mica 
scădere a entropiei ce rezultă din 
fabricarea ceasului. 

Dacă ni se pare vreodată că entropia 
scade, ne dăm seama mereu că sistemul 
considerat nu e izolat de mediu şi că, 


privind lucrurile la o scară mai mare, 
entropia va creşte întotdeauna. Putem 
considera că multe procese de pe Pământ 
- de la evoluţia vieţii la construirea unor 


sisteme complexe extrem de 
ordonate - reduc entropia pe 
suprafaţa planetei noastre. De 
la maşini şi computere la . 
verze, toate au entropie mal 
scazuta decât materiile prime 
din care sunt alcatuite. Şi 
totuși, legea a doua nu e 
incalcata, ceea ce am ignorat e 
faptul că nici macar Pământul 
nu poate fi considerat izolat de 
mediul său. Nu trebuie să 
uitam ca aproape intreaga 
viaţă de pe Pământ, deci toate 
structurile cu entropie scazuta, 
exista graţie luminii solare. 
Daca avem 1n vedere sistemul 
combinat Pământ + Soare, 
vedem că ẹntropia totală | 
creşte fiindcă radiaţia emisa 
de Soare in spaţiu (din care 
doar o parte e absorbită de 
Paman face ca entropia 
sistemului sa creasca cu mult 
mai mult decat scăderea ei 
corespunzatoare pe Pamant. 


SĂGEŢILE TIMPULUI 


Ce ne spun toate acestea? Am început prin 
a vorbi despre direcţia în care timpul 
curge. Vă amintesc că nu-i o direcţie în 
sens propriu (nord sau sud), şi nici măcar 
de o direcție în timp: este o direcţie a 
timpului, care poate avea doar două 
orientări opuse. Există două moduri de a 
alege o asemenea săgeată: fie consideram 
două evenimente şi ne întrebăm care s-a 
petrecut primul, fie, considerând o 
cantitate care se modifică, alegem o 
săgeată a timpului care să fie orientată în 

direcţia creşterii sau scaderii acelei 
cantități. 


Se spune adesea că motivul pentru care 
„vedem” timpul curgând într-o direcţie 
dată este acela că, la fel ca orice sistem 
fizic, creierul nostru se supune legii a 
doua a termodinamicii. Săgeata 
psihologică a timpului trebuie deci să fie 
mereu orientată în direcţia creşterii 
entropiei. Argumentul e îndoielnic. A 
spune ca entropia din creierul nostru 
creşte e o greşeală. La fel ca orice sistem 
biologic, creierul nostru foloseşte energie 
pentru a-şi menţine starea de entropie 
scăzută. într-o bună aproximaţie, entropia 
din creierul nostru rămâne constantă în 
cea mai mare parte a vieții. 

A doua lege a termodinamicii ne dă o 
săgeată a timpului mai generală şi mai 
puţin subiectivă decât săgeata psihologică 
a timpului care pare să fie încorporată în 
conştiinţa noastra. Definim astfel ceea ce 
se numeşte săgeata termodinamică a 
timpului, orientată mereu în direcţia 
creşterii entropiei. Din moment ce vedem 
întotdeauna că entropia din jurul nostru 
creşte, inevitabil săgeata termodinamică 
va fi orientată în aceeaşi direcţie ca 
sageata psihologicâ.— 

Cum ar fi dacă într-o bună zi entropia ar 


începe să scadă pretutindeni în univers? 
Am spune că săgeata termodinamică s-a 
inversat. Ce s-ar întâmpla atunci cu 
săgeata psihologică? Ar fi orientată în 
direcţia opusa? Am vedea zahărul 
„desdizolvându-se”, pachetele de cărţi de 
JOC 

„dezamestecându-se” şi fumul de ţigară 
adunându-se de peste tot din cameră şi 
dispărând în vârful unei ţigări aprinse? 

Unii cred ca raspunsul este nu. Ei 
apelează la ideea că procesele noastre 
mentale, care definesc săgeata 
psihologică, sunt procese chimice din 
creier, iar creierul, ca orice sistem fizic, 
trebuie să se supună legii a doua. Dacă 
dintr-un motiv oarecare entropia ar începe 
să scadă pretutindeni, asta ar include 
creierele noastre (şi procesele mentale), 
iar atunci s-ar inversa şi sageata 
psihologică. Eu nu sunt sigur că aşa stau 
lucrurile, fiindcă, după cum am arâtat, 
cred că creierele noastre luptă împotriva 
creşterii entropiei în exterior. Nu mi-e 
deloc limpede ce s-ar întâmpla în creierele 
noastre dacă entropia ar începe să scadă 
pretutindeni altundeva. 

Mai există două săgeți ale timpului care 
reflectă diferite tipuri de procese 
ireversibile din fizică. Prima e sâgeata 
măsurătorii cuantice. Atâta vreme cât un 


sistem cuantic (un atom, să zicem) e lăsat 
singur, iar noi nu încercăm să-i măsurăm 
proprietăţile, el rămâne pe deplin 
reversibil, în sensul că procesele care au 
loc în el se pot petrece înainte sau înapoi 
în timp. Dacă însă încercăm să examinăm 
sistemul (folosind un dispozitiv 
experimental, cum ar fi un detector, 
pentru a măsura poziţia unui atom, 


să zicem), este aleasă o sâgeată a timpului 
bine definită. Anumite proprietăţi sunt 
permanent influențate de actul 
masurātorii. 

Studii recente privind semnificația 
mecanicii cuantice sugerează câ sageata 
măsurătorii cuantice e în esenţă foarte 
asemănătoare sâgeţii termodinamice. Alt 
mod de a defini entropia este prin 
pierderea informaţiei. Salvând un fişier în 
computer, creezi ordine şi scazi local 
entropia. Situaţia opusă apare când ştergi 
un fişier: pierzi informaţie, iar entropia 
creşte. Se dovedeşte acum că sageata 
măsurătorii cuantice apare datorită unei 
pierderi asemănătoare de informaţie la 
nivel subatomic. Pentru a ne exprima în 
termeni de specialitate, coerenţa cuantică 
se scurge în mediul din jurul sistemului 
cuantic atunci când sistemul e examinat, 
crescând astfel entropia lui. Această 
pierdere a informaţiei cuantice seamănă 
cu felul în care căldura se scurge dintr-un 
obiect fierbinte în mediul mai rece din 


jurul lui. 
în fine, trebuie să mentionez o a patra 
săgeată a timpului: sageata 


materie/antimaterie. într-un experiment 
subtil, efectuat în 1998 la acceleratorul de 
particule de la CERN, s-a descoperit că 
este puţin mai probabil ca antimateria să 


se transforme în materie decât invers. 
Experimentul, numit CP-LEAR (Charge 
Parity experiment în the Low Energy 
Antiproton Ring - Experiment privind 
conjugarea de sarcină şi paritatea— în 
Inelul de Antiprotoni la 

Energie Joasă) n-a convins deocamdată 
întreaga comunitate a fizicienilor. Dacă 
însă e corect, pornind cu cantităţi egale de 
materie şi antimaterie sub forma 
particulelor subatomice numite kaoni, la 
un moment ulterior vor fi mai puţini kaoni 
de antimaterie decât kaoni de materie 
normală. Obţinem astfel la nivelul acestor 
particule o săgeată a timpului orientată în 
direcţia diminuarii antimateriei. 


STEPHEN HAWKING SE ÎNSALĂ 


Curând după ce mi-am început teza de 
doctorat în 1987, mă aflam în biblioteca 
universităţii pentru a efectua o cercetare 
bibliografică. Lucram la o problemă care 
presupunea un calcul laborios descriind ce 
se întâmplă când se ciocnesc două nuclee 
atomice, şi căutam în revistele de 
specialitate referinţe legate de problema 
mea. Cam plictisit, neputând să găsesc un 
anumit articol, m-am hotărât să caut 
lucrările recente ale lui Stephen Hawking 
doar fiindcă simţeam că studiile lui de 


cosmologie mi-ar oferi o  bine-venită 
abatere de la munca mea. Am găsit un 
articol din 1985 în care arăta că direcţia 
timpului ar putea fi inversată dacă 
universul ar începe să se contracte. Părea 
promiţător. Am fotocopiat articolul şi l-am 
citit în tren, în drum spre casă. 

Am urmărit raţionamentele din primele 
pagini, dar curând m-am blocat în calcule. 
în seara aceea am hotărât totuşi că s-a 
strecurat acolo o greşeală, insă cum nu 
puteam intra în detaliile matematice, 
simţeam că nu mă aflam pe un teren ferm. 
La urma urmei, el era un fizician celebru 
în lumea întreagă, iar eu abia îmi 
începeam cercetările în alt domeniu al 
fizicii. Ceea ce nu ştiam atunci era că 
Hawking înţelesese deja că, în acel articol 
care trezise atenţia multor fizicieni, 
trăsese concluzii false. Vreau totuşi să 
discut ideile din articol pentru a arâta că 
timpul e atât de derutant şi amăgitor, 
încât până şi o personalitate de anvergura 
lui Stephen Hawking se poate înşela. De 
fapt, a fost pentru mine fascinant sa vad 
câţi alţi fizicieni de renume şi-au păstrat 
ideile greşite privind acest subiect 
fundamental. — Totul decurge din 
neînțelegerea noţiunii de entropie. Voi 
începe prin a arăta pe scurt de ce a ajuns 
Hawking la concluzia lui controversată. 


Legea a doua a termodinamicii, care 
afirmă că entropia oricarui sistem izolat 
nu poate scâdea, trebuie să se aplice 
pretutindeni în univers. Aşadar, de ce nu 
s-ar aplica întregului univers? în fond, 
universul în ansamblu e prin definiţie un 
sistem izolat, din moment ce nu există 
nimic în afara lui. De fapt, entropia 
universului chiar creşte, deci universul 
trebuie să fi fost mai ordonat în trecut - 
trebuie să fi avut o entropie minimă la big 
bang, iar de atunci a devenit tot mai 
dezordonat. 

Veţi spune că trebuie să fii cam 
ambițios, ba chiar arogant, ca să vorbeşti 
despre entropia întregului univers, însă 
odată ce încercăm să-i deducem 
dimensiunea, forma şi vârsta, de ce nam 
face acelaşi lucru şi cu entropia lui? 
Pentru început, voi considera un „model” 
simplu de univers, care nu prea are de-a 
face cu realitatea, dar ne va ajuta să 
înţelegem rolul pe care îl poate juca legea 
a doua în evoluţia universului. Să ne 
închipuim o cutie etanşă în care toate 
moleculele de aer sunt concentrate într-un 
colt. Putem obţine asta dacă întregul aer e 
închis într- o sticlă aflată în colţ, care 
poate fi deschisă de la distanţă. Entropia 
cutiei în starea iniţială e scăzută, din 
moment ce conţinutul ei se află într-o 


stare ordonată, toate moleculele fiind 
înghesuite în sticlă. 

Cu timpul, aerul va ieşi din sticlă şi se 
va răspândi în întreaga cutie, ceea ce va 
duce la creşterea entropiei. Când 
moleculele de aer sunt distribuite uniform 
în cutie, entropia atinge o valoare maximă, 
iar sistemul ajunge la echilibru - 
echivalentul situației în care pachetul de 
carți de joc e complet amestecat. Există o 
probabilitate infimă ca la un moment 
ulterior sā gāsim toate moleculele înapoi 
în sticlă. 

Acum să ne închipuim o cutie mult mai 
mare (de dimensiunile unei galaxii, să 
zicem). Cu atât de multe molecule în 
interiorul cutiei, masa lor însumată e 
suficient de mare pentru a avea efecte 
gravitaționale. S-ar putea ca moleculele 
dintr-un grup să se apropie din întâmplare 
unele de altele la distante mai mici decât 
distanta 

medie dintre molecule. Atunci, ne 
aşteptăm ca gravitația să preia controlul şi 
să provoace atracţia lor reciprocă. Cu cât 
se adună laolaltă mai multe molecule, cu 
atât e mai puternică atracţia lor 
gravitaţională însumată asupra 
moleculelor din jur. Această aglomerare 
gravitaţională va face ca întregul aer să se 


înghesuie în  grămezi de diferite 
dimensiuni prin volumul cutiei, cu spaţii 
goale între ele. Ce s-a întâmplat cu 
entropia? Am început cu moleculele 
răspândite uniform prin întregul volum, şi 
cu entropia la o valoare maximă, şi am 
ajuns la ceea ce pare a fi o stare mai 
ordonată, aşa cum se întâmplă când aduni 
toamna frunzele uscate în grămezi. S-ar 
părea că gravitația a încălcat legea a 
doua. 

Dar nu-i aşa. Dacă ne închipuim 
creşterea entropiei ca pe un proces de 
„destindere”, atunci materia care e 
suficient de strânsă laolaltă pentru a simţi 
atracţia gravitaţională se va „destinde” pe 
măsură ce componentele ei gravitează 
împreună. O bilă aflată în vârful unui deal 
are entropie scăzută. Când se rostogoleşte 
la vale (sub acţiunea gravitaţiei) entropia 
ei creşte. Spunem că şi-a pierdut 
capacitatea de a efectua lucru mecanic. La 
scoală învăţăm că 

bila din vârful dealului are energie 
potenţială, care se transformă în energie 
cinetică pe măsură ce bila se rostogoleşte. 
La fel, o jucărie mecanică al cărei resort l- 
am comprimat (despre care am spus mai 
înainte că are entropie scăzută) posedă 
energie potenţială, care se pierde pe 


măsură ce resortul se destinde, iar 
entropia creşte. 

Gravitaţia face deci să crească entropia, 
dar asta tot nu explică de ce entropia din 
cutie poate creşte dacă ajunsese deja la 
un maximum. Răspunsul este că, în tot 
timpul cât moleculele sunt uniform 
separate, gravitația atrage în toate 
direcţiile, anulându-se astfel, iar entropia 
e la un maximum. Dacă din întâmplare 
(totul e posibil) moleculele dintr-o anumită 
regiune se găsesc la o distantă mai mică 
unele de altele decât 

distanţa medie, apare o abatere 
temporară de la entropia maximă 
(echilibru). Pentru ca legea a doua să 
remedieze situaţia, aceste molecule au 
două posibilităţi: fie se îndepărtează la loc 
unele de altele, ajungând în starea lor de 
echilibru iniţială, fie se  aglomerează 
gravitând laolaltă. în ambele cazuri, 
entropia creşte din nou la valoarea 
maximă. Ambele scenarii pot fi privite ca o 
destindere a sistemului, dar aveam două 
imagini diferite ale stării de entropie 
maximă. 

Suntem acum pregătiţi sa discutăm 
despre universul real. Hawking şi-a 
început raţionamentul afirmând că 
universul trebuie să fi avut o entropie 


minimă la big bang, şi, din moment ce se 
supune legii a doua a termodinamicii, s-a 
destins de atunci, deplasându-se câtre o 
stare de entropie maximă. 
El elaborase o teorie a universului care 
pretindea ca acesta să fie închis, şi credea 
că există suficientă materie pentru ca într- 
o bună zi expansiunea să se oprească, iar 
universul să colapseze într-un big crunch. 
Să ne amintim din capitolul 4 ca acesta e 
unul dintre scenariile posibile pentru 
soarta universului. Vom presupune în 
continuare până la sfârşitului capitolului 
că într-adevăr aceasta e soarta universului 
(deşi, după cum am arâtat, acum pare 
puţin probabil). 

în modelul lui Hawking, singularităţile 
big bang şi big crunch erau identice. La 
urma urmei, în ambele cazuri întreaga 
materie şi întreaga energie din univers ar 
fi strivite până la o densitate infinită şi 
dimensiune zero. Aşadar, 

dacă singularitatea big bang a fost o stare 
de entropie scăzută, la fel ar trebui să fie 
şi singularitatea big crunch. Rezultă că, pe 
măsură ce universul se contractă, entropia 
lui ar trebui să scadă, iar legea a doua a 
termodinamicii ar fi încălcată în cursul 
acestei faze. Hawking credea că starea de 
expansiune maximă reprezintă şi starea de 


entropie maximă. Prin urmare, starea de 
contractare a universului reprezintă 
inversarea în timp a fazei de expansiune. 

Dacă entropia începe să scadă în cursul 
fazei de contractare, atunci sageata 
termodinamică a timpului trebuie să se 
inverseze (din moment ce, prin definiţie, e 
orientată în direcţia creşterii entropiei), 
iar dacă sageata noastră subiectivă 
(psihologică) e mereu aliniată în aceeaşi 
direcţie cu cea termodinamică, şi timpul 
nostru va curge invers. Asta înseamnă că, 
în loc să fie un eveniment din viitorul 
nostru, big crunch-ul ar fi un eveniment 
din trecutul nostru. Presupun, desigur, că 
oamenii vor supravieţui miliardele de ani 
necesare pentru a testa asta, dar nici în 
acest caz n-am vedea universul 
contractându-se. Odată ce timpul nostru 
ar curge invers, am crede ca universul 
continuă să se extindă. în plus, n-am 
constata nici o încălcare a legii a doua a 
termodinamicii - pentru noi, entropia ar 
creşte, aşa cum e normal. Cea mai 
fascinantă concluzie pe care o tragem din 
această situaţie ciudată este că universul 
ar putea de fapt acum colapsa, iar numai 
pentru că avem o săgeată a timpului 
orientată în direcţia creşterii entropiei 
credem greşit ca universul se extinde! 

Nu ştiam pe atunci ca ideea inversării 


direcţiei timpului într-un univers care 
colapsează a fost lansată iniţial de Thomas 
Gold în anii 1960. Hawking a încercat să 
aşeze ideea pe baze teoretice mai ferme, 
apelând la natura cuantică a celor două 
singularităţi. De fapt, comportamentul 
universului în apropierea momentului de 
expansiune maximă ar fi foarte straniu în 
descrierea iniţială a lui Hawking. Să 
presupunem că un om supravieţuieşte 
trecerii de la faza de expansiune la cea de 
contractare, aflându-se într-o navă 
spaţială. Săgeata timpului, pentru el, s-ar 
inversa brusc, şi n-ar ţine minte momentul 
de expansiune maximă, fiindcă acesta s-ar 
afla acum în viitorul lui. 

Dar iată obiecţia mea la această idee. 
Mai întâi, Hawking a folosit termenii 
„expansiune”, „contractare” ŞI 
„supravieţuire în perioada de trecere de la 
expansiunea maximă la faza de 
contractare”. Acest limbaj presupune 
existenţa unei săgeți a timpului externe, 
separate, orientată de la big bang la big 
crunch. Altminteri, nu există nimic care să 
distingă între cele două, şi nu putem 
spune care a fost „inainte” şi care „după”. 
Când se spune că am putea crede „greşit” 
că trăim în faza de expansiune, dar „în 
realitate” trăim în faza de colaps, avem 
nevoie de un timp extern care să acţioneze 


ca un judecator pentru a ne spune ce face 
de fapt universul. Nu cunoaştem o 
asemenea sageata a timpului, iar a sugera 
că ar putea exista una aminteşte de 
discuţia mea precedentă privind un 
ipotetic timp extern în raport cu care am 
avea nevoie să masuram ritmul curgerii 
timpului nostru. lar dacă nu există o 
direcţie preferenţială globală a timpului 
care să caracterizeze fazele de expansiune 
şi contractare, atunci big crunch-ul ar 
trebui să fie într-adevăr echivalent cu big 
bang-ul, şi să marcheze şi el începutul 
timpului. Timpul ar curge deci de la 
ambele singularităţi, în direcţii opuse, 
câtre sfârşitul timpului la expansiunea 
maximă. 

Voi sublinia această problemă a unui 
sfârşit al timpului luând în considerare 
soarta unui om care supravieţuieşte într-o 
navă spaţială în apropierea momentului de 
expansiune maximă. El calculează că 
universul va ajunge la expansiunea 
maximă la ora trei în după-amiaza acelei 
zile (să numim acel timp T-max). E 
conştient de faptul ca săgeata timpului 
său e pe punctul să se inverseze. Cu o 
secundă înainte de ora trei totul e normal, 
iar el ştie că mai are de aşteptat o 
secundă. Ce se va întâmpla cu două 
secunde mai târziu? Este ora trei şi o 


secundă, şi ne aflăm în faza de 
contractare. Dacă săgeata timpului e 
acum inversată, iar toate procesele din 
interiorul navei se desfăşoară invers în 
timp, atunci ceasul va arâta ora trei fără o 
secundă.  Astronautul va crede în 
continuare că universul mai are o secundă 
de expansiune. 

Nici şi cu o milionime de secundă 
înainte de T-max nu s-ar întâmpla nimic 
deosebit, însă cu două milionimi de 
secundă mai târziu el va crede mai 
departe că il desparte o milionime de 
secundă de T-max. Ne putem apropia 
oricât de mult de T-max, dar nu va exista 
niciodată un timp ulterior lui. T-max ar 
marca într-adevăr sfârşitul timpului. 

Obiecţiile de mai sus nu demonstrează 
că Hawking s-a înşelat, ci că limbajul 
folosit presupune o săgeată a timpului 
suplimentară, care nu schimbă direcţiile la 
T-max şi la care nu ne putem raporta. 

După ce a discutat despre teoria lui cu 
alti fizicieni, Hawking şi-a dat seama 
imediat câ nui nevoie ca la big crunch 
universul să se întoarcă într-o stare de 
entropie scăzută, deci nu trebuie să aibă 
loc o inversare a direcţiei săgeţii timpului. 
Entropia universului poate continua să 
crească din faza de expansiune în faza de 
contractare. Din păcate, Hawking s-a 


îmbolnăvit de pneumonie şi n-a putut scrie 
imediat un articol în care să explice 
greşeala sa. Tin minte ca citeam 
bestsellerul lui Scurtă istorie a timpului în 
tren, la un an după ce apăruse, şi am fost 
cuprins deopotrivă de uimire şi de 
admiraţie faţă de onestitatea lui Hawking. 
Ţin minte mai ales ca m-am simţit 
stânjenit că zâmbetul meu stupid atrăsese 
atenţia celorlalţi calatori. 

Cum putem aşadar înţelege diferenţa 
dintre big bang-ul de entropie scăzută şi 
big crunch-ul de entropie ridicata? O 
explicaţie este aceea că spaţiul în 
apropierea celor două singularităâţi are 
geometrii diferite. Credem acum că 
găurile negre sunt rezervoare de entropie. 
Cu cât sunt mai mari, cu atât e mai mare 
entropia lor. Din moment ce big crunch-ul 
poate fi considerat gaura neagră absolută, 
care a înghiţit întregul univers, ar trebui 
să aibă o entropie extrem de ridicată. 
Dimpotrivă, big bang-ul e asemenea unei 
găuri albe, şi ar avea o entropie foarte 
scăzută. 

Explicaţia nu e însă mulţumitoare. În 
fond, unde apare gravitația? Unde apare 
expansiunea? Şi cum de s-a aflat universul 
la început într-o stare de entropie atât de 
scăzută? 

La prima vedere, s-ar parea că universul 


se află acum într-o stare de entropie 
scăzută. Stelele sunt pete fierbinţi în 
spaţiu, care radiază căldură în jur şi fac ca 
entropia să crească (să ne amintim că 
transferul de câldură e o modalitate de a 
defini entropia). Când o stea încetează să 
strălucească, ea s-a destins complet şi se 
află într-o stare de entropie ridicată 
(indiferent dacă sfârşeşte sau nu ca o 
gaură neagra). Va exista aşadar un 
moment în viitorul îndepărtat când toate 
stelele vor fi ars până la capăt, iar radiaţia 
lor se va fi răspândit uniform în spațiu 
(entropie ridicată). Apare însă aici o 
problemă delicată, pe care fizicienii au 
încercat s-o eludeze cu mai mult sau mai 
puţin succes. La începutul universului, 
înainte ca stelele şi galaxiile să se 
formeze, înainte chiar ca materia să aibă 
ocazia să se formeze din energie pură, 
universul s-a aflat într-o stare de echilibru 
termic, energia lui fiind răspândită 
uniform, aşa încât nici o regiune din 
spațiu nu era mai fierbinte decât oricare 
alta. Evident, aceasta e o stare de entropie 
maximă. Aşadar, cum a fost posibil sā se 
formeze stelele? 

Un răspuns ar fi următorul: e adevărat 
că universul a început într-o stare de 
entropie maximă, dar pe atunci era foarte 
mic; entropia lui avea valoarea maximă 


posibilă corespunzând unui univers de 
acea mărime. Universul a trecut apoi 
printr-o perioadă de expansiune rapidă 
(inflaţie), iar valoarea maximă a entropiei 
pe care o putea avea a crescut 
spectaculos. Entropia lui reală a devenit 
brusc mult mai mică decât acea valoare 
maximă posibilă, apărând astfel un „gol de 
entropie”. 

în cartea sa The Emperor 's New Mind, 
Roger Penrose critică această idee, 
afirmând că inversarea timpului ar trebui 
să se aplice dacă şi atunci când universul 
ar colapsa în cele din urmă într-un big 
crunch. Pe măsură ce se contractă, golul 
de entropie va scădea până când universul 
va ajunge la o dimensiune pentru care 
entropia are valoarea maximă posibilă. 
Orice contractare ulterioară ar face ca 
entropia să scadă şi mai mult, încălcând 
legea a doua. 

Cum putem înţelege deci această 
asimetrie între cele două singularităţi? Ne 
poate ajuta gravitația? O diferenţă 
evidentă între faza de expansiune şi cea 
de contractare este că în prima condiţiile 
cuantice (oricare vor fi fost ele) sunt cele 
care au provocat expansiunea universului. 
Pe de altă parte, faza de contractare se 
datorează în întregime atracției 
gravitaționale a materiei din univers. Ca 


atare, originile fizice ale expansiunii şi 
contractării sunt diferite. Am vrea totuşi 
să  explicăm evoluţia universului în 
termeni de entropie. 


Altă diferenţă adesea menţionată este 
că un, , 


univers foarte bătrân aflat în contractare 
n-ar mai avea stele care sa arda. Ar fi 
alcătuit în întregime din radiație cosmică 
de fond rece, stele moarte şi găuri negre - 
evident, un peisaj de entropie ridicată. 
Dar nu e singurul scenariu posibil. Pentru 
a simplifica lucrurile, să presupunem că 
universul în contractare conţine doar 
lumină de energie joasă (fotoni) şi gauri 
negre. Hawking a arâtat ca gaurile negre 
se evaporă, aşa încât ne putem imagina un 
univers bătrân - dacă ar avea la limită 
suficientă materie pentru a fi un univers 
închis, ar dura foarte mult până când 
gravitația să inverseze expansiunea - în 
care toate găurile negre s-au evaporat. 
Nu-i clar dacă ar lăsa în urma lor 
singularităţi goale, nude, dar în caz 
contrar universul ar fi în cele din urmă 
alcătuit doar din radiaţie rece. 


O POSIBILĂ SOLUŢIE încă n-am explicat 
cum s-au putut forma de la bun început 
stelele şi galaxiile. Asta s-ar fi putut 
întâmpla numai dacă ar fi existat 


neregularități sau încreţituri în textura 
spaţiului pentru ca acolo densitatea 
materiei să fie mai mare decât cea medie. 
Dacă spaţiul nu se extinde prea repede, e 
inevitabil ca materia din acele regiuni să 
se aglomereze şi mai mult. Situaţia e 
asemănătoare cu cea din exemplul 
moleculelor de aer dintr-o cutie, despre 
care am vorbit înainte. In acel caz, 
volumul din interiorul cutiei nu se extinde, 
iar regiunile cu densitate puţin mai mare 
apar din pură întâmplare. La începutul 
universului, acele regiuni unde materia s-a 
aglomerat s-au încălzit în cele din urmă 
atât de mult, încât s-a declanşat fuziunea 
nucleară, iar astfel s-au născut stelele. 
Gradul de încretire (neregularitate) a 
trebuit să fie însă exact cel potrivit. Dacă 
ar fi fost prea mic, materia nu s-ar fi 
aglomerat niciodată, iar galaxiile şi stelele 
(precum şi oamenii) n-ar mai fi apărut. Pe 
de altă parte, dacă spaţiul ar fi fost prea 
încreţit, atunci marea densitate a materiei 
în acele regiuni ar fi provocat rapid 
formarea unor găuri negre uriaşe. 

Chiar dacă nu înţelegem originea 


acestor neregularități, am putea cauta 
măcar dovezi experimentale că ele au 
existat la începutul universului. A fost 
prezis teoretic că ele ar trebui să apară ca 
minuscule variaţii de temperatură în 
radiaţia cosmică de fond, care, aşa cum 
am văzut în capitolul 4, este radiaţia 
rămasă de la big bang. Efectul trebuia să 
fie însă atât de mic, încât nu putea fi 


detectat de pe Pământ. în 1992, NAŞA a 
anunţat că satelitul COBE (Cosmic 
Background Explorer - Exploratorul 
Fondului Cosmic) a detectat diferențe în 
temperatura radiației de fond exact de 
marimea prezisă. Această descoperire a 
fost considerată dovada finală a faptului 
că modelul big bang este corect, dar unii 
astronomi au spus că e o exagerare, iar 
rezultatul obţinut de COBE n-a făcut decât 
să vină în sprijinul ideilor noastre despre 
formarea galaxiilor. 

Oare lucrurile se potrivesc acum? 
Entropia universului a pornit de la o 
valoare scăzută la big bang? Va continua 
să crească chiar dacă universul va colapsa 
într-un big crunch, oferindu-ne o săgeată a 
timpului care nu se inversează? Cred că 
da - presupunând, desigur, că universul va 
colapsa la un moment dat, ceea ce e 
improbabil. 

Imediat după big bang, universul era 
fierbinte şi avea multă energie, deci se 
afla într-o stare de entropie scăzută. Pe 
măsură ce s-a extins, s-a răcit. Entropia lui 
a crescut rapid, dar nu pe seama vreunui 
transfer termic; ne putem gândi că 
energia a fost convertită în lucru mecanic 
pentru expansiune. 

Universul râcindu-se, o infimă cantitate 
de energie a fost zăvorăâtă în atomii de 


hidrogen. Apoi, graţie încreţiturilor din 
spaţiu care au oferit germenii pentru 
formarea stelelor, gravitația a putut face 
curând ca acei atomi să se aglomereze 
pentru a forma galaxiile şi stelele din ele. 
S-au creat astfel condițiile pentru 
eliberarea treptată a acestei energii din 
atomi prin fuziunea nucleară. 

Dacă galaxiile şi stelele nu s-ar fi 
format, universul ar fi disparut de mult 
prin moarte termică. Ar fi fost acum un loc 
întunecat şi rece. Energia zăvorâtă în stele 
nu face decât să amâne 
inevitabilul. Intr-un anumit sens, moartea 
termică a universului e deja în curs. De 
fapt, galaxiile nu sunt decât mici centre de 
rezistenţă izolate faţă de entropia care 
creşte rapid în jurul lor. Radiația de fond 
de microunde, cu temperatura ei de doar 
trei grade deasupra lui zero absolut, este 
dovada ca universul s-a destins deja 
aproape complet. 

Unii autori cred că moartea termică a 
universului nu se va petrece niciodată, 
chiar dacă expansiunea va continua pe 
veci. Din moment ce spaţiul disponibil 
pentru materia din univers creşte mereu, 
susţin ei, va fi mereu mai mult loc în care 
el să se răspândească. E fals. Odată ce 
materia şi radiaţia sunt uniform 


răspândite prin spaţiu, orice expansiune 
ulterioară nu va face decât să reducă 
densitatea (cantitatea de materie dintr-un 
volum dat), şi nu va modifica starea de 
echilibru. 

într-un univers sortit să colapseze sub 
propria-i gravitație entropia va continua 
sa crească. N-are importanţă dacă nu va 
conţine atunci decât radiaţie rece, fiindcă 
nu-i nevoie de aglomerare gravitaţională 
în sensul obişnuit. Big crunch-ul nu 
seamână cu formarea galaxiilor de la 
începutul universului. în cursul colapsului, 
întregul univers se închide în sine însuşi. 
Cel mai bun mod de a concepe asta e să 
privim universul ca pe un resort. 
Expansiunea e ca întinderea resortului. 
Dacă e întins prea mult, nu va reveni 
niciodată la starea iniţială în formă 


de spirală. Dacă întinderea e mai blândă, 
se va lăsa tras până la un punct, dar va 
reveni apoi la starea iniţială. în acelaşi fel, 
universul la expansiunea maximă posedă 
în continuare energie potenţială 
gravitaţională. Entropia maximă e atinsă 
la big crunch, care marchează sfârşitul 
timpului: vârful săgeţii termodinamice a 
timpului. 

în explicaţia de mai sus am simplificat 
mult lucrurile. Am spus că deocamdată nu 
s-a ajuns la un consens real în privinţa 
săgeţii timpului în cosmologie, iar 
raţionamentul prezentat este departe de a 
fi ultimul cuvânt în această problemă. 

După ce aţi văzut cât de derutant poate 
fi timpul ca noţiune de sine stătătoare, 
sunteţi în sfârşit pregătiţi pentru 
întâlnirea cu teoria relativităţii speciale, în 
care Einstein a reuşit să contopească 
spaţiul şi timpul pentru a forma spațiul- 
timp 4-dimensional. Nu vă speriaţi. în 
comparaţie cu divagaţiile adesea metafizic 
suprarealiste din acest capitol, 
relativitatea specială vi se va părea de o 
claritate cristalină. Vă îndoiţi cumva? 

28.în original, What is time? („Ce e 
timpul?”), în loc de What time is it? („Cât 
e ceasul?”). (N. t.) 


29. în afară de problema puterii de 
calcul, subliniată aici de Al-Khalili, mai e 
şi problema determinării poziţiilor şi 
vitezelor particulelor la un moment dat. 
Pentru a afla evoluţia unui sistem fizic, ar 
trebui să le cunoaştem cu precizie 
absolută. Există sisteme fizice simple (cu 
un număr mic de componente) la care o 
infimă imprecizie în cunoaşterea poziţiilor 
şi vitezelor la un moment dat conduce la o 
imprecizie uriaşă în estimarea evoluţiei 
după foarte scurt timp. (N. t.) 

30.îmi dau seama că folosirea 
cuvântului „impredictibil” poate induce în 
eroare. Mecanica cuantică e 
impredictibilă doar în acelaşi fel în care e 
impredictibil rezultatul atunci când dai cu 
banul. Dacă însă arunci o monedă de o 
sută de ori, atunci cam jumatate din 
rezultate vor fi cap, iar cealaltă jumatate 
pajură. Există deci o regulă statistică bine 
definită care se aplică în cazul unui număr 
mare de încercări. Mecanica cuantică 
poate fi concepută în felul acesta. (IV. a.) 

31. Se vorbeşte în general despre trei 
principii (legi) ale termodinamicii, dar 
există şi principiul zero care afirmă 
tranzitivitatea echilibrului termic 
(temperaturii): dacă două sisteme sunt în 
echilibru termic cu un al treilea, ele se 
află în echilibru termic între ele. (N. t.) 

32. Desigur, amestecând mai departe 
cărţile de joc ele vor fi dezordonate în alt 


fel, dar nu vom putea spune că sunt mai 
dezordonate. (N. a.) 

33. Pentru o discuţie amplă privind 
săgeata timpului şi o critică a noţiunii de 
săgeată termodinamica, vezi Richard 
Muller, Acum. Fizica timpului (Editura 
Humanitas, Bucureşti, 2020). (IV. t.) 

34. Conjugarea de sarcină (C) 
transformă particulele în antiparticulele 
lor, şi viceversa; prin transformarea de 
paritate (P), cele trei axe spaţiale ale unui 
sistem de coordonate sunt inversate (ca şi 
cum ai obţine imaginea în oglindă a unui 
obiect). Experimentul citat demonstrează 
că, aplicând simultan aceste două 
transformări, legile fizicii nu rămân 
neschimbate (simetria CP e violata). (N. t.) 

35.Concluzia iniţială a lui Stephen 
Hawking şi recunoaşterea ulterioara a 
erorii sunt bine 


documentate, dar exista alți fizicieni, la fel 
de celebri, care n-au avut aceeaşi 
onestitate şi integritate ca Hawking, şi n- 
au făcut o retractare publică după ce 
teoriile lor au fost infirmate. Hawking 
însuşi spunea: „Ar trebui să existe o 
revistă pentru retractări, în care oamenii 
de ştiinţă să-şi recunoască greşelile. 
Probabil însă că nu s-ar găsi prea mulţi să 
publice în ea.” (N. a.) 


Timpul lui Einstein 


„A, asta explică totul”, a reluat Pâălărierul. 
„Timpul nu suportă să fie bătut. Dar, să 
ştii, dacă te-ai înțelege bine cu el, ar fi 
gata să facă tot ce doreşti cu ceasul tau. 
[...] dar poţi păstra ora unu şi jumătate cât 
de mult doreşti.” — LEWIS CARROLL - 
Alice in Tara minunilor— 


CE-I ATÂT DE SPECIAL ÎN 
RELATIVITATEA SPECIALĂ? 


Acest capitol este, într-un fel, sala 
maşinilor pentru cartea de faţă. Până 
acum, v-am cerut să vă  închipuiţi 
dimensiuni suplimentare, să acceptaţi că 
gravitația poate curba spaţiul şi timpul şi 
să mă credeţi pe cuvânt în legătură cu 
ceea ce bănuim că se întâmplă atunci 
când cazi într-o gaură neagră. N-am 
aprofundat însă aceste idei suficient 
pentru a vă face să  înţelegeţi 
raţionamentele care au condus la ele, ceea 
ce ar fi depăşit cadrul cărţii de faţă. Altfel 
stau lucrurile cu acest capitol. Nu pot lăsa 
deoparte raţionamentul care a condus la 


perspectiva lui Einstein asupra spaţiului şi 
timpului. Veţi vedea aici adevaratul sau 
geniu şi, sper, veţi înţelege concluziile 
inevitabile, dar uimitoare, la care a fost 
obligat să ajungă. 

Cu zece ani înainte de a-şi publica în 
1915 teoria relativităţii generale, Einstein 
a arătat cum sunt legate între ele spaţiul 
Şi timpul. Aici apare ideea de timp ca a 
patra dimensiune. Teoria lui s-a numit 
relativitatea specială, iar abia după ce a 
înţeles structura acestui „spaţiu- timp” şi- 
a putut îndrepta atenţia asupra teoriei lui 
generale, în care a arătat cum poate curba 
gravitația spaţiul-timp. 

Einstein a prezentat lumii teoria 
relativităţii (numită acum relativitatea 
specială) în 1905, pe când avea 26 de ani, 
dar s-a gândit la noţiunile care au condus 
la ea încă din adolescentă. Einstein e 
celebru azi pentru relativitatea specială, 
deşi ea a fost înlocuită câţiva ani mai 
târziu de relativitatea generală, iar 
confirmarea experimentala a acesteia l-a 
facut cunoscut publicului larg. Articolul lui 
Einstein despre relativitatea specială n-a 
fost nici macar considerat cea mai 
importantā lucrare a sa din 1905. A 
trebuit să treacă un timp până să-şi 
găsească ecou. Să ne amintim că a primit 
Premiul Nobel pentru demonstrarea 


faptului că lumina e compusă din 
particule. Aşadar, ce face ca teoria 
specială să fie atât de specială? 

Prezentările relativităţii speciale 
adresate publicului larg susţin adesea că e 
vorba de celebra formulă 


E = mc 


Este adevărat, iar această formulă 
simplă e cea care ne-a condus spre era 
atomică, însă relativitatea specială e mult 
mai profundă. E ca şi cum ai reduce 
revoluţia industrială la apariţia motorului 
cu aburi. în realitate, revoluţia industrială 
a însemnat mult mai mult decât o unică 
invenţie. Nu-i vorba doar că puterea 
politică a trecut de la proprietarii de 
pământuri la capitaliştii industriali, dar, 
odată cu apariţia ulterioară a motorului cu 
combustie internă şi a electricităţii, a avut 
loc o schimbare radicală în viaţa 
oamenilor de rând. in mod asemănător, 
relativitatea specială înseamnă mult mai 
mult decât E = mc“, ea a vestit o revoluţie 
în fizică. A arâtat că vechile noţiuni de 
spaţiu şi timp trebuiau înlocuite cu 
concepte noi, atât de puţin familiare, încât 
nici azi nu ne putem dezbăra de „vechile 
noțiuni”. Einstein a demonstrat că spaţiul 
Şi timpul pe care chiar şi acum majoritatea 
oamenilor le consideră „de bun- simţ” sunt 


noţiuni false, iar toate experimentele 
efectuate de atunci au confirmat, cu tot 
mai mare precizie, ca Einstein a avut 
dreptate. Vom vedea în acest capitol de ce 
le-a fost atât de greu multor oameni să-i 
accepte ideile, chiar şi după o sută de ani. 


Formulând legile mişcării, Newton a 
desăvârşit edificiul mecanicii clasice. Ele 
descriu mişcarea obiectelor şi felul în care 
forţele precum gravitația acţionează 
asupra acestora accelerându-le, frânându- 
le sau schimbându-le direcţia de mişcare. 
Cea mai 

cunoscută dintre legi e pesemne a treia 
(vă amintiţi probabil din şcoală că fiecărei 
acţiuni îi corespunde o reacțiune egală şi 
de sens contrar), dar (din pura 
coincidenţă, la fel ca în termodinamică) 
cea mai importantă este a doua, care ne 
spune cum se comportă un corp atunci 
când e împins. 

Toate obiectele aflate în mişcare pot fi 
împărţite în două categorii: cele care nu 
resimt vreo forţă (şi fie sunt în repaus, fie 
se deplasează în linie dreaptă cu viteză 
constantă) şi cele aflate sub influenta unei 
forte care le schimbă viteza sau direcţia 
de deplasare. Din a doua categorie fac 
parte obiectele în cădere, o maşină care 
accelerează, frânează sau coteşte, ba 


chiar şi o bilă care se rostogoleşte pe o 
suprafaţă plată, fiindcă rezistenţa aerului 
şi frecarea sunt forţe care acţionează 
pentru a încetini bila. Legile de mişcare 
ale lui Newton acoperă toate cazurile de 
mai sus cu o precizie care, în situaţiile din 
viaţa de zi cu zi, e remarcabilă. 

Teoriile relativităţii ale lui Einstein nu 
se limitează la enunţarea unor legi de 
mişcare. El a avut nevoie de două teorii 
fiindcă trebuia să facă deosebirea între 
cele două categorii de mişcare pomenite 
mai sus. Relativitatea specială se ocupă de 
corpuri în mişcare liberă la viteză 
constantă şi în absenţa gravitaţiei. Când 
apare forţa gravitaţională, trebuie sā ne 
îndreptăm spre relativitatea generală. 

Aţi vazut deja câ legea newtoniană a 
gravitaţiei e doar o aproximaţie a 
relativităţii generale, dar funcţionează 
foarte bine în câmpuri gravitaționale 
slabe, cum e cel al Pământului. La fel, 
legile de mişcare ale lui Newton sunt doar 
o aproximare a relativităţii speciale, însă 
diferenţele apar numai când obiectele se 
deplasează cu viteze foarte mari. în viaţa 
de zi cu zi ne putem mulţumi cu precizia 
mecanicii newtoniene. Chiar şi NAŞA 
foloseşte 

legile lui Newton pentru a calcula 
traiectoria pe care trebuie s-o urmeze o 


rachetă pentru a ajunge la Lună, iar 
rachetele sunt pesemne obiectele cele mai 
rapide la care ne gândim de regulă. 
Desigur, vitezele mari despre care vorbesc 
eu, cele la care legile lui Newton 
încetează să mai fie valabile, sunt mult 
mai mari decât vitezele atinse azi de 
rachete. De fapt, suntem nevoiţi să apelam 
la relativitatea specială doar în cazul 
corpurilor a caror viteză e o fracțiune 
semnificativă din viteza luminii (trei sute 
de mii de kilometri pe secundă). în cele ce 
urmează voi da adesea exemple de obiecte 
care se deplasează cu viteze apropiate de 
cea a luminii, dar asta numai pentru a 
sublinia clar efectele relativiste, aşa că nu 
trebuie să luaţi exemplele ad litteram. 
Tradițional, relativitatea specială e 
explicată în mai multe moduri. De obicei, 
se deduce un set de ecuaţii algebrice 
numite ecuaţiile transformărilor Lorentz. 
Nu vă îngrijoraţi, nu vom urma această 
cale. Al doilea mod presupune folosirea 
unor grafice numite diagrame spaţiu-timp. 
Mulţi autori de cărţi adresate publicului 
larg apelează la asemenea diagrame 
fiindcă se gândesc că sunt mai simplu de 
interpretat decât ecuaţiile abstracte. într- 
un fel, e adevărat. Majoritatea oamenilor 
sunt familiarizați cu tot soiul de grafice. 
Ziarele şi televiziunile prezintă evoluţia 


popularității partidelor politice în 
sondajele de opinie sau fluctuațiile 
preţurilor acțiunilor de la bursă. 
Companiile îşi prezintă datele în 
rapoartele anuale sub formă de diagrame 
sectoriale sau  histograme. Asemenea 
metode grafice dau multe informaţii şi 
sunt simplu de interpretat, dar diagramele 
spaţiu-timp sunt cu totul altceva. Dacă ai 
înclinații matematice, le vei găsi probabil 
foarte utile, altminteri însă vor fi aproape 
la fel de impenetrabile ca formulele 
algebrice. Voi urma aşadar o a treia cale 
pentru a explica ideile lui Einstein. Mă voi 
limita la cuvinte. 

în fond, despre ce e vorba? Vă întrebaţi 
pesemne de ce nu m-am apucat pur şi 
simplu să explic, în locul acestei 
introduceri obositoare. Relativitatea 
specială merită însă respect. Concluziile ei 
oferă materie primă pentru o mare parte 
din SF şi sunt sinonime cu numele lui 
Finstein. Drept exemplu, voi cita două 
dintre cele mai frecvente întrebări puse în 
fizica modernă: 

e De ce nu poate câlăâtori nimic mai 
repede decât lumina? 

e De ce ticâie ceasurile mai lent atunci 
când ne deplasăm foarte repede? (Asta n- 
are legătură cu ceasurile deşteptăâtoare 
care sunt azvârlite prin dormitor.) 


Când cineva îmi pune aceste întrebări, îi 
raspund de regulă că trebuie sa urmeze 
un curs de relativitate specială dacă vrea 
să ajungă la esenţa lucrurilor, caci e 
nevoie să treci printr-un 


număr de paşi logici ca să te convingi. În 
capitolul de faţă vă voi conduce prin aceşti 
paşi. Dacă nu vă interesează răspunsurile 
la întrebările de mai sus şi sunteţi dispuşi 
să acceptaţi că nimic nu poate calatori mai 
repede decât lumina şi că ceasurile care 
se deplasează rapid ticâie mai lent, atunci 
puteţi sări peste următoarele câteva 
pagini, dar, odată ce aţi ajuns atât de 
departe, cred că n-o veţi face. 


CELE DOUĂ FETE ALE LUMINII 


Am vorbit despre proprietăţile stranii ale 
luminii la începutul capitolului 5, drept 
introducere la găurile negre. Mă întorc 
acum la problema luminii nu doar fiindcă 
e „util”, ci fiindcă stă la baza întregii 
relativităţi speciale. 

în secolul XIX, Thomas Young (englezul 
care a contrazis ideea lui Newton că 
lumina e alcătuită din particule) şi James 
Clerk Maxwell (scoţianul care a descoperit 
că lumina e o undă electromagnetică) au 
arâtat fara putinţă de tagadă că lumina se 


comportă la fel ca undele. Există azi 
numeroase experimente care dezvaluie 
clar şi elegant natura ondulatorie a 
luminii. E drept, mecanica cuantică a 
arătat apoi că, în anumite condiţii, lumina 
se poate comporta şi ca un fascicul de 
particule, dar în cele ce urmează vom face 
apel la natura ei ondulatorie. 

O proprietate importantă a undelor este 
că ele au nevoie de ceva în care să se 
deplaseze, un mediu prin care vibraţiile se 
pot propaga. Când vorbeşti cu cineva care 
stă lângă tine, undele sonore călătorind de 
la gura ta la urechea lui au nevoie de 
aerul dintre voi prin care să se deplaseze. 
La fel, valurile de pe suprafaţa marii au 
nevoie de apă, iar „cocoaşa” care se 
deplasează de-a lungul unei frânghii când 
smuceşti unul din capete are nevoie de 
frânghie. E limpede, fără mediul care s-o 
transporte, nu poate exista nici o undă. De 
aceea fizicienii din secolul XIX erau 
convinşi ca lumina, odată ce se confirmase 
că e o undă, avea şi ea nevoie de un 
mediu. lar fiindcă nimeni nu văzuse un 
asemenea mediu, trebuiau să găsească o 
modalitate de a-i demonstra existenta. 

A fost botezat eterul luminifer - a nu se 
confunda cu substanţa chimică folosită ca 


anestezic - şi s-a declanşat cautarea lui. 
Dacă într-adevăr exista, trebuia să aibă 


anumite proprietăţi. Mai întâi, trebuia să 
cuprindă întregul spaţiu pentru ca lumina 
stelelor sa ajungă la noi, sa existe 
pretutindeni, chiar şi în spaţiul gol din 
interiorul atomilor. O proprietate 
importantă a eterului era câ nu putea 
interacţiona cu obiectele materiale, deci 
nu putea fi antrenat atunci când acestea 
se deplasau - ceea ce fusese confirmat 
încă din 1729 printr- o proprietate a 
luminii numită aberaţie. 

Nimic altceva nu se ştia despre eter. Se 
spera că progresele din domeniul opticii 
vor începe să lămurească lucrurile, dar 
nimeni nu se aştepta la ceea ce avea să 
urmeze. 

în 1907, A.A. Michelson a devenit 
primul american laureat Nobel în fizică 
pentru un experiment efectuat în 1887 
împreună cu E.W. Morley - pesemne cel 
mai celebru experiment din întreaga 
istorie a fizicii. Michelson inventase un 
dispozitiv numit interferometru, care se 
baza pe natura ondulatorie a luminii 
pentru a măsura timpul în care un fascicul 
de lumină parcurge o distanţă dată, dar 
nimeni nu putea să prevadă că rezultatul 
experimentului sau va fi crucial. Pentru a-i 
înţelege importanţa trebuie să cercetăm 
mai atent felul în care se deplasează 
undele. 


Fizica ne spune că toate undele 
călătoresc cu o viteză care nu depinde de 
viteza sursei lor. Gânditi-vă la sunetul unei 
maşini care se apropie în mare viteză. 
Undele sonore ajung la urechea ta 
înaintea maşinii fiindcă se deplasează mai 
repede, dar viteza lor e dată de rapiditatea 
cu care le pot transmite moleculele de aer 
în vibraţie. Ele nu ajung la tine mai repede 
pentru că ar fi cumva „impinse” de maşina 
aflată în mişcare. Ceea ce se întâmplă e că 
undele sunt comprimate la frecvenţe mai 
înalte şi lungimi de undă mai mari în faţa 
maşinii (efectul Doppler), dar viteza 
sunetului nu se schimbâ.— 

Undele sonore se propagă prin aer cu 
viteza de 1 200 km/h. Această viteză nu 
depinde de viteza cu care se deplasează 
maşina. Dacă maşina câlâtoreşte cu 100 
km/h, şoferul ar vedea undele sonore 
(presupunând că ele pot fi văzute) 
deplasându-se în faţa lui cu doar 1 100 
km/h (1 200 minus 100). Cu cât merge mai 
repede maşina, cu atât scade viteza 
relativă a undelor sonore pe care o vede 
şoferul. însă pentru un observator în 
repaus care urmăreşte maşina apropiindu- 
se, undele sonore se propagă mereu cu 1 
200 km/h, indiferent cât de repede merge 
maşina. Dacă şoferul şi observatorul 
staționar se contrazic în legătură cu viteza 


sunetului, şoferul trebuie să admită că 
viteza cu care el observă că se propagă 
undele nu e viteza adevărată, fiindcă şi el 
se deplasează în raport cu moleculele de 
aer. 

Michelson şi Morley au aplicat acest 
principiu undelor de lumină. Ei au 
presupus că Pământul se deplasează prin 
eter pe măsură ce se roteşte în jurul 
Soarelui (cu aproximativ 100 000 km/h). 
Experimentul lor e destul de complicat, 
aşa că nu voi intra în detalii. E de ajuns că 
spun că au măsurat cu foarte mare 
precizie timpul în care lumina dintr-un 
laborator străbate două drumuri de 
lungime egală, unul în direcţia de 
deplasare a Pământului, celălalt în direcţia 
perpendiculară pe aceasta. Aflându-se în 
laboratorul de pe Pământ şi observând 
viteza luminii, ei erau ca un şofer care 
maâsoară undele sonore emise de maşină la 
viteze diferite, în funcţie de direcţia în 
care privea. în fond, pentru el, undele 
sonore propagate drept în sus s-ar deplasa 
tot cu 1 200 km/h. 

Dacă eterul ar exista, iar Michelson şi 
Morley ştiau că Pământul trebuie să se 
mişte liber prin el, atunci lumina 
propagându-se de-a lungul celor două 
drumuri diferite ar parcurge cele două 
distanţe în timpi diferiţi. Asta ar arăta că, 


în raport cu Pământul aflat în mişcare, 
lumina se deplasează cu viteze diferite în 
cele două direcţii. Deşi viteza luminii este 
300 000 km/s, 


adică de 10 000 de ori mai mare decai 
viteza Pāmântului, interferometrul lui 
Michelson era suficient de precis pentru a 
detecta o diferenţă de timpi între cele 
douā fascicule, daca ar fi existat vreuna. 
Dar n-a fost gasita nici o diferența. De 
atunci, numeroase experimente precise 
folosind fascicule laser au confirmat 
rezultatul lui Michelson şi Morley. 
Experimentul lor a aratat că lumina nu e 
la fel ca celelalte unde. Caālatoreşte cu 
aceeaşi vitezā indiferent daca te apropii 
sau te îndepărtezi de sursa ei. Nu exista 
un fundal fix în raport cu care să poată fi 
măsurată, aşa încât nu era nevoie de eter. 
Majoritatea fizicienilor de la acea vreme 
au refuzat să creadă asta şi au încercat să 
modifice legile fizicii pentru a fi în acord 
cu noul rezultat, însă fără succes. Ei au 
susţinut că lumina se comportă ca un flux 
de particule (fiindcă asta ar fi explicat 
rezultatul), dar experimentul fusese 
anume conceput pentru a detecta natura 
ondulatorie a luminii: franj ele de 
interferenţă a două unde, într-un mod 
asemănător celui în care Thomas Young 
demonstrase natura ondulatorie a luminii. 


Oricum însă, dacă se admitea că lumina e 
compusă din particule, nu mai era nevoie 
de eter, fiindcă acestea n-au nevoie de un 
mediu prin care să se deplaseze. 


EXPERIMENTE MINTALE ŞI PROBLEME 
DERUIANIE 


Finstein era abia un copil când Michelson 
şi Morley şi-au efectuat experimentul. 
Chiar şi în adolescenţă însă a reflectat la 
proprietăţile neobişnuite ale luminii 
născocind experimente mintale 
(faimoasele lui Gedankenexperimente). A 
încercat să se închipuie pe sine zburând 
cu viteza luminii şi ţinând o oglindă în 
faţă. Şi-ar vedea chipul reflectat? Cum ar 
putea lumina de pe faţa lui atinge oglinda, 
dacă oglinda însăşi se deplasează cu 
viteza luminii? După ani de meditaţie, a 
ajuns la două afirmaţii simple - principiile 
relativităţii. Ele pot fi formulate astfel: 

1.Nu poţi face nici un fel de 
experimente care să-ţi spună dacă stai 
nemişcat sau te deplasezi cu viteză 
constantă. Toate mişcările sunt relative şi 
nimic nu e cu adevărat în repaus. 

2. Lumina se comportă ca o undă, iar 
viteza ei nu depinde de viteza sursei. De 
asemenea, spre deosebire de celelalte 
unde, nu are nevoie de un mediu prin care 


să se propage. 

V-aţi putea gândi că sunt afirmaţii 
inocente la care n-aţi avea nimic de 
obiectat. Par prea simple pentru a oferi 
răspunsuri la întrebările puse la începutul 
capitolului despre limita superioară a 
vitezei luminii şi încetinirea timpului. 
Credeţi-mă însă că, deşi par inocente, 
acceptându-le îți vei vinde sufletul 
diavolului. 

Mai întâi, daţi-mi voie să vă arăt că 
ambele sunt adevărate. Primul postulat 
sugerează că dacă  efectuezi un 
experiment simplu - cum ar fi să laşi să 
cadă o bilă - când eşti la bordul unui 


3 3 


avion care zboară cu viteză constantă, vei 


constata că bila cade vertical la fel cum s- 
ar întâmpla dacă ai efectua experimentul 
la sol. Eşti aşadar egal îndreptăţit să spui 
că avionul e în repaus, iar Pământul se 
mişcă sub tine cu câteva sute de kilometri 
pe oră în direcţia opusă. Un exemplu mai 
clar este cel în care două rachete se 
deplasează una spre alta prin spaţiu, cu 
viteză constantă. Dacă motoarele ambelor 
rachete sunt stinse, echipajul nici uneia 
din ele nu poate spune dacă rachetele se 
îndreaptă una spre alta sau una e în 
repaus, iar cealaltă se apropie de ea. E 
inutil să te raportezi la o stea din 
vecinătate, fiindcă nimeni nu-ţi garantează 
că aceasta e într-adevăr în repaus. 

Al doilea postulat a fost confirmat de 


experimentul lui Michelson şi Morley, iar 
luat de unul singur pare inofensiv. Abia 
când combinăm cele două postulate încep 
necazurile. Ştiu că sună ca sfatul unui 
medic, însă vă cer să fiţi curajoşi, fiindcă 
cele ce urmează s-ar putea să vă şocheze. 

Am stabilit că lumina care ajunge la noi 
de la o sursă va calatori cu aceeaşi viteză, 
indiferent cât de repede se deplasează 
sursa. Cum însă nu are un mediu prin care 
călătoreşte şi în raport cu care să-i 
masuram viteza, putem spune la fel de 
bine că nu sursa se deplasează spre noi, ci 
noi ne deplasâm spre sursă, odată ce toate 
mişcările sunt relative - ceea ce nu 
înseamnă decât că lumina se supune 


primului principiu al relativităţii. 

Să considerăm din nou cele două 
rachete care se apropie una de alta. Un 
astronaut de la bordul uneia din ele 
lansează un fascicul de lumină spre 
cealaltă rachetă, şi măsoară viteza luminii 
care pârâseşte racheta lui. Odată ce are 
tot dreptul să spună că se află în repaus, 
iar numai cealaltă rachetă se mişcă, el 
vede lumina îndepărtându-se cu viteza 
obişnuită de 300 000 km/s. în acelaşi timp, 
un astronaut de la bordul celeilalte 
rachete poate spune şi el că se află în 
repaus. Va măsura că viteza luminii care 
se apropie de el este de 300 000 km/s, 
ceea ce nu i se va părea deloc 
surprinzător, fiindcă viteza fasciculului nu 
depinde de viteza cu care se apropie sursa 
lui. Ambii măsoară aceeaşi viteză a 
luminii, deşi se deplasează unul în raport 
cu altul! E uimitor şi contrazice bunul- 
simt. 

Putem răspunde acum la întrebarea lui 
Einstein legată de oglindă. Oricât de mult 
s-ar apropia de viteza luminii - şi voi 
explica mai târziu de ce nu poate ajunge 
niciodată la ea -, îşi va vedea întotdeauna 
chipul reflectat, fiindcă, indiferent de 
viteza lui, el va vedea mereu că lumina 
călătoreşte cu aceeaşi viteză de la fata 

lui la oglindă şi înapoi. 

Putem reformula asta mai limpede 
imaginându-ne că aprindem o torţă, apoi 
ne deplasăm de-a lungul fasciculului cu o 
viteză de trei sferturi din viteza luminii în 
raport cu cineva care a râmas să tină 
torta. Bunul-simt îti 


spune că vei vedea lumina deplasându-se 
înaintea ta, dar numai cu o viteză 
reprezentând un sfert din cea iniţială. 
Corect? 

Greşit! Vei vedea câ lumina se 
deplasează cu aceeaşi viteză pe care o 
măsoară şi cel care ţine torta. 


ÎNCETINIREA TIMPULUI 


Am ajuns la strania situaţie de mai sus 
urmând un număr de paşi logici cuplaţi cu 
descoperiri experimentale certe. Unde e 
deci greşeala? în fond, e acelaşi fascicul 
de lumină, sunt aceleaşi unde 
electromagnetice sau aceiaşi fotoni - sau 
orice consideri că alcătuieşte lumina care 
părăseşte torţa. Cum se poate ca tu, 
calatorind de-a lungul fasciculului cu o 
fracțiune însemnată din viteza luminii, să-l 
vezi îndepărtându-se de tine cu aceeaşi 
viteză ca viteza măsurată de cel care tine 
torta? Asta nu se poate întâmpla decât 
dacă timpul tau se scurge intr-un ritm mai 
lent decât timpul lui. Dacă el ar vedea un 
cronometru pe care-l ai asupra ta, ar 
vedea că acesta măsoară secundele mai 
încet decât cronometrul lui. Dacă ar putea 
mâsura cumva de la distanţă bâtâile inimii 
tale, ar gasi că ele sunt mai rare. Din 


perspectiva lui, tot ce e legat de tine se 
petrece mai lent. Dar asta nu-i totul: 
uitând pentru o clipă de fasciculul de 
lumină, din primul principiu al relativităţii 
rezultă că şi tu ai putea la fel de bine 
considera că prietenul tāu care a rămas pe 
sol se deplasează în direcţie opusă cu trei 
sferturi din viteza luminii. Ai vedea că 
timpul lui se scurge mai încet decât timpul 
tau! 

Aceasta nu-i vreo teorie excentrică 
nāscocitā pentru a explica ideea ridicola 
că lumina calatoreşte cu aceeaşi viteză din 
perspectiva oricui. Ideea legată de viteza 
luminii nu-i deloc ridicolă, şi e confirmată 
acum mereu în experimentele din 
acceleratoarele de particule. Acestea sunt 
laboratoare uriaşe, cu tunele circulare 
subterane lungi de mai mulți kilometri, 
prin care circulā particule subatomice la 
viteze apropiate de cea a luminii, 
laboratoare cum este celebrul CERN din 
Elveția. incetinirea (dilatarea) timpului e o 
consecința inevitabila a comportamentului 
particulelor la viteze mari. 

Dați-mi voie să vorbesc pe scurt despre 
aceste experimente cu particule. Se ştie 
că anumite particule subatomice numite 
pioni emit fotoni. Când un pion e în 
repaus, fotonul va fi lansat cu viteza 
luminii (e o particulă de lumina). La CERN 


însă pionii pot fi acceleraţi în tunelul 
circular subteran până foarte aproape de 
viteza luminii. Şi ei emit fotoni, iar fotonii 
propagându-se în direcţia de deplasare a 
pionilor pot fi detectaţi, iar viteza lor 
poate fi măsurată. Viteza lor e aceeaşi cu 
viteza cu care 

sunt emişi de un pion aflat în repaus. Prin 
urmare, viteza aceluiaşi foton emis de 
pionul în mişcare măsurată de noi, în 
laboratorul staționar, este egală cu viteza 
lui în raport cu pionul. 

Cât priveşte incetinirea timpului, vă 
propun următorul experiment mintal. în 
figura 6.1 e reprezentată o incintă 
conţinând o sursă de lumină, un detector 
jos şi o oglindă sus. Sursa, orientată drept 
în sus, emite un puls de lumină care 
ricoşează pe oglinda de sus şi ajunge jos la 
detector, moment în care detectorul 
semnalează sosirea pulsului. Conform 
cuiva aflat în interiorul incintei, luminii îi 
ia un anumit timp pentru a parcurge 
drumul de la sursă la oglindă şi inapoi la 
detector. Să ne inchipuim acum că 
întreaga incintă se deplasează lateral cu o 
viteză apropiată de cea a luminii. Pentru 
un observator extern (presupunând că faţa 
incintei e de sticlă), fasciculul parcurge un 
drum mai lung decât drumul sus-jos văzut 
de observatorul din incintă. Totuşi, 


observatorul extern măsoară că lumina se 
deplasează cu aceeaşi viteză. Cum însă 
lumina strâbate o distanţă mai mare (linia 
întreruptă), se va fi scurs un timp mai lung 
până să ajungă înapoi la detector.— Prin 
urmare, a trecut mai mult timp conform 
unui ceas aflat la sol decât conform unui 
ceas aflat în incintă. Cum ambele ceasuri 
măsoară durata aceluiaşi proces (timpul în 
care lumina se deplasează în sus şi în jos 
în incintă), timpul din incintă trebuie să se 
scurgă mai încet pentru ca ceasul de acolo 
să înregistreze o durată mai scurtă! 
Această explicaţie nu spune însă chiar 
totul, fiindcă observatorul din incintă, la 
rândul lui, va vedea că ceasul 
observatorului extern merge mai încet 
decât al lui (căci pe drept cuvânt poate 
spune că el este cel care se află în 
repaus). în plus, a afirma că cineva „vede” 
ceva presupune ca lumina să ajungă la 
ochii acelei persoane de la obiect (chiar 
dacă obiectul e lumina însăşi), iar luminii 
îi ia un timp finit pentru a ajunge la el. 


(a) 


Figura 6.1 (a) Un observator dintr-o 
incintă aflată în 
mişcare vede pulsul de lumină străbătând 
aproximativ dublul înălţimii incintei într-o 
calatorie 
dus-întors. (b) Pentru un observator 
extern, lumina 
strābate o distanţă mai lungă. Cele trei 
desene sunt 
instantanee la momente succesive. în 
stânga e 
poziţia incintei când e emis pulsul de 
lumină, în 
mijloc când pulsul atinge oglinda, iar în 
dreapta 
când pulsul ajunge la detector. Dacă ambii 


observatori cad de acord asupra vitezei 

luminii (aşa 

cum trebuie), singura posibilitate ca 
lumina să 

străbată distante diferite este ca 
observatorii să fie în 

dezacord privind timpul cât durează 
călătoria ei 
dus-întors. 


Aşadar, ceasurile în mişcare merg mai 
încet, iar exemplul de mai sus arată cum 
se întâmplă asta. Adesea, cei care află 
pentru prima dată de acest efect au 
impresia câ mişcarea rapidă influenţează 
mecanica ceasului, că ceasul răspunde 
cumva la viteza cu care se deplasează. 
Greşit. De fapt, cum mişcarea e relativă, 
persoana din interiorul incintei (în 
exemplul de mai sus) poate pe drept 
cuvânt susţine că nu se mişcă, iar 
observatorul extern călătoreşte cu o viteză 
apropiată de viteza luminii. Dovada e că 
va vedea ceasul de pe sol mergând mai 
încet decât ceasul din incintă. De aici 
decurge o aparentă contradicţie logică. 
Cum se poate ca fiecare ceas să meargă 
mai încet decât celălalt? Cei care nu 
înţeleg relativitatea presupun că ceasurile 
doar par să meargă mai încet unul în 
raport cu altul, fiindcă luminii îi ia un 
anumit timp pentru a ajunge de la ceasuri 
la observatori. „Nimic nu poate denatura 
mai mult teoria relativităţii”, spune A. 
Smith în cartea sa Introduction to Special 
Relativity. Când vom discuta paradoxul 
gemenilor vom vedea ca timpul poate fi 
încetinit accelerând, iar apoi decelerând 
un ceas. 

Vă gândiţi pesemne că, la urma urmei, 
asta e doar o teorie. O fi bună pentru 


autorii de SF, dar cu siguranţă nu-şi are 
locul în „lumea reală”. Dacă ritmul în care 
ticâie ceasurile poate depinde de mişcarea 
lor relativă, de ce ne-am mai bate capul să 
construim ceasuri atomice de înaltă 
precizie? Motivul este că efectul apare 
doar când ceasurile călătoresc cu viteze 
extrem de mari unul în raport cu altul. Cu 
cât un ceas se deplasează la o viteză mai 
apropiată de viteza luminii, cu atât va ticăi 
mai rar. Dacă ar călători cu viteza luminii 
în raport cu noi, atunci am vedea că 
timpul înregistrat de el s-a oprit complet. 

Ca exemplu, să ne gândim la un sprinter 
care aleargă cursa de o sută de metri în 
exact zece secunde conform 
cronometrului extrem de precis al 
arbitrilor. Dacă ar avea la el un 
cronometru la fel de precis, ca rezultat al 
minusculei încetiniri a timpului în vreme 
ce alearga, ceasul lui ar indica 
9,999999999995 secunde. Sigur, e atât de 
aproape de zece secunde, încât n-am 
observa niciodată diferenţa, însă în mod 
curent oamenii de stiintă măsoară 

asemenea intervale de timp. Diferenţa 
dintre timpul indicat de cronometrul 
atletului şi cel indicat de cronometrul 
arbitrilor este de doar cinci 
„picosecunde”. Diferenţa e atât de mică 
fiindcă sprinterul se mişcă mult mai lent 


decât lumina. Până şi cele mai rapide 
rachete sunt prea lente pentru a apărea 
un efect apreciabil. 

Putem aşadar vedea vreodată în acţiune 
dilatarea timpului? Ei bine, pentru asta 
pot depune mărturie personal, căci, la fel 
ca mulţi studenţi la fizică, am făcut un 
experiment în laboratorul facultăţii. 
Experimentul implică altă particula 
subatomică numită miuon, care e produsă 
de razele cosmice - particule de energie 
înaltă, provenind din spaţiu, care 
bombardează continuu atmosfera 
Pământului. În atmosfera superioară sunt 
create astfel numeroase tipuri de noi 
particule, în majoritate miuoni, iar aceştia 
călătoresc până la suprafaţa Pământului. 
Fizicienii au studiat proprietăţile 
miuonilor, şi ştiu că timpul lor de viaţă e 
foarte scurt - o milionime de secundă. 
Desigur, această valoare a timpului de 
viaţă e doar statistică, unii pot trâi ceva 
mai mult, alţii ceva mai puţin. Dar dacă 
sunt creaţi simultan o mie de miuoni, după 
o milionime de secundă vor rămâne numai 
vreo sută. 

Miuonii creaţi în atmosfera superioară 
au o energie atât de mare, încât călătoresc 
spre Pământ cu incredibila viteză de 99% 
din viteza luminii. însă chiar şi la această 
viteză, tot ar dura câţiva timpi de viaţă 


pentru a acoperi distanţa până la 
suprafaţa Pământului (şi, mai important, 
până la detectorul de  miuoni din 
laborator). l-am observa aşadar numai pe 
cei câţiva cu timpi de viaţă neobişnuit de 
lungi, care ar putea ajunge la capatul 
călătoriei. în realitate, descoperim că 
aproape toţi miuonii pot 

încheia călătoria, ceea ce se explică prin 
faptul că timpul miuonilor (cel indicat de 
ceasurile lor interne care le măsoară 
timpul de viaţă) se scurge mult mai încet 
decât al nostru. Din perspectiva miuonilor, 
a trecut doar o parte din timpul lor de 
viaţă. 

Altă explicaţie, conform căreia dintr-un 
motiv oarecare miuonii în mişcare rapidă 
ar trăi mai mult decât cei aflaţi în repaus, 
nu-i valabilă. La o analiză mai atentă 
vedem că e imposibil, fiindcă ar încălca 
primul principiu al relativităţii: un mion în 
mişcare se află în „mişcare” doar în raport 
cu noi. 


CONIRACTIAREA DISTIANIELOR 


Pentru Einstein n-a fost de ajuns să 
demoleze vechea idee de timp absolut, a 
mai venit şi cu alte surprize. Imaginează-ţi 
cum ar arata lucrurile dacă ai sta pe un 
miuon în timp ce călătoreşte spre Pământ. 


Ai fi de acord cu cineva aflat pe sol şi care 
te priveşte că vă apropiaţi unul de altul cu 
o viteză de 99% din viteza luminii. Cum se 
face atunci că el te-ar vedea străbătând 
distanţa de o milă, să zicem, în cinci 
milionimi de secundă (cinci timpi de viaţă 
ai miuonului) după ceasul de pe Pământ, 
iar tu afirmi că străbaţi aceeaşi distantă în 
doar o 

zecime din acel timp? Aici nu sunt 
implicate fascicule de lumină, şi crezi că 
singura relaţie matematică de care ai 
nevoie este cea care spune că viteza e 
distanţa împărţită la timp. Cum se face că 
sunteţi de acord în privinţa vitezei cu care 
vă mişcaţi unul faţă de altul, dar nu şi în 
privinţa timpului în care e străbătută acea 
distantă? 

Altceva trebuie să se schimbe, iar acum 
e vorba de distantă. Pentru a obţine 
aceeaşi 

valoare a vitezei miuonului în ambele 
cazuri  (impărţind distanţa la timp), 
distanţa parcursă, aşa cum e văzută de 
miuon, trebuie să fie o zecime din valoarea 
care se vede de pe Pământ - pentru 
miuon, distanţa va fi contractată până la 
mult mai puţin decât o milă. Asta explică 
de ce poate supravieţui calatoriei: nu are 
de străbătut o distantă atât de mare. 

Această proprietate a călătoriei la viteze 
mari poartă numele de contractarea 
lungimii. Obiectele în deplasare rapidă par 
mai scurte decât dacă se află în repaus. în 
exemplul miuonilor, obiectul în cauză e 
grosimea atmosferei. Un irlandez şi un 
olandez au fost primii care au propus 
ideea acestui efect curând după 
experimentul lui Michelson şi Morley şi cu 
câţiva ani înainte de apariţia relativităţii 
speciale. George FitzGerald şi Hendrik 
Lorentz au arâtat  cā rezultatul 
experimentului poate fi explicat dacă ar 
exista o contractare a lungimilor la viteze 
mari, ceea ce ar salva ideea de eter. 
Lorentz a ajuns chiar sa deducă un set de 
ecuații care acum li poartă numele. Din 
păcate pentru el, n-a avut intuiţia unui 
ultim pas care să-l conduca la postulatul al 
doilea al relativităţii. Intr-un fel, o mare 
parte din munca preliminară fusese deja 
făcută înaintea lui Einstein, de aceea se 
spune adesea că, dacă n-ar fi descoperit el 
relativitatea, cu siguranţă ar fi descoperit- 
o altcineva. 

La fel ca în cazul încetinirii timpului, 
scurtarea lungimilor devine cu atât mai 
vizibilă cu cât viteza obiectului se apropie 
de viteza luminii. Aşadar, ce efecte am 
observa în lumea reală? Pentru a vă da un 
exemplu, să ne inchipuim că facem o 


fotografie extrem de precisă a unui avion 
cu reacţie care zboară cu dublul vitezei 
sunetului (peste o mie de kilometri pe 
oră). Ar fi mai scurt decât era înainte de 
decolare, dar această contractare a 
lungimii ar fi mai mică decât dimensiunea 
unui atom, ceea ce, evident, nu poate fi 
măsurat într- o fotografie! Să ne amintim 
însă că, deşi dublul vitezei sunetului pare 
ceva impresionant, e infim în comparaţie 
cu viteza luminii. Dacă avionul ar zbura de 
câteva sute de mii de ori mai repede, să 
zicem cu trei sferturi din viteza luminii, 
atunci am vedea o diferenţă: ar parea că 
are o jumătate din lungimea lui iniţială. 
Dacă ar zbura la fel de repede ca miuonii 
produşi de razele cosmice, ar părea 
comprimat la doar o zecime din lungimea 
lui. 

Ce neplăcut pentru pilot!, v-aţi putea 
gândi. Pesemne că e unul dintre pericolele 
calatoriei la viteze mari. Adevărul e că 
pilotul nu va simţi 
nimic neobişnuit. Pentru el, dimensiunile 
avionului (şi ale lui însuşi) nu s-au 
schimbat deloc. De fapt, conform primului 
principiu al relativităţii, el vede lumea din 
jurul lui contractată, aşa cum ar vedea-o şi 
miuonii - sigur, dacă miuonii ar putea 
vedea! 


LUMINA - RECORDUL MONDIAL 
DE VITEZA 


La prima întâlnire cu relativitatea, cel mai 
neplăcut sună afirmaţia ca nimic nu poate 
călători mai repede decât lumina. Accepţi 
ceasuri care încetinesc, lungimi care se 
contractă, chiar şi faptul că lumina are 
aceeaşi viteză pentru toţi observatorii, dar 
de ce să nu putem concepe că ceva s-ar 
deplasa cu peste 300 000 km/s? Sigur, e o 
viteză atât de mare încât nici unul dintre 
obiectele cunoscute (cu excepţia 
particulelor subatomice) nu se poate 
apropia de ea, dar relativitatea specială 
pare să ne spună că legile naturii interzic 
ca ceva, orice, să se deplaseze mai rapid. 
Să ne închipuim că am construi o rachetă 
care poate accelera continuu, devenind tot 
mai rapidă. Mă rog, o asemenea rachetă e 
departe de posibilităţile noastre 
tehnologice, dar dacă ar construi-o vreo 
civilizaţie extraterestră? Ce s-ar întâmpla 
când atinge viteza luminii? Ar fi activat un 
soi de limitator cosmic de viteză? Racheta 
ar exploda, ar cădea într-o gaură neagră 
sau ar intra într-o deformare a timpului? 
Nu, nu s-ar întâmpla nimic atât de 
spectaculos. 

Există mai multe moduri de a explica de 
ce viteza luminii este limita superioară a 


vitezelor posibile în universul nostru. Am 
putea folosi algebra. (Minunat, îţi zici, 
asta chiar o să mă convingă; o mulţime de 
ecuaţii, pline cu simboluri greceşti, sunt 
tot ce-mi trebuie ca sa mă lâămuresc.) N- 
am să intru în asemenea detalii cumplite. 
E de ajuns să spun că în relativitatea 
specială vitezele se însumează într-un mod 
foarte ciudat. Dacă te afli într-un tren care 
se deplasează cu 100 km/h, şi arunci pe 
fereastră o minge cu viteza de 10 km/h 
câtre cineva care se află afară, iniţial 
(înainte ca vântul s-o încetinească) mingea 
va avea viteza de 110 km/h. Asta se 
numeşte legea însumării vitezelor. Ce se 
întâmplă dacă reluâm exemplul, însă la 
viteze mult mai mari? Să ne închipuim ce 
vede observatorul extern din figura 6.2. 
Racheta zboară cu trei sferturi din viteza 
luminii când lansează un proiectil care 
zboară cu jumătate din viteza luminii, 
conform astronautului din rachetă. Vede 
oare observatorul extern proiectilul 
zburând cu viteza de 1 şi 14 ori viteza 
luminii? Aşa s-ar întâmpla dacă ar fi 
corectă regula obişnuită de însumare a 
vitezelor. Dar, aşa cum se întâmplă cu 
mare parte din fizica valabilă în viaţa de zi 
cu zi, această lege nu mai funcţionează la 
viteze relativiste. Formula 


corectă ne spune că observatorul va vedea 


proiectilul deplasându-se cu 9/10 din 
viteza luminii. Oricât s-ar apropia racheta 
şi proiectilul de viteza luminii, pentru un 
observator staționar suma vitezelor lor va 
fi mereu mai mare decât fiecare în parte, 
dar mai mică decât viteza luminii. 


din viteza luminii 7 > ai 
Vede proiectilul depla- 


P ID — sându-se înainte cu 


14 din viteza luminii 


Figura 6.2 Conform regulilor normale de 
însumare 
a vitezelor, observatorul din staţia spaţială 
ar trebui 
să vadă proiectilul zburând cu % + Vi = 
IVa ori viteza 
luminii. Einstein a arâtat că nimic nu 
poate calatori 
mai repede decât lumina, iar felul în care 
însumăm 
vitezele trebuie modificat. 


Cea mai simplă explicaţie pentru 
bariera vitezei luminii se întâmplă să ne 


arate cum apare cea mai celebră formulă 
a lui Einstein (E - mc“). Când Einstein a 
înţeles cum sunt 


influențate spaţiul şi timpul la viteze 
apropiate de viteza luminii, şi-a pus 
problema ce altceva ar mai trebui 
corectat. Un loc central în întreaga fizică îl 
ocupă legile de conservare, care afirmă că 
anumite cantităţi trebuie să rămână 
constante, chiar dacă alte cantitati se 
modifică. Una dintre ele este legea 
conservării impulsului. Vă amintesc că 
impulsul unui corp e dat de masa înmulțită 
cu viteza lui - aşa încât o ghiulea care se 
rostogoleşte încet pe pământ poate fi 
oprită din drum de un glonţ care o loveşte 
frontal. Asta se întâmplă dacă cele două 
au impulsuri egale, dar orientate în sens 
opus, deci se vor anula reciproc. 
Ghiuleaua are masă mare, însă viteză 
mică, în vreme ce glonţul are masă mică, 
însă viteză mare. în cele două cazuri, 
produsul masă ori viteză dă acelaşi număr 
(impulsul). Când oricare două obiecte se 
ciocnesc, ne aşteptăm ca sumele 
impulsurilor lor înainte şi după ciocnire să 
fie egale. Nu trebuie să se anuleze 
reciproc - acela e un caz particular -, dar 
de regulă unul îi va transfera celuilalt o 
parte din impulsul lui. Einstein a constatat 
că, atunci când corpurile se deplasează cu 


viteze apropiate de viteza luminii, 
impulsul total nu se conservă din 
perspectiva tuturor observatorilor. Din 
nou, ceva trebuia să se schimbe. De data 
asta era masa corpului care se deplasează 
cu viteză mare. 

Se dovedeşte că, cu cât se deplasează 
mai repede un obiect, cu atât creşte masa 
lui şi devine cu atât mai greu să-l faci să 
se mişte şi mai repede. Cu cât se apropie 
de viteza luminii, cu atât devine mai mare 
impulsul lui - pe seama creşterii masei, nu 
vitezei sale. 

Să ne gândim ce se întâmplă cu masa 
unui obiect care se mişcă foarte repede. 
Cea mai importantă consecinţă a 
ecuaţiilor relativităţii speciale este relaţia 
dintre masă şi energie. Cele două sunt 
legate prin ecuaţia E = mc“, care ne spune 
cât de multă energie e zăvorâtă într-o 
masă oarecare. Simbolul c reprezintă 
viteza luminii, deci cantitatea c? (viteza 
luminii înmulțită cu ea însâşi) e intr- 
adevăr un număr foarte mare, şi explică 
de ce putem obţine atât de multă energie 
dintr-o masă mică. Ecuația ne arată că 
putem concepe masa ca pe o energie 
îngheţată. 

Cum un obiect în mişcare capătă 
energie şi din mişcarea lui (energie 
cinetica), energia lui totală va fi energia 


îngheţată sub formă de masă, atunci când 
obiectul nu se mişcă, plus energia lui 
cinetică (energia de mişcare). Cu cât se 
deplasează mai repede, cu atât are mai 
multă energie. În general, energia 
îngheţată a unui obiect (masa lui) e mult 
mai mare decât energia de mişcare, aşa 
încât pe aceasta din urmă o putem ignora, 
şi considera ca masa e constantă. Dacă 
însă viteza lui se apropie de viteza luminii, 
energia cinetică devine atât de mare încât 
poate depăşi energia îngheţată. Astfel, 
masa unui obiect în mişcare rapidă e mult 
mai mare decât masa lui atunci când se 
află în repaus. 

Vedeţi acum dificultatea de care ne 
lovim 
atunci când încercăm să atingem viteza 
luminii. Să ne inchipuim o locomotivă care 
accelerează şi trage un singur vagon. Ce 
s-ar întâmpla dacă, la fiecare creştere a 
vitezei cu zece kilometri pe oră, ar fi 
adăugat câte un vagon? Cu cât 
accelerează, cu atât are mai multe 
vagoane de tras, şi cu atât are nevoie de 
mai multă putere. La fel, cu cât un corp se 
mişcă mai repede, cu atât va părea că are 
o masă mai mare, şi cu atât mai greu va fi 
să-l accelerezi în continuare. Pentru a-l 
accelera până la viteza luminii, ar trebui 
să primească o cantitate infinită de 


energie, ceea ce e imposibil. 


CÂND TIMPUL CURGE INVERS 


Relativitatea specială ne spune că nimic 
nu poate fi accelerat până la o viteză mai 
mare decât cea a luminii, dar nu respinge 
posibilitatea ca lucrurile să călătorească 
mai repede decât lumina, cu condiţia ca 
ele să rămână mereu de cealaltă parte a 
barierei vitezei luminii. Viteza luminii este 
deci o barieră în ambele sensuri: nimic din 
ce e mai lent decât lumina nu se poate 
mişca mai repede decât ea, şi nimic din ce 
e deja mai rapid decât lumina nu poate 
încetini până la o viteză mai mică decât 
cea a luminii. 


Fizicienii au chiar şi un nume pentru 
ipoteticele particule „supraluminice” care 
călătoresc mai repede decât lumina. Ele 
se numesc tahioni şi, dacă ar exista, ar 
avea proprietăţi stranii. De pildă, din 
moment ce atunci când o particule se 
apropie de viteza luminii timpul 
încetineşte, iar când particula atinge 
viteza luminii timpul se opreşte, putem 
face un pas mai departe şi vedea că 
pentru tahioni timpul ar curge invers. Din 
perspectiva noastră, tahionii ar călători 
înapoi în timp! Tahionii n-ar fi ca 


particulele normale care încetinesc când 
pierd energie. Dimpotrivă, ei ar accelera, 
iar când un tahion îşi pierde toată energia, 
el se deplasează cu viteză infinită! 

Deşi relativitatea specială prezice că 
asemenea particule ar putea exista, nu s-a 
găsit nici o dovadă în privinţa lor, iar 
majoritatea fizicienilor cred că ele nu 
există. Oricum, sunt foarte ciudate, chiar 
şi după standardele fizicii moderne. 

Există totuşi un exemplu de particule 
care se deplasează mai repede decât 
lumina. N-am menţionat până acum că 
limita maximă a vitezei se referă la lumina 
care călătoreşte prin spaţiul gol. Este 
vorba de viteza luminii în vid. Când lumina 
străbate un mediu material transparent, 
cum sunt sticla sau apa, ea se deplasează 
mai încet. Asta face să apară refracția 
(motivul pentru care o linguriţă dintr-un 
pahar cu apă pare îndoită, şi pentru care 
un bazin de înot pare mai puţin adânc 
decât e în realitate). Este deci posibil ca o 
particulă sā se deplaseze printr-un 
asemenea mediu cu o vitezā mai mare 
decât viteza luminii in acel mediu. Când 
electronii se deplasează prin apă cu o 
viteză mai mare decât viteza luminii în 
apă, ei emit o frumoasă lumină albastră, 
numită radiație Cerenkov. Este 
echivalentul luminos al „bang-ului” sonic 


produs de avioanele care depăşesc bariera 
vitezei sunetului. 

în fine, există exemple în care s-ar părea 
că viteza luminii e depăşită. Cel mai 
celebru se leagă de „paradoxul 
proiectorului”. în capitolul 3 am întâlnit 
stelele  neutronice în rotaţie rapidă, 
numite pulsari, dintre care unele se pot 
roti de peste o sută de ori pe secundă. Pe 
măsură ce se rotesc, emit un fascicul 
intens de unde radio care mâtură 
Pământul ca lumina unui proiector cu 
aceeaşi frecventă ca frecventa de rotatie a 
pulsarului. Cum pulsarii se află foarte 
departe (de regulă, la mii de ani-lumină), 
lumina pe care acest fascicul o aruncă 
asupra Pământului ar trebui să măture un 
cerc atât de mare, încât s-ar deplasa cu o 
viteză de bilioane de ori mai mare decât 
cea a luminii! La o privire mai atentă 
vedem însă că lucrurile nu stau asa. 
Undele radio provenind de la pulsar 
constau în fotoni (ele sunt radiaţie 
electromagnetică), iar aceşti fotoni emişi 
de pulsar călătoresc mereu cu viteza 
luminii. Confuzia apare pentru ca ne 
închipuim că există ceva care se mişcă în 
cerc, când de fapt toţi fotonii se 
deplasează radial 
spre exterior. În realitate, nici un obiect 
fizic nu se mişcă pe acest cerc uriaş. 


Fotonii sunt ca apa iîmprăştiată de un 
aspersor rotativ în grădină. 


OMULEŢII VERZI 


Dilatarea timpului şi contractarea lungimii 
oferă un mijloc de a străbate distanţe 
intergalactice (ceea ce s-a dovedit a fi 
mană cerească pentru  pasionaţii de 
farfurii zburătoare). în capitolul 4 v-am 
ajutat să vă faceţi o idee despre enormele 
distanţe până la stele. Chiar şi vecinii 
noştri cei mai apropiaţi sunt atât de 
departe încât luminii provenind de-acolo îi 
ia câţiva ani pentru a ajunge la noi, în 
vreme ce majoritatea stelelor se află la 
distanţe de mii de ani-lumină. Asta pare să 
ne anuleze orice şansă de a ajunge la alte 
stele şi la posibilele lor sisteme planetare 
în cursul unei vieţi de om. 

Aici intervine salvator relativitatea. 
Dacă o navă spaţială ar zbura cu o viteză 
apropiată de viteza luminii, pentru ea 
distanţa de strabatut sar contracta. O 
călătorie până la o stea aflată la o mie de 
ani-lumină ar putea dura doar câţiva ani 
din perspectiva astronauţilor de la bordul 
ei, datorită efectelor dilatării timpului. Dar 
în timpul măsurat pe Pământ călătoria ar 
dura tot o mie de ani. La urma urmei, 
privită de pe Pământ, nava se deplasează 


mai încet decât lumina. De pe Pământ am 
vedea că nava are de străbătut întreaga 
distanţă necontractată, dar am vedea şi 
ceasurile din navă încetinite, aşa încât am 
fi de acord cu astronauții în privinţa 
duratei calatoriei din punctul lor de 
vedere. 

Rezultă oare de aici că e posibilă 
călătoria prin univers? în principiu, da, 
poţi călători prin întregul univers vizibil, 
străbătând miliarde de ani-lumină, într-o 
singură zi, fără să atingi vreodată viteza 
luminii. Asta în ciuda faptului că luminii, 
care se deplasează mai repede decât tine, 
ii ia miliarde de ani pentru aceeaşi 
calatorie. Ideea este că trebuie să faci 
mereu deosebirea dintre durata călătoriei 
conform ceasurilor din navă (ele masoară 
o zi) şi durata măsurată de ceasurile care 
rămân pe Pământ (miliarde de ani). O 
consecinţă bizară este că pentru lumina 
însăşi timpul rămâne nemişcat. Dacă ai 
putea ataşa un ceas unui fascicul de 
lumină, acesta n-ar ticâi deloc. Spunem că 
pentru un foton timpul nu se scurge deloc 
(dilatare maximă a timpului), iar întregul 
univers are dimensiune zero (contractare 
maximă a lungimii)! 

Din moment ce e posibil să strâbatţi 
orice distanţă într-un timp oricât de mic 
calatorind cu o viteză apropiată de viteza 


luminii, s-ar părea că, cel puţin în teorie, 
există posibilitatea să fim vizitaţi de fiinţe 
din alte lumi. Condiţia este ca o 

navă extraterestră sa aibă un sistem de 
propulsie mult mai avansat decât tot ce ne 
putem noi imagina. Atunci, nava ar 
străbate distanţele uriaşe din univers în 


doar câteva luni sau câţiva 


ani. 
Oricât mi-ar displăcea să risipesc această 
fantezie, este extrem de improbabil (dar 
nu imposibil, desigur) ca OZN-urile să fie 
veritabile farfurii zburătoare, din mai 
multe motive de ordin practic. Din . 
moment ce orice navă extraterestra 
trebuie să se supună aceloraşi legi ale 
fizicii ca tot ce există in univers, ea nu 

oate calatori mai repede decât lumina. 

hiar dacă ar dura doar câţiva ani 
calatoria, conform timpului masurat de 
extraterestri, pe planeta lor se vor fi scurs 
multe mii sau milioane de ani. 
Presupunând că durata vieţii lor e n 
comparabilă cu a noastra, le-ar fi imposibil 
sa se intoarcă vreodată şi să anunţe ce au 
gant Contemporanii lor ar fi dẹ mult cu 
oţii morţi. Desigur, nu-mi pot da seama a) 
care e durata vieții unui extraterestru şi b) 
dacă ei ar avea intenţia să se intoarca 
acasă. 


CĂLĂTORIA ÎN VIITOR 


Relativitatea specială a adus cu sine mai 
multe idei stranii, între care la loc de 
cinste se află aceea că timpul încetineşte 
pentru obiectele în mişcare rapidă. Un 
aspect important al acestui efect, pe care 
nu l-am menţionat până acum, este că ne 


oferă o modalitate de a călători înainte în 
timp, de a călători spre viitor! Sa-l 
cercetâm aşadar cu atenţie. De-a lungul 
anilor, teoria relativităţii a fost o bogată 
sursă de discuţii, şi nu doar în rândul 
fizicienilor. Cea mai misterioasă, mai 
dezbătută, dar şi cea mai neiînțeleasă 
dintre consecinţele ei este paradoxul 
ceasurilor sau paradoxul gemenilor. îl voi 
prezenta aici pe scurt şi voi arata că, de 
fapt, nu e nici un paradox. 

Alice şi Bob sunt gemeni. Alice are o fire 
aventuroasă, vrea să călătorească prin 
Galaxie cu racheta ei superrapidă, în 
vreme ce Bob preferă să rămână acasă. 
într-o bună zi, Alice îşi ia rămas-bun de la 
fratele ei şi se îndreaptă cu racheta ei 
spre sistemul Alfa Centauri, aflat la o 
distanţă de patru ani-lumină, zburând cu 
două treimi din viteza luminii. Bob 
urmăreşte călătoria ei şi calculează că ar 
trebui să ajungă la destinaţie în şase ani. 
Odată ajunsă acolo, ea se va întoarce 
direct pe Pământ. Ținând cont de timpul 
de întoarcere, el se aşteaptă ca întreaga 
călătorie să dureze puţin mai mult de 
doisprezece ani. Bob e insă derutat de 
mesajele primite de la Alice. Nu doar că 
întârzierea în timp creşte din cauza 
creşterii distanţei dintre ei, dar ele sunt şi 
deplasate Doppler câtre lungimi de undă 


mai mari. Din viteza rachetei el deduce 
valoarea deplasării Doppler, dar lungimile 
de undă sunt încă prea mari, iar Bob 
înţelege imediat că la mijloc e efectul 
relativist al dilatării timpului. Pentru el, 
timpul de la bordul rachetei se scurge 
ceva mai încet decât timpul lui, ceea ce se 
traduce printr-o lungime de undă mai 
mare a semnalului. Ţinând cont de 


încetinirea timpului din rachetă, Bob 
calculează că, din perspectiva lui Alice, 
calatoria ar trebui să dureze doar nouă 
ani, cu trei ani mai puţin decât conform 
timpului de pe Pământ. Asta înseamnă că, 
la întoarcerea acasă, Alice va fi cu trei ani 
mai tânără decât fratele ei geamăn! 
Motivul este acela că dilatarea timpului nu 
influenţează doar ceasurile în mişcare, ci 
întreg timpul din rachetă, inclusiv ceasul 
biologic al lui Alice. 

Nu aceasta e sursa „paradoxului”. Bob a 


folosit corect ecuațiile relativităţii 
speciale, şi a calculat diferenţa de timp 
între ceasurile lui şi cele ale lui Alice. 
Paradoxul, sau ceea ce la prima vedere 
pare un paradox, este ca Alice nu are 
încredere în predicțiile fratelui ei. Ea 
spune că aici e încălcat primul principiu al 
relativităţii. Desigur, cum toate mişcările 
sunt relative, e la fel de îndreptăţită să 
afirme că nu racheta se îndepărtează de 
Pământ, ci Pământul se îndepărtează de 


rachetă. Bob este cel care se deplasează 
cu două treimi din viteza luminii, iar 
ceasurile lui sunt cele care merg mai 
încet. Ea susţine deci că, la întoarcerea ei 
acasă, se aşteaptă ca Bob să fie cel mai 
tânăr. Această simetrie aparentă a fost de- 
a lungul anilor o sursă de confuzii. Nu pot 
avea amândoi gemenii dreptate, nu-i aşa? 

Există mai multe moduri de a rezolva 
corect problema, eu îl voi menţiona pe cel 
mai simplu. Răspunsul este că Bob are 
dreptate, iar Alice se înşală, la întoarcere 
ea va fi mai tânără decât fratele ei. În 
multe carți despre relativitate găsiţi scris 
că asta se datorează faptului că Alice este 
cea care trebuie să accelereze şi să 
decelereze 

cu racheta ei, iar astfel simetria dintre cei 
doi gemeni e ruptă. E adevărat, dar a 
spune că situaţiile lor nu sunt identice nu 
explică nimic. Motivul pentru care Alice 
îmbătrâneşte mai puţin poate fi explicat 
nu prin dilatarea timpului, ci prin 
contractarea lungimii. Din punctul ei de 
vedere, distanţa până la Alfa Centauri nu 
este de patru ani-lumină, ci doar de trei, 
şi, călătorind cu două treimi din viteza 
luminii, poate ajunge acolo în doar patru 
ani şi jumătate, nu în şase ani, aşa cum 
estimează Bob. Călătoria de întoarcere 


durează încă patru ani şi jumătate, aşa că 
întreaga călătorie durează nouă ani, după 
cum calculase Bob pe baza dilatării 
timpului măsurat de ceasurile ei. Motivul 
pentru care Alice dă un răspuns greşit 
apelând la faptul că vede ceasurile lui Bob 
mergând mai încet este acela că nu 
foloseşte corect ecuațiile relativităţii 
speciale. Ele se aplică doar observatorilor 
care nu îşi schimbă viteza sau direcţia. Ea 
o face, însă Bob n-o face. 

O diferenţă de trei ani la întoarcerea lui 
Alice poate să nu pară prea mult, aşa încât 
să presupunem că ea ar călători mai 
repede, cu 99% din viteza luminii. Ea s-ar 
întoarce pe Pământ (ignorând timpul 
pentru manevra de schimbare a direcției) 
după opt ani şi o lună, conform timpului 
de pe Pământ (cu o lună mai mult decât i- 
ar lua luminii să efectueze aceeaşi 
călătorie). însă conform lui Alice, călătoria 
ar dura doar un an. Dacă s-ar hotări să 
zboare cu aceeaşi viteză pe o distanţă mai 
lungă, într-o călătorie care pentru ea ar 
dura zece ani, la întoarcere ar găsi că pe 
Pământ s-au scurs optzeci de ani, iar Bob 
şi toţi cunoscuţii ei ar fi morti. Ea însă ar fi 
doar cu zece ani mai bătrână decât la 
plecarea în călătorie. Acesta e un exemplu 
clar de călătorie în viitor. Dacă viteza 
rachetei s-ar apropia şi mai mult de viteza 


luminii, ea s-ar întoarce peste mii sau 
chiar milioane de ani în viitor. Este deci 
de-ajuns să te urci la bordul unei rachete 
rapide şi să dai câteva ture în jurul 
sistemului solar, iar prietenii tâi vor fi 
uimiţi să vadă cât de tânăr eşti! 

Unii cred că simetria dintre mişcarea lui 
Alice şi cea a lui Bob este regăsită dacă 
privim din perspectiva unui al treilea 
observator, de pildă un călător prin spaţiu. 
Nu i-ar vedea el oare pe Alice şi pe Bob 
îndepărtându-se unul de altul, iar apoi 
întâlnindu-se din nou? Dacă s-ar deplasa 
în aceeaşi direcţia ca Alice, dar cu 
jumătate din viteza ei in raport cu 
Pământul, i-ar vedea pe gemeni 
îndepărtându-se de el în direcţii diferite 
cu aceeaşi viteză: o imagine simetrică. 
Problema este că Alice trebuie să se 
întoarcă. Dacă al treilea observator 
continuă să se deplaseze în aceeaşi 
direcţie cu aceeaşi viteză, el va vedea că 
Bob continuă să se îndepărteze, dar în 
cele din urmă Alice se va întoarce şi va 
veni spre el. în drumul ei spre Pământ, va 
trece pe lângă el. în felul acesta, simetria 
e ruptă. 

De câţiva ani le dau ca temă studenţilor 
mei de la Universitatea din Surrey 
paradoxul gemenilor. Li se cere să-l 
studieze folosind diferite abordări. Cea 


mai bună dintre ele s-a dovedit a fi 
abordarea care apelează la un al treilea 
observator, calculele sunt foarte elegante. 
Am întâlnit multi oameni care credeau 
că 
acest gen de călătorie în viitor ne spune 
că viitorul există deja, alături de prezentul 
nostru. Nu e cazul. Viitorul se desfăşoară 
pe Pământ tot timpul cât Alice e plecată, 
însă pentru ea se scurge mai puţin timp. 


SPAŢIUL-TIMP - VIITORUL E 
ACOLO 


Acum, ca am atins subiectul delicat al 
viitorului, e momentul să vedem ce ne 
spune despre el relativitatea specială. La 
doi ani după ce Einstein şi-a publicat 
articolul despre relativitatea specială, 
Hermann Minkowski, care-i fusese 
profesor la facultate, a arătat că întreaga 
poveste cu încetinirea timpului şi 
scurtarea distanțelor ținea de perspectiva 
diferitā a diferitilor observatori aflati in 
mişcare, insă nu 


era vorba de ere Bia cu care suntem 
obişnuiţi în spaţiul 3-D, ci de una în patru 
dimensiuni. Minkowski a demonstrat că 
spaţiul şi timpul nu mai pot fi tratate ca 
entităţi separate, ci sunt unificate în ceea 


ce se numeşte spațiu-timp. Există o 
oarecare confuzie, chiar şi în rândul 
oamenilor de ştiinţă, legată de necesitatea 
unei asemenea reprezentări, aşa că e 
important să înţelegem de ce a ajuns 
Minkowski la această concluzie. 

Dacă priveşti un obiect solid, de pildă 
un cub, vezi că dimensiunea adâncime (în 
direcţia liniei tale de vizare) apare mai 
scurtă decât celelalte două dimensiuni 
lărgime şi înălțime, făcând ca laturile 
cubului să pară turtite. Pentru cineva care 
priveşte acelaşi cub din lateral, 
dimensiunea pe care tu o consideri 
lăţimea cubului va fi adâncimea lui, iar el 
va vedea turtită faţa care e orientată spre 
tine. Nu vă veţi pune problema care din 
voi priveşte cubul din unghiul corect, 
fiindcă amândoi înţelegeţi că e vorba doar 
de perspective diferite.  Relativitatea 
specială ne spune că observatorii care se 
deplasează cu viteze mari trebuie să 
privească lumea în cadrul spaţiului-timp 4- 
D, în care distanţele spaţiale şi temporale 
devin doar o chestiune de perspectivă. Un 
al doilea observator, deplasându-se cu 
viteză mare faţă de primul, va vedea 
spaţiul-timp din alt unghi. Conform 
acestui al doilea observator, dimensiunea 
timpului poate pârea mai scurtă sau mai 
lungă decât îi apare primului, dar nici 


unul din ei n-are dreptul să afirme că 
perspectiva lui asupra spaţiului-timp e 
„mai corectă” decât a celuilalt. 

Să ne gândim la două evenimente 
separate - de pildă, eu scriind această 
frază şi tu citind-o. Din punctul de vedere 
pre-einsteinian (newtonian), aceste două 
evenimente sunt separate în spaţiu şi timp 
în mod independent. Distanţa spaţială 
dintre locul în care scriu şi locul în care 
citeşti (să zicem 1 000 km) şi distanţa 
temporală dintre momentul în care scriu şi 
cel în care citeşti (să zicem doi ani) sunt 
aceleaşi pentru toţi observatorii. 
Relativitatea specială a aratat câ aceste 
două cantităţi vor varia în funcţie de 
observator. Avantajul spaţiului-timp 4-D 
este că putem defini în el o unică 
„distanţă” între cele două evenimente, 
care e o combinaţie de parte spaţială şi 
parte temporală. Un asemenea „interval” 
spaţio- temporal are o valoare fixă pentru 
toţi observatorii. Putem aşadar avea din 
nou distante obiective absolute când 
combinam spaţiul şi timpul. 

Spaţiul-timp 4-D al lui Minkowski e 
numit adesea modelul universului bloc. 
Odată ce timpul e tratat ca a patra 
dimensiune a spaţiului, ne putem imagina 
ansamblul spaţiu şi timp ca pe un bloc 
cvadridimensional. Pentru a vizualiza asta, 


vă propun să suprimâm una dintre 
dimensiunile spaţiale (după cum am mai 
făcut-o), aşa încât timpul să fie a treia 
dimensiune, reprezentată în figura 6.3 
prin axa stânga-dreapta a paginii. La orice 
moment de timp, spaţiul bidimensional va 
fi o secţiune prin bloc. Universul la 
momentele anterioare e reprezentat de 
regiunea din stânga acestei secţiuni, iar 
momentele din viitor se află în dreapta. 
Avem aici o perspectivă asupra întregii 
existenţe, în care întregul timp (trecut, 
prezent şi viitor) se află îngheţat în faţa 
noastră. Mulţi fizicieni, între care şi 
Finstein spre sfârşitul vieţii, au impins 
acest model către concluzia lui logică: în 
spaţiul-timp 4-D totul rămâne nemişcat. 
Toate evenimentele care s-au 

întâmplat sau se vor întâmpla vreodată 
există împreună în universul bloc, şi nu-i 
nici o diferenţă între trecut şi viitor. De 
aici rezultă că nimic nou nu se poate 
vreodată întâmpla. Nu numai că viitorul e 
prestabilit, dar există deja acolo şi este la 
fel de ferm fixat ca trecutul. 

TIMP 


Figura 6.3 Universul bloc. A fost suprimată 


O 
dimensiune, iar spaţiul e redus la o foaie 
2-D. 

Timpul curge de la stânga la dreapta, 
perpendicular 
pe foaie. Dacă rămâi nemişcat, vei trasa o 
linie 
orizontală, numită linia ta de univers. 
Ceea ce te 
gândeşti că e „acum” va fi o secţiune prin 
bloc care 


conţine toate punctele din spaţiu pe care 
le consideri 
simultane. Dar dacă doi observatori trec 
unul pe 
lângă altul, nu vor cădea de acord asupra 
aceleiaşi 
foi „acum. 


Este oare această reprezentare cu 
adevărat necesară? În fond, ne putem la 
fel de lesne închipui un model de spațiu- 
timp newtonian ca un bloc 4-D. Diferenţa 
e că în acest caz spaţiul şi timpul sunt 


independente, în vreme ce în relativitate 
cele două sunt legate. Una dintre 
consecințele relativităţii este că pentru doi 
observatori niciodată momentul „acum” 
nu va fi acelaşi.— Abandonând timpul 
absolut, trebuie să acceptăm şi ideea că 
nu există un moment prezent universal. 
Pentru un observator, toate evenimentele 
din univers care par să fie simultane pot fi 
legate împreună pentru a forma o anumită 
secţiune transversală prin spaţiu-timp pe 
care acel observator o numeşte „acum. 
Alt observator însă, mişcându-se în raport 
cu primul, va avea o altă secţiune care se 
va intersecta cu prima. Unele evenimente 
care se află în secţiunea „acum” a 
primului observator se vor afla în trecutul 
celui de-al doilea observator, iar altele în 
viitorul său. Acest rezultat derutant poartă 
numele de relativitatea simultaneitâţii, 

este motivul pentru care mulţi fizicieni au 


susţinut că, din moment ce nu există 


„o separare absolută 
între trecu si viitor, nu avem 
de-a face cu o curgere a 
timpului, caci nu putem 
defini unde ar trebui să se 
afle prezentul. 


Mai mult, dacă un observator vede că 
un eveniment A se petrece inaintea unui 
eveniment B, s-ar putea ca, pentru alt 
observator, B să aibă loc înaintea lui A.— 
Dacă doi observatori nu pot cadea de 


acord nici măcar asupra ordinii în care se 
petrec lucrurile, cum am putea defini o 
curgere obiectivă a timpului ca pe o 
succesiune de evenimente? 

Nu toţi fizicienii sunt dispuşi să accepte 
această idee. Până şi Einstein a 
recunoscut că, deşi spaţiul şi timpul sunt 
contopite într-un continuum, nu trebuie să 
cădem în capcana de a trata timpul ca pe 
o dimensiune suplimentară a spaţiului. În 
fond, ştim din capitolul precedent că axa 
timpului are o anumită direcţie - o săgeată 
a timpului. Nici una dintre cele trei axe 
spaţiale nu are aşa ceva. Este la fel de 
uşor să te deplasezi în oricare direcţie a 
spaţiului, aşadar natura timpului şi cea a 
spaţiului sunt diferite. Când Minkowski şi- 
a prezentat ideile, însuşi Eintein a fost 
sceptic, dar apoi le-a acceptat, ceea ce s-a 
dovedit a fi esenţial în elaborarea 
ulterioară a relativităţii generale, în care 
spațiul- timp 4-D e influenţat de gravitație. 
De fapt, spaţiul-timp poate fi curbat, 
întins, comprimat şi răsucit. Vom vedea 
mai târziu că relativitatea 
generală permite spaţiului-ctimp să 
alcătuiască forme stranii numite de 
specialişti „topologii netriviale”. 

Unde ne duc toate astea? Ştim că 

trebuie sā. 
abandonam ideea de moment prezent 


universal, dar suntem oare obligaţi să 
acceptăm şi că viitorul există deja? Voi da 
în continuare trei motive pentru care cred 
că nu e cazul. 

Mai întâi, dezacordul la care vor ajunge 
oricare doi observatori privind ordinea 
evenimentelor va implica doar acele 
evenimente foarte apropiate în timp. Să ne 
imaginăm două pulsuri de lumină care, din 
punctul meu de vedere, sunt separate de 
30 de centimetri. Lumina strâbate această 
distantă într-o miliardime de secundă, aşa 
încât, pentru ca un puls să-l fi declanşat 
pe celălalt, ar trebui să le văd separate în 
timp cu peste o miliardime de secundă. La 
un asemenea decalaj în timp, e imposibil 
pentru oricare alţi observatori sa vadă 
pulsurile în ordine inversă, oricât de 
repede s-ar deplasa ei în raport cu mine. 
Asta ar încălca legea sacră a naturii 
conform căreia cauza trebuie întotdeauna 
să preceadă efectul. Se înţelege de la sine 
că lucrurile nu se pot întâmpla inainte de 
ceea ce le-a provocat. în exemplul meu nu 
contează dacă primul puls de lumină l-a 
declanşat sau nu pe al doilea, pur şi 
simplu există suficient timp pentru ca asta 
să fie cu putinţă. 


Prin urmare, reordonarea evenimentelor 
pentru observatori diferiţi e permisă - cu 
condiţia să nu incalce ceea ce numim 5 


cauzalitate (cauza precede efectul) - doar 


dacă cele două evenimente sunt suficient 
de apropiate în timp pentru ca nici un 
semnal, nici măcar lumina, sa nu poată 
circula între ele.! Amestecarea ordinii 
evenimentelor sabotează curgerea 
obiectivă a timpului doar la scară foarte 
mică, ceea ce face ca momentul prezent să 
devină puţin „difuz”, asta-i tot.— 

în al doilea rând, indiferent de starea 
mişcării tale relative, există mereu un 
„acum” bine definit, deci pentru tine 
evenimentele sunt clar separate în cele 
trecute şi cele viitoare. 

în al treilea rând, cât priveşte ideea că 
„viitorul există deja”, e limpede că, până 
nu se „intâmplă” pentru noi şi nu 
cunoaştem întregul spaţiu-timp, nu putem 
taia secţiuni prin el. Pentru noi, viitorul 
încă n-a avut loc. Nu contează că - având 
suficiente informaţii despre starea actuală 
a universului (cum ar fi poziţiile şi stările 
de mişcare ale tuturor particulelor din 
univers) - putem calcula ce se va întâmpla 
în toate momentele din viitor. Acesta nu-i 
mai mult decât universul determinist 
(mecanic) al lui Newton, cu deosebirea că 
distanţele, duratele şi ordonarea anumitor 
evenimente depind de observator. 

Pentru a privi întregul spaţiu-timp 
(universul la toate momentele) ca pe un 
bloc 4-D e nevoie de o perspectivă din 


afara universului. E ca şi cum te-ai întreba 
cum arată universul privit din afară. Nu 
există nici un „afară”. 

Aceste argumente nu i-au impiedicat pe 
unii fizicieni, matematicieni şi filozofi să 
îimbrăţişeze cu entuziasm ideea de univers 
bloc. lată cum o prezintă matematicianul 
Hermann Weyl: „Lumea obiectivă pur şi 
simplu există, ea nu se întâmplă. Numai 
conştiinţa noastră [...] e un proces care se 
desfăşoară înainte în timp.” De fapt, acest 
punct de vedere fusese susţinut cu mult 
înainte de apariţia relativităţii, şi e strâns 
înrudit cu argumentele filozofului german 
Immanuel Kant din Critica rațiunii pure, 
publicată în 1781. 

Am simtit mereu că aici e o contradicţie. 
Weyl ne spune că, deşi nimic nu se 
schimbă vreodată în spaţiul-timp 4-D, 
conştiinţa noastră se deplasează cumva 
prin el, iar astfel simţim momentul prezent 
în continuă schimbare. El afirmă că eo 
senzaţie iluzorie. Dar chiar dacă e iluzorie, 
mişcarea implică schimbare, iar 
schimbarea presupune curgerea timpului. 
Aşadar, dacă conştiinţa noastră resimte o 
schimbare, ea trebuie să existe în afara 
spaţiului-timp static. Oricât de misterioasă 
ar fi conştiinţa, nu sunt dispus să-i atribui 
un asemenea statut. 


TIMP GRAVITAIIONAL 


După ce am văzut cum e descris timpul în 
relativitatea specială, voi prezenta pe 
scurt comportamentul lui în relativitatea 
generală. Einstein a arătat ca gravitația 
oferă şi o altă modalitate de încetinire a 
timpului, diferită de ceea ce se petrece 
când călătoreşti cu viteze foarte mari. Am 
văzut deja că relativitatea generala 
descrie felul în care obiectele masive 
curbează spaţiul-timp din vecinătatea lor 
(observați că pot vorbi în fine despre 
spațiu- timp, nu doar despre spaţiu). Aşa 
cum spațiul e întins în câmpurile 
gravitaționale, e întins şi timpul. Să ne 
gândim ce se întâmplă cu timpul în 
apropierea orizontului evenimentelor unei 
găuri negre. Un observator care priveşte 
de la o distanţă sigură pe cineva care cade 
într-o gaură neagră va vedea că ceasul 
acestuia merge mai încet. De aceea 
obiectele căzând într-o gaură neagră ne 
apar ca şi cum ar fi îngheţate la orizont. 
Pentru noi, la orizont timpul se opreşte. 
Nu e vorba însă de o simplă iluzie optică. 
în relativitatea specială, dilatarea timpului 
e relativă. Doi observatori deplasându-se 
cu viteză mare unul în raport cu altul vor 
vedea fiecare că ceasul celuilalt merge 
mai încet. Dar în cazul celor doi 
observatori din apropierea găurii negre, 


cel care cade va vedea că ceasul 
observatorului aflat la distanţă merge mai 
repede! 

Vă înţeleg perfect dacă discuţia de mai 
sus nu v-a convins. La urma urmei, nimeni 
n-a stat vreodată în faţa unei găuri negre 
pentru a testa efectul. De unde ştim că 
timpul e într-adevăr încetinit? Răspunsul e 
că putem face testul aici, pe Pământ. 
Câmpul gravitațional al Pământului nu-i 
nici pe departe la fel de intens ca acela al 
unei gauri negre, şi totuşi putem măsura 
efectul său minuscul asupra timpului. 

Dilatarea timpului datorată gravitaţiei 
Pământului a fost confirmată într-un 
celebru experiment efectuat de doi 
americani în 1960. Robert Pound şi Glen 
Rebka s-au folosit de recent descoperitul 
efect  Mbssbauer: când se pompează 
energie într-un atom de un anumit tip, 
acesta va emite lumină cu o lungime de 
undă specifică; pentru că această lungime 
de undă e compatibilă cu alţi atomi 
asemănători, ei vor absorbi imediat 
lumina; dacă lungimea de undă e 
modificată fie şi foarte puţin (de pildă, 
prin deplasare Doppler), atunci ceilalţi 
atomi nu vor mai putea absorbi lumina. 
Pound şi Rebka au plasat nişte atomi de 
fier „emiţători” la baza unui turn cu 
înălţimea de 23 de metri, şi atomi 

identici în vârful turnului. Ei au găsit că 
lumina emisă de atomii de la bază n-a fost 
absorbită de atomii din vârf, şi au arătat 
că asta se explica prin faptul că lungimea 
de undă a luminii fusese deplasată spre 
roşu. Aceasta „deplasare spre roşu 
gravitaţională” e un rezultat direct al 
încetinirii timpului la baza turnului. Vârful 
turnului e mai departe de Pământ, iar 
acolo gravitația e mai slabă (desigur, cu 
foarte puţin, dar suficient pentru a 
modifica lungimea de undă). 

Pentru a înţelege această deplasare 
spre roşu ca pe o încetinire a timpului, să 
ne gândim ce înseamnă de fapt lungimea 
de undă. Putem considera că atomii de fier 
sunt nişte ceasuri - la fiecare creastă a 
undei luminoase ei emit un „ticâit”. Apoi, 
dacă vedem lungimi de undă mai mari, 
asta se va datora faptului că a trecut mai 
mult timp între ticăiturile succesive, şi 
spunem că ceasul merge mai încet. Pentru 
a măsura cu cât a fost încetinit timpul, 
Pound şi Rebka au avut o idee genială: au 
făcut ca atomii din vârful turnului să se 
deplaseze în jos, câtre cei de la bază, cu o 
anumită viteză. Atomii în mişcare au văzut 
acum lungimea de undă a luminii 
calatorind spre ei uşor comprimată prin 
deplasarea Doppler. Această scâdere a 


lungimii de undă putea fi reglată 
controlând viteza atomilor care se mişcau 
în jos, pentru a aduce lungimea de undă la 
valoarea ei corectă, aşa încât atomii în 
cădere să poată absorbi lumina. 

în anumite situaţii, cele două efecte de 
dilatare a timpului (datorate relativităţii 
speciale şi relativităţii generale) pot 
acţiona în sens contrar. Să considerăm 
două ceasuri atomice, unul pe sol, iar 
celălalt într-un satelit aflat pe orbită. Care 
din ele va merge mai încet? Din 
perspectiva ceasului de pe sol, mişcarea 
rapidă a celui de pe orbită va face ca 
timpul lui să curgă mai încet, în vreme ce 
faptul că acela aflat pe orbită în jurul 
Pământului, unde gravitația e zero, il va 
face să meargă mai repede. Care efect 
predomina? 

Experimentul Hafele-Keating a fost unul 
dintre cele mai celebre teste ale teoriei 
relativităţii. În octombrie 1971, Joseph 
Hafele şi Richard Keating au plasat 
ceasuri atomice de mare precizie la bordul 
unui avion, şi au zburat în jurul lumii atât 
spre est, în direcţia de rotaţie a 
Pământului, cât şi spre vest, în direcţie 
opusă, iar apoi au comparat ceasurile de 
la bord cu cele de pe sol la Observatorul 
Naval al Statelor Unite. 

Apar aici câteva efecte subtile. Mai întâi 


este efectul gravitaţiei Pământului asupra 
timpului, care îl încetineşte mereu, făcând 
ca ceasurile de la bordul avioanelor să 
meargă mai repede, fiindcă se află mai sus 
(mai departe de centrul Pământului), deci 
simt o atracţie gravitaţională ceva mai 
slabă. La zborul spre est, efectul relativist 
datorat vitezei ceasurilor le încetineşte în 
raport cu Pământul, ceea ce acţionează 
împotriva accelerării timpului datorată 
gravitaţiei mai slabe; pe de altă parte, la 
zborul spre vest, efectul relativist datorat 
vitezei face ca ceasurile să meargă mai 
repede, efect care se adaugă celui 
gravitaţional.— Hafele şi Keating au 
măsurat o încetinire totală de 40 de 
miliardimi de secundă la ceasurile care au 
zburat spre est, dar o accelerare de 275 
de 

miliardimi de secundă la cele care au 
zburat spre vest, rezultat care a reprodus 
predicția totală a relativităţii cu o eroare 
de câteva procente. Experimente 
ulterioare, cu masuratori mai precise, au 
reprodus şi mai bine predicția teoriei. 

Un asemenea efect straniu ar putea 
părea neglijabil, dar e folosit în mod 
curent pentru a corecta ritmul curgerii 
timpului la bordul sateliților GPS (Global 
Positioning System  - Sistemul de 
Poziţionare Global). Erorile GPS au 


diverse cauze, de la cele atmosferice la 
întârzieri provocate de reflectarea 
semnalului pe un teren neregulat, dar şi 
efectele relativităţii sunt importante. 
Desigur, sateliții se rotesc în jurul 
Pământului la o altitudine mult mai mare 
decât cea la care zboară avioanele, ceea 
ce înseamnă că ceasurile lor merg 
întotdeauna mai repede decât cele de pe 
sol. Acest efect gravitațional depăşeşte 
celălalt efect asupra timpului, datorat 
vitezei sateliților în raport cu solul. Fără 
corecție, ceasurile de la bordul sateliților 
GPS ar câştiga aproximativ 40 de 
milionimi de secundă pe zi, ceea ce 
înseamnă o secundă în cursul unei vieţi 
omeneşti medii. 

Pentru a compensa această accelerare, 
ceasurile din sateliți sunt deliberat 
incetinite. Fără această corecție, GPS-ul n- 
ar putea localiza sistemul de navigație al 
maşinii tale sau telefonul tāu mobil cu o 
precizie care să-l faca util. La aplicațiile 
de pe telefonul meu mobil cel mai mult mă 
impresionează faptul că folosesc 
tehnologia ca să măsoare însăşi curbura 
spaţiului-timp. Pentru telefonul meu, 
spaţiul-timp e mai puternic curbat decât 
pentru satelitul care îi localizează poziția 
şi îi trimite această informaţie fără de care 


nu m-aş putea descurca într-un oraş 
necunoscut. 

Ţine minte: dacă ceasul tâu merge 
încet, ridică-l deasupra capului! Va merge 
mai repede, odată ce simte un câmp 
gravitațional mai slab. Evident, nu vei 
putea măsura un asemenea efect 
minuscul, oricât ai tine braţul ridicat. 
Dacă ceasul tău merge într-adevăr mai 
încet... cumpără-ţi unul nou. 


36. Traducere de Antoaneta Ralian, 
Editura Humanitas, Bucureşti, 2016. (N. 
t.) 

37. Viteza unei unde se obține 
înmulţind frecvența cu lungimea ei de 
undă. Dacă o cantitate creşte, în timp ce 
cealaltă scade, ele se pot echilibra pentru 
a da acelaşi rezultat. (N. a.) 

38.limpul este distanţa străbătută de 
pulsul de lumină împărţită la viteza lui. Nu 
cred că mai e nevoie să amintesc că asta 
rezultă din relaţia „viteza egal distanţa 
împărţită la timp”. Aşadar, cu cât străbate 
o distanţă mai mare, cu atât îi ia mai mult 
timp. (N. a.) 

39. O analiză subtilă şi detaliată a 
acestor probleme se găseşte în cartea lui 
Richard Muller Acum. Fizica timpului 
(Editura Humanitas, Bucureşti, 2020). (N. 
t.) 


40.Asta se poate întâmpla doar dacă 
intervalul de timp dintre cele două 
evenimente (în ambele sisteme de 
referinţă) ar fi mai scurt decât timpul în 
care lumina ajunge de la un eveniment la 
celălalt. în felul acesta e anulată 
posibilitatea ca un eveniment să fie cauza 
celuilalt, fiindcă atunci un observator ar 
vedea că efectul apare înaintea cauzei, 
ceea ce e interzis de legile fizicii. (IV. a.) 

41.Desigur, intervalul de timp dintre 
evenimente poate fi de un an, cu condiţia 
ca distanţa dintre ele să fie de peste un 
an-lumină (fiindcă lumina, cel mai rapid 
mijloc de transmitere a semnalelor, va 
străbate această distanţă în mai mult de 
un an). (N. a.) 

42.FExperimentul trebuie judecat dintr- 
un sistem de referinţă în repaus faţă de 
centrul Pământului. în raport cu el, 
avionul deplasându-se spre est (în 
atmosfera care se află şi ea în rotaţie 
împreună cu Pământul) are o viteză mai 
mare decât un punct fix oarecare de pe 
suprafaţa Pământului; dimpotrivă, avionul 
deplasându-se spre vest are o viteză mai 
mică decât un punct fix oarecare de pe 
suprafaţa Pământului. (N. t.) 


Paradoxurile călătoriei în timp 


Am văzut că, în relativitate, un interval de 
timp depinde de perspectiva ta. Se scurge 
mai puţin timp pentru cineva care 
accelerează până la viteze foarte mari sau 
petrece O vreme într-un câmp 
gravitațional intens. În felul acesta, putem 
călători în viitor, dar asta nu înseamnă că 
păcălim timpul. Nu facem decât să 
ajungem mai repede în viitor. Am arătat 
că acest gen de călătorie în timp e firesc 
pentru particulele subatomice, fiindcă 
sunt singurele obiecte a căror viteză se 
poate apropia de viteza luminii. Astfel, 
miuonii produşi de razele cosmice 
călătoresc în viitor (cu o mică fracțiune de 
secundă) în călătoria lor scurtată prin 
atmosfera terestră. 

Problema cu acest gen de călătorie în 
timp este că e în sens unic. S-ar putea ca 
într-o bună zi să câălătorim în viitor, chiar 
în viitorul îndepărtat, dar singura 
modalitate de a ne întoarce în timpul 
nostru ar fi să călătorim inapoi în trecut. 
Asta e mult mai problematic. Când 
oamenii de ştiinţă vorbesc despre 


călătoria în timp, ei se referă de regulă la 
călătoria în trecut. De fiecare dată când 
voi menţiona în capitolul de faţă călătoria 
în timp, voi avea în vedere călătoria în 
trecut. 

Există două moduri de a te întoarce în 
trecut. Unul este de a te întoarce prin 
timp, aşa încât acele ceasului tău să se 
rotească în sens invers. Asta presupune 
viteze mai mari decât viteza luminii, ceea 
ce e imposibil, şi nu despre acest gen de 
călătorie în timp vreau să vorbesc aici. 
Celălalt mod este de a călători simțind că 

inaintezi în timp (timpul tău local curge 
înainte), dar deplasându-te de-a lungul 
unui drum deformat prin spaţiu-timp, care 
te duce înapoi în trecutul tău (ca şi cum ai 
parcurge o buclă într-un montagne russe). 
O asemenea buclă se numeşte curbă 
temporală inchisă, şi a fost subiectul unor 
cercetări teoretice intense în anii 1990. 
Ceea ce ar putea părea surprinzător este 
că se ştie de mult că ecuaţiile relativităţii 
generale permit existenţa curbelor 
temporale închise. Matematicianul 
american de origine austriacă Kurt Godel 
a demonstrat în 1949 că o asemenea 
călătorie în trecut e teoretic posibilă. 

Aşadar, călătoria în viitor e un lucru 
simplu, iar călătoria în trecut, deşi dificilă, 


nu e deocamdată exclusă de teorie. Ce mai 
aşteptăm? De ce n-am construit încă o 
maşină a timpului? Motivul este nu doar 
că e extrem de greu să creezi o curbă 
temporală închisă în spaţiul-timp, dar nu 
suntem nici măcar siguri dacă teoretic e 
posibil. Relativitatea generală ne spune că 
nu putem exclude călătoria în timp, însă 
mulţi fizicieni speră că o înţelegere mai 
bună a matematicii implicate în 
relativitatea generală va duce în cele din 
urmă la concluzia că e total interzisă (cel 
puţin în universul nostru). lar motivul 
acestei dorințe este ca posibilitatea 
călătoriei în timp face să apară câteva 
paradoxuri stranii. în capitotul de faţă vom 
analiza unele paradoxuri ale călătoriei în 
timp şi vom vedea dacă există vreun mijloc 
de a le evita. 

Ca om de ştiinţă, mi-e greu să mă uit 
pur şi simplu fără să reacţionez la un film 
SF despre călătoria în timp. în loc să-l iau 
ca atare şi să savurez scenariul (de 
regulă) stupid, am tendinţa să-i caut 
defectele de logică. Voi spune ceva de 
genul: ia staţi o clipă, dacă el chiar s-a 
întors în timp şi a făcut cutare şi cutare 
lucru, atunci el s-a amestecat în istorie 
Şi... ei bine, probabil că vă daţi seama ce 
vreau să spun. E tare trist. 

Cum ziceam, filmele astea sunt cam 


stupide. Ar trebui să mă las dus de val şi 
să preţuiesc milioanele de dolari cheltuite 
pe efecte speciale. Dacă aţi vazut Star 
Trek IV: The Voyage Home, Ştiţi la ce mă 
refer. în filmul ăsta, cel mai bun din seria 
iniţială Star Trek, căpitanul Kirk şi 
echipajul său călătoresc înapoi în timp în 
secolul XX. Are câteva momente 
amuzante, cum e cel în care Scotty 
încearcă să vorbească cu un computer, i 
se spune că trebuie să folosească mouse- 
ul, aşa că ia mouse-ul şi vorbeşte în el! E 
scena mea preferată. 


PARADOXUL TERMINATOR 


Vreau să folosesc o variantă a scenariului 
unui film pentru a ilustra un paradox al 
călătoriei în timp. Acest film este 
Terminator, în care Arnold 
Schwarzenegger e un android 
indestructibil trimis înapoi în timp de 
roboții care conduc lumea într-un viitor 
violent. John Connor este conducătorul 
rebelilor care luptă pentru cauza 
oamenilor împotriva roboților, iar Arnie ar 
trebui s-o ucidă pe mama lui John înainte 
ca ea să-l nască. Dacă John nu s-ar fi 
născut, atunci rebelii ar fi uşor de înfrânt. 
Lichidând-o pe mama lui, roboții ar scăpa 
şi de el. 


Evident, nu numai câ Arnie n-o face, dar 
se îndrăgosteşte de ea, o lasă însărcinată, 
iar ea îl naşte pe... John Connor. Acest tip, 
care are aceeaşi vârstă ca John în timpul 
lui (viitor), e de fapt tatăl lui. A fost trimis 
să se asigure că John nu se naşte, şi 
sfârşeşte prin a fi cauza existenţei 
acestuia. 


întrebarea este dacă ar fi fost posibil ca 
Arnie să modifice cursul evenimentelor 
asa încât viitorul să se desfăşoare altfel. 
Ce s-ar fi. 


întâmplat dacă ar fi ucis-o pe mama lui 
John? Deşi povestea pare cam stupidă 
dacă nu eşti fan SF, ea e coerentă. Nu 
apare nici un paradox, pentru că Arnie n-o 
ucide pa mama lui John. Mă rog, filmul nu- 
i chiar aşa de prost, iar efectele speciale 
sunt fabuloase. (Ele sunt şi mai bune în 
Terminator II.) 

Vreau să rescriu aici povestea filmului, 
pentru a sublinia cel mai celebru paradox 
al călătoriei în timp, numit paradoxul 
bunicului. Exprimat în forma lui iniţială, 
paradoxul apare când te întorci în timp şi 
îţi ucizi bunicul înainte s-o întâlnească pe 
bunica ta. Prin urmare, mama ta nu s-a 
născut, deci nici tu nu te-ai născut. lar 
dacă nu te-ai născut, bunicul tau nu putea 
fi ucis de tine, şi atunci tu te-ai fi născut, 
aşa încât el să fie ucis etc. Acesta e 


paradoxul. Raționamentul se tot învârte 
într-un cerc autocontradictoriu. 

Să  rescriem deci scenariul lui 
Terminator. Să presupunem că roboții din 
viitor nu apelează la musculosul android, 
ci îl capturează pe John şi îl conving - prin 
mijloace oricât de cumplite - să se 
întoarcă în timp şi să-şi ucidă el însuşi 
mama. 

Ce se întâmplă dacă reuşeşte? Dacă ea 
e ucisă înainte să-l nască pe John, el n-a 
existat niciodată. Dispare el în momentul 
în care mama lui se prăbuşeşte? lar dacă 
el n-a existat niciodată, cine a ucis-o pe 
mama lui? Nu putea să fi fost John: el nu s- 
a născut niciodată! 

Există mai multe soluţii, care apar în 
literatura SF sub o formă sau alta. Voi 
considera trei scenarii: 

1. Când își impuşcă mama, John dispare. 
Nu ţine. Mama lui (indiferent ce se 
întâmplă cu John) va avea înfipt în inimă 
un glonţ care trebuie să fi fost tras de un 
pistol. Cineva a apăsat pe trâgaci. Nu poţi 
spune că John a existat înainte s-o 
împuşte, fiindcă, acum că a modificat 
istoria, nu s-a născut niciodată. Viitorul va 
fi evoluat altfel (fara John) şi nu va fi fost 
nevoie ca roboții să trimită pe cineva - mai 
ales pe cineva care nu există - înapoi în 
timp pentru a o ucide pe mamă. Această 


explicaţie presupune că există două 
versiuni ale istoriei: una în care John s-a 
născut şi una în 

nu s-a născut, care nu pot fi corecte. 

2. John nu-şi poate ucide mama, pentru 
că se află acolo incercând s-o facă. Cu alte 
cuvinte, faptul că el există înseamnă că 
trebuie să eşueze orice încercare ar face. 
Aceasta e fără îndoială o soluţie mai bună 
decât prima, fiindcă ne asigură că nu 
există decât o singură versiune a istoriei. 
Totuşi, după cum vom vedea, şi ea 
conduce la o dificultate. 

3. Când John se intoarce în timp, el 
alunecă într-un univers paralel în care îi 
este permis să schimbe cursul istoriei. 
Astfel, deşi nu-şi poate schimba propriul 
trecut, poate schimba trecutul într-un 
univers vecin. Când îsi omoară deci mama, 
el nu se va fi născut niciodată în acel 
univers, dar mama lui va continua să 
trăiască în universul său. Acest tip de 
explicaţie a fost până recent îmbrâăţişat 
doar de autorii SF, însă acum e luat în 
serios de anumiţi fizicieni care, din diverse 
motive, ar vrea ca universurile paralele să 
existe. Mă voi întoarce la asta şi voi arăta 
că e singura soluţie viabilă. 

Cea mai simplă şi, după cum ar spune 
mulţi, cea mai rezonabilă dintre soluţiile 


de mai sus este a doua. Să presupunem că 
nu există universuri paralele (din moment 
ce nu există nici o dovadă şi, în absenţa 
unei maşini a timpului, nu putem verifica). 
Apoi, există o singură versiune a istoriei. 
Nu ne putem întoarce şi schimba cursul 
ei, fiindcă deja ne amintim evenimentele 
din trecutul nostru. 

Aşadar, un călător în timp nu se poate 
întoarce pentru a impiedica asasinarea lui 
John F. Kennedy, dar poate fi el însuşi 
criminalul. 

Acest mod de a explica felul în care ne 
putem întoarce şi participa la propriul 
nostru trecut e minunat exploatat în 
filmele Back to the Future. Acolo, anumite 
evenimente nu sunt explicate la momentul 
în care au loc. Abia mai târziu aflăm că ele 
au fost provocate de personaje calatorind 
înapoi în timp din viitor. Vedem deci unele 
scene de două ori: întâi din punctul de 
vedere al personajelor care trăiesc în 
timpul lor, apoi din punctul de vedere al 
călătorilor în timp (versiuni mai bătrâne 
ale aceloraşi personaje). 

Să ne întoarcem la Terminator în 
varianta noastră. John ar putea încerca să- 
şi împuşte mama, dar e evident că trebuie 
să se întâmple ceva pentru a-l împiedica, 
din diferite motive. 

Poate că în ultimul moment îsi vine în fire. 


Poate că pistolul n-a fost încărcat sau 
trăgaciul se înţepeneşte. Poate că glonţul 
nu-şi atinge ţinta. Nu contează de ce dă 
greş John, pur şi simplu el trebuie să dea 
greş. Mama lui trebuie să supravieţuiască 
pentru ca el să se poată afla acolo. Voi 
numi asta paradoxul „nu-i de ales” - 
călătorii în timp nu au libertatea de a face 
anumite lucruri care vor schimba cursul 
istoriei, aşa încât să devină imposibil 
pentru ei să fi călătorit înapoi în timp. 

Dacă te gândeşti puţin, îţi dai seama că 
apare o problemă. înseamnă oare că, dacă 
John ar încerca din nou şi din nou, ar fi 
condamnat sā dea greş? Ne putem 
imagina că roboții il aduc pe John în 
timpul lor, îi administrează o doză dublă 
de ser „ucide-ţi mama”, îl antrenează 
intens la tir şi îl trimit înapoi în trecut cu o 
carabină bine unsă, cu certitudine 
încărcată, simplu de mânuit. Iar el tot va 
da greş. Legile fizicii nu sunt aduse în 
discuţie pentru a explica de ce John va 
eşua mereu, nu contează decât că 
paradoxurile sunt evitate. 

Fizicienii teoreticieni au născocit un 
experiment mintal pentru a vedea ce s-ar 
întâmpla într-o situaţie reală dacă ceva ar 
călători în timp şi s-ar întâlni cu sine. Ce 
ar prezice matematica? Pentru ca modelul 
să fie suficient de simplu, ei s-au gândit la 


o maşină a timpului sub forma unei mese 
de biliard. Ideea este că o bilă intră într- 
un buzunar al mesei, iar apoi apare dintr- 
un buzunar alăturat în trecut, aşa încât se 
poate ciocni cu ea însăşi înainte de a se 
duce în primul buzunar. în acest model, 
toate  paradoxurile pot fi evitate cu 
uşurinţă dacă permitem doar acele situaţii 
care nu conduc la un paradox, situaţii 
numite soluții consistente. O bilă poate 
deci să se întoarcă în timp, să apară din 
alt buzunar şi să se ciocnească cu 
versiunea ei anterioară trimiţând-o în 
gaură şi  permiţându- i astfel să 
călătorească înapoi în timp. Dar situaţia în 
care bila apare din buzunar şi se ciocneşte 
cu versiunea ei anterioară astfel încât s-o 
facă să rateze buzunarul în care s-ar fi 
rostogolit nu e permisă matematic, 
deoarece conduce la un paradox. Asta 
înseamnă că susţinătorii călătoriei în timp 
trebuie să demonstreze matematic că 
paradoxurile pot fi evitate dacă suntem 
atenţi. Problema despre care ei pretind că 
nu există este faptul că bilele de biliard nu 
au liber-arbitru. Bilele de biliard nu se 
confruntă cu paradoxul „nu-i de ales”. 
Regula este deci ca trecutul s-a 
petrecut, iar nouă ne e permisă doar o 
versiune a lui. Când călătorim înapoi în 
timp putem face ce vrem atâta vreme cât 


ținem minte că, oricât de mult ne-am 
amesteca în istorie, vom face întotdeauna 
ca ea să se desfâşoare asa cum s-a 
desfăşurat. Chiar şi în scenariul originar al 
filmului, Arnie n-o poate ucide pe mama 
lui John, fiindcă el 

vine dintr-un viitor în care John există, 
deci nici n-are rost să încerce s-o facă. 
Atunci însă, filmul n-ar mai fi aşa 
palpitant. 


ÎNCERCÂND SĂ SALVEZI 
DINOZAURII 


Am spus că ne putem totuşi „amesteca” în 
trecut, mai ţineţi minte? Ei bine, am să 
reformulez: e permis să ne întoarcem în 
trecut şi să facem asa încât lucrurile să se 
desfăşoare cum s-au desfăşurat datorită 
amestecului 

nostru. Voi ilustra asta cu un alt exemplu. 
Maj oritatea oamenilor de ştiinţă sunt 
acum de acord că un meteorit uriaş a lovit 
Pământul cu 60 de milioane de ani în 
urmă, iar materia degajată în atmosferă în 
urma impactului a provocat o schimbare 
climatică violentă care a dus la dispariţia 
dinozaurilor. Unele mamifere au reuşit să 
supravieţuiască, iar dintre ele unele au 
evoluat devenind maimuțe, apoi, milioane 


de ani mai târziu, oameni. De fapt, putem 
spune probabil că, dacă dinozaurii n-ar fi 
fost nimiciţi, mamiferele, deci şi oamenii, 
n-ar fi putut evolua. Altfel spus, existam 
graţie acelui meteorit. 

Să presupunem ca un paleontolog face 
rost de o maşină a timpului şi de o rachetă 
termonucleară (puţin probabil, recunosc, 
dar haideţi să presupunem). El călătoreşte 
în trecut în urmă cu 65 de milioane de ani 
cu scopul de a distruge meteoritul înainte 
ca acesta să lovească Pământul. Dar dacă 
el salvează dinozaurii de extincţie, atunci 
ar dispărea nu numai el, ci întreaga 
omenire. Este o formă extremă a 
paradoxului bunicului. 

E momentul să lâmuresc un lucru: dacă 
vom ajunge vreodată să construim o 
maşină a timpului, atunci legile fizicii nu 
ne permit să călătorim înapoi în timp 
înainte ca maşina să fi fost construită. 
Asta deoarece construirea unei maşini a 
timpului implică legarea laolaltă a 
diferiților timpi în cadrul spaţiului-timp. 
Aşadar, momentul cel mai îndepărtat în 
timp care e astfel conectat va fi momentul 
creării maşinii. Toate momentele de timp 
dinaintea lui ar fi pierdute pe vecie, n-ar 
mai fi „disponibile”. în felul acesta e 
exclusă orice posibilitate de a ne întoarce 
vreodată la timpuri preistorice - dacă nu 


cumva am găsi undeva în spaţiu o maşină 
cosmică a timpului care există de multă 
vreme. 

Să presupunem totuşi ca paleontologul 
dement reuşeşte să se întoarcă în timp 
până cu câteva ore înainte de ciocnirea cu 
meteoritul şi orientează racheta spre el. 
Priveşte în sus şi vede cu uimire că 
meteoritul e mult mai mare decât se 
aştepta. De fapt, dacă se va ciocni cu 
Pământul, aşa cum pare iminent să se 
întâmple, va distruge întreaga viaţă, nu 
doar pe dinozauri. 

„Ei bine”, îşi spune paleontologul, 
„măcar să fac ce pot.” Lansează racheta şi 
nimereşte în plin. Meteoritul e distrus. 

Dar... un mic fragment supravieţuieşte 
şi se îndreaptă spre Pământ. Nemaiavând 
la dispoziţie alte rachete, nu-i rămâne 
decât să privească mingea de foc care 
străbate atmosfera, izbeşte Pământul şi - 
aţi ghicit! — provoacă extincţia 
dinozaurilor. 

Prin urmare, nu numai că n-a putut 
schimba istoria, dar de fapt i-a determinat 
cursul. Dacă nu s-ar fi întors în timp să 
distrugă  meteoritul, n-ar fi existat 
niciodată. Am rasturnat raţionamentul, iar 
paradoxul pare să fi dispărut. Spre 
deosebire de povestea precedentă, în care 


John trebuie să dea mereu greş oricât s-ar 
strădui să-şi  împuşte mama, acum 
paleontologul nu poate rata, fiindcă 
altminteri nu va fi existat niciodată. Nu se 
poate hotări în ultima clipă să nu lanseze 
racheta, şi nici n-o poate abate ceva de la 
cursul ei. în acest caz, e uşor de respins 
orice urmă a paradoxului „nu-i de ales” 
afirmând că, spre deosebire de exemplul 
precedent în care cerem ca ceva să-l facă 
pe John să dea greş, aici călătorul în timp 
nu-şi dă seama de amploarea sarcinii lui şi 
de faptul că nu are de ales. 


SORA MONA LISEI 


Suntem la Florenţa în 1504, iar Leonardo 
da Vinci tocmai a terminat capodopera sa 
Mona Lisa. Hotărâşte să renunţe pentru 
un timp la pictură şi, fiind un geniu 
polivalent, să de dedice unei alte mari 
pasiuni, invențiile. După săptămâni de 
cugetare şi nenumărate nopţi în care face 
schiţe detaliate, îşi încheie în cele din 
urmă planurile pentru cea mai isteaţă 
invenţie a sa: o maşină a timpului. După 
alte săptămâni petrecute în atelierul lui, 
într-o seară, termină construcţia ei şi se 
duce la culcare încercând să- şi închipuie 
cum ar putea s-o testeze. 

Spre uimirea lui, a doua zi de dimineaţă 


găseşte în maşina timpului un tablou. E 
portretul unei femei care seamănă mult cu 
Mona Lisa lui: aceleaşi trasaturi, acelaşi 
păr negru lung, dar fără zâmbetul 
enigmatic. Leonardo o recunoaşte imediat 
- este Mona Lot, sora mai urâtă a Mona 
Lisei, care îl bătuse la cap s-o picteze şi pe 
care o tot evitase. Tabloul este, evident, 
opera lui (are chiar şi semnătura lui) şi, 
cum ştie că nu l-a pictat, deduce că 
trebuie să fi fost trimis înapoi în timp de 
un Leonardo din viitor. E tulburat. Se 
hotărăşte sā nu spună nimanui, dar să 
păstreze tabloul împachetat până găseşte 
o soluţie. 

Cu trecerea zilelor, Leonardo e tot mai 
îngrijorat de posibilele paradoxuri ale 
călătoriei în timp. Stie că trebuie să 
trimită tabloul înapoi, fiindcă din viitor l-a 
primit. Pe de altă parte, dacă şi când o 
face, il pierde pentru totdeauna. Tabloul 
va rămâne blocat într-o buclă a timpului. 

Există aici două paradoxuri. Primul este 
un paradox „nu-i de ales”, fiindcă 
Leonardo ştie că la un moment dat trebuie 
s-o trimită pe Mona Lot înapoi în maşina 
timpului. Poate că tabloul a fost însoţit de 
o notă în care se precizau timpul şi data la 
care a fost trimis. Pe măsură ce se apropie 
de acea zi, ştie că, indiferent ce ar face 
pentru a evita să trimită tabloul înapoi, nu 


va reuşi să nu-l trimită. Si dacă ar încerca 
să 

păcălească timpul distrugând tabloul? E o 
formă acută a paradoxului „nu-i de ales”. 
Acceptâm câ nu putem modifica trecutul, 
obişnuim să spunem „n-are rost să plângi 
după laptele varsat” sau „ce-i făcut e bun 
făcut”. Aici însă viitorul e legat direct de 
trecutul fixat, iar astfel e şi el fixat. 
Aşadar, ce îl va împiedica pe Leonardo să 
distrugă Mona Lot? Ce forţă necunoscută 
va face ca tabloul să nu fie ars, sfâsiat sau 
aruncat în fluviul Arno? 

Există aici şi un al doilea tip de paradox, 
încă mai tulburător decât paradoxul „nu-i 
de ales”, şi pe care îl voi numi paradoxul 
„ceva din nimic”. El apare când Leonardo 
trimite tabloul înapoi la momentul potrivit, 
iar pe urmă distruge maşina timpului, ca 
să nu-i mai dea bătăi de cap. Rămânem cu 
un mister: Cine a pictat Mona Lot? 
Leonardo ar putea simţi acum că a depâşit 
criza şi că, oricâte obstacole stranii ar fi 
avut de înfruntat în posibilele lui încercări 
de a încălca un paradox, din fericire 
întregul episod se află acum în trecutul 
lui. Dar nu putem ignora faptul că, pentru 
o vreme, a existat o capodoperă a lui 
Leonardo da Vinci pe care Leonardo da 
Vinci 


n-a pictat-o în realitate niciodată! El a 
găsit-o în maşina timpului, a păstrat-o o 
vreme, pe urmă a pus-o la loc în maşina 
timpului şi şi-a trimis-o înapoi lui însuşi. 
Dar de unde a apărut ea? De nicaieri. A 
fost prinsă într-o buclă a timpului, iar 
Leonardo n-a pictat-o niciodată! Oricât ne- 
am stradui să asigurâm consistenţa logică, 
paradoxul „ceva din nimic” nu poate fi 
rezolvat. 


NU EXISTĂ OARE NICI O 
SOLUŢIE? 


Vedeţi acum de ce atât de multi fizicieni 
cred că 


niciodată nu va fi posibilă călătoria în 
timp. Mai există însă şi un alt paradox, pe 
care nu l-am menţionat, legat de folosirea 
unei maşini a timpului pentru a crea mai 
multe copii ale tale, încălcând astfel legi 
sacre ale naturii cum sunt conservarea 
masei şi energiei. De pildă, ai putea să 
călătoreşti cu cinci minute înapoi în timp 
şi să te întâlneşti cu tine însuţi. Aţi putea 
atunci intra amândoi în maşina timpului 
pentru a vă întoarce cu cinci minute mai 
devreme şi a vă 

întâlni cu un al treilea tu însuti, şi asa mai 
departe? Aceasta e o alta formă a 


paradoxului „nu-i de ales”. Cum există 
doar o singură versiune a trecutului, iar 
înainte să pleci în prima călătorie în timp 
tu ştii că nici o copie a ta n-a sosit cu cinci 
minute în urmă din viitor, nu poţi fi liber 
să te întâlneşti cu tine însuţi. Nu te poţi 
întoarce în trecut să te întâlneşti cu tine 
însuţi pentru că n-ai nici o amintire a 
întâlnirii cu tine însuti. 

S-ar părea că am bătut destule cuie în 
sicriul călătoriei în timp, şi vă întrebaţi 
pesemne dacă are rost să continuaţi să 
citiţi restul cărţii în care 

explic cum ar putea fi construită o maşină 
a timpului. Păstraţi-vă totuşi speranţa. E 
limpede că trebuie să existe anumite 
reguli de bază privind momentele de timp 
în care ni se permite să ne ducem şi ce ni 
se permite să facem pentru ca acele 
paradoxuri să nu apară. Mulţi dintre 
partizanii înfocaţi ai călătoriei în timp nu 
sunt prea îngrijoraţi de paradoxul „nu-i de 
ales”. Ei sunt de acord ca trebuie să 
sacrificâm liberul- arbitru dacă e posibilă 
călătoria în trecut. Oricum, ei cred că 
liberul-arbitru există doar în închipuirea 
noastră. Din moment ce trăim intr- un 
univers determinist în care totul e 
predeterminat, nu avem nevoie să apelam 
la nimic nou. Câtă vreme totul e logic 


coerent, nui nici o problemă. Te poţi 
întoarce deci cu o oră în urmă pentru a te 
întâlni cu tine însuţi (puţin) mai tânăr 
dacă tii minte că te-ai întâlnit cu tine 


însuţi (puţin) mai bătrân cu o oră în urmă. 
Dacă nu ţii minte, atunci nu vei putea 
călători înapoi în timp. Nici măcar 
paradoxul „ceva din nimic” nu-i 
descurajează pe partizanii înfocaţi ai 
călătoriei în timp. „Şi ce-i cu asta?” spun 
el. 

„Faptul că tabloul Mona Lot e prins într-o 
buclă a timpului nu conduce la nici o 
incoerenţă logică.” 

Pentru mine însă e o abandonare mult 
mai gravă a  liberului-arbitru. într-un 
univers determinist avem cel puţin iluzia 
că alegerile şi hotărârile noastre sunt 
libere, dar călătoria în timp ne interzice 
luxul acestei senzaţii. Liberul- arbitru ne 
este smuls într-un mod care e departe de a 
fi clar. 

Dacă eşti hotărât să  accepţi 
posibilitatea călătoriei în trecut, atunci 
mai e un preţ pe care trebuie să-l plăteşti. 
Trebuie să iei în serios descrierea 
spaţiului-timp ca univers bloc. Trecutul, 
prezentul şi viitorul trebuie că coexiste. 
Motivul e simplu: dacă te întorci în trecut 
(a carui existenţă suntem nevoiţi s-o 


acceptăm, fiindcă ne amintim de el), 
atunci pentru oamenii cu care te întâlneşti 
când călătoreşti înapoi în timp (chiar şi 
pentru o versiune mai tânără a ta) acel 
timp este „acum” al lor, momentul lor 
prezent. Ai venit din viitorul lor. lar ei 
trebuie să accepte că viitorul e la fel de 
real ca prezentul. Nu putem spune nici 
măcar că prezentul nostru este adevăratul 
„acum” şi că ei doar işi închipuie că 
trăiesc în prezent, fiindcă ne putem 
imagina la fel de bine călători în timp din 
viitorul nostru vizitându-ne în prezentul 
nostru. Dacă aceştia ne vizitează, atunci 
viitorul nostru, şi de fapt toate 

momentele de timp, trebuie sā existe 
laolaltă. Asta e exact ce ne spune modelul 
universului bloc. 


UNIVERSURI PARALELE 


Dacă nu sunteţi dispuşi sā ignoraţi 
paradoxurile călătoriei în timp, există o 
posibilitate în care nu apar niciodată 
paradoxurile „nu-i de ales” şi „ceva din 
nimic”. Preţul de plătit vi se poate părea 
prea mare, deşi vă scapă de unele 
absurdităţi despre care aţi citit în această 
carte. Veţi găsi că ceea ce urmează e mai 
nebunesc decât tot ce aţi întâlnit până 
acum, şi totuşi se bazează pe o 


interpretare absolut respectabilă, deşi 
neconvenţională, a rezultatelor stranii din 
mecanica cuantică. 

Am pomenit în treacăt la începutul 
capitolului 5, când am vorbit despre 
natura luminii, că influenţa mecanicii 
cuantice, ca teorie ştiinţifică, asupra vieţii 
noastre de zi cu zi o depăşeşte chiar şi pe 
cea a relativităţii. Problema este că nimeni 
nu înţelege cu adevărat ce ne spune ea 
despre lumea la scară foarte mică, pe care 
o descrie atât de precis. Sună ciudat. Cum 
se poate ca o teorie pe care n-o înţelegem 
să aibă asemenea succes? Răspunsul este 
că ea prezice comportamentul 
constituenţilor elementari ai materiei - nu 
doar atomi, dar şi particulele din care sunt 
alcâtuiţi atomii (electroni, protoni, 
neutroni), precum şi fotoni şi toate 
celelalte particule subatomice - cu o 
precizie incredibila. Mecanica cuantică 
nea condus la înțelegerea felului în care 
aceste particule „cuantice” 
interacționează şi se leagă între ele pentru 
a forma lumea din jurul nostru, în acelaşi 
timp însă, mecanica cuantică ne impune o 
perspectivă asupra lumii subatomice care 
ne contrazice flagrant  bunul-simţ. 
Fizicienii au avut la dispoziţie un secol 
pentru a se obişnui cu asta şi a propune 
mai multe interpretări privind ceea ce se 


petrece la nivel cuantic, dar nu s-a ajuns 
încă la un consens asupra interpretării 
corecte, admițând că într- adevăr există 
una corectă. 

Interpretarea dominantă în cea mai 
mare parte a secolului XX se numeşte 
interpretarea Copenhaga (fiindcă a apărut 
la institutul din Copenhaga, unde lucra 
Niels Bohr, unul dintre creatorii mecanicii 
cuantice). Partizanii ei adoptă o 
perspectivă pragmatică: ei afirmă ca nu 
trebuie să ne batem capul încercând să 
înţelegem ce se întâmplă la scara 
atomilor, care e atât de îndepărtată de 
lumea cu care suntem obişnuiţi. De pildă, 
n-avem dreptul să ne aşteptam ca un foton 
să se comporte aşa cum ni se pare nouă 
logic. Dacă la un moment dat lumina pare 
să aibă proprietăţile unui flux de particule, 
iar apoi proprietăţile undei, asta e situaţia. 
Tot ce contează, spun copenhageniştii, 
este ca mecanica cuantică să funcţioneze. 
Calculele matematice sunt în perfect 
acord cu ceea ce vedem în lumea din jurul 
nostru, deci nare rost să ne facem 
probleme. 

Până cu câteva decenii în urmă, aşa 
vedeau lucrurile cei mai multi fizicieni. Ei 
erau 

mulţumiţi (mă rog, poate nu-i chiar 


cuvântul potrivit) să folosească uneltele 
mecanicii cuantice - simboluri abstracte şi 
tehnici matematice, nu  piuliţe şi 
şurubelniţe, înţelegeţi ce vreau să spun. 
Erau pregătiţi să lase în seama filozofilor 
cugetările privind semnificaţia profundă a 
teoriei. 

Diferenţele dintre interpretari se leagă 
de felul în care descriem ceea ce se 
„intâmplă” cu o particulă cuantică, de 
pildă un electron, când e lăsată să facă 
orice le place particulelor să facă atunci 
când sunt lăsate singure. Dacă măsurăm o 
anumită proprietate a unui electron, cum 
ar fi poziţia, viteza sau energia la un 
moment dat, atunci mecanica cuantică ne 
va spune ce e probabil sa gasim. Ea nu ne 
spune însă nimic despre ce face electronul 
când nu e observat. Asta n-ar fi o 
problemă dacă am putea avea încredere 
că electronii (şi toate celelalte particule 
cuantice) se comportă rezonabil - numai 
că nu-i cazul. Ei vor dispărea din locul 
unde au fost văzuţi ultima dată, şi vor 
reapărea spontan în alt loc care ar trebui 
să le fie inaccesibil. Ei există în două 
locuri simultan, străpung bariere 
impenetrabile, călătoresc în acelaşi timp 
în două direcţii, ba chiar au 
simultan proprietăţi contradictorii. Dar în 
clipa în care te uiţi la ce se întâmplă, 


electronul va începe brusc să se comporte 
din nou normal, şi nimic nu va părea ieşit 
din comun. Concluzia inevitabilă pe care o 
tragem din rezultatele observaţiilor 
noastre este că electronul a făcut într- 
adevăr lucruri foarte stranii când nu ne- 
am uitat la el. De fapt, toate particulele 
cuantice se comportă în moduri care ar fi 
imposibile dacă ele s-ar supune aceloraşi 
reguli ca obiectele cu care suntem 
obisnuiti din viata de zi cu zi. 

Din moment ce mecanica cuantică ne 
spune doar la ce rezultate ale observaţiilor 
noastre să ne aşteptam, trebuie să apelam 
la altceva pentru a încerca să înţelegem ce 
se întâmplă când nu facem observaţii. 
Asta am vrut să spun prin „interpretări 
diferite”. Până acum am menţionat numai 
interpretarea Copenhaga, pe care mulţi au 
considerat-o interpretarea standard. Ea 
este cea care apare în aproape toate 
manualele de mecanică cuantică, şi e 
predată tuturor studenţilor la Fizică, dar 
s-ar părea că a sosit momentul unei 
schimbări. Partizanii ei ar putea spune că 
alegerea unei interpretări e pur şi simplu 
o chestiune de gust filozofic, însă adevărul 
e că tot mai mulţi fizicieni (nu majoritatea, 
totuşi, deocamdată) caută ceva mai 
profund. 


O explicaţie diferită de cea dată la 
Copenhaga este interpretarea lumilor 
multiple Imany-worlds inter preta tion], 
care prezintă un interes deosebit pentru 
fanii călătoriei în timp. Conform acestei 
perspective, de îndată ce o particulă 
cuantică, oriunde în univers, se confruntă 
cu alegerea intre două sau mai multe 
variante, întregul univers se separă într- 
un numar de universuri paralele egal cu 
numărul variantelor disponibile pentru 
particulă. Există deci un număr infinit de 
universuri care se deosebesc de al nostru 
în mai mare sau mai mică măsură, în 
funcţie de timpul scurs de la separarea de 
universul nostru, iar fiecare univers e la 
fel de real ca al nostru. în multe dintre ele 
există copii identice ale tale. în unele eşti 
milionar, în altele eşti om al străzii. în 
multe altele te-ai descurcat cam la fel ca 
în universul nostru, cu excepţia unor 
detalii minore. Vreme îndelungată 
asemenea lucruri păreau că ţin de SF, şi 
nu sunt puţini fizicienii care cred că aşa 
vor rămâne. Nu avem vreo dovadă 
experimentală ca universurile paralele 
există, din moment ce nu putem lua 
legătura cu nici unul, dar această teorie 
are unele avantaje şi explică mult din 
comportamentul straniu al lumii cuantice. 
Care e însă preţul de plătit? Fizicianul 


Paul Davies a observat că interpretarea 
mai multor lumi este ieftină în 
presupuneri (un avantaj), dar scumpă 
când e vorba de numărul universurilor. 

Dacă vă întâlniți cu această idee pentru 
prima dată, vi se pare pesemne imposibil 
să existe suficient spaţiu pentru atâtea 
universuri. S-ar putea chiar ca propriul 
nostru univers să fie infinit. Unde s-ar afla 
toate celelalte? Să ne închipuim universul 
nostru ca pe o foaie plată întinzându-se la 
nesfârşit, eliminând două dintre 
dimensiunile lui (să ne amintim că de la un 
spaţiu-timp 4-D trebuie să ajungem la o 
foaie 2D). Acum ne putem imagina 
celelalte universuri paralele aşezate unele 
peste altele deasupra şi dedesubtul 
universului nostru. E destul loc pentru 
toate. 

în afară de extravaganţa de a presupune 
un număr infinit de universuri, unii 
fizicieni afirmă că interpretarea lumilor 
multiple elimină liberul-arbitru. De fiecare 
dată când te confrunţi cu o alegere - de 
pildă, să-ţi atingi sau nu vârful nasului - şi 
(crezi ca) alegi liber să nu-l atingi, ceea ce 
se întâmplă de fapt este că universul se 
separă în două, şi există un univers paralel 
în care ti-ai atins nasul. Eşti conştient că 
ai urmat 

una din câile disponibile, dar va exista o 


altă versiune a ta care e conştientă câ a 
făcut cealaltă alegere. 

Interpretarea lumilor multiple a 
mecanicii cuantice a fost propusă în anii 
1950 de fizicianul american Hugh Everett 
III, şi, cu toate că la vremea aceea n-a fost 
bine primită, acum se arată interesaţi de 
ea tot mai mulţi cosmologi care o 
consideră singura interpretare viabila 
atunci când aplicăm mecanica cuantică 
întregului univers. 

Pe de altă parte, ideea universurilor 
paralele a fost exploatată de autorii de SF, 
care şi-au dat seama că li scapă de 
paradoxurile călătoriei în timp. Recent, 
fizicianul de la Oxford David Deutsch a 
elaborat propria lui versiune a teoriei, 
arătând că, dacă vrem să luăm în serios 
posibilitatea călătoriei în trecut, trebuie să 
luăm în serios interpretarea lumilor 
multiple. Deutsch e un partizan înfocat al 
ideii lumilor multiple, pe care o numeşte 
interpretarea multiversului (termenul 
multivers desemnează mulţimea tuturor 
universurilor, întreaga realitate). Nu sunt 
convins de această perspectivă, dar nici n- 
o pot exclude. De altfel, interpretarea mea 
preferată a mecanicii cuantice este cea 
concepută de fizicianul David Bohm, care 
presupune existenţa doar a unui singur 
univers. 


Aşadar, cum rezolvă interpretarea 
lumilor multiple paradoxurile călătoriei în 
timp? Am menţionat trei dintre ele atunci 
când am încercat să explic variantele de 
care dispune John Connor în paradoxul 
Terminator. Un călător în timp nu se va 
întoarce în trecutul universului său - ceea 
ce nu-i de mirare, odată ce are de ales 
dintr-un număr infinit de trecuturi -, ci în 
trecutul unui univers paralel. 

Conform lui Deutsch, care în cartea sa 
The Fabric of Reality ia ad litteram ideea 
de univers bloc, universul nu se scindează 
în mai multe copii ale lui însuşi în 
momentul când suntem confruntaţi cu o 
alegere. Există în schimb un număr infinit 
de universuri paralele. În momentul 
alegerii pur şi simplu urmăm o anumită 
cale, ca un tren care trece printr-un nod 
de cale ferată complicat. Asta înseamnă că 
viitorul e deschis, fiindcă avem numeroase 
opţiuni disponibile, dar la fel este şi 
trecutul. Propriul nostru spaţiu-timp este 
doar unul din trecuturile și viitorurile în 
număr infinit. 
întoarcerea în timp în multiversul lui 
Deutsch nu se deosebeşte de felul în care 
suntem purtaţi în mod normal câtre viitor: 
urmăm o buclă temporală într-un trecut 
posibil. 


Abordarea lui Deutsch e doar una dintre 
interpretările lumilor multiple. Voi 
reexamina paradoxurile călătoriei în timp 
în cadrul unei versiuni mai convenţionale 
a teoriei lumilor ; 
multiple — dacă putem numi 
„convenţională” o infinitate de universuri 
paralele. Paradoxul „nu-i de ales” nu se 
mai aplică, odată ce suntem liberi să 
modificâm cum vrem trecutul, fiindcă nu 
va fi trecutul nostru. Evenimentele din 
universul paralel în care am călătorit nu 
trebuie neapărat să se desfăşoare la fel ca 
în universul nostru. 


John Connor poate acum să-şi ucidă mama 
şi să împiedice naşterea lui în acel 
univers, iar mama din propriul lui univers 
supravieţuieşte. Evident, dacă nu reuşeşte 
s-o ucidă, el se va naşte. Va exista acum 
un univers (care, din cauza tuturor 
celorlalte alegeri cuantice care au loc, va 
prolifera imediat) în care John Connor a 
crescut, s-a urcat într-o maşină a timpului 
şi a disparut pentru totdeauna. Va exista 
şi un alt univers în care vor exista unul 
sau doi „John Connor”, în funcţie de 
reuşita sau nereuşiia lui de a-şi ucide 


mama. Dacă n-o ucide, cei doi John vor 
trăi unul alături de altul, însă va exista 
între ei o diferenţă de vârstă dată de 


intervalul cu care s-a întors în timp. Să 
reținem totuşi ca şansele ca John să 
găsească drumul înapoi către propriul său 
univers, sau măcar câtre unul asemănător 
cu acesta, sunt foarte mici. Pur şi simplu 
există prea multe universuri din care se 
face alegerea. 

Paradoxul „ceva din nimic” poate fi şi el 
înlăturat. Tabloul Mona Lot a fost, 
desigur, trimis înapoi din viitorul unui 
univers paralel, iar în acel univers a fost 
pictat de Leonardo. Leonardo nu trebuie 
să-şi trimită tabloul înapoi în trecut la 
momentul cuvenit. îl poate păstra. în fond, 
chiar dacă îl trimite înapoi, un al treilea 
Leonardo va fi cel care-l găseşte în maşina 
timpului. 

Până şi problema creării mai multor 
copii ale nouă înşine, străbătând bucle 
repetate în timp, e rezolvată. Dacă într-un 
univers faci o sută de copii ale tale, asta 
înseamnă că există nouăzeci şi nouă de 
alte universuri din care ai dispărut. 
Conservarea masei şi energiei nu se mai 
aplică fiecărui univers în parte, ci tuturor 
universurilor luate împreună. 

Unul dintre avantajele versiunii iniţiale 
a interpretării lumilor multiple, în care 
universul se scindează doar atunci când 
eşti pus în faţa unei alegeri, este că ne 
oferă o săgeată a timpului orientată în 


direcţia creşterii numarului de universuri. 
Există întotdeauna mai multe universuri în 
viitor decât în trecut. Te-ai putea întreba 
dacă această regulă nu e încălcată atunci 
când permitem călătoria în trecut. Dacă 
mă întorc azi într-un ieri al unui univers 
paralel, pot provoca scindarea lui în 
funcţie de alegerile pe care le fac odată 
ajuns acolo. Dar cum e posibil ca acel 
univers paralel să fi început să se scindeze 
ieri, înainte ca eu să iau până şi hotărârea 
de a mă întoarce în timp? Este oare aici o 
altă formă a paradoxului „nu-i de ales”? 
Pare să fie ca şi cum universul paralel în 
care sunt pe punctul sa calatoresc ar 
trebui să ştie dinainte că voi ajunge în el şi 
voi face anumite alegeri, obligându-mă 
astfel să călătoresc în acel univers şi să 
fac acele alegeri. 

Interpretarea lumilor multiple oferă din 
nou o ieşire din impas. Relativitatea 
generală permite legarea universului 
nostru de un univers paralel într-un mod 
care nu implică neapărat călătoria în 
trecut, după cum vom vedea în capitolul 
următor, când voi prezenta găurile de 
vierme. Desigur, o asemenea legătură se 
poate face printr-o maşină a timpului. 
Greşeala din paragraful precedent e să ne 
închipuim că această legătură apare în 
momentul în care călătorim în trecut, când 


de fapt ea apare atunci când e creată (sau 
pusă în funcţiune) maşina timpului, 
existând astfel posibilitatea călătoriei 
câtre orice univers care se desprinde de al 
nostru într-un moment ulterior punerii în 
funcţiune a maşinii timpului. în momentul 
punerii în funcţiune, vor exista universuri 
în care versiuni ale noastre încep să 
apară, pentru că, presupunând chiar că 
hotărâm să nu folosim maşina timpului 
sau s-o distrugem, e deja prea tărziu. 
Confruntându-ne cu această alegere, 
universul nostru se scindează, şi există alt 
univers în care n-am distrus maşina 
timpului, ci am folosit-o. în unele 
universuri am călătorit în trecut până la 
cel mai îndepărtat moment posibil 
(imediat ce maşina a fost pusă în 
funcţiune). în altele, am călătorit până la 
un moment ulterior. Chiar în vreme ce îţi 
legi centura în maşina timpului, universul 
se scindează din cauza tuturor celorlalte 
alegeri făcute oriunde în spaţiu, iar astfel 
va exista un număr infinit de versiuni ale 
tale care călătoresc în trecut. E momentul 
să mă opresc din scris şi să mă odihnesc 
un pic. 


UNDE SUNT TOŢI CĂLĂTORII ÎN 
TIMP? 


Sper că v-am dat o idee despre problemele 
cu care ne confruntâm dacă stâruim 
asupra posibilităţii de a călători în trecut. 
Legile fizicii, aşa cum le înţelegem noi, n-o 
exclud, aşadar unde e viciul în 
raţionament? Vă aflaţi pesemne într-o 
situaţie dificilă având de ales între a 
suporta paradoxurile călătoriei în timp şi a 
accepta ideea că există un numar infinit 
de universuri paralele, însă nici fizicienii 
n-au găsit un argument convingător care 
s-o excludă. Admiţând totuşi că e posibilă 
călătoria în timp, v-aţi putea întreba unde 
sunt toţi călătorii în timp venind din viitor. 
Dacă generațiile viitoare vor reuşi 
vreodată să construiască o maşină a 
timpului, vor fi fără îndoială mulţi cei care 
vor dori să viziteze secolul XXI, aşa că ar 
trebui să-i vedem azi printre noi pe aceşti 
calatori. lată cinci posibile motive pentru 
care nu e de aşteptat sa vedem vreun 
călător în timp: 

1. Călătoria în timp e interzisă de legi 
ale fizicii încă nedescoperite. 

2. O maşină a timpului te poate duce în 
trecut doar până la momentul în care a 
fost pusă în funcţiune, nu şi înainte de 
asta. Aşadar, dacă vom descoperi în 
secolul XXIII cum să construim o maşină a 
timpului, nu vom putea vizita secolul XXI. 
Singura posibilitate ar fi să găsim o 


maşină a timpului care a apărut pe cale 
naturală şi există de suficient de mult 
timp, cum ar fi o gaură neagră sau o gaură 
de vierme. Poate că nu există nici una în 
coltul nostru de univers. 

3. Vor fi gasite maşini ale timpului 
naturale, iar oamenii le vor folosi pentru a 
călători înapoi în secolul XXI, dar se 
dovedeşte că teoria lumilor multiple e 
versiunea corectă a realităţii. Universul 
nostru se întâmplă să nu fie dintre cele 
norocoase care primesc vizite din viitor. 

4. A ne aştepta să vedem printre noi 
călători în timp presupune că ei ar vrea să 
viziteze acest secol. Poate că ei preferă să 
viziteze perioade mai frumoase şi mai 
sigure. 

5. Călătorii în timp se află printre noi, 
dar sunt discreti. 

Oricât aş vrea să cred în călătoria în 
timp, naş paria pe ea. Motivul e simplu şi 
l-am menţionat mai sus. Pentru a fi 
posibilă călătoria în trecut, viitorul - 
viitorul nostru - trebuie să existe deja, 
ceea ce mi se pare greu de acceptat. 

Nu disperaţi. Dacă nu vreţi să renunţaţi 
la ideea călătoriei în timp, vă sfătuiesc să 
vă consolaţi cu gândul că există fisuri în 
legile fizicii care o permit. Câtă vreme 
călătoria în timp nu e categoric interzisă, 


ne vom continua explorarea. 


PARTEA AIII-A 
Maşinile timpului 


3 
Gaurile de vierme 


„Uitaţi cum stă treaba”, spuse ea, „nu sunt 
expertă în relativitate generală. Dar n-aţi 
văzut găuri negre? N-am căzut noi în ele? 
Nu valorează oare un gram de observaţie 
mai mult decât o tonă de teorie?” 


„Ştiu, ştiu”, zise Vagay încercând să se 
stăpânească. „Trebuie să fie altceva. Nu se 
poate să înţelegem atât de greşit fizica. 
Sau se poate?” 


Aproape lamentându-se, i-a pus această 
ultimă întrebare Edei, care a răspuns sec: 
„O gaură neagră care apare natural nu 
poate fi un tunel; în centrul ei se află o 
singularitate de care nu poţi trece.” — 
CARL SAGAN, Contact 


Călătoria noastră ne-a dus de la începutul 
timpului până la marginea universului. 
Albert 


Einstein ne-a arătat ca realitatea e mult 
mai surprinzătoare şi mai misterioasă 
decât ne-am fi închipuit. Timp deformat, 


găuri negre, universuri paralele, un trecut 
şi un viitor care coexistă cu prezentul - 
nici una dintre acestea nu sunt SF. Nu 
sunt nici rezultatele speculațiilor unei 
minorităţi de savanti excentrici. Toate 


aceste bizarerii sunt rezultatul anilor de 
progres lent, iar unele dintre ele sunt 
considerate acum certitudini. De pildă, 
încetinirea timpului provocată de 
gravitație nu e „doar o teorie care se 
poate dovedi falsă mâine, când va apărea 
ceva mai bun”, ci e demonstrată zi de zi în 
laboratoare. Alte idei, deşi posibile, s-ar 
putea să nu treacă testul timpului sau al 
cercetărilor continue. Uneori o teorie se 
dovedeşte a fi complet greşită dacă 
predicțiile ei intră în contradicţie cu 
rezultatele unui experiment, sau e 
înlocuită cu o teorie mai bună, care 
explică mai multe fenomene şi oferă o mai 
profundă înţelegere a naturii. 

Suntem acum convinşi de existenţa 
găurilor negre, deşi deocamdată n-am 
întâlnit nici una. Găurile negre nu sunt 
doar o consecinţă inevitabilă a teoriei 
relativităţii generale, dar telescoapele ne 
dezvăluie amprente clare ale lor. 

Cu totul altfel stau lucrurile cu găurile 
de vierme. Ele sunt permise de ecuaţiile 
relativităţii generale, care dau o descriere 


a lor ca entităţi teoretice. Spre deosebire 
de găurile negre însă, găurile de vierme 
rămân  curiozităţi teoretice fără vreo 
dovadă astronomică privind existenţa lor 
în universul real. îmi pare rău că trebuie 
să mă arat sceptic faţă de nişte obiecte 
despre care nici n-am apucat să vorbesc, 
dar e felul meu de a mă apăra impotriva 
acuzațiilor unor fizicieni care ar spune că 
mă apropii prea mult de graniţa dintre 
datele ştiinţei şi SF. Pentru a justifica 
acest capitol în ochii celor care 
împărtăşesc vederi mai conservatoare, voi 
cita un scurt fragment din cartea lui Matt 
Visser Lorentzian  Wormholes: From 
Einstein to 

Hawking: 


Deşi fizica găurilor de vierme e 
speculativa, teoriile fizicii pe care se 
bazeazā acestea, relativitatea generala 
Şi mecanica cuantică, sunt ambele 
testate şi general acceptate. [Chiar] 
dacă ne imaginăm pe noi înşine într- un 
cotlon, înconjurați de inconsistenţe şi 
imponderabile dezastruoase, putem 
spera ca acest dezastru cu care ne vom 
întâlni să fie interesant şi instructiv. 


J 


S-ar putea aşadar ca găurile de vierme 
să nu existe, dar studiul lor ne-ar putea 


măcar ajuta să înţelegem ceva mai bine 
cum funcţionează universul nostru. Şi, 
apropo, ele n-au nici o legătură cu viermii. 


O PUNTE CATRE ALIA LUME Ideea 
găurilor de vierme e aproape la fel de 
veche ca relativitatea generală. După cum 
am văzut în capitolul 5, Karl 
Schwarzschild a fost primul care a înţeles 
că ecuaţiile lui Einstein preziceau 
existenţa găurilor negre. Mai precis, 
pentru el, gaura neagră conţinea în centru 
o singularitate, un punct de densitate 
infinită unde timpul însuşi se opreşte. La 
singularitate, toate legile cunoscute ale 
fizicii încetează să se mai aplice. Asta l-a 
tulburat pe Einstein. Nu-i plăceau aceste 
găuri în spaţiu-timp, şi nu-l mulțumea 
faptul că orizontul evenimentelor le 
proteja de lumea exterioară. Pentru 
Finstein, nu ajungea să nu vezi un lucru ca 
să nu te mai gândeşti la el. 

în 1935, împreună cu colaboratorul său 


Nathan Rosen, Einstein a publicat un 
articol în care încerca să demonstreze că 
singularităţile lui Schwarzschild nu există. 
Folosind un truc matematic numit 
transformare de coordonate, ei au rescris 
soluţia matematică a lui Schwarzschild 
asa încât să nu conţină vreun 


punct unde spațiul Şi timpul încetează. Ce 
au obtinut însă era la fel de straniu. Ei au 
arâtat că singularitatea devine o punte 


legând universul nostru de... un univers 
paralel! Nu e acel gen de univers paralel 
care s-ar separa de al nostru ca rezultat al 
mecanicii cuantice, despre care am vorbit 
în capitolul precedent. Această legătură 
între două universuri a fost numită punte 
Finstein-hosen. Pentru Einstein era pur şi 
simplu un exerciţiu de geometrie în care 
două spaţii-timp ar fi unite. Nu credea câ o 
asemenea punte există în realitate, aşa 
cum nu credea că singularităţile există în 
realitate. Era doar o ciudâţenie a 
matematicii relativităţii generale. 
Asemenea punți între lumi diferite nu 
erau însă o noutate nici la vremea aceea. 
Matematicienii din secolul XIX se 
pasionaseră de spaţii curbe şi dimensiuni 
suplimentare. De fapt, exact cu o jumatate 
de secol înainte ca Einstein să-şi publice 
relativitatea generală, un matematician 
englez pe nume Charles Dodgson a scris o 
carte pentru copii pe tema geometriei în 
mai multe dimensiuni şi a universurilor 
paralele. Sub pseudonimul Lewis Carroll, 
el a scris în 1865 Alice în Tara Minunilor. 
Cunoaştem cu toţii episodul în care Alice îl 
urmăreşte pe iepurele alb de-a lungul unei 
punti Einstein-Rosen într-un alt univers. în 
carte se numeşte gaură de iepure, dare 
acelaşi lucru. în Țara Minunilor se puteau 
petrece lucruri stranii pentru că altele 


erau legile fizicii în acel univers. Desigur, 
Dodgson nu-şi imagina ce tip de mecanism 
ar putea produce un tunel care să unească 
lumea noastră cu altă lume, încă nu 
apăruseră relativitatea, mecanica cuantică 
şi cosmologia modernă. Povestea se baza 
doar pe idei geometrice privind felul în 
care spaţiul ar putea fi curbat, iar cele 
două spaţii ar putea fi legate într-un 
hiperspaţiu cu mai multe dimensiuni. O 
jumătate de secol mai târziu, 
Einstein a aratat că o asemenea curbură 
apare atunci când există o concentrare 
suficient de puternică a masei (sau a 
energiei, odată ce energia e echivalentă 
cu masa). Relativitatea generală (o teorie 
a gravitaţiei) oferea baza fizică pentru 
tuneluri câtre alte lumi, fără ca existenta 
lor să fie dovedită. 

într-una dintre ultimele lui cărţi, Sylvie 
și Bruno, publicată în 1890, Dodgson 
(pesemne şi alţi matematicieni ai vremii) 
se gândea deja la scurtături în acelaşi 
univers. în acea poveste, Faryland şi 
Outland se află la o mie de mile depărtare, 
dar sunt legate de un „Drum Regal” care 
te duce de la una la alta aproape 
instantaneu. Dodgson vorbeşte şi despre 
călătoria în timp, schimbarea ritmului 
ceasurilor şi inversarea sensului timpului. 

Motivul pentru care în anii 1930 nimeni 


n-a fost prea entuziasmat de puntea 
Finstein-Rosen a fost ca, spre deosebire 
de gaura iepurelui din Alice în Țara 
Minunilor, nu putea fi folosită ca mijloc de 
a ajunge în alt univers. Ne putem închipui 
că o punte Finstein-Rosen se formează 
dacă o singularitate din universul nostru 
se ataşează de o singularitate dintr-un 
univers paralel. E posibil ca asta sā se 
întâmple atunci când câdem într-o gaură 
neagră? Pentru mine, găurile negre sunt 
ceva în genul vieţii de apoi. Aşa cum 
nimeni nu ştie ce-l aşteaptă după moarte, 
nu putem şti cu siguranţă ce se va 
întâmpla când cădem într-o gaură, până 
nu cădem efectiv în ea. Dar atunci nu mai 
putem transmite informaţii celor care 
aşteaptă în afara orizontului 
evenimentelor. Ca om de stiintă, as vrea 
să cred că ştim totuşi ceva mai multe 


despre găurile negre decât despre viaţa de 
apoi, fiindcă cel puţin acestea se supun 
ecuaţiilor matematice! 

Aşadar, de ce puntea Einstein-Rosen nu- 
i un mijloc bun de a trece în alt univers? în 
primul rând, există orizontul 
evenimentelor. Odată ceai sărit într-o 
gaură neagră, nu mai poţi ieşi din ea. 
Desigur, pentru a ieşi pe cealaltă parte, 
gaura neagră în care sari trebuie să fie 
cuplată cu o gaură albă. Să ne amintim că 


aceasta e inversul găurii negre - ceva din 
care materia poate ieşi, dar nu poate 
cădea în ea niciodată. Găurile albe trebuie 
deci să fie înconjurate de opusul 


orizontului evenimentelor, numit 
antiorizont, care permite traficul în sens 
unic spre exterior. Din păcate, 


antiorizonturile sunt extrem de instabile, 
şi în câteva secunde de la formare se 
transformă în orizonturi normale. Prin 
urmare, odată ce ai trecut de orizontul 
evenimentelor primei gauri negre, ai găsi 
că există un al doilea orizont al 
evenimentelor care îti blochează 

ieşirea la celălalt capăt. Să ne închipuim 
un deţinut închis într-o celulă care 
descoperă sub patul lui un tunel. Tunelul 
străbate câţiva metri sub pământ, pentru a 
conduce câtre celula alăturată. 


Principala problemă cu puntea Einstein- 
Rosen este ca e extrem de instabilă. 
Legătura poate supraviețui doar o 
fracțiune de secundă, nici măcar lumina n- 
o poate străbate. Aşa încât, dacă ţi va 
întâmpla vreodată să sari într-o gaură 
neagră, în speranţa de a ajunge dincolo, 
vei fi prins în singularitate, şi nu e prea 
plăcut să ţi se micşoreze corpul până la o 
dimensiune mult mai mică decât cea a 
unui atom. 


Toate acestea s-ar întâmpla 
presupunând că n-ai fi sfârtecat de forţele 
mareice ale gravitaţiei inainte de a ajunge 
la singularitate. Gaura neagră ar trebui să 
fie supermasivă pentru ca tu să poţi măcar 
supravieţui traversării orizontului. Pe 
scurt, punţile FEinstein-Rosen nu puteau fi 
mijloace de a vizita un univers vecin, aşa 
încât multă vreme au rămas doar o 
curiozitate teoretică. 


ALICE TRECE PRIN OGLINDĂ 


Au existat câteva momente cruciale în 
istoria fizicii găurilor de vierme. După 
articolul lui Einstein şi Rosen de la 
mijlocul anilor 1930, nu s-au întâmplat 
prea multe până în 1955, când John 
Wheeler, unul dintre marii fizicieni ai 
secolului XX (cel care a născocit 
denumirea gaură neagră), a publicat un 
articol în care a arătat pentru prima oară 
că un tunel în spațiu- timp nu trebuie 
neapărat să unească universul nostru cu 
un univers paralel, ci se poate curba 
pentru a uni două regiuni diferite din 
universul nostru (ca toarta unei ceşti de 
cafea). Ar fi un tunel care apare în spaţiul 
normal, oferind un alt drum între două 
„guri” (printr-un spaţiu cu mai multe 
dimensiuni), faţă de drumul care le leagă 


în spaţiul normal. Doi ani mai tărziu, 
Wheeler a introdus în jargonul fizicii 
expresia gaură de vierme într-un articol de 
referinţă despre ceea ce el numea 
geometrodinamică, studiul felului în care 
geometria, sau forma, spaţiului se 
modifică şi evolueaza. Evident, lucrarea lui 
rămânea pur teoretică, nu urmărea decât 
să înţeleagă cum poate fi deformat spațiul- 
timp, fara legătură cu folosirea găurilor de 
vierme pentru a calatori prin ele. De fapt, 
găurile de vierme care-l interesau pe 
Wheeler erau extrem de mici. El studia 
structura spaţiului-timp la cea mai mică 
scară posibila, acolo unde mecanica 
cuantică ne spune că totul devine difuz şi 
incert. La acest nivel, însuşi spaţiul-timp 
devine ca o spumă, şi pot apărea aleatoriu 
tot felul de forme şi structuri stranii, 
inclusiv găuri de vierme minuscule. Pe 
acestea le voi numi gauri de vierme 
cuantice. Voi reveni curând la ele. 
Următorul eveniment important a avut 
loc în 1963, când matematicianul 
neozeelandez Roy Kerr a descoperit că 
ecuaţiile lui Einstein preziceau existenţa 
unui tip complet nou de gaură neagră, o 
gaură neagră care se roteşte, deşi nu şi-a 
dat seama de asta de la început. Abia mai 
târziu a devenit limpede că soluţia lui Kerr 
se aplica oricărei stele în rotaţie care 


colapsează devenind o gaură neagră, iar 
din moment ce toate stelele se rotesc în 
jurul axei proprii cu diferite viteze, găurile 
negre ale lui Kerr erau mai generale şi 
mai realiste decât cele ale lui 
Schwarzschild, care nu se rotesc. în plus, 
o gaură neagră s-ar roti mult mai repede 
decât steaua iniţială din care s-a format, 
fiindcă e mult mai compactă. (Să ne 
amintim de comparaţia cu patinatorul care 
se învârte, din capitolul 5, unde am 
prezentat asemenea gāuri negre.) 
Interesantă la rezultatele calculelor lui 
Kerr era natura singularităţii din centrul 
unei asemenea gauri negre. Ea nu mai 
trebuie să fie un punct de dimensiune 
zero, ca singularitatea din centrul găurilor 
negre ale lui Schwarzschild, ci ar fi în 
formă de inel. intreaga materie e 
concentrată în perimetrul inelului, a cărui 
grosime e aproape zero, deci densitatea e 
aproape infinită. în mijlocul inelului e pur 
şi simplu spaţiu gol. în funcţie de masa şi 
de viteza ei de rotaţie, o asemenea 
singularitate inelară poate avea un 
diametru suficient de mare pentru ca 
oamenii sau chiar navele lor spaţiale să 
călătorească prin ea.— 

Astrofizicianul John Miller de la Oxford 
a arătat că, în vreme ce soluţia lui Kerr 
reprezintă proprietăţile spaţiului-timp din 


afara oricărei găuri negre în rotaţie 
constantă, nu avem nici un indiciu că ea ar 
descrie corect ce se întâmplă în interiorul 
orizontului, inclusiv tot ce se leagă de 
singularitatea inelară. Este doar o imagine 
posibilă a felului în care ar putea arăta 
interiorul unei gauri negre. Miller a 
sugerat câ asemenea descrieri trebuie 
însoţite de un avertisment. 

Ţinând cont de asta, voi merge mai 
departe şi voi descrie felul în care ar 
putea arâta o gaură neagră Kerr. Mai 
întâi, singularitatea inelară se deosebeşte 
şi în alte privinţe de singularitatea 
punctiformă a lui Schwarzschild. De pildă, 
singularitatea inelară are un al doilea 
orizont, interior, numit orizont Cauchy, 
care înconjoară singularitatea. Desigur, 
odată ce ai trecut de orizontul 
evenimentelor exterior, nu mai ai cale de 
întoarcere, dar vei putea vedea în 
continuare lumina provenind din universul 
extern, chiar dacă ea va fi curbată şi 
focalizată de gravitația găurii negre. 
Orizontul Cauchy marchează frontiera 
zonei în interiorul căreia nu vei mai vedea 
lumina provenind din universul extern. în 
primă instanţă pare un lucru rezonabil, 
dar să nu ne lăsăm înşelaţi. Găurile negre 
sunt misterioase, în privinţa lor nimic nu e 
simplu. Una dintre predicțiile bizare ale 


matematicii găurilor negre se leagă de 
ceea ce se întâmplă cu lumina pe măsură 
ce te apropii de orizontul Cauchy. Pentru 
că timpul tău se scurge din ce în ce mai 
încet, timpul din exterior e accelerat până 
când, la orizontul Cauchy, timpul din 
exterior se scurge infinit de repede, şi vezi 
practic întreaga istorie a universului 
derulându- se într-o clipită când treci prin 
orizont. Mi se pare extraordinar: tocmai 
când te-ai aştepta să vezi în faţa ochilor 
întreg trecutul tău, vezi întreg viitorul. 

Nu vreau să-i jignesc pe pasionaţii de 
găuri negre, dar trebuie să adaug că, în 
realitate, n-ai avea o perspectivă 
privilegiată asupra istoriei universului, 
fiindcă întreaga lumină care va intra 
vreodată în gaura neagră trebuie să 
sosească într-o singură clipă. Lumina care 
pâtrunde va fi comprimată spre capatul 
albastru al spectrului. Este situaţia inversă 
faţa de ce vede un observator din afara 
găurii negre care urmăreşte cum lumina 
cade în ea. în acel caz, lumina e întinsă 
(deplasată spre roşu). Pe măsură ce te 
apropii de orizontul Cauchy, lumina e 
deplasată tot mai mult spre albastru, spre 
frecvenţe tot mai mari. De aici rezultă de 
asemenea că lumina are energie tot mai 
mare şi vei fi ars de acel puls final de 
radiaţie cu energie infinită. Desigur, toate 


acestea sunt valabile presupunând că ai 
supravieţuit forţelor mareice 
gravitaționale care te vor fi întins 
încercând să te sfârtece inainte de a 
ajunge la orizontul Cauchy. 

Să lasām deoparte pentru moment 
aceste spaime că vei fi transformat în 
spaghete, iar apoi gâtit de radiaţie, şi să 
privim mai atent singularitatea însăşi. 
Matematica relativităţii generale pare să 
sugereze că o singularitate Kerr e o 
fereastră către un alt univers. în loc ca 
Alice să cadă printr-o punte Einstein- 
Rosen în Țara 
Minunilor, ea poate paşi prin oglindă. Ai 
putea trece prin centrul inelului (având 
grija sa nu te apropii prea mult de 
margini, fiindcă acolo se află întreaga 
„materie” a singularităţii), iar odată ce ai 
trecut ai lăsat pentru totdeauna în urmă 
propriul nostru spaţiu-timp. 

Aşadar, unde ai ajunge dacă ai sări prin 
acest inel de foc cosmic? Răspunsul 
depinde în mod critic şi incontrolabil de 
drumul exact pe care l- ai urma prin 
singularitate. O posibilitate este sa ajungi 
într-o altă regiune a universului nostru, şi, 
fiindcă spaţiul şi timpul sunt amestecate, 
aproape cu certitudine te vei afla şi într-un 
alt timp. Ai putea fi în viitorul îndepărtat 
sau în trecutul îndepărtat. (Grozav, îți vei 


spune, iată în sfârşit o adevărată maşină a 
timpului.) Dar lăsând la o parte toate 
primejdiile unui salt într- o gaură neagră 
în rotaţie, călătoria printr-o singularitate 
Kerr e un drum cu sens unic. Asta nu 
înseamnă că nu te poţi întoarce prin inel 
în partea de unde ai sărit, ci că n-ai ajunge 
înapoi de unde ai plecat. Nu uita că există 
mai departe orizontul cu sens unic al 
evenimentelor care te împiedică să ieşi. 
Am să rezum argumentele pro şi contra 
unei găuri negre Kerr ca „poartă câtre 
stele”. Un argument pro este că poţi evita 
să fii strivit până la dimensiune zero dacă 
navighezi cu atenție prin centrul 
singularităţii. Problema e că, din afara 
orizontului evenimentelor, nu poţi vedea 
sub ce unghi trebuie să intri. Dacă intri 
din lateral (în planul inelului), nu vei putea 
evita să te deplasezi în spirală şi să te 
loveşti de inel. O diferenţă importantă 
între singularităţile din interiorul găurilor 
negre care se rotesc (Kerr) şi cele din 
interiorul găurilor negre care nu se rotesc 
(Schwarzschild) este că spaţiul şi timpul 
sunt altfel deformate. În jargonul 
relativităţii, spunem ca o singularitate 
punctiforma este de tip spaţial, iar o 
singularitate inelară este de tip temporal. 
O singularitate de tip spaţial reprezintă 
marginea timpului (fie începutul lui, cum e 


singularitatea big bang, fie sfârşitul lui, 
cum se întâmplă cu o gaură neagră), în 
vreme ce o singularitate de tip temporal 
reprezintă marginea spaţiului, de aceea 
poate fi o fereastră prin care să vedem 
dincolo de universul nostru. 

Una peste alta, avem ghinion cu acele 
două orizonturi. Orizontul evenimentelor 
permite doar o călătorie în sens unic şi ne 
împiedică să vedem singularitatea, aşa 
încât nu putem alege unghiul de intrare 
corect. Pe de altă parte, orizontul Cauchy 
e locul unde eşti prâjit de radiaţia infinit 
deplasată spre albastru. Am vrea deci să 
scăpăm de ambele orizonturi, rămânând 
cu ceea ce se numeşte o singularitate 
nudă expusă universului exterior. Există 
(poate) câteva moduri de a obţine o 
singularitate nudă. Unul este prin radiaţia 
Hawking, care face ca o gaură neagră să 
se evapore treptat până când orizontul ei 
dispare complet, lăsând în urmă 
singularitatea expusă. Soluţia e însă 
discutabilă, iar mulţi fizicieni cred că 
atunci când o gaură neagră se evaporă 
complet nu rămâne nimic în urma ei. în 
orice caz, asta e probabil să se întâmple 
doar cu găurile negre minuscule, şi nare 
rost să aştepţi ca o gaură neagră 
supermasivă în rotaţie să se evapore. O 
asemenea gaură neagră poate totuşi să-şi 


piardă orizonturile pe altă cale. Cu cât o 
gaură neagră se roteşte mai repede, cu 
atât se extinde mai departe orizontul ei 
Cauchy, apropiindu-se de orizontul 
evenimentelor. Dacă se roteşte suficient 
de repede, cele două orizonturi se 
suprapun, iar în acel moment matematica 
prezice că ele se anulează reciproc şi 
dispar. 

O singularitate nudă se poate forma şi 
prin colapsarea unei mase care se abate 
mult de la sfericitate, dar e foarte puţin 
probabil ca asemenea forme să existe în 
universul real. Existenţa acestui tip de 
singularitate nudă a fost prezisă prin 
simulari complexe pe care astrofizicienii 
le-au studiat pe calculator. 

Trebuie să reamintesc că aproape tot ce 
am spus până acum în acest capitol se 
bazează pe predicții teoretice şi pe 
speculaţii. Fizicienii nu cred că vor putea 
trece vreodată printr-o singularitate Kerr 
nudă şi călători în alt univers sau la 
celălalt capât al universului nostru. 
Scepticismul şi temerile lor provin în parte 
din faptul că, dacă am putea s-o facem, am 
putea de asemenea să călătorim în timp, 
ceea ce, după cum am văzut în capitolul 
precedent, mulţi fizicieni refuză să ia în 
considerare. 

Există însă şi unele dificultăţi de ordin 


practic care fac ca ideea de a călători prin 
asemenea singularităţi inelare să fie la fel 
ce improbabilă ca încercarea de a traversa 
o punte EinsteinRosen. în primul rând, 
pare imposibil ca o gaură neagră să se 
rotească atât de repede încât să-şi piardă 
orizonturile. Cercetări recente arată că 
orizontul Cauchy este extrem de instabil, 
iar imediat ce ai reuşi să treci prin el 
(presupunând că găseşti drumul prin 
centrul  singularităţii), o vei perturba 
transformând-o în ceea ce se numeşte o 
singularitate nulă slabă, care e totuşi o 
singularitate, şi vei fi prizonier în 
interiorul ei. 


CERIITUDINI ŞIIINŢIFICE SI SF 


Tot ce ştim deocamdată despre găurile 
negre pare să indice că ele nu vor putea fi 
niciodată folosite drept ferestre sau punti 
câtre alt univers sau câtre alte părţi ale 
universului nostru, ceea ce nu 
descurajează speculaţiile autorilor de SF, 
care de regulă nu iau în seamă obiecțiile 
fizicienilor sau chiar dovezile 
experimentale. Dar nu toţi autorii de SF 
ignoră cele mai recente descoperiri şi 
predicții ale fizicienilor. Mulţi dintre ei 
sunt oameni de ştiinţă, iar în povestirile 
lor cel puţin nu dispreţuiesc legile fizicii. 


Aşa sa întâmplat cu celebrul astrofizician 
Cari Sagan, care în 1985 a scris romanul 
Contact. în povestea lui, după care s-a 
făcut şi un film, oamenii intră în contact 
cu o civilizaţie extraterestră avansată 
folosind un tunel prin hiperspaţiu (o gaură 
de vierme—) care leagă două regiuni 
îndepărtate ale Galaxiei, şi prin care 
călătoresc eroii romanului. Sagan 
cunoştea posibilitatea utilizării în acest 
scop a unei punți Finstein-Rosen sau a 
unei  singularităţi Kerr, dar voia ca 
povestea să fie cât mai realistă şi faptele 
să fie corect prezentate. Deşi cititorii pot 
accepta convenţia literară, el, fiind om de 
ştiinţă, s-a hotărât să includă doar ceea ce 
relativitatea generală consideră că este 
cel puţin posibil. 

Sagan i-a trimis deci o schiţă a 
manuscrisului prietenului sau Kip Thorne 
de la Grupul de Astrofizica Teoretica de pe 
lângă Institutul Tehnologic din California. 
Thorne e unul dintre cei mai mari 
specialişti din lume în relativitatea 
generală, iar Sagan spera că i-ar putea 
oferi nişte sugestii, pe baza celor mai 
recente idei, care ar spori verosimilitatea 
povestirii. Nici unul dintre ei nu se aştepta 
la ceea ce avea sa urmeze. Solicitarea lui 
Sagan i-a trezit lui Thorne curiozitatea, şi, 
cu ajutorul doctorandului sau Michael 


Morris, Thorne s-a hotărât să atace 
problema dintr-o perspectivă originală. 
Pentru a înţelege abordarea lui, trebuie să 
explic în linii mari cum arată ecuaţiile 
relativităţii generale. într-un termen al 
ecuaţiei se află informaţia despre masă şi 
energie, iar celălalt descrie curbarea 
spaţiului-timp în prezenţa acestei mase şi 
acestei energii - e de- ajuns să spun că 
ecuaţiile sunt incomparabil mai complexe 
decât ecuaţia lui Einstein din relativitatea 
specială, E = mc“. De regulă, fizicienii 
încep prin definirea conţinutului de masă 
şi energie dintr-o anumită regiune a 
spaţiului-timp, cum ar fi o stea, iar apoi 
rezolvă ecuaţiile lui Einstein pentru a afla 
cum e influenţat şi ce proprietăţi ar avea 
spaţiul-timp din vecinătate. Thorne a 
început să se gândească dacă găurile de 
vierme sunt permise de teorie, dar n-a 
urmat abordarea tradiționala. Era 
conştient de problemele care afectează 
soluţiile obişnuite pentru găurile negre, 
cum sunt orizontul evenimentelor, forţele 
mareice, singularităţile instabile, 
tunelurile care se strangulează înainte de 
a le putea traversa etc. A început în 
schimb cu ce dorea să obţină. Pentru 
povestea lui Sagan, gaura de vierme 
trebuia să fie stabilă, constant deschisă, să 
nu aibă orizonturi la nici unul din capete, 


pentru a permite călătoria în dublu sens, 
să nu aibă singularităâţi şi sā n-aibă forţe 
mareice care i-ar ucide pe călători înainte 
de a intra în ea. împreună cu colegii săi de 
la Caltech, Thorne a conceput matematic 
forma pe care trebuie s-o aibă spaţiul-timp 
pentru a satisface toate aceste cerinţe. 
Spre surpriza lui, a găsit că era posibil. 
Thorne a înţeles că putea proiecta exact 
tipul de gaură de vierme de care Sagan 
avea nevoie. S-a dovedit că teoretic este 
posibil să existe o legătură între două 
parți ale universului, care  arâtau 
schematic la fel ca găurile de vierme 
cuantice ale lui Wheeler din urma cu 
treizeci de ani. De data asta însă 
tunelurile ar fi suficient de largi pentru ca 
oamenii să le poată strabate fără sā simtă 
vreo neplăcere. De pildă, un câlâtor ar 
putea intra printr-o gură a găurii de 
vierme din apropierea Pământului, iar în 
scurt timp ar ieşi la celălalt capăt al 
Galaxiei. Călătorul s-ar putea apoi 
întoarce prin gaura de vierme pentru a 
spune ce-a văzut. Această „legătură” a fost 
numită „gaură de vierme traversabilă”, 
pentru a o deosebi de cele netraversabile, 
cum e puntea Einstein-Rosen. De acum 
înainte, când mă voi referi la aceste 
structuri, le voi numi pur şi simplu gauri 
de vierme, subinţelegând că e vorba de 


cele traversabile. 

O asemenea gaură de vierme e 
prezentată în figura 8.1, în care spaţiul 
apare ca o foaie bidimensională. Cele două 
intrări în gaura de vierme se numesc 
„guri”, iar tunelul care le uneşte (precum 
toarta unei ceşti) se numeşte „gât”. E mai 
greu de înţeles faptul că, deşi distanţa în 
spaţiul normal între cele două guri ale 
găurii de vierme poate fi oricât de mare 
(să zicem, o mie de ani-lumină), lungimea 
tunelului găurii de vierme poate fi oricât 
de mică (câţiva kilometri sau chiar metri). 
Asta nu se vede în 
figura 8.1, unde s-ar parea ca drumul prin 
gaura de vierme e mai lung decât cel 
drept prin spaţiul normal. Nu uitaţi însă că 
gaura de vierme e o legătură între două 
regiuni din spaţiul-timp 4-D curbat, ceea 
ce e imposibil de vizualizat. 


j Spatiu 2-D | 


Figura 8.1 O gaură de vierme unind două 
regiuni 
din spaţiul-timp 2-D. 


Este de asemenea important de înţeles 


că gaura de vierme a lui Thorne nu e 
formată din gauri negre, şi nu are 
orizonturi ale evenimentelor, aşa încât e 
puţin probabil să întâlnim vreuna în 
univers. Prin urmare, cum am putea s-o 
construim noi înşine? înainte de a vă 
entuziasma prea tare, trebuie spus câ a 
construi o gaură de vierme traversabilă e 
o sarcină care pare să depăşească 
tehnologia secolului XXI. Cum însă 
capitolul de faţă e dedicat speculațiilor, 
daţi-mi voie să mă lansez mai departe în 
speculaţii. Un mod de a crea o gaură de 
vierme ar fi să extindem o gaură de 
vierme cuantică. Cea mai mică scară a 
lungimilor, de bilioane de ori mai mică 
decât dimensiunea atomilor, este scara 
Planck, acolo unde domnesc regulile 
incertitudinii cuantice, 


iar noţiunea de lungime îşi pierde 
înţelesul. La acest nivel, toate legile 
cunoscute ale fizicii încetează să mai fie 
valabile, până şi spaţiul şi timpul devin 
concepte vagi. Toate deformaările 
imaginabile ale spaţiului-timp vor apărea 
şi vor dispărea brusc, într-un dans 
aleatoriu şi haotic care are loc permanent 
şi pretutindeni în univers şi e descris de 
termeni precum „fluctuații cuantice” şi 
„spumă cuantică”. La această scară îşi duc 


o existenţă efemeră gaurile de vierme 
minuscule ale lui Wheeler, iar spaţiul 
spunem că e „multiplu conex",— după cum 
se vede în figura 8.2. Ideea ar fi să 
capturam cumva una dintre aceste găuri 
de vierme cuantice şi s-o expandăâm, 
crescându-i de multe ori dimensiunea 
iniţială, înainte ca ea să dispară. 

Spumă spațtio-tempotală 


Gaură de vierme 
cuantică 


Figura 8.2 Fluctuaţii cuantice. La cea mai 
mică 
scară imaginabilă, spaţiul-timp nu mai e 
neted. 
Diferite forme vor apărea şi vor dispărea 
imediat. 


Deocamdată nu ştim cum s-ar putea 
face asta, dar un indiciu ne oferă felul în 
care a evoluat universul în prima fracțiune 
de secundă după big bang. Să ne amintim 
din capitolul 4 că majoritatea cosmologilor 
cred că universul a trecut printr-o scurtă 
perioadă de expansiune foarte rapidă 
numită inflație. Se pare că acesta a fost 
mecanismul care a făcut ca minusculele 
fluctuații cuantice să se  expandeze 


spectaculos pentru a deveni neregularități 
la scară mare, sau „încreţituri”, în spaţiu. 
La rândul lor, acestea au produs variațiile 
densităţii de materie necesare pentru 
apariţia galaxiilor. Dacă modelul 
inflaţionar e corect, atunci spaţiul care 
conţine întreaga noastră Galaxie, cu 
miliardele ei de stele, a fost la un moment 
dat o fluctuaţie cuantică mult mai mică 
decât un atom. Dacă am înţelege 
mecanismul care a provocat inflaţia, lam 
putea folosi pentru a expanda gaura 
noastră de vierme de la scara Planck la 
scară astronomică. 

Indiferent cum a funcţionat inflaţia 
imediat după big bang, e limpede că ea s-a 
opus atracției gravitaționale, creând o 
presiune orientată spre exterior (sau 
antigravitaţie) care a făcut ca spaţiul să se 
întindă, iar universul să se expandeze. 
Ideea ar trebui să vă pară cunoscută: e 
vorba de acţiunea constantei cosmologice 
a lui Einstein, pe care el a propus-o pentru 
a stabiliza universul împotriva colapsului, 
Şi care, după ce a fost iniţial respinsă, a 
fost acceptată de cosmologi. Dacă am 
putea aplica o asemenea „presiune 
negativă” unei regiuni minuscule din 
spaţiu şi am provoca o mini-inflaţie 
controlată a spaţiului, am putea produce, 
între alte „lucruri”, o gaură de vierme. 


Asta înseamnă, evident, că asemenea 
găuri de vierme ar fi putut fi create în mod 
natural în univers, dar este extrem de 
improbabil (nu imposibil, totuşi) ca unele 
dintre ele să mai existe şi azi, fiindcă 
trebuie să fi colapsat foarte repede. 

Dacă găurile de vierme create în mod 
natural chiar există, atunci, în afară de 
dificultatea de a găsi una (sau măcar o 
gură a ei), n-am şti unde ar putea conduce 
ea. Pentru a afla, nu ne-ar rămâne decât 
să încercăm s-o străbatem. Dacă nu găsim 
o gaură de vierme gata creată - fie una 
minusculă, pe care ar trebui s-o 
expandăm, fie una rămasă de la big bang 
soluţia ar fi să pornim de la zero şi să 
manipulăm noi înşine spaţiul-timp. Chiar 
şi la nivelul speculativ al acestei discuţii, 
pare extrem de improbabil ca acest lucru 
să fie vreodată posibil. Cum domeniul e 
abia la începuturile sale, cercetătorii din 
„fizica găurilor de vierme” sunt mai 
curând interesaţi de proprietăţile găurilor 
de vierme decât de modalităţile practice 
de a le crea. Articolele pe această temă 
încep adesea cu fraze de genul 
„Consideram o gaură de vierme 
traversabilā unind doua regiuni asimptotic 
plate din spațiu-timp...”, ceea ce înseamnă 
de fapt „Să luăm o gaură de vierme...”. Iar 
apoi se fac manevre complicate cu 


ecuaţiile relativităţii generale. Datorită 
naturii speculative a fizicii găurilor de 
vierme, în aceste articole se vorbeşte 
frecvent despre „tăierea şi lipirea” a două 
regiuni din spaţiu-timp ca modalitate de a 
crea o gaură de vierme. Asta ne face să ne 
închipuim că folosim foarfece şi benzi 
adezive, iar spațiul- timp e tratat ca o 
foaie de hârtie 2-D. Chiar şi fizicienii 
teoreticieni care scriu asemenea articole 
au în minte acest gen de imagini simple. 

în ce-l priveşte pe Kip Thorne, în 
prezent el nu mai e la fel de preocupat de 
găurile de vierme ca la sfârşitul anilor 
1980, când articolele sale au pus bazele 
domeniului. De atunci au apărut în reviste 
ştiinţifice prestigioase multe articole 
serioase şi foarte complicate despre gauri 
de vierme de toate formele şi 
dimensiunile, iar interesul pentru ele nu 
pare să scada. Astăzi, pesemne că 
specialistul numărul unu în găuri de 
vierme este fizicianul Matt Visser de la 
Universitatea Washington din Saint Louis, 
care a scris prima carte de referinţă 
dedicată subiectului. 

Visser a alcătuit o întreagă taxonomie a 
găurilor de vierme. El a arâtat că există 
diferite încrengături şi specii de găuri de 
vierme, încrengătura de interes aici este 
cea a găurilor de vierme lorentziene, 


numite astfel pe baza felului în care e 
deformat spaţiul-timp pentru a apărea 
gaura de vierme. Gâurile de vierme 
lorentziene se împart în două specii: 
permanente şi efemere - evident, ne 
interesează cele permanente. Fiecare din 
aceste specii conţine două subspecii: 
gaura de vierme poate lega două 
universuri (gaură de vierme interunivers) 
sau două regiuni, posibil îndepărtate, 

ale aceluiaşi univers (gaură de vierme 
intraunivers). La rândul lor, cele două 
subspecii se împart în varietățile 
microscopică Şi macroscopică. 
„Macroscopic” înseamnă de regulă că 
gaura de vierme e  traversabilă, iar 
„Microscopic” se referă la găurile de 
vierme studiate iniţial de Wheeler. în 
general, gaurile de vierme cuantice ale lui 
Wheeler sunt efemere, fiindcă apar şi 
dispar conform regulilor mecanicii 
cuantice, dar datorita incertitudinii din 
mecanica cuantică ar putea fi create din 
când în când şi găuri de vierme 
permanente (adică având curbura 
spațiului-timp care sa le permită să 
supraviețuiască mult mai mult decât în 
mod normal). 


POARTA STELARĂ DESCHISĂ 


Dintre toate proprietăţile găurilor de 
vierme, cea despre care se vorbeşte cel 
mai mult e stabilitatea lor. Vi se poate 
părea surprinzător, dat fiind că nici măcar 
nu ştim cum să creâm o gaură de vierme, 
dar fizica domeniului se ocupă de tot ce e 
posibil - sau, mai degrabă, nu-i imposibil. 
E suficient că găurile de vierme propuse 
de Thorne pot exista teoretic, cum anume 
sunt ele create este de interes secundar. 
Ceea ce însă nu e deocamdată clar este 
dacă gaura de vierme poate fi păstrată 
deschisă suficient de mult timp pentru ca 
cineva care se deplasează cu o viteză 
confortabilă (mult mai mică decât viteza 
luminii) sa poată trece prin ea. 

Una dintre condiţiile pe care Thorne a 
vrut să le impună asupra găurii sale de 
vierme traversabile a fost aceea de a nu se 
strangula rapid ca o punte Einstein-Rosen 
sau de a nu se închide brusc ca o 
singularitate Kerr. El a descoperit însă că 
nu-i deloc un lucru simplu. Gâtul găurii de 
vierme nu rămâne de la sine deschis, ci 
trebuie ajutat. Aţi putea crede că n-ar fi o 
problemă, din moment ce ne putem 
imagina că am construi în interiorul găurii 
de vierme un fel de eşafodaj atât de robust 
încât să reziste uriaşelor forţe 
gravitaționale care încearcă s-o închidă. 
Evident, asta depăşeşte cu mult 


posibilităţile noastre tehnologice, dar nu-i 
imposibil. Din păcate, se dovedeşte că nici 
un material cunoscut din univers nu 
îndeplineşte cerinţele lui Thorne. El a 
înţeles că singura modalitate prin care 
gaura sa de vierme să rămână deschisă ar 
fi ca aceasta să fie armată cu un material 
straniu având masă negativă! Ce ar putea 
însemna asta? Cum poate să aibă ceva o 
masă mai mică decât zero? Masa şi 
energia fiind interşanj abile, ar trebui să 
aibă energie negativă, ceea ce e la fel de 
absurd. Folosind un eufemism, Thorne a 
numit acest material „exotic”. 

O confuzie larg răspândită când se 
pomeneşte de asemenea lucruri e să te 
gândeşti la 
antimaterie. Nici vorbă. Antimateria e 
nimica toată fată de materia exotică. 
Antimateria are masă pozitivă şi produce 
asupra spaţiului-timp exact aceleaşi efecte 
ca materia normală. 


Diferenţa dintre materie şi antimaterie 
este că au 

proprietăţi opuse, cum e sarcina electrică. 
Aşa cum electronul are sarcină negativă, 
există perechea lui de antimaterie, 
pozitronul, echivalent cu electronul în 
toate privinţele, cu excepţia faptului că 
are sarcina pozitivâă.— Dacă aducem 
laolaltă o bucată de materie şi una de 


antimaterie, ele se anihilează reciproc 
într-o explozie de energie pură. Dar o 
bucată izolată de antimaterie va câdea 
spre Pământ, supunându-se legii 
gravitaţiei la fel ca materia normală. Pe de 
altă parte, dacă dăm drumul unei bucăţi 
de materie exotică, ea va resimţi o forţă 

antigravitaţională care o îndepărtează de 
suprafaţa Pământului! 

Aşadar, de unde poţi cumpăra cantităţi 
suficiente din acest material exotic pentru 
a-l folosi la gaura ta de vierme? Ei bine, 
ştim cum să creâm o cantitate minusculă 
de energie negativă. Nu-i mult, dar e un 
început. Studiul găurilor de vierme 
traversabile a trezit din nou interesul 
pentru un efect descoperit în 1948 de 
fizicianul olandez Hendrik Casimir şi 
demonstrat apoi experimental. El implica 
o proprietate a ceea ce am considera câ e 
spaţiul complet gol. 

Dacă extragem tot aerul dintr-o incintă, 
spunem câ avem acolo vid, ceea ce 
înseamnă că în interiorul incintei nu e 
materie - şi deci, sper că sunteţi de acord 
cu mine, energia este zero. La nivel 
cuantic însă, chiar şi în vid există agitaţie. 
Ajunşi în acest punct, vă recomand să citiţi 
din nou secţiunea din capitolul 5 în care 
spun că găurile negre nu sunt complet 


negre şi vorbesc despre radiaţia Hawking. 
Arăât acolo ca particule şi antiparticule 
apar continuu şi dispar imediat, fără să 
lase vreo urmă. Casimir a găsit un mijloc 
de a folosi acest proces pentru a extrage 
energie din vid. 

După cum prea bine ştim cu toţii, dacă 
împrumutăm bani de la o bancă, trebuie 
să-i restituim. Regulile mecanicii cuantice, 
exprimate în principiul de incertitudine al 
lui Heisenberg, funcţionează asemânâtor. 
Spre deosebire însă de împrumutul 
bancar, pentru care suntem liberi să ne 
alegem termenul de plată al datoriei, 
principiul de incertitudine e mai strict. El 
ne spune că poate fi împrumutată energie 
de la vid, cu condiţia să fie restituită 
foarte rapid. Cu cât e împrumutată mai 
multă energie de la vid, cu atât trebuie 
restituită mai repede. Să încercăm acum 
să vedem ce se întâmplă în vid la nivel 
microscopic. Printre numeroasele 
particule care se formează prin împrumut 
de energie se afla şi fotonii (particule de 
lumină). Sunt creați fotoni ale caror 
energii iau toate valorile. Cei de energie 
înaltă, 
corespunzând luminii cu lungime de undă 
scurtă, supraviețuiesc mult mai puţin timp 
decat fotonii de energie joasă, 
corespunzând luminii cu lungime de undă 


mare. Astfel, în orice moment, vidul 
conţine mulţi asemenea fotoni (şi alte 
particule), dar va avea o energie medie 
egală cu zero, deoarece fiecare particulă a 
împrumutat doar temporar energia 
necesară pentru a fi creată. 

Casimir a arâtat că vidul poate fi 
convins să cedeze permanent o cantitate 
minusculă de energie luând două plăci 
metalice şi aşezându-le în vid, la mică 
distanţă una de alta. Dacă distanţa dintre 
plăci nu e egală cu un număr întreg de 
lungimi de undă corespunzând fotonilor de 
o anumită energie, aceşti fotoni nu se vor 
putea forma în spaţiul dintre plăci, pentru 
că lungimile lor de undă nu se potrivesc 
acolo.— Prin urmare, numărul fotonilor 
care se formează în vidul dintre plăci e 
mai mic decât numărul fotonilor care se 
formează de cealaltă parte a plăcilor, deci 
vidul dintre plăci va avea o energie mai 
mică. Cum însă vidul din exteriorul 
plăcilor are energie zero, regiunea dintre 
plăci trebuie să aibă energie negativă. Ca 
atare, cele două plăci sunt atrase una spre 
alta cu o forţă foarte slabă, care a fost 
totuşi măsurată experimental. Din păcate, 
cantitatea de energie negativă care poate 
fi astfel creată e minusculă, departe de ce 
e nevoie pentru a menţine deschisă o 
gaură de vierme. Dar e un început. 


Rămânând fidel spiritului acestui 
capitol, nu spun că prin efectul Casimir se 
va produce într- o bună zi suficientă 
materie exotică pentru a căptuşi gâtul 
unei găuri de vierme, ci doar că existenţa 
unui asemenea material, având energie 
negativă minusculă extrasă din spaţiul vid, 
nu e invalidată de legile fizicii. De fapt, 
unii fizicieni s-au gândit că ar trebui să 
existe o modalitate de a capia energie din 
vid într-un mod sistematic, dar încă nu se 
ştie cum, iar eu banuiesc că va fi 
imposibil. Ca să vă faceţi o idee despre 
cantitatea necesară de material exotic, 
Matt Visser a calculat câ am avea nevoie 
de o masă echivalentă cu cea lui Jupiter 
pentru a menţine deschisă o gaură de 
vierme cu lărgimea de un metru. 

Am mai putea face rost de material 
exotic şi de la ceea ce se numeşte coardă 
cosmică [cosmic string]. Acest material ar 
putea fi o rămăşiţă a big bang-ului, dar 
existenţa lui e îndoielnică. Corzile cosmice 
nu trebuie confundate cu corzile din teoria 
supercorzilor, despre care voi vorbi în 
ultimul capitol. Corzile cosmice ar putea fi 
în formă de buclă sau s-ar putea întinde 
de-a lungul universului (şi ar avea lungime 
infinită dacă universul e infinit). în orice 
caz, n-ar avea capăt. O coardă cosmică ar 
avea diametrul mult mai mic decât 


dimensiunea unui atom, dar ar fi atât de 
densă încât un milimetru din ea ar cântări 
un milion de miliarde de tone. Se speră că, 
dacă universul a 

trecut printr-o perioadă  inflaţionară 
declanşată de  antigravitaţia rezultând 
dintr-o constantă cosmologică nenulă, 
atunci starea universului din acea 
perioadă putea să fi fost „ingheţată” în 
coarda cosmică. Coarda ar conţine deci 
materie exotică sau orice va fi produs 
inflaţia antigravitaţională la acel moment. 
Dacă am putea găsi o asemenea coardă în 
univers, am avea cu ce să ne câptuşim 
gaura de vierme. 


VIZIIAREA UNUI UNIVERS 
PARALEL 


Am vorbit până acum doar despre găurile 
de vierme intra-univers, care ar lega două 
puncte îndepărtate unul de altul din 
universul nostru. Găurile de vierme 
cuantice ale lui Wheeler near putea insă 
lega şi de un univers paralel - ceea ce 
Hawking a numit „univers-bebeluş” /baby 
universe]. Universurile-bebeluş ar fi ca 
bulele care se formează şi cresc în spuma 
cuantică din universul nostru, şi sunt 
legate de noi printr-o gaură de vierme ca 
un cordon ombilical. Un asemenea 


univers-bebeluş ar putea începe el însuşi 
să se extindă într-un hiperspaţiu cu mai 
multe dimensiuni, iar dacă legatura prin 
gaura de vierme se rupe, se separă pentru 
totdeauna de universul nostru. Dacă aşa 
stau lucrurile, atunci chiar universul 
nostru ar fi putut apărea din spuma 
cuantică a unui alt univers mai vechi. 

Aşadar, la fel cum am expanda o gaură 
de vierme pornind de la nivel cuantic, am 
putea 


expanda şi o asemenea gaură de vierme 
interunivers care ne leagă de un univers 
vecin. Dacă se va dovedi că trăim într-un 
univers închis, ne putem imagina un viitor 
îndepărtat în care universul colapsează 
câtre un big crunch. Dacă vor mai exista 
atunci oameni, ei vor dori să scape de 
colapsul în singularitatea finală sărind 
printr-o gaură de vierme într-un univers 
mai tânăr care are aceleaşi proprietăţi ca 
al nostru. 


43.Singularităţile sunt aşadar ceva mai 
general decât puncte de dimensiune zero. 
O singularitate apare orinunde există o 
margine a spaţiului-timp. în modelul 2-D al 
foii de cauciuc, orice tăietură în foaie 
constituie o singularitate. (N. a.) 

44. Observaţi că până acum am evitat să 


folosesc termenul „gaură de vierme” 
pentru a descrie o legătură între două 
găuri negre aflate sau nu în rotaţie. Am 
râmas la termenii punte Einstein-Rosen şi 
singularitate Kerr, iar motivul pentru care 
am făcut-o se va lămuri curând. (N. a.) 

45.Vezi nota de subsol de la p. 108. (N. 
t.) 

46.Echivalenţa dintre particule şi 
antiparticule nu e totuşi absolutā - vezi 
nota de la p. 164 legata de violarea 
simetriei CP -, ceea ce ar explica de ce 
universul nostru e alcatuit din materie, nu 
din antimaterie, iar antimateria nu apare 
decât pentru scurt timp, fiind imediat 
anihilata la contactul cu materia. (N. t.) 

47.Aşa cum o coardă care vibrează nu 
produce decât sunete ale căror lungimi de 
undă împărţite la doi şi înmulţite cu un 
număr întreg dau lungimea corzii. Această 
afirmaţie reflectă caracterul ondulator al 
obiectelor cuantice. (N. t.) 


Cum să construieşti o maşină 
a timpului 


Reţetă pentru tocană de balaur: Mai întăi, 
găseşte un balaur... — MATT VISSER, 
Lorentzian Wormholes 


Ajunşi în acest punct, puteţi în sfârşit 
înţelege la ce fel de fizică trebuie să 
apelam dacă vrem sā construim o maşină 
a timpului. Am vorbit despre cele două 
teorii ale lui Einstein, relativitatea 
specială, în care timpul şi spațiul sunt 
unite în spaţiul-timp cvadridimensional, şi 
relativitatea generală, în care spaţiul-timp 
e deformat în prezenţa materiei şi 
energiei. De ambele teorii vom avea 
nevoie în acest capitol. Am vorbit despre 
natura timpului şi am analizat acele 
dificultăţi pe care trebuie să le învingem 
dacă insistâm asupra posibilităţii 
călătoriei în trecut. A sosit momentul 
recompensei. 

Voi lăsa deocamdată deoparte toate 
obiecțiile (întemeiate) faţă de călătoria în 
timp, şi voi adopta perspectiva pragmatică 
şi foarte optimistă după care, câtă vreme 


călătoria în timp nu e interzisă de legile 
fizicii aşa cum le înţelegem azi, există o 
speranţă. Voi arata cum 

am putea construi cea mai simplă maşină 
a timpului. Să nu înţelegeţi de aici că m- 
am hotărât să accept posibilitatea 
călătoriei în timp, ci doar că pentru 
moment,  asumându-mi riscurile, înclin 
balanţa în favoarea ei. 


BUCLE TEMPORALE 


Săptămâna trecută am citit într-un ziar un 
articol intitulat „Este oare cu putinţă ca 
Einstein să se fi înşelat?”. „Oh, nu”, mi-am 
zis, „altă idee trăsnită care încearcă să 
combată relativitatea specială.” Pentru 
mine, să citesc că relativitatea specială s-a 
dovedit a fi eronată e ca şi cum aş citi că 
s-a descoperit că Pământul e plat. După 
tot ce ştim, ambele afirmaţii ar fi absurde. 
Numai că în acel articol era discutată 
relativitatea generală, care, de fapt, nu 
suferea nici un atac, doar titlul era 
înşelător. 

Majoritatea fizicienilor cred că 
relativitatea generală e cea mai frumoasă 
teorie ştiinţifică descoperită vreodată. 
Frumuseţea ei stă în simplitate, eleganţă 
Şi bogăţia ecuaţiilor matematice. 
Recunosc că doar o infima parte din 


omenire poate să aprecieze această 
frumuseţe, fiindcă e nevoie de ani de 
pregătire. Pentru cei mai mulţi e doar o 
îngrămădire de simboluri greceşti. Pe de 
altă parte, eu n-am putut niciodată aprecia 
sau înţelege meritul artistic al cubismului. 
Dar, pe lângă plăcerea pe care o oferă 
fizicienilor teoreticieni, relativitatea 
generală a fost confirmată experimental în 
repetate rânduri. Trebuie spus însă că în 
aproape toate cazurile a fost confirmată 
doar pentru ceea ce se numeşte „limita 
câmpului slab”. Rămâne să fie pusă la 
încercare în situaţii care se abat mult de 
la gravitația newtoniană. 

Articolul de care pomeneam prezenta 
un tip nou de experiment care, se anticipa, 
va confirma o altă predicţie a relativităţii 
generale: undele gravitaționale. Primul 
paragraf al articolului spunea că, dacă 
undele gravitaționale nu vor fi găsite, se 
va dovedi că relativitatea generală e 
greşită. Atât de mare e încrederea 
fizicienilor în teorie, încât cei care lucrau 
la experiment erau convinşi ca vor găsi 
curând ce caută. Din păcate, un articol 
intitulat „Suntem pe cale să obţinem noi 
dovezi experimentale că Einstein a avut 
dreptate” nu merită să fie publicat. 

Undele gravitaționale sunt perturbari 
sau  încreţituri ale texturii spațiului 


provocate de mişcarea unui obiect masiv. 
Gânditi-vă la modelul plasei elastice 
pentru spaţiu. Când stai în centrul ei, 
greutatea ta face să apară o adâncitură în 
plasă. Aceasta e imaginea simplă a felului 
în care masa influenţează spaţiul din jurul 
ei. Dacă începi apoi să sari în sus şi-n jos 
vei face ca plasa să vibreze, şi, 
presupunând că are o suprafaţă foarte 
mare, aceste vibrații se propagă spre 
margini, la fel cum se răspândesc 
încreţiturile pe suprafaţa unui lac când 
arunci o piatră. în mod asemănător, 
mişcarea obiectelor masive, cum ar fi 
colapsul unei stele pentru a forma o gaură 
neagră, va transmite încreţituri nu prin 
spațiu, ci ale spațiului, care vor influenţa 
orice obiect din calea lor. Se speră ca 
experimentele de pe Pământ să detecteze 
efectele pe care aceste unde 
gravitaționale le au asupra echipamentului 
sensibil, care va fi foarte uşor întins şi 
comprimat când undele trec prin el.— ’ 
Desigur, undele gravitaționale n-au nici 
o legătură cu maşinile timpului, le-am 
pomenit doar ca exemplu de predicţie 
neambiguă a relativităţii generale. 
Relativitatea generală e insă atât de 
bogată încât permite (teoretic) existenţa 
unor forme spaţio-temporale exotice greu 
de acceptat. Una dintre ele, de relevanţă 


în acest capitol, se numeşte curbă de tip 
temporal inchisă. E un drum circular prin 
spaţiul-timp deformat în care timpul însuşi 
e încolăcit în jurul unui cerc. Dacă ai urma 
un asemenea drum, ţi s-ar părea că te 
mişti prin spaţiul obişnuit. Dacă ţi-ai privi 
ceasul în cursul acestei călătorii circulare, 
ai vedea că merge inainte, aşa cum e 
normal. Totuşi, după o vreme vei ajunge în 
locul și în timpul de la care ai pornit 
conform unui ceas râmas acolo. Un 
asemenea drum ar presupune să te întorci 
în trecut pe o porţiune a călătoriei tale. 
Desigur, dacă te întorci în timp, ai putea 
reveni în locul de unde ai plecat inainte să 
porneşti, altminteri n-ai câştiga nimic din 
călătorie. Orice deformare suplimentară a 
spaţiului-timp va face ca bucla temporală 
să te ducă în trecut. 

Aşadar, curba de tip temporal închisă e 
termenul tehnic pentru „maşina timpului”. 
O voi numi mai simplu „buclă temporală”. 
Se ştie de mult că relativitatea generală 
permite existenţa buclelor temporale, dar 
atunci când apar în calcule sunt de regulă 
ignorate pe motiv că presupunerile iniţiale 
introduse în ecuaţii au fost nerealiste. 
Cum ştiu fizicienii să-ţi spulbere iluziile! 
Din păcate, atitudinea asta e justificată, şi 
sunt o mulţime de exemple care ne arată 
de ce. De pildă, dacă ţi se spune că un 


patrat are aria de 9 metri pătraţi, deduci 
că laturile lui sunt de 3 metri, fiindcă aria 
pătratului se obţine din 3 x 3. însă şi -3 x - 
3 face 9 (la înmulţire, negativ cu negativ 
dau pozitiv). N-am spune totuşi niciodată 
că latura unui pătrat are -3 metri, aşa 
încât ignorăm această posibilitate, fiindcă 
nu are sens fizic. Ecuațiile matematice 
care descriu 


lumea reală dau adesea, împreună cu 
răspunsul corect, asemenea răspunsuri 
lipsite de semnificaţie fizică, absurde, care 
trebuie ignorate. Pentru marea majoritate 
a fizicienilor care se ocupă cu relativitatea 
generală, buclele temporale fac parte din 
această categorie. Se consideră că n-au 
sens fizic din cauza tuturor problemelor 
legate de călătoria în trecut. 

în ultimii ani însă, unii fizicieni n-au mai 
fost dispuşi să respingă automat buclele 
temporale, care au devenit un domeniu de 
studiu la modă. După cum vom vedea, 
aceasta se datorează în parte cercetărilor 
lui Kip Thorne asupra găurilor de vierme. 
Totuşi, în ciuda uşurinţei cu care 


buclele temporale pot fi produse ca soluţii 
ale ecuaţiilor lui Einstein, fizicienii nu sunt 
convinşi că ele pot exista cu adevarat în 
universul nostru. 

Prima soluţie a ecuaţiilor relativităţii 
generale care descrie un spaţiu-timp 


conţinând bucle temporale a fost găsită de 
W.J. van Stockum în 1937, dar legătura 
dintre această soluţie matematică stranie 
şi posibilitatea folosirii ei pentru a descrie 
călătoria în timp n-a fost înţeleasă decât 
mult mai târziu. Soluţia lui van 


Stockum presupunea existența unui 
cilindru infinit de lung dintr-un material 
extrem de dens, care se învârte rapid în 
jurul axei sale în spaţiul gol - nu-i ceva 
peste care să dai din întâmplare, dacă nu 
cumva te afli la bordul navei spaţiale 
Enterprise. Relativitatea generală 
prezicea că regiunea de spaţiu-timp din 
jurul cilindrului ar fi răsucită în jurul lui şi 
ar putea conţine o buclă temporală, dar 
cilindrul infinit de lung a fost pe drept 
cuvânt considerat nerealist. Mai mult, 
calculele preziceau că, chiar şi la distanţe 
foarte mari de cilindru, spaţiul-timp ar 
avea proprietăţi stranii. Dacă un 
asemenea cilindru de materie ar exista în 
universul nostru, am putea să-i vedem 
local efectele chiar şi dacă s-ar afla la 
celălalt 
5 capăt al universului. 

Buclele temporale au intrat cu adevarat 
în centrul atenţiei odată cu articolul clasic 
al lui Kurt Gbdel din 1949, în care acesta 
descria un univers care conţine bucle 
temporale. Universul lui  Gbdel se 


deosebea însă de cel în care trăim: îşi 
menținea stabilitatea împotriva atracției 
gravitaționale a materiei, orientată spre 
interior, în loc să se extindă, cum e cazul 
universului nostru, se rotea. Dacă într-un 
asemenea univers un câlâtor spaţial ar 
urma o traiectorie circulară suficient de 
largă, el s-ar întoarce în punctul de 
plecare înainte să pornească. Aşadar, 
călătorie în timp! 

Deşi Einstein, care lucra în aceeaşi 
cladire a Institutului pentru Studii 
Avansate de la Princeton ca Gbdel, a fost 
la început tulburat de acest rezultat, el (şi 
majoritatea celorlalți fizicieni) l-a 
considerat irelevant pentru universul real, 
despre care ştim cā nu se roteşte. Gbdel 
însuşi a ignorat posibilitatea călătoriei în 
timp nu doar pentru câ modelul lui de 
univers se deosebea de cel real, dar şi 
pentru că era imposibil de realizat practic: 
ca să parcurgă o buclă temporală, viteza 
unei rachete şi distanţa strâbâtută de ea 
erau nerealiste. Cert este totuşi câ Gbdel a 
propus un scenariu (ce-i drept, nerealist) 
care nu încălca legile fizicii, era în perfect 
acord cu relativitatea generală, dar 
conţinea bucle temporale, cu toate 
paradoxurile călătoriei în timp pe care 
acestea le implicau. Majoritatea 
fizicienilor credeau, şi încă mai 


cred, că fisurile fizicii care permit 
existenţa acestui gen de soluţii vor 
dispărea odată ce se va ajunge la o mai 
bună înțelegere. Universul lui Godel 
rămânea doar o curiozitate matematică. 


MASINA TIMPULUI A LUI TIPLER 


în anii 1960 şi 1970, numeroase alte 
modele de spaţiu-timp conţinând bucle 
temporale au fost descoperite de fizicienii 
care studiau proprietăţile ecuaţiilor 
relativităţii generale. Toate aveau în 
comun faptul că implicau obiecte masive 
aflate în rotaţie, care răsuceau spațiul- 
timp din jurul lor. Cele mai cunoscute 
contribuţii au venit din partea unui tânăr 
fizician american pe nume Frank Tipler, al 
cărui articol publicat în 1974 a suscitat un 
mare interes la acea vreme. Tipler a 
reanalizat lucrarea lui van Stockum 
despre cilindrul în rotație, şi a făcut un 
pas mai departe. Mai întâi a demonstrat 
matematic că, pentru a ne asigura că 
există o buclă temporală în jurul 
cilindrului, cilindrul trebuie într-adevăr să 
fie infinit de lung, să fie alcătuit dintr-un 
material foarte dens şi să se rotească în 
jurul axei proprii de o mie de ori pe 
secundă. Cea mai mare dificultate era, 
desigur, partea care ţinea de „infinit de 


lung” - mai uşor de zis decât de făcut. Aşa 
încât Tipler a estimat de ce avea nevoie 
pentru a construi efectiv o maşină a 
timpului. A sugerat că s-ar putea descurca 
cu un cilindru de doar 100 de kilometri 
lungime şi diametru de 10 kilometri. 
Problema era că nu se mai putea baza pe 
calcule riguroase ca sa demonstreze că 
asta ar fi de ajuns pentru a deforma 
suficient spaţiul-timp. Şi chiar dacă sar 
putea obţine o buclă temporală, cilindrul 
trebuia să fie fantastic de robust şi de 
rigid pentru a nu fi strivit pe lungimea lui 
de solicitarea gravitaţională imensă pe 
care ar resimţi-o, pe de o parte, iar pe de 
altă parte, pentru a rezista enormei forţe 
centrifuge care ar incerca să azvârle 
materialul lui spre exterior, căci viteza de 
rotaţie la suprafaţa cilindrului este 
jumătate din viteza luminii. Toate acestea, 
a subliniat Tipler, erau probleme de ordin 
practic, şi nu putem şti unde va ajunge 
tehnologia în viitorul îndepărtat. 

Pentru a folosi cilindrul lui Tipler ca 
maşină a timpului, trebuie să pâărâseşti 
Pământul cu o navă spaţială şi să 
călătoreşti acolo unde cilindrul se învârte 
în spaţiu. Când te apropii suficient de 
suprafaţa cilindrului (unde spațiul- timp e 
cel mai deformat), orbitezi de câteva ori în 
jurul lui, apoi te întorci pe Pământ, 


ajungând în trecut. Cu cât de mult timp în 
trecut depinde de numărul de orbitări. 
Deşi în vreme ce orbitezi în jurul 
cilindrului simţi ca timpul tau merge 
înainte în mod normal, în exterior 
regiunea deformată prin care te mişti se 
deplasează constant în trecut. E ca şi cum 
ai urca o scară în spirală, iar la fiecare 
ciclu pe care-l închei ai descoperi că te afli 
cu un etaj mai jos decât precedentul! 

Şi alţi cercetători au arâtat că s-ar 
putea să n- avem nevoie de cilindri infinit 
de lungi pentru a obţine bucle temporale, 
iar călătoria în timp ar fi posibilă dacă 
orbitezi în jurul unei stele neutronice sau 
al unei găuri negre care se rotesc în jurul 
axei proprii, cu condiţia să se rotească 
suficient de repede. Astronomii au găsit 
deja stele neutronice (pulsari) care se 
rotesc cu o viteză apropiată de cea 
necesară. Acestea poartă numele de 
„pulsari milisecundă”, fiindcă efectuează o 
rotaţie completă în jurul axei proprii în 
câteva milisecunde (o milisecundă fiind a 
mia parte dintr-o secunda). Unii afirmă că 
trebuie să simulăm un cilindru lung, caz în 
care ar trebui să aşezâm mai mulţi pulsari 
milisecundă unul peste altul, iar apoi să 
găsim o modalitate de a-i împiedica să se 
strivească unul de altul, formând o gaură 
neagră.— Alte calcule arată că e suficientă 


o gaură neagră în rotaţie rapidă, care şi-a 
azvârlit orizonturile, lăsând în urmă o 
singularitate inelară nudă, pentru a obţine 
o buclă temporală în jurul ei. Calculele 
pentru toate aceste propuneri fantastice şi 
minunate sunt insă departe de a fi 
concludente. 


MAŞINILE TIMPULUI CU CORZI 
COSMICE 


Maşina timpului a lui Tipler ar putea fi 
realizată folosind o coardă cosmică. Am 
văzut în capitolul precedent că o coardă 
cosmică poate fi utilă pentru a menţine 
deschis gâtul unei găuri de vierme. Şi în 
acest caz, coarda cosmică poate oferi 
materialul de care avem nevoie. Ar fi 
suficient de lungă şi, fără îndoială, 
suficient de densă. Nu ne-ar rămâne decât 
s-o facem să se rotească suficient de 
repede în jurul axei proprii. Ceea ce, 
desigur, presupune că: a) coarda cosmică 
există, b) o putem localiza şi călători până 
la ea, c) putem găsi o modalitate de a o 
face să se rotească suficient de repede şi 
d) ar apărea într-adevăr în jurul ei o buclă 
temporală. 

Chiar dacă o coardă cosmică nu se 
roteşte,  spaţiul-timp din jurul ei are 
distorsiuni stranii (mai stranii şi decât 
spaţiul-timp din jurul unei găuri negre!). 


Oricât te-ai apropia de coardă, în ciuda 
marii ei densități n-ai simţi forţa de 
atracţie gravitaţională, iar spaţiul-timp e 
plat. Spaţiul propriu-zis însă va avea o 
formă de con în jurul corzii. Ca să 
vizualizâm acest lucru, să considerăm, 
pentru simplitate, un spaţiu 2-D şi o 
traiectorie circulară în jurul corzii. Ar fi ca 
şi cum o pană din spaţiu ar fi îndepărtată, 
aşa cum se vede în figura 9.la, iar cele 
două margini ar fi lipite ca în figura 9.1b. 
Asta ar face ca spaţiul să se închidă în 
forma unui con. în mod normal, 
circumferința unui cerc e dublul razei 
înmulţii cu pi. Astfel, dacă lipseşte o parte 
din cerc, circumferința lui devine mai mică 
pentru 

aceeaşi rază. Dacă ai călători pe un cerc 
de rază dată în jurul corzii, ai găsi că 
distanţa străbătută ca să te întorci în 
punctul de plecare e mai scurtă decât 
dacă ai parcurge un cerc de aceeaşi rază 
în spaţiul normal (departe de coardă). 
Coarda e reprezentată aici ca un punct 0- 
D în spaţiul 2-D. De fapt, e o linie L-D în 
spaţiul 3-D (ceea ce nu pot arăta, pentru 
că nu pot desena un con 4-D). 


Coarda cosmici 


Figura 9.1 Pentru a reprezenta felul în 
care arată 
spaţiul 3-D în apropierea unei corzi 
cosmice (o linie 
1-D), am eliminat o dimensiune şi am 
considerat 
spaţiul 2-D din jurul unui punct 0-D. Dacă 
o pană de 
spaţiu e îndepărtată ca în a), iar cele două 
margini 
sunt lipite ca în b), atunci spaţiul va avea 
formă de 
con. 


O variaţiune pe tema corzii cosmice a 
fost propusă în 1991 de Richard Gott. Ela 
reuşit să elimine condiţia de rotaţie pentru 
coarda cosmică, arâtând în schimb că 
două corzi trecând una pe lângă alta cu 
viteză mare ar avea acelaşi efect - o buclă 
temporală se formează în jurul celor două. 
Aici problema e că cele două corzi trebuie 
să fie paralele când trec una pe lângă alta, 
aşa încât, chiar dacă există corzi cosmice, 
trebuie să sperâm ca două dintre ele să se 
întâlnească sub unghiul potrivit. Gott a 
aratat că nu trebuie să aşteptam ca două 
corzi infinit de lungi să treacă una pe 


lângă alta. Acelaşi efect s-ar obţine dacă o 
singură coardă cosmică închisă, formând o 
buclă eliptică, nu circulară, ar colapsa în 
aşa fel încât cele două porţiuni lungi s-ar 
apropia mult, fără să se ciocneascâă. Gott a 
subliniat totuşi câ apropierea a două 
porţiuni de coardă cosmică de lungimi 
finite ar duce la apariţia unei găuri negre, 
iar orice buclă temporală care s-ar forma 
în jurul corzilor ar fi ascunsă lumii 
exterioare de orizontul evenimentelor - 
ceea ce înseamnă, desigur, că n-ar putea fi 
folosită. 

Din păcate, ideea lui Gott de a obţine o 
buclă temporală e şi mai fantezistă decât 
celelalte idei propuse: pe lângă tot felul de 
cerinţe nerealiste, presupune şi ca masa 
totală a corzilor să fie „imaginară”.150 


REȚETĂ PENTRU O MAŞINĂ 
A TIMPULUI CU GĂURI DE VIERME 


Am vorbit până acum despre obţinerea 
buclelor temporale prin deformarea 
spaţiului-timp din jurul unei mase în 
rotație. Existā şi o altā cale care nu 
implică orbitarea în jurul unui obiect 
masiv şi dens, ci o gaură de vierme. 
Curând după ce Kip Thorne i-a arătat lui 
Cari Sagan cum ar putea fi construită o 
gaură de vierme traversabilă care să lege 


două regiuni îndepărtate ale spaţiului 
printr-un tunel scurt, fizicienii şi-au dat 
seama că gaura de vierme ar putea uni şi 
două momente de timp diferite. în fond, 
gaura de vierme e creată în spaţiul-timp 4- 
D, nu în spaţiul propriu-zis 3-D. Un mod 
simplu de a vizualiza acest lucru este de a 
folosi modelul universului bloc. Figura 9.2 
prezintă o gaură de vierme prin acest 
spaţiu-timp 3-D, care leagă două momente 
de timp diferite. E important de observat 
că gaura de vierme nu se află de fapt în 
interiorul blocului, ci există într- un spaţiu 
cu mai multe dimensiuni, în afara celor 
trei dimensiuni reprezentate. Din păcate, 
n-am la dispoziţie mai multe dimensiuni, 
dar cel puţin vă puteţi face o idee 
generală. Dacă pentru tine momentul 
„acum” se întâmplă să fie la MOMENTUL 
ULTERIOR, călătoria prin gaura de vierme 
te duce în trecut. Reciproc, cineva al cărui 
„acum” s-a aflat la MOMENTUL 
ANTERIOR ar folosi gaura de vierme 
pentru a călători în viitor. 


ii 
fr Sos. 


Direcţia 


Figura 9.2 O gaură de vierme într-un 
univers bloc, 
care uneşte două momente de timp 
diferite. 


Felul în care am desenat gaura de 
vierme în universul bloc sugerează că cele 
două guri ale ei se deschid în anumite 
secţiuni prin bloc. De aici ar rezulta că 
cineva al cărui „acum” se află într- o 
secţiune undeva între cele două nu vede 
NICI O 
gaură de vierme. De fapt însă, toate 
secţiunile care urmează după 
MOMENTUL ANTERIOR vor conţine şi ele 
propria lor gură a găurii de vierme, fiindcă 
sunt exact aceeaşi secţiune la momente 
ulterioare. Toate secțiunile de după 
MOMENTUL ULTERIOR vor conţine 
aşadar ambele guri ale găurii de vierme. 
Una va fi o legatura câtre trecut, cealaltă 
va fi o legătură câtre viitor. 


Ceea ce face dificil de înţeles modelul 


universului bloc (dar e necesar pentru a 
vizualiza călătoria în timp) este faptul că 
nici unul din cele două momente de timp 
nu poate fi numit adevăratul „acum. 
Ambele pot fi numite „acum”, fiindcă 
timpul nu se mişcă în universul bloc, dar 
asta nu ne anulează senzaţia subiectivă că 
timpul curge. Aşadar, pentru noi, care 
trăim în universul bloc, ambele secţiuni se 
vor deplasa în sus în acelaşi ritm, de-a 
lungul axei timpului, dar vor fi oameni ale 
căror momente prezent corespund 
fiecăruia din cele două momente de timp. 
Kip Thorne şi colegii sai au reuşit chiar 
să demonstreze că o gaură de vierme care 
nu e o maşină a timpului — în sensul că, 
dacă ai traversa-o, ai ieşi la un moment 
ulterior, timpul petrecut de tine în gaura 
de vierme fiind acelaşi ca timpul scurs în 
exterior - poate fi transformată într-o 
maşină a timpului. Ce înţeleg eu printr-o 
gaură de vierme care nu e o maşină a 
timpului poate fi înţeles din figura 9.2 
dacă secţiunile MOMENT ANTERIOR şi 
MOMENT ULTERIOR ar fi una şi aceeaşi 
secţiune. Acum, dacă traversezi gaura de 
vierme, vei ieşi în aceeaşi secţiune a 
timpului în care te-ai fi aflat dacă n-ai fi 
traversat gaura de vierme. Trucul constă 
în a te folosi de un efect din relativitatea 


specială cu care ne-am întâlnit deja, şi 
care implică ideea de la baza paradoxului 
gemenilor. 

Daţi-mi voie mai întâi să expun planul 
pentru cel mai simplu mod de a construi o 
maşină a timpului (evident, presupunând 
că e posibilă): 


Cum să construieşti o maşină a timpului 
e Fă o gaură de vierme (expandând una 


din spuma cuantică sau creând una nouă, 
prin deformarea spaţiului-timp). 

e Stabilizeazaă gaura de vierme 
(mentinând- o deschisă cu materie exotică 
sau coardă cosmică). 

e încarcă electric una din gurile găurii de 
vierme (aşa incât să poată fi deplasată cu 
un câmp electric) şi du-o într-o rachetă. 

e Creează o diferenţă de timp între guri 
(zburând la o viteză apropiată de cea a 
luminii cu una din guri). 

° Transformă gaura de vierme într-o 
maşină a timpului (apropiind din nou cele 
două guri). 


Paşii 1 şi 2 au fost discutaţi în capitolul 
precedent. Trebuie să repet însă că nu 
ştim cum pot fi făcuţi. De aceea, mulţi 
autori care vorbesc despre maşini ale 
timpului cu găuri de vierme încep de 
regulă cu afirmaţia înşelătoare „la o gaură 
de vierme traversabilă”. Cum nu mai am 


nimic de adaugat, voi proceda la fel şi voi 
presupune că avem deja o gaură de 
vierme care, pentru a vă fi pe plac, are 
guri suficient de largi ca oamenii să poată 
paşi prin ele. Cele două guri pot fi iniţial 
una lângă alta în laboratorul nostru. Pasul 
3 permite ca una din guri să fie 
transportată din laborator la bordul unei 
rachete care aşteaptă să fie lansată. Cât 
priveşte paşii 4 şi 5, putem uita că gura 
găurii de vierme se află în rachetă. Nu 
trebuie decât ca racheta să zboare un timp 
cu viteză apropiată de cea a luminii, iar 
efectul relativist al dilatării timpului se va 
ocupa de restul. 

Mai ţineţi minte povestea despre 
paradoxul gemenilor? Când Alice se 
îndepărtează de Pământ în racheta ei şi 
călătoreşte o vreme cu viteză mare, la 
întoarcerea pe Pământ constată că acolo a 
trecut mai mult timp decât s-ar fi aşteptat. 
E mai tânără decât Bob, fratele ei geamăn, 
fiindcă ea a avansat mai repede în viitor. 
De data asta, Alice va lua cu ea una din 
gurile unei găuri de vierme, şi va produce 
un decalaj temporal între cele două guri. 

Următoarea prezentare a ceea ce s-ar 
întâmpla seamănă cu cea dată de Kip 
Thorne în cartea sa Black Holes and Time 
Warps, dar am introdus unele modificări. 
în figura 9.3a, Bob o priveşte pe Alice prin 


capâtul din laborator al găurii de vierme. 
Ea pare să fie la vreun metru distanţă, dar 
de fapt se află în racheta de pe rampa de 
lansare din cosmodrom, după cum se vede 
pe fereastra laboratorului. Figura 9.3b 
prezintă perspectiva lui Alice prin gura 
găurii de vierme iîmbarcată pe rachetă. 
Figura 9.3 (a) Bob o poate vedea pe Alice 
prin 
gaura de vierme, care oferă o scurtătură 
între cei doi, 
indiferent cât de mare e distanţa care îi 
separă în 
spaţiul 3-D. Ea se află de fapt în racheta 
ei, care se 
poate vedea pe fereastră. 


(b) 
Figura 9.3 (b) Alice îl poate vedea pe Bob 
prin 
capătul găurii de vierme aflat în rachetă. 


Alice şi Bob cad de acord ca ea să 
pornească într-o călătorie în jurul 
sistemului solar zburând cu viteza de o 


sută de mii de kilometri pe secundă (adică 
o treime din viteza luminii) şi să se 
întoarcă pe Pământ după exact două 
săptămâni. Să zicem că ea pleacă într-o zi 
de miercuri. Când Alice se îndepărtează 
de Pământ, distanţa dintre ea şi Bob prin 
gaura de vierme rămâne constantă (vezi 
figura 9.4), deşi el poate vedea prin 
telescop cum racheta ei se îndepărtează 
de Pământ cu o treime din viteza luminii. 
Bob poate sta de vorbă cu ea, şi poate 
chiar să-i ofere în fiecare dimineaţă o 
ceaşcă de cafea caldă prin gaura de 
vierme. Ei vor număra 


împreună zilele rămase. În tot cursul 
călătoriei, ceasurile lor vor indica acelaşi 
timp - ei se asigură că ceasurile lor rămân 
sincronizate prin gaura de vierme. 


Figura 9.4 Cele două guri ale găurii de 
vierme pot fi 
la distanţă oricât de mare una de alta în 
spaţiul 
normal, dar ele rămân apropiate prin 
gaura de 
vierme. 


Două săptămâni mai târziu, când Bob şi 
Alice cad de acord că e miercuri, el îşi 
vede prin gaura de vierme sora care se 
apropie de sfârşitul călătoriei şi se 
pregăteşte de aterizare. Bob se duce la 
cosmodrom s-o întâmpine, dar nu vede 
nici o rachetă. Uluit, aleargă la 
observatorul astronomic şi priveşte prin 
telescop regiunea de pe cer de unde ar 
trebui să vină racheta. Puterea de 
rezoluţie a telescopului este atât de mare, 


încât Bob reuşeşte să repereze racheta lui 
Alice care tocmai a trecut de Neptun în 
drumul ei spre Pământ. Bob calculează că, 
la viteza cu care se deplasează, Alice va 
ajunge pe Pământ abia mâine! 

Fiind om de stiintă - doar lucrează într- 
un laborator unde se studiază găurile de 
vierme Bob îsi dă imediat seama că exact 
la asta trebuia să se aştepte. Poate explica 
ce se întâmplă apelând la relativitatea 
specială. Aleargă înapoi în laborator 
pentru a vorbi cu sora lui. Privind prin 
gaura de vierme, o vede pe Alice încheind 
verificările la panoul de comandă şi 
pregâtindu- se să iasă din rachetă. O 
felicită prin gaura de vierme pentru 
aterizarea reuşită, iar apoi îi spune că, de 
fapt, încă n-a aterizat! 

„Cum adică n-am aterizat?” spune ea. 
„Doar ai văzut că am aterizat. Sper că mă 
aştepţi cu o ceaşcă de cafea, materia 
aceea exotică din gaura de vierme strică 
gustul cafelei.” 

„la stai puţin”, spune Bob începând să 
se enerveze. „Eu vorbesc serios. Cred că 
te-ai mutat în alt sistem de referinţă al 
timpului. E adevarat, te-am văzut prin 
gaura de vierme cum ai aterizat, dar 
acolo” - arată în direcţia cosmodromului 
care se vede pe fereastră - „n-ai ajuns, 
racheta ta nu e pe cosmodrom, te afli încă 


departe în sistemul solar, ai să ajungi abia 
mâine.” Lui Alice nu-i vine să creadă. Vede 
că Bob e serios, dar din perspectiva ei nu 
e nimic ilogic. încearcă din nou: „Uite, am 
căzut amândoi de acord că e miercuri. De 
fapt, am numărat zilele împreună, iar 
ceasurile noastre sunt încă sincronizate. 
Trebuie deci să fim în acelaşi sistem de 
referinţă temporal. Si, crede- mă, chiar am 
aterizat.” 

Dar Bob nu mai ascultă, a căzut pe 
gânduri. Cu câteva minute în urmă era 
convins că a înţeles de ce, la întoarcerea 
ei din călătorii spaţiale, Alice spunea 
mereu că a petrecut un timp mai scurt 
decât timpul scurs pe Pământ. Era vorba 
de relativitatea specială. Dar blestemata 
asta de gaură de vierme trebuie să fi 
încurcat lucrurile. Pentru o clipă, i se pare 
că înţelege, apoi e din nou derutat. 

„Alice, hai sā spunem că n-am fi avut 
gaura de vierme. N-aş fi ştiut că ai 
aterizat. De fapt, pentru mine, adică după 
timpul de pe Pământ, călătoria ta ar fi 
trebuit să dureze cincisprezece zile, şi n-ar 
fi trebuit să ne întâlnim decât mâine. 
Pentru tine însă, după timpul din rachetă, 
călătoria ar dura paisprezece zile. Pentru 
tine sar scurge mai puţin timp, din cauza 
vitezei mari a rachetei. Aşa că aterizezi 
miercuri, conform timpului din rachetă; 


dar e joi, conform timpului de pe Pământ. 
Te-ai deplasat cu o zi în viitor.” Se opreşte 
ca să se asigure că Alice îl urmăreşte. 
„Continuăâ”, spune ea tulburată. 

„Ei bine, nu contează câ timpii noştri 
sunt sincronizaţi prin gaura de vierme. în 
calatoria ta, ai tras mereu gaura de vierme 
în viitorul timpului de pe Pământ. Ştiu că 
pentru tine e miercuri, aşa e în interiorul 
rachetei. Dar acum că ai aterizat, mi-e 
teamă că trebuie să te supui timpului de 
pe Pământ.” 

„Vorbeşti ca o stewardesa”, spune ea 
râzând. „Vă mulţumim că aţi zburat cu 
compania noastră aeriană şi vă rugăm să 
vă potriviţi ceasurile după timpul local, în 
care e miercuri.” 

„Păi, da. Pământul pe care ai aterizat e 
în ziua mea de mâine.” 

„Prefer să cred că mă aflu în prezent, 
dacă asta nu te deranjează, frâţioare.” 

„Bine. Dacă insişti că te afli în prezent, 
atunci spune-mi ce vezi când priveşti prin 
gaura de vierme spre trecutul tau din 
urmă cu o zi. Vezi ceva care, pentru tine, 
s-a petrecut ieri, pe când erai încă în 
drumul de întoarcere. La fel însă pot 
spune şi eu că mă aflu în prezent şi 
privesc prin gaura de vierme la ce se va 
întâmpla mâine. Cel puţin ştiu că vei 
ateriza în siguranţă.” 


„Şi ce înseamnă asta?” întreabă Alice. 

„inseamnă că gaura de vierme a fost 
transformată într-o maşină a timpului care 
leagă două momente despărțite printr-o 
Zi.” 

Alice şi Bob pot folosi acum această 
maşină a timpului cu gaură de vierme, 
care funcţionează în dublu sens, de câte 
ori vor. El o poate traversa pentru a se 
întâlni cu sora lui în ziua de joi, iar ea se 
poate întâlni cu el miercuri. Pot cumpăra 
ziarul de joi pentru a vedea ce numere au 
fost extrase la loteria din seara 
precedentā, se pot întoarce în ziua de 
miercuri şi cumpăra biletele câştigătoare. 

Desigur, Alice poate sa vina la Bob 
miercuri şi pot aştepta până joi pentru a 
se duce amândoi la cosmodrom sā vadā 
cum aterizează racheta lui Alice! Alice cea 
din rachetă va sta de vorbă în acel 
moment cu Bob cel de miercuri, iar în cele 
din urmă va traversa gaura de vierme 
pentru a se întâlni cu fratele ei şi a deveni 
acea Alice care aşteaptă afară pe 
cosmodrom. Pentru un timp deci, vor fi 
două Alice. Dacă Alice ar privi prin 
hubloul rachetei înainte să intre în gaura 
de vierme, s-ar vedea pe ea însăşi alături 
de un alt Bob. 

în această poveste am evitat în mod 
deliberat toate paradoxurile călătoriei în 


timp, dar ele sunt foarte uşor de gasit. De 
pildă, ce s-ar întâmpla dacă Alice şi Bob 
care stau pe cosmodrom şi privesc cum 
aterizează racheta în ziua de joi s-ar urca 
în rachetă (prin exteriorul ei, nu prin 
gaura de vierme) şi ar încerca s-o 
oprească pe Alice cea din rachetă să intre 
în gaura de vierme? Nu numai că n-ar 
reuşi - fiindcă ea într-adevăr intră în 
gaura de vierme -, dar nici măcar nu pot 
lua legătura cu Alice cea din rachetă, 
pentru că Alice cea din afară nu ţine minte 
să se fi întâlnit cu ea însăşi pe când era 
Alice cea din rachetă, înainte să 
traverseze gaura de vierme cu o zi în 
urmă! 

Avem aici de-a face cu paradoxul „nu-i 
de ales”, care îşi scoate capul hidos, şi 
trebuie să apelam la una din cele două 
soluţii de a-l rezolva despre care am vorbit 
în capitolul 8: 

a) Dacă Alice cea din afară nu poate ţine 
minte că s-a văzut pe ea însăşi pe când era 
în rachetă, i se va interzice cumva să 
interactioneze în orice fel cu Alice cea din 


3 


rachetă. Fizicienii numesc un asemenea 
scenariu soluţie inconsistentă. 
b) Universul se separă în două în 


momentul în care gaura de vierme devine 
o maşină a timpului. 
Vā e probabil greu să digeraţi situaţia 


absurdă de mai sus. Trebuie totuşi să 
subliniez că 

povestea mea nu încalcă nici o lege a 
fizicii. Care e aşadar probabilitatea ca un 
asemenea scenariu să devină realitate în 
viitorul îndepărtat? 

După cum am văzut, paşii 1 şi 2 din 
planul de construcţie a unei maşini a 
timpului s-ar putea să nu fie niciodată 
înfăptuiţi. Dacă ei sunt totuşi depăşiţi şi 
putem construi o gaură de vierme 
traversabilă stabilă, mai există şi alte 
obstacole? 

Pasul 4, care presupune inducerea unui 
decalaj temporal între cele două guri ale 
găurii de vierme, e problematic numai 
dacă nu credeţi că va fi vreodată posibil să 
construim o rachetă care să se deplaseze 
cu viteze apropiate de cea a luminii. Dar 
aceasta nu e singura modalitate de a 
induce un decalaj temporal. Dacă am avea 
acces la un câmp gravitațional suficient de 
intens, am putea folosi efectul de dilatare 
a timpului din relativitatea generală 
pentru a încetini timpul la un capăt al 
găurii de vierme. 

Am putea face asta luând o gură a găurii 
de vierme într-o călătorie în jurul unei 
găuri negre. Desigur, în acest caz nu e 
nevoie să urmâm o buclă temporală, 
fiindcă nu cerem ca gura găurii de vierme 


care orbitează să călătorească înapoi în 
timp. Nu trebuie decât ca timpul să fie 
încetinit în raport cu cealaltă gură aflată 
departe de gaura neagră. 


DPEIOI TAȚI INSURMONTABILE? 


Au fost aduse mai multe obiecţii la planul 
maşinii timpului cu gaură de vierme. Toate 
s-au bazat pe calcule serioase, care au 
aratat câ unul sau altul dintre paşi e un 
obstacol care nu va fi niciodată depâşit. 
Cel mai grav obstacol este că, 
presupunând că am putea construi o 
gaură de vierme traversabilă şi am putea 
induce un decalaj temporal, ultimul pas de 
a aduce una lângă alta cele două guri - 
despre care ne-am închipui că e cel mai 
uşor - ar distruge de fapt gaura de vierme. 
Este de aşteptat - dar încă nu e sigur — ca 
de îndată ce gaura de vierme devine o 
maşină a timpului, lumina care a calatorit 
prin ea să poată ieşi prin spaţiul normal la 
gura în care a intrat înainte să fi intrat. Va 
intra atunci împreună cu versiunea ei 
iniţială, dublându-şi astfel energia. Dar 
dacă o cantitate dublă de radiaţie intră în 
gaura de vierme şi poate ieşi prin gura pe 
care a intrat înainte să intre, atunci 
energia va fi de patru ori mai mare, şi aşa 
mai departe. De fapt, calculele arată că în 


momentul în care cele două guri (cu 
sistemele lor de referinţă temporale 
diferite) sunt aduse suficient de aproape 
una de alta pentru ca puţin din lumina 
care părăseşte gura de ieşire să se 
întoarcă prin gura de intrare înainte să 
intre în ea, se va acumula instantaneu o 
cantitate infinită de lumină în gaura de 
vierme, iar fie gâtul găurii de vierme va 
colapsa, fie cele două guri vor exploda. 
Această lumină (sau radiaţie 
electromagnetică) va fi întotdeauna o 
problemă, fiindcă e produsă de vidul 
însuşi, reprezintă ceea ce numim 
fluctuațiile vidului. 

Tom Roman, unul dintre specialiştii în 
găuri de vierme, a arătat ca o maşină a 
timpului cu gaură de vierme poate fi 
construită şi fără a urma pasul 5 (fāra a 
apropia cele două guri). în schimb, odată 
indus un decalaj temporal între cele două 
guri şi câtă vreme ele se află la mare 
distanţă una de alta, pot fi plasate lângă 
fiecare dintre acestea câte o gură a uneia 
doua găuri de vierme, între care nu e 
nevoie să existe un decalaj temporal, după 
cum se vede în figura 9.5. Poţi traversa 
prima gaură de vierme, iar apoi s-o 
foloseşti pe a doua ca scurtătură înapoi în 
punctul de pornire, întorcându-te înainte 
să fi plecat. Fluctuaţiile vidului care se 


acumulează şi distrug o gaură de vierme 
atunci când gurile ei se apropie sunt acum 
controlate. Deocamdată, toate calculele 
arată însă că ecuaţiile relativității 
generale dau în continuare răspunsuri 
absurde 

de îndată ce se formează o buclă 
temporală din această aşa-numita 
configuraţie Roman a găurilor de vierme. 
Matt Visser propune dispunerea unei serii 
de găuri de vierme într-un inel. Fiecare 
gaură de vierme ar avea un mic decalaj 
temporal, dar nu suficient pentru ca ea 
însăşi să devină o maşină a timpului, 
fiindcă, chiar dacă am traversa-o, distanţa 
dintre cele două guri în spaţiul normal ar 
fi atât de mare încât n-am putea ajunge de 
la gura de ieşire la gura de intrare înainte 
să intram. Combinația tuturor găurilor de 
vierme, aşa cum e prezentată în figura 9.6, 
ar putea însă funcţiona ca maşină a 
timpului. 


Figura 9.5 O maşină a timpului Roman, 


folosind 
două găuri de vierme. Inducând un decalaj 
temporal 
între gurile A şi B ale găurii 1, nu e nevoie 
să rişti 
distrugerea găurii de vierme apropiind 
apoi gurile. 
Foloseşti în schimb gaura de vierme 2 
pentru a te 
întoarce în punctul de pornire. Pasul I: 
Intră prin A. 
Pasul II: leşi prin B şi intră prin C, care e 
în 
apropiere. Pasul III: leşi prin D, care e 
aproape de 
punctul de pornire A, dar se află în 
trecutul lui. 


Figura 9.6 O maşină a timpului Roman 
inelară care 
foloseşte mai multe găuri de vierme, 
fiecare având 
un mic decalaj temporal între gurile ei. 
Decalajele 
temporale se acumulează în vreme ce 
găurile de 
vierme te duc înapoi în punctul de unde ai 


pornit, 
dar în trecut. 


Rezultate recente arată că  iînsăsi 
menţinerea deschisă a unei găuri de 
vierme  traversabile s-ar lovi de un 
obstacol insurmontabil. Conform 
calculelor mai multor cercetatori, e 
imposibil să obţinem vreodată suficientă 
materie exotică pentru a menţine deschisă 
orice gaură de vierme mai mare decât una 
cuantică. 

Aşadar, ce să credem? Vor putea fi 
vreodată construite găuri de vierme? Vor 
putea ele alcătui maşini ale timpului? Pot 
fi formate în univers bucle temporale? 
Sau, mai simplu spus: Va fi posibila 
vreodată călătoria in trecut? Punând cap 
la cap tot ce am spus în ultimele capitole, 
nu cunoaştem cu certitudine răspunsul. 
Lăsând la o parte dificultăţile evidente 
legate de menţinerea deschisă a unei 
găuri de vierme şi transportarea ei, există 
un obstacol teoretic fundamental. 


Mecanica cuantică descrie fenomene 
care se petrec la scară foarte mică, în 
vreme ce în cadrul relativităţii generale 
vorbim de regulă despre distanţe imense, 
mase uriaşe şi forţe titanice. Descrierea 
stelelor, a găurilor negre, a galaxiilor, ba 
chiar şi a întregului univers se bazează pe 


ecuaţiile relativităţii generale, care arată 
cum influenţează gravitația spaţiul şi 
timpul. Toate acestea sunt foarte 
îndepărtate de lumea cuantică 
microscopică. Există totuşi unele procese, 
cum e radiaţia Hawking emisă de 
suprafaţa găurilor negre, care pot fi 
înţelese doar dacă în explicaţie e 
încorporată şi mecanica cuantică. 
Folosirea cu succes atât a relativităţii 
generale, cât şi a mecanicii cuantice 
pentru explicarea unui fenomen e însă un 
lucru rar. Ea se obţine doar introducând 
artificial şi în mod aproximativ regulile 
mecanicii cuantice în relativitatea 
generală. în fond, relativitatea generală şi 
mecanica cuantică sunt incompatibile. O 
simbioză între aceste două descrieri ale 
realităţi va fi obţinută doar dacă ele pot fi 
contopite într-o schemă unificată: o teorie 
atotcuprinzăâtoare a gravitației cuantice. 
Până să găsim o asemenea teorie nu 
vom putea şti dacă într-adevăr conjectura 
protecţiei cronologice propusă de 
Hawking,— care ne interzice călătoria în 
timp, este o lege a naturii, închei acest 
capitol citându-l pe Frank Tipler, fizicianul 
care a publicat primul articol serios 
despre felul în care ar putea fi construită o 
maşină a timpului. Trei ani mai târziu, în 
1977, el a publicat un articol mai lung în 


care examina probabilitatea ca maşina 
timpului cu cilindru în rotatie să fie 
vreodată realizată. în încheierea . 


articolului, îl cita pe astronomul Simon 
Newcomb care susţinuse la sfârşitul 
secolului ; 


XIX că e imposibil câ construieşti maşini 
zburătoare mai grele decât aerul. Tipler 
simţea ca asta se aplică şi maşinilor 
timpului: 


Demonstrația ca nici o combinaţie 
posibilă a substanţelor cunoscute, 
tipurilor cunoscute de mecanisme şi 
tipurilor cunoscute de forţe nu poate 
alcâtui o maşină [cu care oamenii să 
călătorească în timp] i se pare autorului 
la fel de riguroasă ca demonstraţia 
oricarui adevăr din fizică. 


Doar câţiva ani mai târziu, Orville şi 
Wilbur Wright au dovedit că Newcomb se 
înşela în privinţa maşinilor zburătoare mai 
grele decât aerul. 


48. în septembrie 2015 au fost detectate 
pentru prima oară, prin metode 
interferometrice, unde gravitaționale. 
Semnalul provenea de la contopirea a 
doua stele neutronice aflate la 1,4 miliarde 
de ani- lumină. De atunci s-au adunat noi 
observaţii ale 


undelor gravitaționale. (N. t.) 


49. Speculaţiile teoretice scapă de sub 
control când începem să vorbim despre 
aranjarea stelelor neuitronice, dar sunt 
distractive. (IV. a.) 


50.E un lucru şi mai rău decât să ai o 
masă 
negativă, ceea ce e oricum absurd. 
„Ilmaginar” desemnează o proprietate 
matematică implicând rădăcina pătrată a 
unui număr negativ. Dacă n-aţi întâlnit aşa 
ceva până acum, iată o scurtă explicaţie. 
Ştiţi câ pătratul unui număr pozitiv este 
un număr pozitiv, iar pâtratul unui număr 
negativ este tot un numar pozitiv (fiindcă - 
x- = +). Dar un număr care înmulţit cu el 
dă un numar negativ se numeşte imaginar, 
pentru că nu e la fel ca numerele normale 
(reale), şi are propriile lui reguli. 
Asemenea numere sunt utile în multe 
domenii ale fizicii şi ingineriei. (N. a.) ’ 

51. Conjectura protecţiei cronologice a 
fost lansată de Hawking într-un articol din 
1992, unde se foloseşte de metafora unei 
„Agenţii de Protecţie Cronologică” ce ne 
fereşte de paradoxurile călătoriei în timp 
şi face ca universul să fie sigur pentru 
istorici (odată petrecut, un fapt nu mai 
poate fi schimbat, istoria rămâne stabilă). 
Conform conjecturii, călătoria în timp e 
permisă doar la scară microscopică. (N. t.) 

Ce ştim? 


Cred că şi dacă aş fi pus o întrebare mai 
simplă - de pildă, „Ce este masa? Sau 
acceleraţia?”, care sunt echivalentul 
ştiinţific al lui „Ştii sa citeşti?” - nu mai 
mult de unul din zece oameni cu educaţie 
înaltă ar fi simtit că vorbesc pe limba lui. 
Aşadar, mārețul edificiu al fizicii moderne 
continuă să se înalțe, iar majoritatea celor 
mai deştepţi oameni din lumea occidentală 
il înţeleg la fel de bine pe cât l-ar fi înţeles 
strâmoşii lor din neolitic. — C.P. SNOW, 
The Two Cultures 


Poeţii spun ca ştiinţa le râpeşte stelelor 
frumuseţea - sunt doar globuri de atomi 
de gaz. Nimic nu e „doar”. Şi eu mă uit la 
stele într-o noapte senină, şi eu le simt. 
Dar vad oare mai puţin, sau mai mult? 
Vastitatea cerului îmi stimulează 
imaginaţia - vrăjit de acest carusel, micul 
meu ochi poate capta lumină veche de un 
milion de ani, o structură uriaşă din care 
fac şi eu parte. [...] Ce e structura, sau 
semnificaţia, sau cauza? Misterul n-are de 
suferit dacă aflâm ceva mai mult despre 


el. Căci adevărul e incomparabil mai 
fascinant decât şi-ar fi închipuit orice 
artist din trecut. De ce nu vorbesc despre 
asta poeţii din zilele noastre? — RICHARD 
FEYNMAN, The Feynman Lectures on 
Physics 


în acest capitol final vreau să trec în 
revistă ce credem că ştim despre univers 
şi să reflectez la felul în care am putea 
progresa. 


MAMA TUTUROR TEORIILOR 


Teoria geometrică a gravitaţiei 
(relativitatea generală) a lui Einstein şi 
mecanica cuantică au fost cele mai mari 
realizări ale fizicii secolului XX, înălţându- 
se peste tot ce am aflat despre lumea 
noastră fizică până la apariţia lor şi de 
atunci încoace. Ele au fost decisive în 
descrierea aspectelor fundamentale ale 
realităţii. După cum am menţionat în 
capitolul precedent, problema este că ele 
nu sunt reciproc compatibile: se 
întemeiază pe tipuri diferite de 
matematică şi au la bază alte reguli şi 
principii. Relativitatea generală nu mai 
funcţionează în cazul singularităţilor şi al 
buclelor temporale închise, iar mecanica 
cuantică nu oferă cadrul teoretic pentru a 


descrie forţa gravitaţiei. Aşadar, cât de 
aproape suntem de o teorie a gravitaţiei 
cuantice, o „teorie universală” care va 
conţine în structura ei matematică regulile 
şi principiile relativităţii şi ale mecanicii 
cuantice? Ei bine, vom vedea ca la 
începutul secolului XXI se întrezăreşte 
deja o asemenea teorie. 

Finstein a încheiat elaborarea 
relativităţii generale în 1915, iar apoi a 
jucat un rol mai curând minor în 
dezvoltarea teoriei cuantice, de care s-au 
ocupat majoritatea celorlalţi mari fizicieni 
ai lumii în următorul deceniu. Dar odată 
lâmurite ideile şi matematica subiacentă, 
ce mai rămânea de făcut? Cineva cu 
geniul lui Einstein nu se putea mulţumi să 
se ocupe de detalii. Aşa încât, în ultimii 
treizeci de ani de viaţă, el a încercat, fără 
succes, să construiască ceea ce se 
numeşte o teorie unificată a câmpului, O 
teorie care ar combina relativitatea 
generală nu cu mecanica cuantică, ci cu 
teoria luminii (mai precis, cu 
electromagnetismul). Einstein a încercat 
mai multe abordari, dar toate au dat greş. 
Se spune că, după ce a murit, pe biroul lui 
au fost găsite schiţe ale teoriei sale 
neduse la capăt. 

Cea mai elegantă matematic, dar şi cea 
mai derutantă candidată pentru o teorie 


unificată la care Einstein a lucrat a fost 
propusă de doi matematicieni: polonezul 
Theodor Kaluza şi suedezul Oskar Klein. 
Kaluza a pus bazele ei, iar în 1919 i-a 
trimis lui Einstein un articol în care 
propunea un mod de a explica radiaţia 
electromagnetică în cadrul relativităţii 
generale (care, după cum aţi aflat deja, se 
referă la influenţa masei şi energiei 
asupra spaţiului-timp 4-D). Kaluza a aratat 
că, pentru atingerea obiectivului, ecuaţiile 
trebuiau scrise nu în spaţiul-timp 4-D, ci 
într-un spaţiu-timp 5-D care includea o 
dimensiune spaţială suplimentară. Deşi 
pare arbitrar şi departe de tot ce am 
considera că e realist, din punct de vedere 
matematic e destul de simplu, căci putem 
adăuga câte dimensiuni vrem. Dar era 
reală această a patra dimensiune a 
spaţiului pe care o propunea Kaluza? 
Evident, n-o percepem. Incluzând însă 
această dimensiune suplimentară, Kaluza 
a găsit că lumina, în loc să fie o oscilație 
electromagnetică prin spaţiul 3-D, era de 
fapt o vibraţie în a cincea dimensiune. Nu 
vă faceţi griji, nici eu nu înţeleg prea bine 
ce vrea să însemne asta. Tot ce putem 
spune este că astfel se încearcă explicarea 
originii luminii la un nivel fundamental, 
geometric, aşa cum Einstein descrisese 
gravitația ca pe o curbură a spaţiului-timp 


4-D. În plus, a cincea dimensiune nu se 
extinde în linie dreaptă, ca celelalte trei 
dimensiuni spaţiale, ci e „incolăacită”, 
închisă în ea însăşi. Un mod simplu dea 
vizualiza ce 

înseamnă asta e să ne gândim la Lumea 2- 
D. Să ne închipuim spaţiul 2-D încolăcit 
aşa încât să formeze un cilindru. Una din 
dimensiuni - cea orientată pe lungime - 
rămâne neschimbată, iar cealaltă e 
înfăşurată într-un cerc. 

Desigur, problema era că, în ciuda 
eleganţei matematice a teoriei lui Kaluza, 
nu exista nici o dovadă experimentală că 
această a cincea dimensiune există cu 
adevărat. Einstein însuşi, deşi impresionat 
de felul în care Kaluza unificase lumina şi 
gravitația, nu era dispus să creadă în 
realitatea unei a cincea dimensiuni. în 
fond, la început ezitase să ia în 
considerare ideea de spaţiu-timp 4-D, însă 
măcar cele patru dimensiuni (una a 
timpului şi trei ale spaţiului) erau reale. 
Principalul motiv pentru scepticismul lui 
Einstein şi al altora se lega de întrebarea 
„De ce nu vedem această dimensiune 
suplimentară?”. Răspunsul a fost dat în 
1926, când Oskar Klein a lansat ipoteza că 
a cincea dimensiune e încolăcită într-un 
cerc de miliarde de ori mai mic decât un 
atom. Să ne întoarcem la dimensiunile din 


Lumea 2-D înfăşurată 

pentru a forma suprafaţa unui cilindru. 
Klein a spus că cilindrul ar fi atât de 
subţire, încât ar arăta ca o linie. Adică 
Lumea 2-D ar părea unidimensională, iar 
noi am spune că a doua dimensiune e 
ascunsă. Mi-e teamă că nu vă pot da un 
exemplu în mai multe dimensiuni, pentru 
că, aşa cum am văzut în capitolul 2, avem 
nevoie de a treia dimensiune a noastră ca 
să avem în ce să curbâm Lumea 2-D. Asa 
cum vedeţi, v-aţi facut iluzii dacă v-aţi 
închipuit că am scăpat de toate durerile 
de cap provocate de aceste dimensiuni. 
După multe decenii petrecute în 
sihăstrie, teoria Kaluza-Klein a revenit la 
modă la sfârşitul anilor 1970, când 
majoritatea fizicienilor ambiţioşi se aflau 
în câutarea teoriei unificate. Nu era însă 
suficient să unifici gravitația şi lumina, 
fiindcă se ştia că toate fenomenele 
cunoscute din natură pot fi descrise la 
nivel fundamental prin patru forţe. Forţa 
gravitaţională e una dintre ele, alta e forţa 
electromagnetică. Aceasta din urmă este 
forţa de atracţie dintre sarcinile electrice 
care menţin electronii încărcaţi negativ 
legaţi de nucleul încărcat pozitiv. Este de 
asemenea forţa cu care magneţii se atrag 


între ei şi atrag anumite metale. Trebuie 
să subliniez câ deosebirea dintre forţa 
electrică şi cea magnetică e doar 
aparentă. în secolul XIX, Michael Faraday 
arătase că ele sunt intim legate şi işi au 
originea în aceeaşi forţă electromagnetică. 
Aproape toate fenomenele pe care le 
vedem în jurul nostru se datorează în 
ultimă instanţă uneia din aceste 


5 


două forţe: gravitație şi electromagnetism. 
Ştim acum că mai există alte două forţe 
care acţionează numai la scara minusculă 
a nucleelor atomice, dar sunt la fel de 
importante ca primele două în ce priveşte 
legile fundamentale. 

Aşadar, teoria ultimă în căutarea căreia 
se aflau fizicienii la sfârşitul anilor 1970 
trebuia să unească gravitația nu numai cu 
electromagnetismul, ca în teoria Kaluza- 
Klein, ci şi cu cele două forte nucleare. O 
asemenea 


5 


teorie ar fi numită „teoria a tot ce există” 
sau „teoria universală”, fiindcă ar arata ca 
toate cele patru forţe din natură sunt 
aspecte ale unei singure „superforțe”. 
Teoria Kaluza-Klein a revenit la modă 
datorită speranţei de a unifica forţele prin 
includerea în ecuaţii a unor dimensiuni 
suplimentare ale spaţiului. Cum însă avem 
de-a face cu patru forţe, nu cu două, ar fi 


nevoie de mai multe dimensiuni 
suplimentare, nu doar de una singură. Pe 
la mijlocul anilor 1980 a apărut un 
candidat pentru teoria universală numit 
teoria  supercozilor (sau, mai simplu, 
teoria corzilor - pentru că acel „super” se 
leagă de o proprietate matematică numită 
supersimetrie) care afirma că trăim într- 
un univers zece-dimensional.— La fel ca în 
teoria 

Kaluza-Klein, toate cele şase dimensiuni 
spaţiale suplimentare ar fi încolăcite la o 
scară infimă, şi s-ar putea să nu le 
detectăm niciodată, rămânând 
perceptibile doar cele patru dimensiuni 
ale spaţiului-timp. Numele teoriei corzilor 
a fost dat de faptul că presupunea că toate 
particulele elementare sunt corzi 
minuscule care vibrează în zece 
dimensiuni. Aceste corzi ar fi mult mai 
mici decât scara de lungimi sondată în 
mod curent în fizica particulelor, pentru 
ca lungimea unei corzi depinde de energia 
ei, care e echivalenta cu masa particulei 
pe care o reprezintă, o masă minusculă. 
Toate acestea pot parea fantasmagorice, 
dar se pare că pot conduce la unificarea 
relativităţii generale cu mecanica 
cuantică, legând forţa gravitaţională de 
celelalte trei forţe fundamentale, ceea ce 
ar reprezenta visul de aur al fizicii.— 


Prin urmare, dacă teoria corzilor e 
teoria ultimă a gravitaţiei cuantice, s-ar 
încheia oare căutările? Si, mai important 
pentru subiectul cărţii de faţă, ne-ar spune 
oare ecuaţiile ei dacă e sau nu permisă 
călătoria în timp? Mi-e teamă că e prea 
devreme ca să dam un raspuns. Problema 
este că teoria e prea complexă pentru a fi 
înţeleasă pe deplin. Progresul ei necesită 
dezvoltarea unui întreg nou domeniu al 
matematicii. De pildă, nu ştim încă ce 
marime sau ce formă au dimensiunile 
suplimentare ascunse; din diferite versiuni 
ale teoriei rezultau diverse forme. 

Pe la începutul anilor 1990, au apărut 
mai multe versiuni ale teoriei corzilor, şi 
nimeni nu ştia care era cea corectă, sau 
dacă într-adevăr exista o teorie unică. 
Apoi, în 1995, fizicianul care fusese numit 
„cel mai inteligent om din lume” a găsit 
răspunsul. Numele lui este Edward Witten 
şi lucrează la Institutul pentru Studii 
Avansate de la Princeton (acolo unde 
Einstein şi-a petrecut ultimii ani de viața). 
împreună cu Paul Townsend de la 
Cambridge, Witten crede că a descoperit 
de ce există atâtea versiuni ale teoriei 
corzilor. în împrejurările date, preţul plătit 
e relativ mic. Witten cere încă o 
dimensiune! Cu unsprezece dimensiuni în 
loc de zece, multe dintre problemele 


teoriei supercorzilor dispar. Minusculele 
corzi sunt înlocuite de foi numite 
membrane, iar teoria lui Witten şi 
Townsend se numeşte teoria membranelor 
sau teoria M. Adesea însă se consideră că 
„M” vine de la „magie”, „mister” sau chiar 
„mamă”, fiindcă aceasta ar fi într- adevăr 
mama tuturor teoriilor. 

Dar dacă ar fi descoperite şi alte 
versiuni ale teoriei M? Poate că adăugarea 
unei a douăzecea dimensiuni ar rezolva 
totul. Pentru siguranţă, de ce n-am adăuga 
un număr oarecare de dimensiuni? Ei 
bine, se dovedeşte că nu-i posibil. Există o 
proprietate matematică specială legată de 
cele zece dimensiuni ale teoriei 
supercorzilor Şi cele unsprezece 
dimensiuni ale teoriei M. 

Fizicienii fac eforturi de a înţelege 
semnificația teoriei M, dar cred că vor 
trece decenii până când magia şi misterul 
ei să fie dezvăluite. Desigur, principala 
întrebare este de ce şi cum au fost 
încolăcite la o scară atât de mică 
dimensiunile suplimentare, rămânând 
doar cele patru dimensiuni pe care le 
percepem. Credem acum că asta s-a 
intâmplat la momentul big bang-ului, de 
unde rezultă că ar fi existat ceva înainte 
de big bang. Poate ca cele trei dimensiuni 
ale spațiului şi cea a timpului, cunoscute 


nouă, au făcut parte dintr-un univers mult 
mai vast cu zece sau unsprezece 
dimensiuni, în care toate forţele din 
natură erau unificate într-una singură. Big 
bang-ul a făcut apoi ca şase sau şapte 
dimensiuni ale spaţiului să fie comprimate 
până la o scară de lungimi la care nu vom 
avea poate niciodată acces. 

Ideea că există altceva dincolo de 
universul nostru e tot mai răspândită. în 
sens general, a câpâtat numele de teoria 
multiversului, dar au apărut mai multe 
versiuni ale ei. Desigur, toate au un 
caracter ipotetic, însă dacă îl întrebi pe un 
cosmolog despre multivers, sunt toate 
şansele să fie adeptul uneia dintre 
versiuni. Pentru unii, noţiunea se referă la 
realităţi multiple, universuri paralele cu al 
nostru, iar tot ce se poate întâmpla chiar 
se întâmplă într-unul dintre ele. Pentru 
alţii, este spaţiul cu mai multe dimensiuni 
în care universul nostru a fost creat, şi 
acum pluteşte ca o bulă printre multe 
altele. 


SFÂRŞITUL FIZICII TEORETICE 


Din cele discutate mai sus v-aţi putea 
închipui că se apropie sfârşitul fizicii 
teoretice. Poate că teoria M va răspunde 
la toate întrebările noastre, inclusiv la 


întrebări despre care credem că sunt 
dincolo de domeniul ştiinţei. Poate că 
nouă, muritorilor de rând, nu ne rămâne 
decât să stăm şi să aşteptăm ca peste 
câţiva ani Witten şi colegii lui să 
lămurească detaliile teoriei M. Atunci, 
întreaga fizică fundamentală ar fi 
cunoscută. Eu unul nu sunt de acord. în 
parte, fiindcă nu sunt expert în teoria 
supercorzilor sau în teoria M, deci nu 
împărtăşesc entuziasmul celor care 
lucreazā în aceste domenii. Scepticismul 
meu are însă şi o altă cauză. 

Deşi multi fizicieni cred cu tărie că 
avem deja o teorie cuantică a gravitaţiei 
sub forma corzilor multidimensionale sau 
a teoriei M, alţii sunt mai puţin convinşi. 
Fi fac comparaţia cu fizica de la sfârşitul 
secolului XIX, când se credea că toate 
legile naturii fuseseră dezvaluite şi 
înţelese. A venit apoi descoperirea razelor 
X şi a radioactivităţii, Max Planck a lansat 
ideea că energia e compusă din porţii 
discrete, sau cuante, iar Einstein a 
răsturnat perspectiva newtoniană asupra 
spaţiului şi timpului. La sfârşitul secolului 
XIX nici un fizician n-ar fi putut anticipa ce 
avea să se întâmple în următorul sfert de 
secol. Aşadar, de ce am fi aşa încrezători 
astăzi? Istoricii stiintei arată ca oamenii 
de ştiinţă aveau pe atunci motive mai 


întemeiate decât au azi să creadă că 
sfârşitul ştiinţei e aproape. Unii dintre 
marii fizicieni ai lumii, cum sunt Roger 
Penrose şi David Deutsch, sunt convinşi 
că, înainte ca relativitatea şi mecanica 


cuantică să fie unificate 


într-o teorie a gravitaţiei 
cuantice, una din ele sau chiar 
ambele ar trebui să sufere 
transformări importante. 


Unele idei din fizică rezistă la testul 
timpului şi evoluează încet, pe măsură ce 
se adună dovezile experimentale în 
favoarea lor. Treptat, le înţelegem mai 
bine şi creşte încrederea noastră că sunt o 
descriere corectă a universului fizic. Alte 
idei apar brusc în scenă, pentru că 
reprezintă efortul individual al unui geniu 
sau un rezultat experimental surprinzător. 
Dar multe idei sunt aruncate la gunoi când 
cad la testul unei analize mai atente. 

Câteva teorii de succes produc o 
revoluţie în perspectiva noastră asupra 
lumii - ceea ce se numeşte schimbare de 
paradigmă. A fost cazul relativităţii, când 
Einstein a aratat ca nu era nevoie de 
eterul prin care să se propage undele de 
lumină. Asta a condus imediat la concluzia 
că un fascicul de lumină călătoreşte cu 
aceeaşi viteză indiferent dacă ne apropiem 
sau ne îndepărtăm de sursa de lumină. De 
unde a rezultat inevitabil câ timpul se 


scurge diferit pentru observatori diferiţi. 
Cât priveşte mecanica cuantică, puterea 
ei de predicţie nu poate fi pusă la îndoială, 
de un secol stă la baza unei mari părţi din 
ştiinţa modernă. Desigur, oricine a aflat 
câte ceva despre mecanica cuantică va 
recunoaşte ca lumea microscopică i se 
pare extrem de bizară. Obişnuim să 
spunem că formalismul matematic e 
corect, dar semnificația ecuaţiilor nu e 
bine înţeleasă, iar aici apare o problemă 
filozofică, nu fizica. Astăzi, majoritatea 
fizicienilor cred ca, deşi există o mulţime 
de interpretări ale mecanicii cuantice, 
toate sunt valabile, iar preferința pentru o 
interpretare sau alta e doar o chestiune de 
gust. Nu contează dacă adopţi 
interpretarea de la Copenhaga, în care 
nimic nu există până când nu e observat, 
interpretarea lumilor multiple, în care 
universul se scindează într-un număr 
infinit de copii, interpretarea lui Bohm, în 
care semnalele călătoresc mai repede 
decât lumina, sau chiar mai recenta 
interpretare  tranzacţională, în care 
semnalele călătoresc înapoi în timp. încă 
n-a fost conceput un experiment care să 
facă vreo distincţie între aceste 
perspective concurente. Singurul lucru de 
care putem fi siguri este ca mecanica 
cuantică n-are o explicaţie simplă. 


După părerea mea, a spune că 
semnificaţia ecuaţiilor care descriu 
realitatea la nivel fundamental nu-i 
importantă şi ca nu trebuie să ne 
preocupe decât numerele este doar un 
mod de a te eschiva. în ultimele decenii, 
m-am convins, împreună cu tot mai mulţi 
fizicieni, câ nu toate interpretările 
mecanicii cuantice pot fi corecte. Natura 
se comportă într-un anumit fel, şi ar trebui 
să încercăm să înţelegem ce se întâmplă. 
De pildă, universul fie se scindează în 
multe copii ale lui, fie nu se scindează. 
Ghinionul nostru ca nu ştim dacă se 
scindează sau nu, dar ar trebui să 
încercăm să aflăm. Poate că nu vom 
descoperi niciodată ce se întâmplă în 
realitate, dar ceva se întâmplă - iar eu 
cred că într-o bună zi vom afla. 

Pe când îmi începeam munca de 
cercetare, eroul meu era fizicianul 
teoretician irlandez John Beli, unul dintre 
marii specialişti în mecanica cuantică, 
vocea raţiunii în privinţa interpretării ei. 
În anii 1920, cei doi giganţi ai fizicii, Bohr 
şi Einstein, au dezbătut îndelung 
semnificaţia teoriei recent apărute. 
Einstein susţinea ca mecanica cuantică nu 
poate fi ultimul cuvânt, că ceva lipseşte, în 
vreme ce Bohr credea că mecanica 
cuantică ne spune tot ce am putea afla 


vreodată despre natură. Bohr era convins 
că teoriile din fizică nu descriu realitatea 
direct, ci doar ce putem ști despre 
realitate. Versiunea mecanicii cuantice 
creată de el s-a numit perspectiva 
Copenhaga, fiindcă la Copenhaga se afla 
institutul lui. Pe de altă parte, Einstein 
credea că o teorie bună trebuie să fie 
ontologică, adică să descrie cum e cu 
adevărat realitatea, iar aşa trebuia să fie 
şi mecanica cuantică. Este general 
acceptat faptul că Bohr a câştigat disputa, 
iar de atunci generaţii de fizicieni au 
îmbrăţişat perspectiva Copenhaga. 

Am vizitat de multe ori Institutul Niels 
Bohr din Copenhaga, unde munca de 
cercetare continuă şi azi. Privit din afară, 
pare un ansamblu vetust de clădiri mici 
dominate de marele spital din apropiere. 
în interior însă te poţi pierde în mulţimea 
de tuneluri şi pasaje care leagă subteran 
clădirile. Impresia cea mai puternică mi-a 
făcut-o însă plimbarea prin parcul din 
spatele institutului, unde Bohr şi alţi 
giganţi ai fizicii de la începutul secolului 
XX petreceau mult timp încercând să 
înţeleagă consecințele stranii ale noii 
mecanici cuantice. 


John Beli făcea parte dintr-o generaţie 
ulterioară. L-am auzit de câteva ori ţinând 
„prelegeri, iar de fiecare dată a spus că 


adepţii perspectivei (Copenhaga sunt 
precum struții care îşi bagă capul în nisip, 
neîndrăznind să pună în discuție 
semnificaţia mai profundă a mecanicii 
cuantice, dar mulţumiţi să urmeze orbeşte 
regulile ei care funcţionează atât de bine. 
Asta îl tulbura pe Beli, fiindcă credea că 
fizicienii ar trebui să încerce să înţeleagă 
semnificaţia mai profundă a ceea ce se 
întâmplă în natură. 

Beli însă nu era în nici un caz un 
marginal. La începutul anilor 1960 fusese 
una dintre cele mai respectate figuri din 
lumea fizicii şi făcuse descoperiri 
importante. Ultima dată l-am întâlnit la o 
întrunire a Societăţii Americane de Fizică, 
la Baltimore, în 1989, cu un an înainte să 
moară. Am participat la o conferinţă pe 
tema fundamentelor mecanicii cuantice, la 
care vorbitorul a propus o interpretare 
nouă, cam dubioasă. Am observat că John 
Beli se afla în public. Mai târziu, m-am 
aflat singur cu Beli în liftul care ne ducea 
la restaurantul de la ultimul etaj al 
centrului de conferinţe. Ca să intru în 
vorbă cu el, l-am întrebat ce părere avea 
despre ultima prelegere. „Oh, tipul se 
înşală, fără discuţie”, a spus el zâmbind. 
„Evident, nu-şi dă seama de problema 
heliului.” „Evident, nu”, am râs eu, 
întrebându-mă care naiba putea fi 


problema heliului, însă dornic să-l asigur 
că sunt perfect de acord cu el. 

Ţin minte că i-am pus lui Beli o 
întrebare după ce a ţinut o conferinţă la 
Colegiul Queen Mary din Londra. Tocmai 
spusese că îi plăcea interpretarea 
mecanicii cuantice a lui David Bohm, 
conform căreia întregul univers e 
interconectat la nivel cuantic, aşa încât ce 
i se întâmplă unui atom aici, pe Pământ, 
influenţează instantaneu un alt atom dintr- 
o galaxie îndepărtată. Acest gen de 
conexiune între toate particulele din 
univers reprezintă ceea ce se numeşte 
caracter nelocal sau acţiune la distanţă, 
iar dacă eşti convins de realitatea 
obiectivă a lumii, ar trebui să existe un fel 
de semnal care se propagă mai repede 
decât lumina. Dar asta intră în 
contradicţie cu teoria relativităţii speciale, 
i-am spus lui Beli. Mi-a raspuns că ar 
renunţa mai curând la relativitatea 
specială decât la realitatea însăşi, care e 
efectiv preţul de plătit dacă crezi în 
perspectiva Copenhaga. Conform lui Bohr, 
nici un lucru nu există în lumea cuantică 
până nu l-am măsurat şi nu l-am observat. 
Beli susţinea că, din moment ce totul e în 
ultimă instanţă alcatuit din obiecte 
cuantice, nimic (nici măcar pagina 
următoare a acestei cărţi) nu există până 


nu ne uitâm la el. lar atunci unde trasâm 
linia despărţitoare între lumea 
microscopică supusă regulilor cuantice şi 
lumea macroscopică a vieţii de zi cu zi? 


CE NE-AR PUTEA SPUNE NOI 
EXPERIMENTE? 


Aproape toată lumea a auzit de Marele 
Accelerator de Hadroni (Large Hadron 
Collider - LHC), cel mai mare accelerator 
de particule, de la laboratorul CERN din 
Geneva. Dimensiunea lui e impresionantă: 
27 km de tunel circular subteran, unde 
fascicule de particule călătorind cu o 
viteză apropiată de cea a luminii produc 
un miliard de ciocniri pe secundă la o 
energie nemaiintâlnită de la big bang. Dar 
la ce slujeşte? Răspunsul standard este că, 
după eforturile de ani de zile a mii de 
oameni de stiintă din treizeci şi cinci de 
țari şi 
costuri care se ridică la aproape zece 
miliarde de dolari SUA, suntem în sfârşit 
pe cale de a afla dacă există sau nu o nouă 
particulă elementară, bosonul Higgs. 
Modelul standard din fizica particulelor 
este apogeul încercărilor de a înţelege 
constituenţii ultimi ai materiei. El descrie 
nu doar comportamentul atomilor, ci 


ajunge în profunzime până la cele mai 
mici structuri, particulele elementare 
alcătuind tot ce ne înconjoară, între care 
electronul şi  cuarcii (care compun 
nucleele atomilor), împreună cu rudele lor 
mai masive, care există doar pentru 
fracțiuni de secundă, precum şi fotonul 
(particula de lumină). Modelul standard 
arată cum descriu regulile cuantice 
proprietăţile a douasprezece particule de 
materie şi a douăsprezece particule 
purtătoare de forţă, ca să nu mai vorbesc 
de antiparticulele asociate lor (gemenele 
lor reflectate în oglindă, care nu 
supraviețuiesc mult). Unui  neiniţiat, 
modelul standard ar putea să i se pară 
cam dezordonat, dar succesul lui e 
remarcabil, şi este cel mai bun lucru pe 
care-l avem deocamdată. 

Problema modelului standard este ca e 
incomplet. Nu ne spune de ce unele 
particule sunt uşoare, iar altele grele, de 
ce vedem mici diferenţe între proprietăţile 
materiei şi proprietăţile antimateriei, ca 
să nu mai vorbim de faptul ca nu ne spune 
cum sa unificâm interacţiile subatomice 
într-o singură teorie. Modelul standard ar 
trebui de asemenea să dea raspuns la 
unele întrebări pe care ni le punem atunci 
când privim cerul. De pildă, întreaga 
materie cunoscută alcătuieşte doar o mică 


parte din materia care ştim că trebuie să 
existe în spaţiu, dar nu ştim din ce e 
compusă întreaga materie invizibilă 
(întunecată) - ştim doar că ea se află acolo 
pentru a menţine stelele în interiorul 
galaxiilor. 

La unele dintre aceste întrebări vom 
afla răspunsul dacă detectorii de la LHC (e 
vorba de mii de tone de magneţi şi de 
dispozitive electronice sofisticate) vor gasi 
o particulă a carei existenţă a fost propusă 
în anii 1960 de Peter Higgs. Bosonul 
Higgs este ingredientul care lipseşte din 
modelul standard, şi ar confirma că acesta 
e o descriere corectă a lumii subatomice. 

Dar dacă bosonul Higgs nu va fi gasit? 
S-ar putea să fie o veste bună, fiindcă 
există o mulţime de scenarii alternative. 
Numeroşi fizicieni teoreticieni propun deja 
idei noi care ar putea fi testate dacă 
bosonul Higgs nu va apărea la LHC. 
Datele provenind de la CERN vor fi 
examinate în următorii ani pentru a se 
căuta dovezi nu doar în favoarea 
bosonului Higgs, dar şi a altor particule 
mai exotice, care nu sunt incluse în 
modelul standard. 

De pildă, teoria corzilor ar primi un 
sprijin dacă ar fi confirmată ideea de 
supersimetrie, aflată la baza ei. într-un 


univers supersimetrie, particule cum sunt 
electronii şi  cuarcii, care alcatuiesc 
materia obişnuită, ar fi legate de particule 
diferite, purtăâtoarele forţelor dintre ele. 
Se postulează existenţa unor particule noi, 
care aşteaptă să fie descoperite; pentru 
fiecare particulă cunoscută ar exista un 
partener  „supersimetrie” mai greu. 
Astrofizicienii s-ar bucura dacă 
supersimetria ar fi confirmată, căci cele 
mai uşoare dintre aceste noi particule ar 
putea alcătui materia întunecată galactică. 

Teoria corzilor ar putea fi testată şi 
indirect, căutând dovezi privind 
dimensiunile ascunse. Iniţial s-a crezut că 
aceste dimensiuni suplimentare sunt mult 
prea mici pentru a fi observate, dar recent 
a fost lansată ipoteza că ele ar putea fi 
suficient de mari pentru ca efecte ale lor 
să fie detectate la LHC. 

De exemplu, unele versiuni ale teoriei 
corzilor spun că aceste dimensiuni 
suplimentare ar avea efecte gravitaționale 
suficient de puternice pentru a influența 
spațiul-timp la scara microscopică şi ar 
putea chiar produce gauri negre 
minuscule. lată ce s-ar întâmpla: dacă 
dimensiunile suplimentare sunt reale, 
atunci gravitația s-ar „infiltra” şi în ele, 
ceea ce ar explica de ce gravitația e mult 


mai slabă decât celelalte forţe în spaţiul 
nostru 3-D. Dar la o scară suficient de 
mică am putea-o „capta” înainte de a fi 
diluată de celelalte dimensiuni. Asta ar 
însemna că scara sondată la LHC ar putea 
fi suficient de mică pentru a dezvălui o 
forţă gravitaţională mult mai puternică, 
îndeajuns de puternică pentru a crea 
minuscule găuri negre. Dimensiunile 
suplimentare ar veni de asemenea în 
sprijinul ideii că universul nostru e o bulă 
într-un multivers cu mai multe dimensiuni. 

Nu intraţi însă în panică, aceste găuri 
negre n-ar supravieţui mult timp, ele s-ar 
evapora imediat prin radiaţie Hawking. 
Detectarea acestei radiații ar fi o 
descoperire extraordinară şi ar oferi un 
indiciu privind felul în care gravitația e 
legată de celelalte trei forţe. 

Indiferent ce va fi găsit la LHC, va 
revoluţiona fără îndoială fizica 
particulelor. Dacă va fi bosonul Higgs, 
atunci modelul standard va fi confirmat, 
iar o nouă piesă de puzzle va fi plasată la 
locul ei. Dar dacă bosonul Higgs nu va fi 
găsit, tot vom afla ceva. în următorii ani 
vom vedea dacă există într-adevar zecile 
de particule supersimetrice sau 
dimensiunile suplimentare. Mi se pare 
fascinant faptul că teoreticienii fac 
eforturi disperate pentru a se asigura că 


n-au trecut cu vederea vreun scenariu 
ciudat şi improbabil. Dacă nu se găsesc 
dovezi în favoarea unei idei trăsnite, 
atunci pesemne că nimeni nu-şi va aminti 
de ea; dar dacă e confirmată, cei care n-au 
avut curajul s-o propună vor regreta. 


ASTRONOMIE SI ASTROLOGIE 


împărţirea actuală în tabere a fizicienilor 
si filozofilor când e vorba de semnificația 
mecanicii cuantice seamână oarecum cu 
separarea pe temeiul credinței religioase. 
Unii îşi apără cu patimă vederile şi susțin 
că cine adoptă altă perspectivă se înşală 
prosteşte. Alţii 


sunt agnostici: nu se pot hotări în care 
versiune „sā creada”. Cum o anumită 
interpretare nu poate fi nici confirmată, 
nici infirmată, fixarea asupra unei 
interpretări devine o chestiune de 
credinţă. Nu asa ar trebui să funcţioneze 
stiinta, . SE pl 
şi în general nici nu funcţionează aşa. 
Următorul citat este din cartea 
Hyperspace a fizicianului Michio Kaku: 


Unii i-au acuzat pe oamenii de ştiinţă ca 
au creat o nouă teologie bazată pe 
matematică; adică am respins mitologia 


religiei doar pentru a imbrăţişa o religie 
şi mai bizară, întemeiată pe spaţiul-timp 
curb, simetriile particulelor Şi 
expansiunea cosmica. Dacă preoţii 
recită incantaţii în latină pe care puţini 
le pricep, fizicienii recită ecuații 
misterioase pe care le pricep încă şi mai 
puţini. „Credinţa” într-un Dumnezeu 
atotputernic e înlocuită de „credinţa” în 
mecanica cuantică şi relativitatea 
generală. 


Aşadar, cum poate avea încredere un 
nespecialist în ce-i spun oamenii de 
ştiinţă? 

Să nu vă închipuiţi că fizica e o 
chestiune de gust personal: azi e joi, deci 
cred în universurile paralele, mâine am să- 
mi pun ciorapii albaştri care-mi aduc 
noroc şi voi susţine ferm existenta 


corzilor cosmice, şi aşa mai departe. 
Ştiinţa înseamnă găsirea regulilor cărora 
li se supune natura, descoperirea unei 
teorii, iar apoi testarea ei repetată pentru 
a vedea dacă e o descriere corectă a 
realităţii. Dacă eşuează, e eliminată. Mulţi 
nespecialişti cred adesea despre noi că 
suntem încuiaţi la minte şi intoleranţi faţă 
de noile idei şi posibilităţi, mai ales când e 
vorba de lucruri precum fenomenele 
paranormale. Când i se spune însă că un 


anumit cristal are puteri vindecătoare 
magice sau că poate reacţiona la un soi de 
energie parapsihică, un om de ştiinţă va 
vrea să ştie despre ce formă de energie e 
vorba şi dacă puterea pe care se 
presupune că o are e explicabilă prin 
legile cunoscute ale naturii. Efectul poate 
fi reprodus? Poate fi măsurat? Dacă e o 
nouă energie sau o nouă forţă, pot fi 
înţelese proprietăţile ei? Fapt este că 
deocamdată - şi, vă rog să mă credeţi, 
mulţi au câutat vreme de peste o sută de 
ani - nu s-a găsit nici o dovadă ştiinţifică 
în favoarea vreunui fenomen paranormal. 
lar asta nu pentru că oamenii de stiintă nu 
s-ar fi străduit sau n-ar fi destul de 
deschişi la minte, ci fiindcă toate 
afirmaţiile privind  paranormalul s-au 
dizolvat rapid în faţa cerinţelor riguroase 
ale cercetării ştiinţifice. 

Dacă oamenii de ştiinţă ar fi spirite 
mărginite, n-ar descoperi niciodată ceva 
nou, dar ei trebuie să se convingă 
temeinic atunci când se confruntă cu un 
fenomen nou sau neexplicat. Un prieten 
fizician mi-a citat odată acest dicton: 


Rămâi cu mintea deschisă, dar nu într- 
atât încât să-ti cadă creierul afară. 


J 


E un sfat înțelept. Am străbătut un 
drum lung din epoca superstiţiilor şi 


magiei. Cu sute de ani în urmă astrologia 
avea o putere mare asupra oamenilor. 
Astazi, cei mai mulţi ştiu că e absurd să 
crezi că o stea îndepărtată, a cărei lumină 
a călătorit pesemne mii de ani ca să 
ajungă la noi, poate avea o influenţă reală 
asupra felului în care se desfăşoară vieţile 
noastre de zi cu zi. Dar în secolul XVII 
până şi astronomii credeau in astrologie. 
Alt exemplu este originea cuvântului 
englezesc fiu [gripā], care e o formă 
prescurtată a cuvântului italienesc 
influenza, însemnând aici „influenţa” 
planetelor, pentru că se credea că ele ne 
afectează  sânâtatea. Mai credeţi asta 
acum, sau acceptaţi că există un virus al 
gripei? 

Stiinta avansează continuu câtre adevăr 
ŞI 
cunoaştere. Drumul nu-i întotdeauna 
drept, uneori intrăm în fundături, dar una 
peste alta am făcut progrese incredibile. 
lar universul ne rezervă încă, fără 


îndoială, multe surprize. 


FASCINAŢIA STIINTEI 


Pentru a înţelege entuziasmul pe care il 
poate stârni fizica secolului XXI nu-i 
nevoie să abordăm probleme atât de 


profunde cum sunt cele legate de naşterea 
universului: cum şi de ce a apărut? E de- 
ajuns să privim în jur pentru a vedea că 
lumea e uimitoare. lar, la urma urmei, 
oamenii de stiintă rămân copilărosi în 
dorinţa 
e ia au e SI > LOT 
neostoita de a vrea să afle „de 
ce”. Mi se pare extraordinar că 
atomii care alcatuiesc trupul 
meu au fost creaţi in interiorul 
unei stele indepartate, cu 
miliarde de ani in urmă, o stea 
care a explodat ca o supernovă, 
imprâştiind in cosmos cenuşa 
ei. O parte din această cenuşă 
sa condensat apoi treptat, s-a 
incalzit iaraşi pentru a forma o 
nouă stea, Soarele nostru, şi 
planetele lui. Dacă nu eşti, la 
randul tau, impresionat de asta, 
inseamnă că suntem foarte 
diferiţi. Dar nu putem fi cu toții 
De de ştiinţa; sunt atâtea 
ucruri interesante pe lume, iar 
vlata e scurta. 


Bânuiesc că întrebările privind 
semnificaţia timpului - dacă se scurge, 
dacă trecutul şi viitorul coexistă cu 
prezentul şi dacă într-o bună zi vom putea 
vizita trecutul - depăşesc curiozitatea 
ştiinţifică. într-un fel, asta m-a ajutat să 
scriu cartea de faţă: n-a trebuit sa depun 
prea mult efort pentru a vă convinge că 
subiectul ei e pasionant. 

Cartea mea sper că v-a trezit interesul 
şi a fost instructiva. Nu mi-am propus să 
scriu un curs introductiv în teoria 


relativităţii, ci am vrut să vă ofer o privire 
asupra fizicii moderne şi prilejul de a 
împărtăşi cu mine emoția de a cugeta la 
unele dintre cele mai profunde probleme 
ale existenţei. Călătoria în trecut s-ar 
putea aşadar să fie interzisă de legile 
fizicii, găurile de vierme s-ar putea să nu 
existe în universul nostru, şi s-ar putea să 
nu existe nimic 

„de cealaltă parte” a unei găuri negre. Dar 
am vrut să prezint nespecialiştilor idei 
fundamentale legate de spaţiu şi timp, iar 
dacă ele devin mai atrăgătoare şi mai 
interesante lansând speculații privind 
posibilitatea construirii unei maşini a 
timpului, de ce n-aş face-o? Chiar dacă se 
dovedeşte că e imposibil. 


2. Pentru detalii despre teoria corzilor, 
vezi Brian Greene, Universul elegant 
(Editura Humanitâs, Bucureşti, 2016). (N. 
t.) 


53.Una dintre dificultăţile cu care se 
confruntă în — ? 
prezent teoria corzilor este numărul 


enorm de soluții (de universuri) pe care le 
permite, 10%., O posibilă ieşire din impas 
a fost propusă de Leonard Susskind, care 
crede că toate aceste universuri există, 
alcătuind ceea ce el numeşte „peisajul 
cosmic”, iar universul nostru se întâmplă 
să aibă caracteristicile unuia dintre aceste 


universuri nu doar posibile, dar şi reale - 
vezi Leonard Susskind, Peisajul cosmic, 
Editura Humanităs, Bucureşti, 2016. în 
afară de teoria corzilor, mai există un 
candidat plauzibil pentru unificarea 
gravitaţiei cu mecanica cuantică: 
gravitația cuantică cu bucle. Vezi, de 
pildă, cărţile lui Carlo Rovelli apărute la 
Editura Humanitâs: Ordinea timpului şi 
Realitatea nu e ceea ce pare. (N. 


D4.Dovezi convingatoare ale existenţei 
bosonului Higgs au fost într-adevăr găsite 
la LHC în 2012. Vezi Jim Baggott, Higgs. 
Inventarea şi descoperirea „Particulei lui 
Dumnezeu” (Editura Humanitás, 
Bucureşti, 2016). (N. t.) 


55.Deocamdată (începutul anului 2021) 
nu a fost găsit nici un superpartener al 
unei particule cunoscute, deşi energia la 
LHC a fost crescută intre timp, ceea ce 
înseamnă că masele presupuşilor 
superparteneri trebuie să fie mai mari 
decât au estimat variante succesive ale 
teoriilor supersimetrice. Nu au apărut nici 
dovezi privind dimensiunile ascunse 
(înfăşurate) din teoria corzilor, despre 
care Al-Khalili vorbeşte în paragrafele 
următoare. în prezent, entuziasmul pentru 
supercorzi a mai scăzut. Pentru o analiză 
critică a teoriei corzilor şi a noţiunii de 
supersimetrie, vezi Sabine Hossenfelder, 


Rătăciţi printre formule. Cum îi derutează 
frumuseţea pe fizicieni (Editura 
Humanitâs, Bucureşti, 2020). (N. t.) 


